text:
 |
 52011PC0626
 Togra le haghaidh RIALACHÁIN Ó PHARLAIMINT NA hEORPA AGUS ÓN gCOMHAIRLE lena mbunaítear comheagraíocht na margaí i dtáirgí talmhaíochta (Rialachán maidir le CEM Aonair) /* COIM/2011/0626 leagan deireanach - 2011/0281 (COD) */
 MEABHRÁN
 MÍNIÚCHÁIN
 1. COMHTHÉACS AN TOGRA
 Is i dtogra an Choimisiúin le haghaidh an
 Chreata Airgeadais Ilbhliantúil (CAI) do 2014‐2020 (an togra le haghaidh an
 CAI)[1] a leagtar síos an creat
 buiséadach agus na príomhthreochtaí don Chomhbheartas Talmhaíochta (CBT). Ar a
 bhonn sin, tá an Coimisiún ag tíolacadh sraithe rialachán lena leagfar síos an
 creat rialaitheach i gcomhair an CBT le linn na tréimhse 2014‐2020, maille le
 measúnú tionchair ar chásanna malartacha a d'fhéadfadh a bheith i gceist le
 héabhlóid an bheartais.
 Tá na hathchóirithe atáthar á moladh faoi
 láthair bunaithe ar an Teachtaireacht maidir leis an CBT as seo go 2020[2] ina raibh breac‐chuntas ar
 roghanna ginearálta beartais chun dul i ngleic leis na dúshláin a bheidh le
 sárú amach anseo ag lucht talmhaíochta agus ag limistéir thuaithe agus chun na
 cuspóirí a leagadh síos don CBT a bhaint amach, mar atá 1) táirgeadh
 inmharthana bia; 2) bainistíocht inbhuanaithe acmhainní nádúrtha agus
 gníomhaíocht ar son na haeráide; agus 3) forbairt chothrom críoch. Fuair na
 moltaí maidir le hathchóiriú atá sa Teachtaireacht tacaíocht ghinearálta le
 linn na díospóireachta idirinstitiúidí[3]
 agus sa chomhairliúchán le geallsealbhóirí a rinneadh faoi chuimsiú an
 mheasúnaithe tionchair.
 Téama coitianta a tháinig chun cinn go minic
 le linn an phróisis seo is ea an gá éifeachtúlacht acmhainní a chur chun cinn
 d'fhonn fás cliste, inbhuanaithe agus uilechuimsitheach a bhaint amach i
 gcomhair thalmhaíocht an AE agus i gcomhair limistéar tuaithe i gcomhréir leis
 an straitéis Eoraip 2020, agus struchtúr an CBT á choinneáil roinnte ar dhá
 cholún a úsáideann ionstraimí comhlántacha chun na cuspóirí céanna a bhaint
 amach. Le Colún I cumhdaítear íocaíochtaí díreacha agus bearta margaidh lena
 dtugtar tacaíocht bhunúsach bhliantúil d'ioncam fheirmeoirí an AE agus
 tacaíocht i gcás ina dtarlóidh suaitheadh áirithe ar an margadh. Le Colún II
 cumhdaítear forbairt tuaithe i gcás ina ndéanfaidh na Ballstáit cláir
 ilbhliantúla a tharraingt suas agus a chómhaoiniú faoi chomhchreat[4].
 Trí athchóirithe leanúnacha mhéadaigh an CBT
 treocht mhargaidh na talmhaíochta agus thug tacaíocht ioncaim do tháirgeoirí,
 d'fheabhsaigh sé an chaoi ar comhtháthaíodh ceanglais chomhshaoil agus
 threisigh tacaíocht d'fhorbairt tuaithe mar bheartas comhtháthaithe chun
 limistéir thuaithe a fhorbairt ar fud an AE. De bharr an phróisis athchóirithe
 sin, áfach, tháinig éilimh chun cinn go ndáilfí an tacaíocht ar bhealach níos
 fearr i measc na mBallstát agus laistigh díobh, agus gur fearr mar a
 spriocdhíreofaí bearta a bhfuil sé mar aidhm acu dul i ngleic le dúshláin
 chomhshaoil agus dul i ngleic le luaineacht an mhargaidh ar bhealach níos
 fearr.
 San am a chuaigh thart, rinneadh athchóirithe
 chun freagairt a thabhairt ar dhúshláin de thionscnamh inmheánach, barrachais
 ollmhóra agus géarchéimeanna maidir le sabháilteacht bia mar shampla; agus
 rinne siad leas an AE laistigh dá theorainneacha agus go hidirnáisiúnta mar
 aon. Sa lá atá inniu ann, áfach, is tosca seachtracha is cúis le formhór na
 ndúshlán atá ag an tionscal talmhaíochta agus dá bhrí sin tá beartas níos
 ginearálta de dhíth chun freagairt a thabhairt orthu.
 Meastar go leanfaidh ioncam ó thalmhaíocht de
 bheith faoi bhrú amach anseo ó tharla go mbeidh breis rioscaí ann
 d'fheirmeoirí, go bhfuil an táirgiúlacht ag moilliú agus go mbeidh corrlaigh
 níos lú de dheasca méaduithe ar phraghsanna ionchuir; dá bhrí sin is gá
 tacaíocht ioncaim a choinneáil agus ionstraimí a threisiú chun rioscaí a
 bhainistiú ar bhealach níos fearr agus freagairt níos fearr a thabhairt i gcás
 géarchéimeanna. Tá sé sár‐riachtanach go mbeadh an talmhaíocht láidir ar
 mhaithe le tionscal an bhia san AE agus le slándáil dhomhanda bia.
 Ag an am céanna, táthar ag iarraidh ar
 thionscal na talmhaíochta agus ar limistéir thuaithe breis iarrachta a dhéanamh
 chun na spriocanna teanntásacha maidir leis an gcomhshaol agus le fuinneamh
 agus an straitéis bhithéagsúlachta, ar cuid de clár oibre Eoraip 2020 iad, a
 bhaint amach. Is gá tacú le feirmeoirí, arb iad na príomhbhainisteoirí talún
 iad maille le foraoiseoirí, chun córais agus cleachtais feirmeoireachta a
 ghlacadh agus a chothabháil a fhabhróidh go mór cuspóirí a bhaineann leis an
 gcomhshaol agus leis an aeráid ó tharla nach bhfuil aon léiriú i bpraghsanna
 margaidh ar leasanna den sórt sin don phobal. Tá sé sár‐riachtanach freisin an
 tairbhe is optamaí a bhaint as an acmhainn atá i limistéir éagsúla thuaithe
 agus sa dóigh sin cur le fás uilechuimsitheach agus comhtháthú.
 Dá bhrí sin, amach anseo ní bheidh an CBT ina
 bheartas nach bhfreastalóidh ach ar chuid bheag, bíodh go bhfuil sé
 sár-riachtanach, de gheilleagar an AE, ach beartas lena mbaineann tábhacht
 straitéiseach i gcomhair slándála bia, an chomhshaoil agus cothroime idir
 críocha a bheidh ann freisin. Is ansin atá an breisluach don AE a thiocfaidh ó bheartas,
 ar comhbheartas i bhfírinne é, lena mbainfear an úsáid is éifeachtúla as
 acmhainní teoranta an bhuiséid chun earnáil talmhaíochta inmharthana a
 chothabháil ar fud an AE, agus a rachaidh i ngleic le saincheisteanna
 tábhachtacha trasteorainn amhail athrú aeráide agus treisiú dlúthpháirtíochta i
 measc na mBallstát, agus fairis sin, a cheadóidh solúbthacht sa chur chun
 feidhme chun freastal ar riachtanais áitiúla.
 Foráiltear sa chreat atá leagtha amach sa
 togra le haghaidh an CAI gur cheart a struchtúr décholúnach a fhágáil ag an CBT
 agus an buiséad le haghaidh gach colúin acu a choinneáil, i dtéarmaí ainmniúla,
 ar a leibhéal le haghaidh 2013 agus gur cheart é a bheith dírithe ar thorthaí
 de réir phríomhthosaíochtaí an AE. Ba cheart táirgeadh inbhuanaithe a chur chun
 cinn le híocaíochtaí díreacha trí 30 % dá gclúdach buiséadach a shannadh
 do bhearta sainordaitheacha a dhéanann leas na haeráide agus an chomhshaoil. Ba
 cheart na leibhéil íocaíochta a chóineasú go forchéimnitheach agus ba cheart
 uasteorannú forchéimnitheach a chur i bhfeidhm ar íocaíochtaí le tairbhithe
 móra. Ba cheart forbairt tuaithe a áireamh i gComhchreat Straitéiseach le cistí
 comhbhainistíochta eile de chuid an AE, an cur chuige ina taobh a threisiú agus
 a dhíriú ar na torthaí agus coinníollachtaí ex-ante feabhsaithe
 follasacha a chur i bhfeidhm. Ar deireadh thiar, ó thaobh beart margaidh de ba
 cheart maoiniú an CBT a threisiú le dhá ionstraim atá lasmuigh den CAI: 1)
 cúltaisce éigeandála chun gníomhú i ngéarchéimeanna; agus 2) raon feidhme
 Chiste na hEorpa um Choigeartú don Domhandú a shíneadh.
 Ar a bhonn sin, tá príomheilimintí chreat
 reachtach an CBT le linn na tréimhse 2014-2020 leagtha amach sna rialacháin seo
 a leanas:
 –
 Togra le haghaidh Rialacháin ó Pharlaimint na
 hEorpa agus ón gComhairle lena mbunaítear rialacha le haghaidh íocaíochtaí
 díreacha le feirmeoirí faoi scéimeanna tacaíochta faoi choimsiú an
 chomhbheartais talmhaíochta ('an Rialachán maidir le híocaíochtaí díreacha');
 –
 Togra le haghaidh Rialacháin ó Pharlaimint na
 hEorpa agus ón gComhairle lena mbunaítear comheagraíocht na margaí i dtáirgí
 talmhaíochta (an Rialachán maidir le CEM Aonair);
 –
 Togra le haghaidh Rialacháin ó Pharlaimint na
 hEorpa agus ón gComhairle maidir le tacaíocht d'fhorbairt tuaithe ón gCiste
 Eorpach Talmhaíochta um Fhorbairt Tuaithe (CETFT) ('an Rialachán maidir le
 forbairt tuaithe');
 –
 Togra le haghaidh Rialacháin ó Pharlaimint na
 hEorpa agus ón gComhairle maidir leis an gcomhbheartas talmhaíochta a mhaoiniú,
 a bhainistiú agus faireachán a dhéanamh air ('an Rialachán cothrománach');
 –
 Togra le haghaidh Rialacháin ón gComhairle lena
 gcinntear bearta maidir le cabhair agus aisíocaíochtaí áirithe a shocrú a
 bhaineann le comheagraíocht na margaí i dtáirgí talmhaíochta;
 –
 Togra le haghaidh Rialacháin ó Pharlaimint na
 hEorpa agus ón gComhairle lena leasaítear Rialachán (CE) Uimh. 73/2009
 maidir le cur i bhfeidhm íocaíochtaí díreacha le feirmeoirí i leith na bliana
 2013;
 –
 Togra le haghaidh Rialacháin ó Pharlaimint na
 hEorpa agus ón gComhairle lena leasaítear Rialachán (CE) Uimh. 1234/2007 maidir
 le córas na scéime aoníocaíochta agus tacaíocht do shaothraithe fíniúnacha.
 Forbairt é an Rialachán maidir le forbairt
 tuaithe ar an togra arna thíolacadh ag an gCoimisiún an 6 Deireadh Fómhair
 2011 ina leagtar amach comhrialacha le haghaidh gach ciste a oibríonn faoi
 Chomhchreat Straitéiseach[5].
 Tiocfaidh rialachán ina dhiaidh seo maidir leis an scéim le haghaidh na ndaoine
 is díothaí. Cuirtear an cistiú don scéim sin faoi cheannteideal éagsúil de
 chuid CAI anois.
 Ina theanta sin, táthar ag ullmhú rialacha nua
 maidir le foilsiú faisnéise i dtaobh tairbhithe ag cur san áireamh agóidí
 Chúirt Bhreithiúnais an Aontais Eorpaigh d'fhonn an bealach is iomchuí a aimsiú
 chun réiteach a fháil idir ceart na dtairbhithe chun cosanta ar a sonraí
 pearsanta agus prionsabal na trédhearcachta.
 2. TORTHAÍ AN
 CHOMHAIRLIÚCHÁIN LEIS NA PÁIRTITHE LEASMHARA AGUS MEASÚNÚ TIONCHAIR
 Ar bhonn na meastóireachta ar an gcreat
 beartais atá ann faoi láthair agus ar bhonn anailíse ar dhúshláin agus
 riachtanais a bheidh ann amach anseo, déantar measúnú agus comparáid idir
 tionchar trí chás mhalartacha sa mheasúnú tionchair. Toradh is ea é ar
 phróiseas fada a thosaigh in Aibreán 2010 agus a bhí faoi stiúir grúpa
 idirsheirbhíse a thug anailís fhairsing chainníochtúil agus cháilíochtúil le
 chéile, lena n‐áirítear bonnlíne a bhunú i bhfoirm réamh-mheastachán
 meántéarmach le haghaidh margaí talmhaíochta agus ioncaim go dtí 2020 agus
 tionchar na gcásanna éagsúla beartais a shamhaltú de réir eacnamaíocht na
 hearnála.
 Is iad seo a leanas na trí chás a léirítear sa
 mheasúnú tionchair: 1) cás an choigeartaithe, ina leantar leis an gcreat
 beartais atá ann faoi láthair ach ina dtéitear i ngleic leis na lochtanna is
 tábhachtaí atá air, amhail dáileadh na n‐íocaíochtaí díreacha; 2) cás an
 chomhtháthaithe, ina n‐athraítear an beartas go mór trí fheabhas a chur ar
 spriocdhíriú agus ar ghlasú íocaíochtaí díreacha agus trí threisiú a dhéanamh
 ar spriocdhíriú straitéiseach i gcomhair beartas forbartha tuaithe a bheidh
 níos comhordaithe le beartais eile an AE, agus tríd an mbunús dlí a shíneadh
 chomh maith chun scóip níos fairsinge a thabhairt do chomhar táirgeoirí; agus
 3) cás an athdhírithe, ina gcuirtear an beartas i dtreo nua sa chaoi go mbeidh
 sé dírithe go heisiach ar an gcomhshaol agus go gcuirfear deireadh le
 híocaíochtaí díreacha go forchéimnitheach, cás é ina dtoimhdítear go bhféadfar
 an acmhainneacht táirgeachta a choinneáil gan tacaíocht a thabhairt agus go
 bhféadfar freastal ar riachtanais shocheacnamaíocha limistéar tuaithe le beartais
 eile.
 I bhfianaise na géarchéime eacnamaíche agus an
 bhrú ar an airgeadas poiblí, ar saincheisteanna iad ar ar thug an AE freagra
 tríd an straitéis Eoraip 2020 agus an togra le haghaidh CAI, tugann gach aon de
 na trí chás méid éagsúil tábhachta do gach ceann de na trí chuspóir beartais a
 bheidh ag an CBT a bheidh ann amach anseo agus a bhfuil sé d'aidhm aige an
 talmhaíocht a chur faoi bhonn níos iomaíche agus níos inbhuanaithe agus na
 limistéir thuaithe a dhéanamh bríomhar. D'fhonn an beartas a ailíniú níos fearr
 leis an straitéis Eoraip 2020, go háirithe ó thaobh éifeachtúlachta acmhainní
 de, beidh sé níos riachtanaí fós amach anseo táirgiúlacht na talmhaíochta a
 fheabhsú trí thaighde, aistriú eolais agus cur chun cinn comhair agus
 nuálaíochta (lena n‐áirítear tríd an gComhpháirtíocht Eorpach um Nuálaíocht
 maidir le táirgiúlacht agus inbhuanaitheacht na talmhaíochta). Cé nach bhfuil
 beartas talmhaíochta an AE ag feidhmiú a thuilleadh i dtimpeallacht ina bhfuil
 beartais a shaobhann trádáil, táthar ag tnúth le breis brú ar an earnáil
 áirithe seo ó thuilleadh léirscaoilte, go háirithe faoi chuimsiú Chlár Oibre
 Forbartha Doha nó an Chomhaontaithe Saorthrádála le Mercosur.
 Tarraingíodh na trí chás beartais suas ag cur
 san áireamh na bpríomhroghanna a cuireadh in iúl le linn an chomhairliúcháin a
 rinneadh mar chuid den mheasúnú tionchair. Iarradh ar pháirtithe leasmhara
 aighneachtaí a chur isteach idir 23.11.2010 agus 25.1.2011 agus reáchtáladh
 coiste comhairleach an 12.1.2011. Seo thíos achoimre ar na príomhphointí[6]:
 –
 Tá geallsealbhóirí d'aon tuairm go ginearálta gur
 gá CBT láidir a bheith ann atá bunaithe ar struchtúr décholúnach chun dul i
 ngleic le dúshláin na slándála bia, na bainistíochta oiriúnaí ar acmhainní
 nádúrtha agus na forbartha críochaí.
 –
 Measann formhór na bhfreagróirí gur cheart ról a
 bheith ag an CBT i gcobhsú margaí agus praghsanna.
 –
 Tá tuairimí éagsúla ag geallsealbhóirí i dtaobh na
 nithe ar cóir tacaíocht a dhíriú orthu (go háirithe athdháileadh cabhrach dírí
 agus uasteorannú íocaíochtaí).
 –
 Táthar d'aon tuairim gur féidir leis an dá cholún a
 bheith tábhachtach chun gníomhaíocht ar son na haeráide a ghéarú agus chun
 feidhmíocht i dtaobh an chomhshaoil a mhéadú ar mhaithe le sochaí an AE. Cé go
 gcreideann cuid mhaith feirmeoirí go bhfuiltear á dhéanamh cheana féin, dar
 leis an bpobal i gcoitinne d'fhéadfaí úsáid ní b'éifeachtúla a bhaint as
 íocaíochtaí faoi Cholún I.
 –
 Is mian leis na freagróirí go mbeadh gach cuid den
 AE, limistéir mhídheisiúla san áireamh, páirteach i bhfás agus i bhforbairt
 amach anseo.
 –
 D'aibhsigh go leor freagróirí comhtháthú an CBT le
 beartais eile, amhail beartais comhshaoil, sláinte, trádála agus forbartha.
 –
 Amharctar ar nuálaíocht, forbairt gnóthas iomaíoch
 agus soláthar earraí poiblí do shaoránaigh an AE mar bhealaí chun an CBT a
 ailíniú leis an straitéis Eoraip 2020.
 Seo thíos an chomparáid a rinneadh sa mheasúnú
 tionchair idir na trí chás mhalartacha beartais:
 Chuirfeadh cás an athdhírithe luas faoin
 gcoigeartú struchtúrach in earnáil na talmhaíochta, tríd an táirgeadh a bhogadh
 go dtí na limistéir ab éifeachtúla ó thaobh costais de agus go dtí na
 hearnálacha ba mhó brabús. Cé go méadódh sé cistiú ar son an chomhshaoil go
 mór, nochtfadh sé an earnáil do bhreis rioscaí de dheasca an raoin feidhme
 theoranta a bheadh ag idirghabháil mhargaidh. Thairis sin, bheadh costas mór
 sóisialta agus don chomhshaol ag baint leis ó tharla go gcaillfeadh na
 limistéir ba lú iomaíochas cuid mhaith ioncaim agus go ndéanfaí cuid mhaith
 díghrádú comhshaoil iontu, ós rud é go gcaillfeadh an beartas a éifeacht mar
 luamhán a thagann ó íocaíochtaí díreacha a nascadh leis na ceanglais maidir le
 tras-chomhlíonadh.
 Ag ceann eile an speictrim, is le cás an
 athdhírithe a bheadh an comhleanúnachas beartais ab fhearr ann maille le
 feabhsuithe teoranta inbhraite maidir le hiomaíochas na talmhaíochta agus le
 feidhmíocht i dtaobh an chomhshaoil araon. Tá amhras tromchúiseach ann, áfach,
 go bhféadfadh an cás áirithe seo dul i ngleic ar bhealach leordhóthanach leis
 na dúshláin mhóra a bheidh ann amach anseo maidir leis an aeráid agus leis an
 gcomhshaol, ar dúshláin iad a mbeidh inbhuanaitheacht fhadtéarmach na
 talmhaíochta i dtreis leo.
 Cur chuige úrnua atá i gceist le cás an
 chomhtháthaithe lena gcuirfí feabhas ar spriocdhíriú agus ar ghlasú íocaíochtaí
 díreacha. Léiríonn an anailís gur féidir glasú a chur i gcrích ar chostas
 réasúnta d'fheirmeoirí cé nach bhféadtar ualach riaracháin éigin a sheachaint.
 Ar an dul céanna, is féidir spreagadh nua a thabhairt d'fhorbairt tuaithe ar
 chuntar go mbainfidh na Ballstáit agus na réigiúin úsáid éifeachtúil as na
 deiseanna nua agus nach ndéanfaidh an comhchreat straitéiseach le cistí eile an
 AE an tsineirgíocht le Colún I a laghdú ná láidreachtaí sainiúla na
 forbartha tuaithe a lagú. Má fhaightear an chothromaíocht cheart, is é seo an
 cás is fearr a rachadh i ngleic le hinbhuanaitheacht fhadtéarmach na
 talmhaíochta agus na limistéar tuaithe.
 Ar a bhonn sin, baintear de thátal sa mheasúnú
 tionchair gurb é an cás comhtháthaithe an cás is cothroime maidir le hailíniú
 forchéimnitheach a dhéanamh idir an CBT agus cuspóirí straitéiseacha an AE agus
 tá an chothromaíocht sin le fáil freisin i gcur chun feidhme na n‐eilimintí
 éagsúla sna tograí reachtacha. Beidh sé sár-riachtanach freisin creat
 meastóireachta a fhorbairt chun feidhmíocht an CBT a thomhas le sraith choitinn
 táscairí a bheidh nasctha le cuspóirí beartais.
 Leagadh béim nach beag ar an simpliúchán feadh
 an phróisis agus ba cheart cur leis ar bhealaí éagsúla, mar shampla trí
 chuíchóiriú a dhéanamh ar thras-chomhlíonadh agus ionstraimí margaidh, nó an
 leagan amach atá ar scéim na bhfeirmeoirí beaga. Thairis sin, ba cheart glasú
 na n‐íocaíochtaí díreacha a dhéanamh ar bhealach a íoslaghdóidh an t‐ualach
 riaracháin, costais na rialuithe san áireamh.
 3. EILIMINTÍ DLÍTHIÚLA AN
 TOGRA
 Tá sé beartaithe an struchtúr atá ag an CBT
 faoi láthair a choinneáil, mar atá dhá cholún le bearta bliantúla
 sainordaitheacha a chuirfear i bhfeidhm go ginearálta faoi chuimsiú
 Cholún I maille le bearta deonacha atá oiriúnaithe do shainiúlachtaí tíortha
 agus réigiún faoi chur chuige an chláraithe ilbhliantúil faoi chuimsiú
 Cholún II. Leis an leagan amach nua atá ar íocaíochtaí díreacha, áfach,
 táthar ag iarraidh breis leasa a bhaint as na sineirgíochtaí le Colún II,
 agus ag an am céanna táthar ag cur an cholúin sin faoi Chomhchreat
 Straitéiseach chun an comhordú idir é agus cistí comhbhainistíochta eile de
 chuid an AE a fheabhsú.
 Ar a bhonn sin, coinneofar an struchtúr atá
 ann faoi láthair mar atá ceithre bunionstraimí dhlíthiúla, cé go méadófar raon
 feidhme an rialacháin mhaoinithe chun forálacha coiteanna a thabhairt le chéile
 faoi chuimsiú an rialacháin chothrománaigh, mar a thugtar air anois.
 Comhlíonann na tograí prionsabal na
 coimhdeachta. Comhbheartas i bhfírinne is ea an CBT: réimse is ea é ina roinntear
 inniúlacht idir an AE agus na Ballstáit agus a bhainistítear ar leibhéal an AE
 d'fhonn earnáil na talmhaíochta a choinneáil ar bhonn inbhuanaithe agus
 ilghnéitheach ar fud an AE, agus chun dul i ngleic le saincheisteanna móra
 trasteorainn amhail athrú aeráide agus treisiú na dlúthpháirtíochta idir na
 Ballstáit. I bhfianaise thromchúis na ndúshlán a bheidh ann amach anseo maidir
 le slándáil bia, an comhshaol agus cothroime idir críocha, is beartas é an CBT
 fós lena mbaineann tábhacht straitéiseach chun a áirithiú go dtabharfar an
 fhreagairt is éifeachtaí ar na dúshláin bheartais agus go mbainfear an úsáid is
 éifeachtúla as acmhainní buiséadacha. Thairis sin, tá sé beartaithe struchtúr
 na n‐ionstraimí a choinneáil mar atá sé faoi láthair, i.e. in dhá cholún, agus
 níos mó saoirse ag na Ballstáit réitigh a chur in oiriúint dá sainiúlachtaí
 áitiúla faoi Cholún II, ar colún é a chómhaoiníonn siad. Cuirfear an
 Chomhpháirtíocht Eorpach um Nuálaíocht atá nua agus an tsraith straitéisí um
 bainistiú rioscaí faoi chuimsiú Cholún II. Ag an am céanna ba cheart an
 beartas a ailíniú níos fearr leis an straitéis Eoraip 2020 (lena n‐áirítear
 comhchreat le cistí eile de chuid an AE) agus ba cheart roinnt feabhsuithe agus
 eilimintí simpliúcháin a thabhairt isteach. Ar deireadh thiar, léiríonn an
 anailís a rinneadh faoi chuimsiú an mheasúnaithe thionchair go follasach an
 costas a bheadh ann i dtéarmaí iarmhairtí don gheilleagar, don chomhshaol agus
 don tsochaí mura ndéanfar gníomhaíocht éigin.
 Sa Rialachán maidir le CEM Aonair leagtar síos
 rialacha maidir le comheagraíocht na margaí talmhaíochta, agus cuirtear an
 scéim chabhrach i gcomhair na ndaoine is díothaí faoi ionstraim eile.
 Léiríodh le linn na géarchéime déiríochta a
 bhí ann 2008‐2009 gur gá sásra sabháilteachta a choinneáil agus na huirlisí atá
 ar fáil a chuíchóiriú chomh maith. Sa phlé a rinne an Grúpa Ardleibhéil
 Saineolaithe maidir le Bainne ina dhiaidh sin aibhsíodh an gá feabhas a chur ar
 fheidhmiú an tslabhra bia. Ar an dóigh sin, is é is aidhm don rialachán forálacha
 a chuíchóiriú, a shíneadh agus a shimpliú ar bhonn na taithí a fuarthas go dtí
 seo le hidirghabháil phoiblí, stóráil phríobháideach, bearta
 eisceachtúla/éigeandála agus cabhair d'earnálacha sonracha agus chun comhar a
 éascú idir eagraíochtaí táirgeoirí agus idirchraoibhe chomh maith.
 Cuirfear deireadh le cabhair áirithe earnála
 (e.g. bainne bearrtha, leannlusanna agus seiriceáin). Rachaidh córas na gcuótaí
 bainne agus an cosc ar phlandáil fíona in éag faoi reachtaíocht atá ann faoi
 láthair agus dá bhrí sin ní dhéanfar aon athrú orthu ina leith sin. Rachaidh na
 cuótaí siúcra in éag faoin 30 Meán Fómhair 2016. Beidh foráil amháin ann maidir
 le galar ainmhí/cailleadh mhuinín an tomhaltóra agus clásál ginearálta maidir
 le suaitheadh an mhargaidh, agus leathnófar an clásál sin chun gach earnáil sa
 CEM Aonair atá ann faoi láthair a chumhdach.
 Déanfar an cumhdach táirgí i gcomhair
 aitheantais eagraíochtaí táirgeoirí agus a gcomhlachas chomh maith le
 heagraíochtaí idirchraoibhe ag Ballstáit a leathnú chuig gach earnáil sa CEM
 Aonair atá ann faoi láthair. Athrófar an tacaíocht a thugtar do bhunú grúpaí
 táirgeoirí in earnáil na dtorthaí agus na nglasraí chuig forbairt tuaithe.
 Is léiriú é an rialachán ar an togra a
 rinneadh cheana le haghaidh earnáil an bhainne inar leagadh amach
 bunchoinníollacha má chuireann Ballstáit conarthaí scríofa ar bhonn éigeantach
 d'fhonn cumas margála táirgeoirí bainne a neartú sa slabhra bia. Léiriú é
 freisin ar an togra a rinneadh cheana maidir le caighdeáin mhargaíochta i
 gcomhthéacs pacáiste na cáilíochta.
 Ó thaobh an tsimpliúcháin de, beidh tionchar
 dearfach ann ó thaobh an ualaigh ar na Ballstáit de agus ó thaobh
 rómhaorlathais d'oibreoirí de a bhuí le deireadh a chur le cabhair áirithe
 earnála, an scéim chabhrach in earnáil na seiriceán a dhíchúpláil, deireadh a
 chur le córas an chuóta siúcra agus deireadh a chur leis na ceanglais maidir le
 conarthaí soláthair a chlárú agus maidir le fianú coibhéise in earnáil na
 leannlusanna. Ní bheidh se riachtanach a thuilleadh a bheith in ann na
 scéimeanna cabhrach earnála a chur chun feidhme ná acmhainní a leithdháileadh
 chun iad a rialú.
 4. IMPLEACHT BHUISÉADACH
 Foráiltear sa togra le haghaidh CAI gur cheart
 leanúint de chuid shuntasach de bhuiséad an AE a thiomnú don talmhaíocht, ó
 tharla go mbaineann tábhacht straitéiseach leis an gcomhbheartas talmhaíochta.
 Dá bhrí sin, agus de réir praghsanna reatha, tá sé beartaithe go ndíreoidh an
 CBT ar a chroíghníomhaíochtaí le EUR 317.2 billiún leithdháilte ar
 Cholún I agus EUR 101.2 billiún ar Cholún II feadh na tréimhse 2014‐2020.
 Tá EUR 17.1 billiún de chistiú breise mar
 chomhlánadh ar chistiú Cholún I agus Cholún II. Is éard atá i gceist leis
 an gcistiú breise sin EUR 5.1 billiún i gcomhair taighde agus nuálaíochta, EUR
 2.5 billiún i gcomhair sabháilteachta bia agus EUR 2.8 billiún i gcomhair
 tacaíocht bia do na daoine is díothaí faoi cheannteidil eile de chuid an CAI,
 chomh maith le EUR 3.9 billiún mar chúltaisce nua i gcomhair géarchéimeanna in
 earnáil na talmhaíochta agus suas le EUR 2.8 billiún sa Chiste Eorpach um
 Choigeartú don Domhandú lasmuigh den CAI. Dá bhrí sin is ionann an buiséad
 iomlán agus EUR 435.6 billiún feadh na tréimhse 2014‐2020.
 Maidir le dáileadh tacaíochta i measc na
 mBallstát, tá sé beartaithe i gcás gach Ballstáit a fhaigheann íocaíochtaí
 díreacha atá faoi bhun 90 % de mheán an AE, go laghdófar an bhearna sin
 aon trian. Ríomhtar na huasmhéideanna náisiúnta sa rialachán maidir le
 híocaíochtaí díreacha ar an mbonn sin.
 Tá dáileadh tacaíochta ar fhorbairt tuaithe
 bunaithe ar chritéir oibiachtúla atá nasctha leis na cuspóirí beartais agus an
 dáileadh reatha á chur san áireamh. Amhail an cás faoi láthair, ba cheart rátaí
 cómhaoinithe ní b'airde a bheith ann chun leasa na réigiún lagfhorbartha, ar
 rátaí iad a bheidh feidhm acu maidir le bearta áirithe eile amhail aistriú
 eolais, grúpaí táirgeoirí, comhar agus Leader.
 Tabharfar roinnt solúbthachta isteach i gcás
 aistrithe idir colúin (suas le 5% d'íocaíochta díreacha): ó cholún I go colún
 II lena chur ar chumas na mBallstát a mbeartas forbartha tuaithe a threisiú,
 agus ó cholún II go colún I i gcás na mBallstát sin ina bhfuil leibhéal na n‐íocaíochtaí
 díreacha fós faoi bhun 90% den mheán don AE.
 Tá mionsonraí an tionchair airgeadais a
 thiocfaidh as na tograí le haghaidh athchóiriú an CBT leagtha amach sa ráiteas
 airgeadais a ghabhann leis na tograí.
 2011/0281 (COD)
 Togra le haghaidh
 RIALACHÁIN Ó PHARLAIMINT NA hEORPA AGUS
 ÓN gCOMHAIRLE
 lena mbunaítear
 comheagraíocht na margaí i dtáirgí talmhaíochta (Rialachán maidir le CEM
 Aonair)
 TÁ PARLAIMINT NA hEORPA AGUS
 COMHAIRLE AN AONTAIS EORPAIGH,
 Ag féachaint don Chonradh ar Fheidhmiú an
 Aontais Eorpaigh, agus go háirithe an chéad fhomhír d'Airteagal 42 agus d'Airteagal 43(2)
 de,
 Ag féachaint don togra ón gCoimisiún Eorpach[7],
 Tar éis dóibh an dréachtghníomh reachtach a
 chur chuig na Parlaimintí náisiúnta,
 Ag féachaint don tuairim ó Choiste Eacnamaíoch
 agus Sóisialta na hEorpa[8],
 Tar éis dul i gcomhairle leis an Maoirseoir
 Eorpach ar Chosaint Sonraí[9]
 Ag gníomhú dóibh i gcomhréir leis an
 ngnáthnós imeachta reachtach[10],
 De bharr an méid seo a leanas:
 (1)
 Sa Teachtaireacht ón gCoimisiún chuig Parlaimint na
 hEorpa, an Chomhairle, Coiste Eacnamaíoch agus Sóisialta na hEorpa agus Coiste
 na Réigiún maidir le 'CBT as seo go 2020: Déileáil leis na dúshláin bhia, acmhainní
 nádúrtha agus chríche a bheidh ann amach anseo'[11] leagtar amach na dúshlain, na
 cuspóirí agus na treoshuímh a d'fhéadfadh a bheith ann don Chomhbheartas
 Talmhaíochta (CBT) tar éis 2013. I bhfianaise na díospóireachta i dtaobh na
 Teachtaireachta sin, ba cheart an CBT a athchóiriú le héifeacht ón 1 Eanáir
 2014. Ba cheart príomhionstraimí uile an Chomhbheartais Talmhaíochta a
 chumhdach leis an athchóiriú, lena n‐áirítear Rialachán (AE)
 Uimh. [COIM(2010)799] an [...] lena mbunaítear comheagraíocht mhargaí
 talmhaíochta agus maidir le forálacha sonracha i gcomhair táirgí talmhaíochta
 áirithe (an Rialachán maidir le CEM aonair). I bhfianaise raon feidhme an
 athchóirithe, is iomchuí Rialachán (AE) Uimh. [COIM(2010)799] a
 aisghairm agus Rialachán nua maidir le CEM Aonair[12] a chur ina ionad. Ba cheart na
 forálacha, a oiread is féidir, a chomhchuibhiú, a chuíchóiriú agus a shimpliú
 leis an athchóiriú, go háirithe na forálacha sin a chumhdaíonn níos mó ná
 earnáil amháin talmhaíochta, lena n‐áirítear trína áirithiú go bhféadfaidh an
 Coimisiún eilimintí neamhriachtanacha de bhearta a ghlacadh trí bhíthin
 gníomhartha tarmligthe.
 (2)
 Tá sé fíorthábhachtach go rachaidh an Coimisiún i
 mbun comhairliúchán iomchuí le linn a oibre ullmhúchain, lena n-áirítear ar
 leibhéal na saineolaithe. Ba cheart don Choimisiún a áirithiú, agus
 gníomhartha tarmligthe á n-ullmhú agus á dtarraingt suas aige, go ndéanfar
 doiciméid ábhartha a tharchur go comhuaineach, go tráthúil agus go hiomchuí
 chuig Parlaimint na hEorpa agus chuig an gComhairle.
 (3)
 De bhun Airteagal 43(3) den Chonradh ar
 Fheidhmiú an Aontais Eorpaigh (an Conradh), glacfaidh an Chomhairle bearta
 maidir le praghsanna, tobhaigh, cabhair agus srianta cainníochtúla a shocrú. Ar
 mhaithe le soiléireacht, i gcás ina bhfuil feidhm ag Airteagal 43(3) den
 Chonradh, ba cheart a mhaíomh go sainráite sa Rialachán seo gur ar an mbonn sin
 a ghlacfaidh an Chomhairle bearta.
 (4)
 Ba cheart eilimintí bunúsacha uile an CEM Aonair a
 bheith sa Rialachán seo. Tá dlúthbhaint idir na heilimintí bunúsacha sin agus
 socrú praghsanna, tobhach, cabhrach agus srianta cainníochtúla i gcásanna
 áirithe.
 (5)
 Ba cheart feidhm a bheith ag an Rialachán seo
 maidir le gach táirge talmhaíochta atá liostaithe in Iarscríbhinn I a
 ghabhann leis an gConradh chun a áirithiú gurb ann do chomheagraíocht mhargaidh
 i gcás gach táirge den sórt sin, de réir mar atá ceangailte in Airteagal 40(1)
 den Chonradh.
 (6)
 Ba cheart a shoiléiriú gur cheart feidhm a bheith
 ag Rialachán (AE) Uimh. [...] [Rialachán cothrománach maidir leis an CBT][13] agus ag na forálacha arna
 nglacadh dá bhun maidir leis na bearta a leagtar amach sa Rialachán seo. Go
 háirithe, tá forálacha leagtha síos i [Rialachán cothrománach an CBT] chun a
 áirithiú go gcomhlíonfar na hoibleagáidí atá leagtha síos i bhforálacha an CBT,
 lena n‐áirítear seiceálacha agus cur i bhfeidhm beart riaracháin agus pionós
 riaracháin i gcás neamhchomhlíonta, agus rialacha a bhaineann le hurrúis a
 thaisceadh agus a urscaoileadh agus le híocaíocht neamhdhlite a aisghabháil.
 (7)
 Sa Rialachán seo agus i ngníomhartha eile arna
 nglacadh faoi Airteagal 43 den Chonradh déantar tagairt do thuairisc
 táirgí agus do thagairtí do cheannteidil nó d'fhocheannteidil na hainmníochta
 comhcheangailte. De bharr leasuithe ar ainmníocht na Comhtharaife Custaim,
 d'fhéadfadh gá a bheith le coigeartuithe teicniúla ar Rialacháin den sórt sin.
 Ba cheart don Choimisiún a bheith in ann bearta cur chun feidhme a ghlacadh
 chun na coigeartuithe sin a dhéanamh. Ar mhaithe le soiléireacht agus
 simplíocht, Rialachán (CE) Uimh. 234/79 an 5 Feabhra 1979 maidir leis an
 nós imeachta lena gcoigeartaítear ainmníocht na Comhtharaife Custaim a
 úsáidtear i gcás táirgí talmhaíochta[14]
 lena bhforáiltear faoi láthair maidir le cumhacht den sórt sin, ba cheart é a
 aisghairm agus an chumhacht a chomhtháthú leis an Rialachán seo.
 (8)
 Chun sainiúlachtaí earnáil na ríse a chur san
 áireamh, ba cheart an chumhacht a tharmligean chuig an gCoimisiún gníomhartha
 áirithe a ghlacadh i gcomhréir le hAirteagal 290 den Chonradh i ndáil leis
 na sainmhínithe a bhaineann le hearnáil na ríse atá leagtha amach i gCuid I
 d'Iarscríbhinn II a ghabhann leis an Rialachán seo, a thabhairt cothrom le
 dáta.
 (9)
 Chun a áirithiú go mbeidh an táirgeadh dírithe ar
 chineálacha áirithe ríse gan scilligeadh, ba cheart don Choimisiún a bheith in
 ann bearta cur chun feidhme a ghlacadh maidir le méaduithe agus laghduithe ar
 an bpraghas idirghabhála poiblí a shocrú.
 (10)
 Ba cheart blianta margaíochta a shocrú do
 ghránaigh, rís, siúcra, farae triomaithe, síolta, ola olóige agus ológa boird,
 líon agus cnáib, torthaí agus glasraí, bananaí, bainne agus táirgí bainne agus
 seiriceáin, agus a chur in oiriúint a oiread is féidir do thimthriallta
 táirgthe bitheolaíocha gach ceann de na táirgí sin.
 (11)
 Chun sainiúlachtaí earnálacha na dtorthaí agus na
 nglasraí a chur san áireamh, ba cheart an chumhacht a tharmligean chuig an
 gCoimisiún gníomhartha áirithe a ghlacadh i gcomhréir le hAirteagal 290
 den Chonradh i ndáil leis na blianta margaíochta a shocrú i gcás na dtáirgí
 sin.
 (12)
 Chun na margaí a chobhsú agus chun caighdeán
 maireachtála cothrom a áirithiú don phobal talmhaíochta, forbraíodh córas
 difreáilte maidir le tacaíocht do phraghsanna sna hearnálacha éagsúla agus
 tugadh scéimeanna tacaíochta díreacha isteach, lena gcuirtear san áireamh na
 riachtanais éagsúla atá ag gach ceann de na hearnálacha sin ar thaobh amháin
 agus idirthuilleamaíocht na n-earnálacha éagsúla ar an taobh eile. Déantar na
 bearta sin i bhfoirm idirghabhála poiblí nó, de réir mar a bheidh, i bhfoirm
 cabhair a íoc i gcomhair stórála príobháidí. Is gá ann i gcónaí bearta
 tacaíochta praghsanna a choimeád ach iad a chuíchóiriú agus a shimpliú.
 (13)
 Ba cheart na forálacha a chur faoi réir struchtúir
 choitinn, ar mhaithe le soiléireacht agus le trédhearcacht, ach ba cheart an
 beartas atá á chur i bhfeidhm i ngach earnáil a choinneáil. Chun na críche sin,
 is iomchuí idirdhealú a dhéanamh idir praghsanna tagartha agus praghsanna
 idirghabhála agus is iomchuí praghsanna idirghabhála a shainmhíniú chun a
 shoiléiriú nach gcomhfhreagraíonn ach praghsanna idirghabhála i gcomhair idirghabhála
 poiblí do na riarphraghsanna feidhmithe dá dtagraítear sa chéad abairt de
 mhír 8 d'Iarscríbhinn 3 a ghabhann le Comhaontú maidir le Talmhaíocht
 na hEagraíochta Trádála Domhanda (i.e. tacaíocht maidir le bearna i
 bpraghsanna). Sa chomhthéacs seo ba cheart a thuiscint go bhféadtar
 idirghabháil mhargaidh a dhéanamh i bhfoirm idirghábhála poiblí chomh maith le
 foirmeacha eile idirghabhála nach n‐úsáideann táscairí praghais a bunaíodh ex-ante.
 (14)
 De réir mar is iomchuí do gach earnáil i bhfianaise
 an chleachtais agus na taithí ó CEManna roimhe seo, ba cheart an córas
 idirghabhála a bheith ar fáil le linn tréimhsí áirithe den bhliain agus ba
 cheart é a bheith ar oscailt le linn na tréimhse sin ar bhonn buan nó ba cheart
 é a oscailt ag brath ar phraghsanna margaidh.
 (15)
 Leibhéal na bpraghsanna ar ar cheart ceannach
 isteach faoi idirghabháil phoiblí, i.e. tacaíocht maidir le bearna i
 bpraghsanna, ar phraghas socraithe i gcomhair cainníochtaí áirithe i gcás
 táirgí áirithe agus i gcásanna eile ag brath ar thairscint, agus an cleachtas
 agus an taithí ó CEManna roimhe seo á léiriú.
 (16)
 Ba cheart foráil a dhéanamh sa Rialachán seo maidir
 leis an deis táirgí arna gceannach faoi idirghabháil phoiblí a dhiúscairt. Ba
 cheart bearta mar sin a dhéanamh ar bhealach nach suaitheann an margadh agus a
 áirithíonn go mbeidh rochtain chothrom ar earraí agus go gcaithfear go cothrom
 le ceannaitheoirí.
 (17)
 Chun trédhearcacht sa mhargadh a áirithiú, ba
 cheart an chumhacht a tharmligean chuig an gCoimisiún gníomhartha áirithe a
 ghlacadh i gcomhréir le hAirteagal 290 den Chonradh i ndáil leis na
 coinníollacha a leagan síos faoina bhféadfaidh sé a chinneadh cabhair a dheonú
 i gcomhair stórála príobháidí chun na críche an margadh a chothromú agus
 praghsanna an mhargaidh a chobhsú, agus staid an mhargaidh á cur san áireamh.
 (18)
 Chun sainiúlachtaí na n‐earnálacha éagsúla a chur
 san áireamh, ba cheart an chumhacht a tharmligean chuig an gCoimisiún
 gníomhartha áirithe a ghlacadh i gcomhréir le hAirteagal 290 den Chonradh
 i ndáil leis na ceanglais agus na coinníollacha a ghlacadh atá le comhlíonadh
 ag táirgí atá le ceannach isteach faoi idirghabháil phoiblí agus le stóráil
 faoi chóras na cabhrach i gcomhair stórála príobháidí, sa bhreis ar na
 ceanglais atá leagtha síos sa Rialachán seo, agus i ndáil leis na méaduithe nó
 laghduithe praghais is infheidhme a ghlacadh chomh maith chun críche cáilíochta
 maidir le ceannach isteach agus díolacháin araon, agus i ndáil leis na
 forálacha a ghlacadh a bhaineann leis an oibleagáid ar na gníomhaireachtaí
 íocaíochta a chur faoi deara go ndíchnámhaítear an mhairteoil ar fad tar éis a
 glactha agus sula stórálfar í.
 (19)
 Chun éagsúlacht na staideanna a bhaineann le stoic
 idirgabhála a stóráil san Aontas a chur san áireamh agus chun rochtain
 leordhothanach ar idirghábháil phoiblí a áirithiú le haghaidh oibreoirí, ba
 cheart an chumhacht a tharmligean chuig an gCoimisiún gníomhartha áirithe a
 ghlacadh i gcomhréir le hAirteagal 290 den Chonradh i ndáil leis na
 ceanglais atá le comhlíonadh ag áiteanna stórála idirghabhála i gcomhair táirgí
 atá le ceannach isteach faoin gcóras, forálacha a bhaineann le cainníochtaí
 beaga a fhanann i stóras sna Ballstáit; agus rialacha le haghaidh cainníochtaí
 díola dhírigh nach féidir a athphacáistiú níos mó nó atá meathlaithe; agus
 rialacha áirithe maidir le stóráil táirgí laistigh nó lasmuigh den Bhallstát
 atá freagrach astu agus as a gcóireáil maidir le dleachtanna custaim agus aon
 mhéideanna eile atá le deonú nó le gearradh faoin CBT.
 (20)
 Chun a áirithiú go mbeidh an éifeacht inmhianaithe
 ag stóráil phríobháideach ar an margadh, ba cheart an chumhacht a tharmligean
 chuig an gCoimisiún gníomhartha áirithe a ghlacadh i gcomhréir le hAirteagal 290
 den Chonradh i ndáil le bearta chun an méid cabhrach atá le híoc a laghdú i
 gcás inar lú an chainníocht arna stóráil ná an chainníocht atá ar conradh; agus
 coinníollacha faoina ndeonófar réamhíocaíocht.
 (21)
 Chun cearta agus oibleagáidí oibreoirí a ghlacann
 páirt i mbearta idirghabhála poiblí nó stórála príobháidí a chosaint, ba cheart
 an chumhacht a tharmligean chuig an gCoimisiún gníomhartha áirithe a ghlacadh i
 gcomhréir le hAirteagal 290 den Chonradh i ndáil le forálacha a bhaineann
 le húsáid nósanna imeachta tairsceana; incháilitheacht oibreoirí; agus
 oibleagáid urrús a thaisceadh mar ráthaíocht.
 (22)
 Chun cur i láthair na dtáirgí éagsúla a chaighdeánú
 chun feabhas a chur ar thrédhearcacht an mhargaidh, ar thaifeadadh praghsanna
 agus ar chur i bhfeidhm na socruithe idirghabhála margaidh i bhfoirm
 idirghabhála poiblí agus stórála príobháidí, ba cheart an chumhacht a tharmligean
 chuig an gCoimisiún gníomhartha áirithe a ghlacadh i gcomhréir le hAirteagal 290
 den Chonradh i ndáil le scálaí an Aontais le haghaidh conablaigh a aicmiú in
 earnálacha na mairteola agus na laofheola, na muiceola agus na caoireola agus
 na feola gabhair.
 (23)
 Chun cruinneas agus iontaofacht aicmiú conablach a
 áirithiú, ba cheart an chumhacht a tharmligean chuig an gCoimisiún gníomhartha
 áirithe a ghlacadh i gcomhréir le hAirteagal 290 den Chonradh i ndáil leis
 an athbhreithniú ar chur i bhfeidhm aicmiú na gconablach i mBallstáit ag Coiste
 de chuid an Aontais.
 (24)
 An scéim atá ann faoi láthair chun bia a dháileadh
 ar na daoine is díothaí san Aontas, scéim a glacadh faoin gcomhbheartas
 talmhaíochta, ba cheart rialachán ar leith a bheith ann di a ghlacfaí chun
 cuspóirí comhtháthaithe sóisialta na scéime a léiriú. Mar sin féin, ba cheart
 foráil a dhéanamh sa Rialachán seo ionas gur féidir táirgí, ar táirgí iad atá á
 gcoinneáil trí idirghabháil phoiblí, a dhiúscairt trína gcur ar fáil i gcomhair
 a n‐úsáide sa scéim.
 (25)
 Ba cheart páistí a spreagadh torthaí agus glasraí
 agus táirgí bainne a ithe, trí mhéadú a dhéanamh go marthanach ar chion na
 dtáirgí sin i gcothú páistí nuair atá a nósanna itheacháin á bhfoirmiú. Ba
 cheart cabhair ón Aontas a chur chun cinn dá bhrí sin chun soláthar táirgí den
 sórt sin do pháistí i bhforais oideachais a mhaoiniú nó a chómhaoiniú.
 (26)
 Chun bainistíocht bhuiséadach fhónta a áirithiú ar
 an scéim, ba cheart forálacha comhchuibhithe a bhunú. Níor cheart cabhair ón
 Aontas a úsáid in ionad chistiú aon scéime náisiúnta atá ann cheana. I
 bhfianaise na srianta buiséadacha, ba cheart na Ballstáit a bheith in ann
 ranníocaíochtaí ón earnáil phríobháideach a úsáid in ionad a ranníocaíochtaí
 airgeadais féin do na scéimeanna. Ionas go mbeidh a scéim éifeachtach, ba
 cheart do na Ballstáit foráil a dhéanamh maidir le bearta tionlacain agus ba
 cheart na Ballstáit a údarú le cabhair náisiúnta a dheonú ina leith.
 (27)
 Chun nósanna itheacháin sláintiúla a chur chun cinn
 i measc páistí, chun a áirithiú go n‐úsáidfear Cistí Eorpacha ar bhealach
 éifeachtúil agus spriocdhírithe agus chun feasacht faoin scéim a chur chun
 cinn, ba cheart an chumhacht a tharmligean chuig an gCoimisiún gníomhartha
 áirithe a ghlacadh i gcomhréir le hAirteagal 290 den Chonradh i ndáil leis
 an scéim torthaí scoile maidir leis an méid seo a leanas: na táirgí nach bhfuil
 incháilithe don scéim sin; spriocghrúpa na scéime; na straitéisí náisiúnta nó
 réigiúnacha nach foláir do Bhallstáit a tharraingt suas chun leas a bhaint as
 an gcabhair, lena n‐airítear na bearta tionlacain; roghnú agus formheas na
 n-iarratasóirí ar chabhair; critéir oibiachtúla le haghaidh leithdháileadh
 cabhrach i measc na mBallstát, leithdháileadh táscach cabhrach i measc na
 mBallstát agus an modh chun cabhair a ath‐leithdháileadh i measc na mBallstát
 bunaithe ar iarratais a fuarthas; na costais atá incháilithe do chabhair, lena
 n‐áirítear an deis uasteorainn fhoriomlán a leagan síos i gcomhair costas den
 sórt sin; agus a cheangal ar Bhallstáit atá páirteach inti poibliú a dhéanamh
 ar ról fóirdheonaithe na scéime.
 (28)
 Chun an éabhlóid i bpatrúin tomhaltais
 táirgí déiríochta a chur san áireamh mar aon leis na nuálaíochtaí agus na
 forbairtí i margadh na dtáirgí déiríochta, chun a áirithiú go gcáilíonn na
 tairbhithe agus na hiarratasóirí iomchuí le haghaidh na cabhrach agus chun
 feasacht an phobail a ardú i leith na scéime cabhrach, ba cheart an chumhacht a
 tharmligean chuig an gCoimisiún gníomhartha áirithe a ghlacadh i gcomhréir le hAirteagal 290
 den Chonradh i ndáil leis an scéim bainne scoile maidir leis an méid seo a
 leanas: na táirgí atá incháilithe le haghaidh na scéime; na straitéisí
 náisiúnta nó réigiúnacha nach foláir do Bhallstáit a tharraingt suas chun leas
 a bhaint as an gcabhair agus spriocghrúpa na scéime; na coinníollacha maidir le
 cabhair a dheonú; urrús a thaisceadh lena ráthaítear an cur i gcrích i gcás ina
 réamhíoctar cabhair; faireachán agus meastóireacht; agus a cheangal ar fhorais
 oideachais ról fóirdheonaithe na scéime a phoibliú.
 (29)
 Ní úsáidtear an scéim chabhrach le haghaidh
 eagraíochtaí táirgeoirí leannlusannna ach in aon Bhallstát amháin. Chun
 solúbthacht a chruthú agus chun an cur chuige san earnáil sin a chomhchuibhiú
 leis na hearnálacha eile, ba cheart deireadh a chur leis an scéim chabhrach,
 agus an deis a bheith ann tacaíocht a thabhairt do na heagraíochtaí táirgeoirí
 faoi bhearta forbartha tuaithe.
 (30)
 Tá gá le maoiniú ón Aontas chun oibreoirí
 formheasta a spreagadh cláir oibre a tharraingt suas chun na críche cáilíocht
 táirgthe ola olóige agus ológ boird a fheabhsú. Sa chomhthéacs sin, ba cheart a
 fhoráil sa Rialachán seo go leithdháilfí tacaíocht ón Aontas de réir na
 dtosaíochtaí a thugtar do na gníomhaíochtaí a ghabhtar ar láimh laistigh de na
 cláir oibre faoi seach. Ba cheart gan tacaíocht a thabhairt ach do na gníomhaíochtaí
 is úsáidí áfach, agus ba cheart cómhaoiniú a thabhairt isteach chun cáilíocht
 clár den sórt sin a fheabhsú.
 (31)
 Chun a áirithiú go mbainfidh an chabhair a
 sholáthraítear le haghaidh táirgeoirí ola olóige agus ológ boird a cuspóir
 amach, mar atá cáilíocht táirgthe ola olóige agus ólóg boird a fheabhsú, agus
 chun a áirithiú go n‐urramóidh eagraíochtaí oibreoirí ola olóige agus ológ
 boird a n‐oibleagáidí, ba cheart an chumhacht a tharmligean chuig an gCoimisiún
 gníomhartha áirithe a ghlacadh i gcomhréir le hAirteagal 290 den Chonradh
 i ndáil leis na coinníollacha a bhaineann le heagraíochtaí oibreoirí a
 fhormheas chun críocha na scéime cabhrach, agus le formheas den sórt sin a chur
 ar fionraí nó a aistarraingt; na bearta atá incháilithe i gcomhair maoiniú ón
 Aontas; maoiniú ón Aontas a leithdháileadh ar bhearta áirithe; na
 gníomhaíochtaí agus costais nach bhfuil incháilithe i gcomhair maoiniú ón
 Aontas; agus cláir oibre a roghnú agus a fhormheas agus maidir le taisceadh
 urrús a bheith ina cheangal.
 (32)
 Sa Rialachán seo déantar idirdhealú idir torthaí
 agus glasraí, lena n-áirítear torthaí agus glasraí atá beartaithe lena margú
 agus torthaí agus glasraí atá beartaithe lena bpróiseáil, ar thaobh amháin,
 agus torthaí agus glasraí próiseáilte, ar an taobh eile. Níl feidhm ag rialacha
 i dtaca le heagraíochtaí táirgeoirí, cláir oibriúcháin agus cúnamh airgeadais
 an Aontais ach amháin maidir le torthaí agus glasraí agus maidir le torthaí
 agus glasraí atá beartaithe le haghaidh próiseáil amháin.
 (33)
 Tá sé deacair táirgeadh torthaí agus glasraí a
 thuar agus tá na táirgí meatach. Féadann barrachais theoranta fiú amháin an
 margadh a shuaitheadh go suntasach. Dá bhrí sin, ba cheart bearta a bhunú i
 gcomhair bainistiú géarchéimeanna agus ba cheart leanúint de na bearta sin a
 chomhtháthú le cláir oibriúcháin.
 (34)
 Agus torthaí agus glasraí á dtáirgeadh agus á
 margú, ba cheart saincheisteanna comhshaoil a chur san áireamh ina n‐iomláine,
 lena n-áirítear cleachtais saothraithe, bainistiú ábhar dramhaíola agus
 diúscairt táirgí a tharraingítear siar ón margadh, go háirithe maidir le
 cosaint cháilíocht an uisce agus cothabháil na bithéagsúlachta agus na tuaithe.
 (35)
 Ba cheart tacaíocht i gcomhair bunú grúpaí
 táirgeoirí a thabhairt do gach earnáil i ngach Ballstát faoi bheartas forbartha
 tuaithe, mar sin de ba cheart deireadh a chur leis an tacaíocht shonrach in
 earnáil na dtorthaí agus na nglasraí.
 (36)
 Chun breis freagrachta a thabhairt d'eagraíochtaí
 táirgeoirí in earnáil na dtorthaí agus na nglasraí as a gcinntí airgeadais agus
 chun na hacmhainní poiblí a shanntar dóibh a dhíriú ar riachtanais a bheidh ann
 amach anseo, ba cheart téarmaí a leagan amach maidir le húsáid na n-acmhainní
 sin. Is réiteach iomchuí é cómhaoiniú cistí oibriúcháin arna mbunú ag
 eagraíochtaí táirgeoirí. Ba cheart scóip bhreise a údarú do mhaoiniú i gcásanna
 áirithe. Níor cheart cistí oibriúcháin a úsáid ach amháin chun cláir
 oibriúcháin in earnáil na dtorthaí agus na nglasraí a mhaoiniú. Chun caiteachas
 an Aontais a rialú, ba cheart uasteorainn a bheith ar chúnamh a dheonaítear d'eagraíochtaí
 táirgeoirí a bhunaíonn cistí oibriúcháin.
 (37)
 I réigiúin inar lag eagrúchán an táirgthe in
 earnáil na dtorthaí agus na nglasraí, ba cheart cead a thabhairt
 ranníocaíochtaí náisiúnta breise a dheonú. I gcás Ballstát atá faoi
 mhíbhuntáiste ar leith maidir le struchtúir, ba cheart don Aontas na
 ranníocaíochtaí sin a aisíoc.
 (38)
 Chun tacaíocht éifeachtúil, spriocdhírithe agus
 inbhuanaithe a áirithiú do ghrúpaí táirgeoirí in earnáil na dtorthaí agus na
 nglasraí, ba cheart an chumhacht a tharmligean chuig an gCoimisiún gníomhartha
 áirithe a ghlacadh i gcomhréir le hAirteagal 290 den Chonradh i ndáil le
 cistí oibriúcháin agus cláir oibriúcháin, struchtúr agus ábhar creata náisiúnta
 agus straitéise náisiúnta; cúnamh airgeadais ón Aontas; bearta chun géarchéimeanna
 a chosc agus a bhainistiú; agus cúnamh airgeadais náisiúnta.
 (39)
 Tá sé tábhachtach foráil a dhéanamh maidir le
 bearta tacaíochta in earnáil an fhíona ar dóigh go neartóidh siad struchtúir
 iomaíocha. Cé gur cheart don Aontas na bearta sin a shainiú agus a mhaoiniú, ba
 cheart é a fhágáil faoi na Ballstáit an tsraith beart iomchuí a roghnú chun
 riachtanais a gcomhlachtaí réigiúnacha a shásamh, ag cur a dtréithe ar leith
 san áireamh, más gá, agus iad a chomhtháthú ina gcláir náisiúnta thacaíochta
 freisin. Ba cheart do na Ballstáit a bheith freagrach as na cláir sin a chur
 chun feidhme.
 (40)
 Ba cheart cur chun cinn agus margú fhíonta an
 Aontais i dtríú tíortha a bheith ina eochairbheart ar leith atá incháilithe le
 haghaidh clár náisiúnta tacaíochta. Ba cheart leanúint de ghníomhaíochtaí
 athstruchtúraithe agus athchóirithe a chumhdach i ngeall ar a dtionchair
 struchtúracha dhearfacha ar earnáil an fhíona. Ba cheart tacaíocht a bheith ar
 fáil freisin d'infheistíochtaí in earnáil an fhíona ar infheistíochtaí iad atá dírithe
 ar fheidhmíocht eacnamaíoch na ngnóthas féin a fheabhsú. Ba cheart beart maidir
 le tacaíocht do dhriogadh fotháirgí a bheith ar fáil do Bhallstáit ar mian leo
 a leithéid d'ionstraim a úsáid chun cáilíocht an fhíona a áirithiú, agus an
 comhshaol a chaomhnú ag an am céanna.
 (41)
 Ba cheart ionstraimí coisctheacha a bheith ann
 amhail árachas buainte, cistí frithpháirteacha agus glasbhuaint incháilithe
 chun tacaíocht a fháil faoi na cláir thacaíochta in earnáil an fhíona chun cur
 chuige freagrach a spreagadh i gcás géarchéimeanna.
 (42)
 Rinneadh foralácha cinntitheacha de na foralácha a
 chinn na Ballstáit maidir le tacaíocht do shaothraithe fíniúnacha trí
 theidlíochtaí íocaíochta a leithdháileadh. Dá bhrí sin, ní féidir aon tacaíocht
 den sórt sin a sholáthar ach amháin an tacaíocht chinneann Ballstáit faoin 1
 Nollaig 2013 faoi Airteagal 137 de Rialachán (AE)
 Uimh. [COIM(2011)799] agus faoi na coinníollacha atá leagtha amach san
 fhoráil sin.
 (43)
 Chun a áirithiú go mbaintear amach cuspóirí na
 gclár tacaíochta fíona agus go n‐úsáidtear cistí Eorpacha ar bhealach
 spriocdhírithe, ba cheart an chumhacht a tharmligean chuig an gCoimisiún
 gníomhartha áirithe a ghlacadh i gcomhréir le hAirteagal 290 den Chonradh
 i ndáil le: rialacha maidir leis an bhfreagracht as caiteachas idir an dáta a
 bhfaightear na cláir thacaíochta, agus a ndéantar leasuithe ar na cláir agus
 dáta a n-infheidhmeachta; rialacha maidir le critéir incháilitheachta beart
 tacaíochta, an saghas caiteachais agus na saghsanna oibríochtaí atá incháilithe
 chun tacaíocht a fháil; rialacha maidir le bearta nach bhfuil incháilithe chun
 tacaíocht a fháil agus an t‐uasmhéid tacaíochta do gach beart; rialacha maidir
 le hathruithe ar chláir thacaíochta tar éis dóibh a bheith curtha i bhfeidhm;
 rialacha maidir le ceanglais agus tairseacha le haghaidh réamhíocaíochtaí, lena
 n‐áirítear an ceanglas maidir le hurrús i gcás ina ndéantar réamhíocaíocht;
 rialacha ina bhfuil forálacha agus sainmhínithe ginearálta chun críocha clár
 tacaíochta; rialacha chun mí-úsáid na mbeart tacaíochta agus cistiú dúbailte
 tionscadal a sheachaint; rialacha faoina n-aistarraingeoidh táirgeoirí
 fotháirgí na fíonóireachta, eisceachtaí ón oibleagáid sin chun ualach breise
 riaracháin a sheachaint agus forálacha maidir le deimhniúchán deonach na
 ndriogairí; rialacha lena leagtar síos na ceanglais ar na Ballstáit maidir le
 cur chun feidhme na mbeart tacaíochta, chomh maith le srianta chun
 comhsheasmhacht le raon feidhme na mbeart tacaíochta a áirithiú; rialacha
 maidir le híocaíochtaí le tairbhithe, lena n-áirítear íocaíochtaí a dhéantar
 trí idirghabhálaithe árachais.
 (44)
 Saintréith de chuid na beachaireachta is ea an
 éagsúlacht a bhaineann lena dálaí táirgthe agus leis an táirgeacht a fhaightear
 uaithi agus a scaipthe agus a éagsúla atá na hoibreoirí eacnamaíocha ag na
 céimeanna táirgthe agus margaíochta araon. Ina theannta sin, i bhfianaise
 leathadh na varróise i roinnt Ballstát le blianta beaga anuas agus na
 bhfadhbanna a bhaineann do tháirgeadh meala de bharr an ghalair sin, tá sé fós
 riachtanach go ndéanfadh an tAontas gníomh ós rud é nach féidir an varróis a
 dhíothú ina hiomláine agus toisc nach mór táirgí formheasta a úsáid chun í a
 chóireáil. I bhfianaise na n‐imthosca sin agus chun feabhas a chur ar
 tháirgeadh agus ar mhargaíocht táirgí beachadóireachta san Aontas, ba cheart
 cláir náisiúnta don earnáil a tharraingt suas gach trí bliana d'fhonn feabhas a
 chur ar na dálaí ginearálta a bhaineann le táirgeadh agus margaíocht táirgí
 beachadóireachta. Ba cheart don Aontas na cláir náisiúnta sin a mhaoiniú i
 bpáirt.
 (45)
 Lena áirithiú go n‐úsáidfear cistí beachadóireachta
 an Aontais ar bhealach spriocdhírithe, ba cheart an chumhacht a tharmligean don
 Choimisiún gníomhartha áirithe a ghlacadh i gcomhréir le hAirteagal 290
 den Chonradh, maidir leis an méid seo a leanas: na bearta is féidir a áireamh i
 gcláir bheachadóireachta, rialacha maidir leis na hoibleagáidí a bhaineann le
 hábhar na gclár náisiúnta, a dtarraingt suas agus staidéir a bhaineann leo;
 agus na coinníollacha maidir le leithdháileadh ranníocaíocht an Aontais ar gach
 Ballstát rannpháirteach.
 (46)
 Ba cheart cabhair ón Aontas do thógáil
 seiriceán a dhíchúpláil isteach i gcóras na n‐íocaíochtaí díreacha de réir an
 chur chuige a leanadh maidir le cúnamh in earnálacha eile.
 (47)
 An cúnamh le haghaidh bainne bhearrtha agus púdair
 bhainne bhearrtha a táirgeadh san Aontas lena n‐úsáid mar ábhar beatha agus le
 próiseáil chun cáiséin agus cáiséanáití a dhéanamh de, ní raibh sé éifeachtach
 mar thacaíocht don mhargadh agus ba cheart deireadh a chur leis dá bhrí sin,
 maille leis na rialacha maidir le húsáid cáiséine agus cáiséanáití i monarú
 cáise.
 (48)
 Nuair a chuirtear caighdeáin i bhfeidhm maidir le
 margaíocht táirgí talmhaíochta féadfaidh siad cuidiú na dálaí eacnamaíocha a
 fheabhsú don táirgeadh agus don mhargaíocht chomh maith le cáilíocht na dtáirgí
 sin a fheabhsú. Dá bhrí sin, bheadh sé chun leasa na dtáirgeoirí, na
 dtrádálaithe agus na dtomhaltóirí a leithéid de chaighdeáin a chur i bhfeidhm.
 (49)
 Tar éis na Teachtaireachta ón gCoimisiún maidir le
 beartas cáilíochta do tháirgí talmhaíochta[15]
 agus díospóireachtaí ina dhiaidh sin, meastar gurb iomchuí caighdeáin
 mhargaíochta de réir earnálacha nó táirgí a choimeád, chun ionchais na
 dtomhaltóirí a chur san áireamh agus chun cuidiú na dálaí eacnamaíocha a
 fheabhsú do tháirgeadh agus do mhargaíocht táirgí talmhaíochta, chomh maith
 lena gcáilíocht.
 (50)
 Chun a ráthú go bhfuil gach táirge de cháilíocht
 shlán chóir agus indíolta, agus gan dochar do Rialachán (CE)
 Uimh. 178/2002 ó Pharlaimint na hEorpa agus ón gComhairle an
 28 Eanáir 2002 lena leagtar síos prionsabail agus ceanglais ghinearálta
 dhlí an bhia, lena mbunaítear an tÚdarás Eorpach um Shábháilteacht Bia agus
 lena leagtar síos nósanna imeachta i gcúrsaí sábháilteachta bia[16], ba cheart bunchaighdeán
 ginearálta margaíochta, mar atá beartaithe sa Teachtaireacht ón gCoimisiún dá
 dtagraítear thuas, a bheith iomchuí do tháirgí nach bhfuil cumhdaithe ag
 caighdeáin mhargaíochta de réir earnála nó táirge. Nuair a chomhlíonann na
 táirgí sin caighdeán idirnáisiúnta infheidhme, de réir mar is iomchuí, ba cheart
 glacadh leis na táirgí sin mar tháirgí a chomhlíonann an caighdeán ginearálta
 margaíochta.
 (51)
 I gcás roinnt earnálacha agus/nó táirgí, eilimintí
 tábhachtacha is ea sainmhínithe, sonrúcháin agus/nó tuairiscí díolacháin chun
 dálaí iomaíochta a chinneadh. Is iomchuí, dá bhrí sin, sainmhínithe, sonrúcháin
 agus tuairiscí díolacháin a leagan síos d'earnálacha áirithe agus/nó táirgí,
 nár cheart iad a úsáid ach amháin san Aontas chun táirgí a chomhlíonann na
 ceanglais chomhfhreagracha a mhargú.
 (52)
 Ba cheart forálacha de chineál cothrománach a bhunú
 maidir le caighdeáin mhargaíochta.
 (53)
 Ba cheart caighdeáin mhargaíochta a bheith
 infheidhme ionas gur féidir táirgí de cháilíocht chaighdeánaithe shásúil a
 sholáthar don mhargadh agus ba cheart iad a bheith ag baint go háirithe, le
 sainmhínithe, grádú in aicmí, cur i láthair agus lipéadú, pacáistiú, modh
 táirgthe, leasú, iompar, faisnéis faoi tháirgeoirí, ábhar substaintí áirithe,
 doiciméid ghaolmhara riaracháin, stóráil, deimhniúcháin agus teorainneacha ama.
 (54)
 Ag cur san áireamh leas na dtomhaltóir i dtaca le
 faisnéis leordhóthanach agus thrédhearcach a fháil faoi tháirgí, ba cheart a
 bheith in ann an áit feirmeoireachta a chinneadh, ar bhonn gach cáis faoi leith
 ar an leibhéal geografach is iomchuí, ach sainiúlachtaí earnálacha áirithe a
 chur san áireamh, go háirithe maidir le táirgí talmhaíochta próiseáilte.
 (55)
 Ba cheart feidhm a bheith ag caighdeáin
 mhargaíochta maidir leis na táirgí talmhaíochta uile a chuirtear ar an margadh
 san Aontas.
 (56)
 Is iomchuí foráil a dhéanamh maidir le rialacha
 speisialta i ndáil le táirgí a allmhairítear ó thríú tíortha má tá forálacha i
 bhfeidhm i dtríú tíortha a thugann údar le maoluithe ó chaighdeáin mhargaíochta
 agus má thugtar ráthaíocht go bhfuil siad comhionann le reachtaíocht an
 Aontais.
 (57)
 Is iomchuí an deis a thabhairt isteach i gcomhair
 na mBallstát rialacha náisiúnta áirithe a choimeád nó a ghlacadh maidir le
 leibhéil cháilíochta i ndáil le saillte inleata.
 (58)
 Chun aghaidh a thabhairt ar athruithe i staid an
 mhargaidh, agus sainiúlacht gach earnála á cur san áireamh aige, ba cheart an
 chumhacht gníomhartha áirithe a ghlacadh i gcomhréir le hAirteagal 290 den
 Chonradh a tharmligean chuig an gCoimisiún i leith gníomhartha chun ceanglais a
 bhaineann leis an gcaighdeán margaíochta ginearálta, agus rialacha a bhaineann
 le comhlíonadh an chaighdeáin sin, a ghlacadh, a mhodhnú agus a mhaolú.
 (59)
 Chun ionchais tomhaltóirí a chur san áireamh agus
 chun cuidiú le dálaí eacnamaíocha do tháirgeadh agus do mhargaíocht táirgí
 talmhaíochta a fheabhsú chomh maith le cáilíocht na dtáirgí sin a fheabhsú agus
 chun iad a chur in oiriúint do na dálaí margaidh atá ag síorathrú agus do na
 hathruithe ar éilimh na dtomhaltóirí, chun forbairtí i gcaighdeáin
 idirnáisiúnta ábhartha a chur san áireamh agus chun ascnamh teicniúil a chur san
 áireamh agus ionas nach gcruthófar constaicí i nuálaíocht táirgí, ba cheart an
 chumhacht a tharmligean chuig an gCoimisiún gníomhartha áirithe a ghlacadh i
 gcomhréir le hAirteagal 290 den Chonradh i ndáil le caighdeáin
 mhargaíochta a ghlacadh de réir earnálacha nó táirgí, ag gach céim den
 mhargaíocht, chomh maith le maoluithe agus díolúintí i dtaobh chur i bhfeidhm
 na gcaighdeán sin agus maidir le leasú, maolú nó díolúine is gá i leith
 sainmhínithe agus tuairiscí díolacháin.
 (60)
 Chun a áirithiú go gcuirtear chun feidhme i gceart
 agus go trédhearcach rialacha náisiúnta le haghaidh táirgí agus/nó earnálacha
 áirithe maidir le caighdeáin mhargaíochta, ba cheart an chumhacht a tharmligean
 chuig an gCoimisiún gníomhartha áirithe a ghlacadh i gcomhréir le hAirteagal 290
 den Chonradh i ndáil le coinníollacha a bhunú le haghaidh caighdeáin
 mhargaíochta den sórt sin a chur i bhfeidhm chomh maith leis na coinníollacha
 le haghaidh na táirgí arna bhfáil ó na cleachtais thurgnamhacha a choimeád, a
 chur i gcursaíocht agus a úsáid.
 (61)
 Chun na sainiúlachtaí i dtrádáil idir
 an tAontas agus tríú tíortha áirithe, cineál speisialta roinnt táirgí
 talmhaíochta agus sainiúlacht gach earnála a chur san áireamh, ba cheart an
 chumhacht a tharmligean don Choimisiún gníomhartha áirithe a ghlacadh i
 gcomhréir le hAirteagal 290 den Chonradh i ndáil le lamháltas le haghaidh
 gach caighdeáin mhargaíochta agus os cionn an lamháltais sin ba cheart a mheas
 nach n‐urramaíonn baisc na dtáirgí ina hiomláine an caighdeán agus i ndáil le
 rialacha lena sainítear na coinníollacha faoina measfar go comhlíonann táirgí
 allmhairithe, go leibhéal coibhéiseach, na ceanglais de chuid an Aontais a
 bhaineann le caighdeáin mhargaíochta agus lena n-údarófar bearta a dhéanfaidh
 maolú ó na rialacha nach margófaí táirgí san Aontas ach amháin i gcomhréir le
 caighdeáin den sórt sin agus na rialacha a chinneadh a bhaineann leis na
 caighdeáin mhargaíochta a chur i bhfeidhm ar tháirgí a onnmhairítear ón Aontas.
 (62)
 Tá coincheap na bhfíonta d'ardchaighdeán san Aontas
 bunaithe ar, inter alia, na saintréithe sonracha inchurtha i leith
 thionscnamh geografach an fhíona sin. Aithnítear na fíonta sin do na
 tomhaltóirí trí shonrúcháin tionscnaimh faoi chosaint agus tásca geografacha
 faoi chosaint. Ionas go mbeidh creat trédhearcach agus níos mionléirithe mar
 chranntaca don cháilíocht a mhaíonn na táirgí lena mbaineann, ba cheart córas a
 bhunú ina ndéantar iarratais ar shonrúchán tionscnaimh nó ar thásc geografach a
 scrúdú i gcomhréir leis an gcur chuige a leantar de réir bheartas cáilíochta
 cothrománach an Aontais, ar beartas é is infheidhme maidir le bia-ábhair nach
 fíon nó biotáillí iad i Rialachán (CE) Uimh. 510/2006 ón gComhairle
 an 20 Márta 2006 maidir le tásca geografacha agus sonrúcháin
 tionscnaimh a chosaint i gcomhair táirgí talmhaíochta agus bia-ábhar[17].
 (63)
 Chun na tréithe cáilíochta ar leith a chaomhnú atá
 ag fíonta ag a bhfuil sonrúchán tionscnaimh nó tásc geografach, ba cheart
 Ballstáit a údarú rialacha níos déine a chur i bhfeidhm ina leith sin.
 (64)
 Chun cáiliú do chosaint san Aontas, ba cheart
 sonrúcháin tionscnaimh agus tásca geografacha i gcomhair fíona a aithint agus a
 chlárú ar leibhéal an Aontais i gcomhréir le rialacha nós imeachta arna leagan
 síos ag an gCoimisiún.
 (65)
 Ba cheart cosaint a bheith ar fáil do shonrúcháin
 tionscnaimh agus do thásca geografacha tríú tíortha i gcás ina bhfuil siad faoi
 chosaint ina dtír thionscnaimh.
 (66)
 Ba cheart, de bharr an nós imeachta clárúcháin, aon
 duine nádúrtha nó dlítheanach a bhfuil leas dlisteanach aige i mBallstát nó i
 dtríú tír a bheith in ann a chearta a fheidhmiú trí fhógra a thabhairt i dtaobh
 a agóidí.
 (67)
 Ba cheart sonrúcháin tionscnaimh agus tásca
 geografacha atá cláraithe a chosaint ar úsáidí a bhaineann leas míchuí as clú
 na dtáirgí a chomhlíonann na coinníollacha. Chun iomaíocht chothrom a chur chun
 cinn agus ionas nach gcuirfear tomhaltóirí amú, ba cheart an chosaint sin a
 bheith ag táirgí agus ag seirbhísí nach bhfuil cumhdaithe ag an Rialachán seo,
 lena n-áirítear na cinn nach bhfuil in Iarscríbhinn I a ghabhann leis an
 gConradh.
 (68)
 Chun cleachtais lipéadaithe atá ann cheana a chur
 san áireamh, ba cheart an chumhacht a tharmligean chuig an gCoimisiún
 gníomhartha áirithe a ghlacadh i gcomhréir le hAirteagal 290 den Chonradh
 i ndáil lena cheadú ainm cineáil fíonchaor a úsáid cé gur sonrúchán tionscnaimh
 faoi chosaint nó tásc geografach faoi chosaint é nó cé go bhfuil sonrúchán nó
 tásc den sórt sin mar chuid de.
 (69)
 Chun sainiúlachtaí an táirgthe sa limistéar
 geografach críochaithe a chur san áireamh, chun cáilíocht agus inrianaitheacht
 táirgí a áirithiú agus chun cearta nó leasanna dlisteanacha táirgeoirí nó
 oibreoirí a áirithiú, ba cheart an chumhacht a tharmligean chuig an gCoimisiún
 gníomhartha áirithe a ghlacadh i gcomhréir le hAirteagal 290 den Chonradh
 i ndáil leis na prionsabail a bhaineann le críochú an limistéir gheografaigh,
 agus sainmhínithe, srianta agus maoluithe a bhaineann leis an táirgeadh sa
 limistéar geografach críochaithe; i ndáil leis na coinníollacha faoina
 bhféadfaidh ceanglais bhreise a bheith ar áireamh i sonraíochtaí táirgí; agus i
 ndáil le heilimintí na sonraíochta táirge; an cineál iarratasóra a fhéadfaidh
 cur isteach ar chosaint sonrúcháin tionscnaimh nó táisc gheografaigh; na
 nósanna imeachta atá le leanúint i ndáil le hiarratas ar chosaint sonrúcháin
 tionscnaimh nó taisc gheografaigh, lena n‐áirítear maidir le réamh-nósanna
 imeachta náisiúnta, grinnscrúdú ag an gCoimisiún, nósanna imeachta agóide, agus
 nós imeachta maidir le leasú, cealú agus tiontú sonrúchán tionscnaimh faoi
 chosaint nó tásc geografach faoi chosaint; na nósanna imeachta is infheidhme
 maidir le hiarratais trasteorann; nósanna imeachta i gcomhair iarratas a
 bhaineann le limistéir gheografacha i dtríú tír; an dáta a dtosóidh an
 chosaint; na nósanna imeachta a bhaineann le leasuithe ar shonraíochtaí táirgí;
 agus an dáta a dtiocfaidh leasú i bhfeidhm.
 (70)
 Chun cosaint leordhóthanach a áirithiú agus chun a
 áirithiú nach ndéantar dochar d'oibreoirí eacnamaíocha ná d'údaráis inniúla de
 dheasca chur i bhfeidhm an Rialacháin seo maidir le hainmneacha fíonta dár
 deonaíodh cosaint roimh an 1 Lúnasa 2009, ba cheart an chumhacht a tharmligean
 chuig an gCoimisiún gníomhartha áirithe a ghlacadh i gcomhréir le hAirteagal 290
 den Chonradh i ndáil le srianta ar an ainm faoi chosaint a ghlacadh agus maidir
 le forálacha idirthréimhseacha i ndáil le: ainmneacha fíonta atá aitheanta ag
 Ballstáit mar shonrúcháin tionscnaimh nó mar thásca geografacha faoin 1 Lúnasa
 2009; réamh-nós imeachta náisiúnta; fíonta a cuireadh ar an margadh nó a
 lipéadadh roimh dháta sonrach; agus leasuithe ar na sonraíochtaí táirgí.
 (71)
 Úsáidtear téarmaí áirithe go traidisiúnta san
 Aontas agus tugann siad faisnéis do na tomhaltóirí faoi thréithe ar leith agus
 faoi cháilíocht na bhfíonta lena gcomhlánaítear an fhaisnéis a thugtar sna
 sonrúcháin tionscnaimh agus sna tásca geografacha. Chun feidhmiú an mhargaidh
 inmheánaigh agus iomaíocht chothrom a áirithiú agus ionas nach gcuirfear
 tomhaltóirí amú, ba cheart na téarmaí traidisiúnta sin a bheith incháilithe
 chun cosaint a fháil san Aontas.
 (72)
 Chun cosaint leordhóthanach a áirithiú, chun cearta
 nó leasanna dlisteanacha táirgeoirí nó oibreoirí a áirithiú agus chun na
 sainiúlachtaí i dtrádáil idir an tAontas agus tríú tíortha áirithe a chur san
 áireamh, ba cheart an chumhacht a tharmligean chuig an gCoimisiún gníomhartha
 áirithe a ghlacadh i gcomhréir le hAirteagal 290 den Chonradh i ndáil le
 forálacha maidir le teanga agus litriú téarma traidisiúnta atá le cosaint;
 maidir le sainiú an chineáil iarratasóirí a fhéadfaidh cur isteach ar chosaint
 téarma traidisiúnta; na coinníollacha bailíochta a bhaineann le hiarratas ar
 aitheantas do théarma traidisiúnta; na forais le hagóid a dhéanamh i gcoinne
 aitheantais atá beartaithe do théarma traidisiúnta; raon feidhme na cosanta,
 lena n-áirítear an gaol le trádmhairc, téarmaí traidisiúnta faoi chosaint,
 sonrúcháin tionscnaimh faoi chosaint nó tásca geografacha faoi chosaint,
 comhainmneacha, nó ainmneacha áirithe fíonchaor; na forais le téarma
 traidisiúnta a chur ar ceal; an dáta a gcuirfear iarratas nó iarraidh isteach;
 na nósanna imeachta atá le leanúint i ndáil le hiarratas ar chosaint téarma
 thraidisiúnta, lena n‐áirítear grinnscrúdú ag an gCoimisiún, nósanna imeachta
 agóide agus na nósanna imeachta maidir le cealú agus modhnú agus i ndáil leis
 na coinníollacha faoina bhféadfar téarmaí traidisiúnta a úsáid ar tháirgí ó
 thríú tíortha agus foráil a dhéanamh maidir le maoluithe gaolmhara.
 (73)
 Is féidir le tuairisc, sonrúchán agus cur i láthair
 táirgí de chuid earnáil an fhíona, atá cumhdaithe ag an Rialachán seo, tionchar
 suntasach a imirt ar indíoltacht na dtáirgí sin. D'fhéadfadh difríochtaí idir
 dlíthe na mBallstát maidir le lipéadú táirgí fíona bac a chur ar fheidhmiú
 rianúil an mhargaidh inmheánaigh. Ba cheart dá bhrí sin rialacha a leagan síos
 ina gcuirtear san áireamh leasa dlisteanacha na dtomhaltóirí agus na
 dtáirgeoirí. Ar an ábhar sin, is iomchuí foráil a dhéanamh maidir le rialacha
 de chuid an Aontais i dtaca le lipéadú.
 (74)
 Chun a a áirithiú go gcomhlíonfar cleachtais
 lipéadaithe atá ann cheana agus rialacha cothrománacha maidir le lipéadú agus
 cur i láthair, agus chun sainiúlachtaí earnáil an fhíona a chur san áireamh;
 chun éifeachtúlacht a áirithiú i dtaobh na nósanna imeachta maidir le deimhniú,
 formheas agus fíorú, agus chun a áirithiú nach ndéanfar dochar do leasanna
 dlisteancha oibreoirí agus oibreoirí eacnamaíocha, ba cheart an chumhacht a
 tharmligean chuig an gCoimisiún gníomhartha áirithe a ghlacadh i gcomhréir le hAirteagal 290
 den Chonradh i ndáil le tosca eisceachtúla ina bhfuil údar leis gan tagairt a
 dhéanamh do na téarmaí 'sonrúchán tionscnaimh faoi chosaint' nó 'tásc
 geografach faoi chosaint'; i ndáil le cur i láthair agus úsáid sonraí
 lipéadaithe seachas na cinn dá bhforáiltear sa Rialachán seo; sonraí
 éigeantacha áirithe; sonraí roghnacha; agus cur i láthair ; i ndáil leis na
 bearta is gá maidir le lipéadú agus cur i láthair fíonta a bhfuil sonrúchán
 tionscnaimh nó tásc geografach acu, ar fíonta iad a gcomhlíonann a sonrúcháin
 tionscnaimh nó a dtásca geografacha na ceanglais is gá; i ndáil le fíon a
 cuireadh ar an margadh agus a lipéadaíodh roimh 1 Lúnasa 2009; agus i
 ndáil le maoluithe ar lipéadú agus ar chur i láthair.
 (75)
 Ba cheart forálacha maidir le fíon a chur i
 bhfeidhm i bhfianaise na gcomhaontuithe a tugadh i gcrích faoi Airteagal 218
 den Chonradh.
 (76)
 Is iomchuí rialacha a leagan síos maidir le haicmiú
 cineálacha fíonchaor, agus de réir na rialacha sin leanfaidh Ballstáit a
 tháirgeann níos mó ná 50 000 heictilítear in aghaidh na bliana de bheith
 freagrach as aicmiú na gcineálacha fíonchaor ónar féidir fíon a dhéanamh ina gcríocha.
 Ba cheart cineálacha áirithe fíonchaor a eisiamh.
 (77)
 Is iomchuí cleachtais fhíoneolaíocha áirithe agus
 srianta áirithe a chinneadh i gcás táirgthe fíona, lena n-áirítear go háirithe
 i ndáil le cumasc agus úsáid cineálacha áirithe úrfhíona fíonchaor, sú
 fíonchaor agus fíonchaor úr de thionscnamh tríú tíortha. Chun na caighdeáin
 idirnáisiúnta a chomhlíonadh, i gcás cleachtas fíoneolaíochta breise, ba
 cheart, mar riail ghinearálta, na cleachtais fíoneolaíochta atá molta ag an
 Eagraíocht Idirnáisiúnta Fíniúna agus Fíona (OIV) a bheith mar bhonn ag an
 gCoimisiún.
 (78)
 I gcás earnáil an fhíona, ba cheart na Ballstáit a
 údarú teorainn a chur le húsáid cleachtas fíoneolaíochta áirithe nó iad a
 eisiamh agus srianta níos déine a choimeád i gcás fíonta a tháirgtear ina
 gcríocha, chomh maith lena ceadú go n‐úsáidfear ar bhonn turgnamhach cleachtais
 fíoneolaíochta neamhúdaraithe faoi choinníollacha atá le sainiú.
 (79)
 Chun foráil a dhéanamh maidir le leibhéal sásúil
 inrianaitheachta do na tairgí lena mbaineann, go háirithe ar mhaithe le cosaint
 tomhaltóirí, ba cheart a fhoráil go mbeidh doiciméad tionlacain ag gabháil le
 táirgí uile earnáil an fhíona atá cumhdaithe ag an Rialachán seo agus iad ag
 cúrsáil laistigh den Aontas.
 (80)
 Chun na deiseanna fíonsaothrúcháin a bhainistiú
 níos fearr ba cheart do na Ballstáit fardal a n-acmhainneachta táirgthe,
 bunaithe ar an gclár fíonghort, a chur i bhfios don Choimisiún. Chun na
 Ballstáit a spreagadh chun an fardal a chur in iúl, tá an tacaíocht
 d'athstruchtúrú agus d'athchóiriú teoranta do na Ballstáit sin a chuir an
 fardal in iúl.
 (81)
 Chun a éascú do Bhallstáit faireachán a dhéanamh ar
 an acmhainneacht táirgthe agus í a fhíorú, ba cheart an chumhacht a tharmligean
 chuig an gCoimisiún gníomhartha áirithe a ghlacadh i gcomhréir le hAirteagal 290
 den Chonradh i ndáil le raon feidhme agus ábhar an chláir fíonghort agus i
 ndáil le díolúintí.
 (82)
 Chun iompar táirgí fíona agus fíorú an iompair sin
 ag Ballstáit a éascú, ba cheart an chumhacht a tharmligean chuig an gCoimisiún
 gníomhartha áirithe a ghlacadh i gcomhréir le hAirteagal 290 den Chonradh
 i ndáil le rialacha maidir leis an doiciméad faoi iamh, úsáid an doiciméid agus
 díolúintí ón oibleagáid doiciméad den sórt sin a úsáid; na coinníollacha a
 leagan síos faoina measfar go bhfuil sonrúcháin tionscnaimh nó tásca
 geografacha faoi chosaint deimhnithe ag doiciméad faoi iamh; oibleagáid a
 leagan síos clár a choimeád; a shonrú cé a choimeádfaidh clár agus díolúintí ón
 oibleagáid clár a choimeád; na hoibríochtaí atá le bheith ar áireamh sa chlár a
 shonrú; agus rialacha a leagan síos maidir le húsáid doiciméad faoi iamh agus
 clár.
 (83)
 Beidh ionstraimí sonracha ag teastáil fós agus
 deireadh tagtha leis an gcóras cuóta chun cothroime ceart agus oibleagáidí a
 áirithiú idir gnóthais siúcra agus saothraithe biatais siúcra. Dá bhrí sin, ba
 cheart na forálacha caighdeánacha lena rialaítear comhaontuithe eatarthu a
 bhunú.
 (84)
 Chun sainiúlachtaí earnáil an tsiúcra a
 chur san áireamh agus chun a áirithiú go gcuirfear leas na bpáirtithe go léir
 san áireamh, ba cheart an chumhacht a tharmligean chuig an gCoimisiún
 gníomhartha áirithe a ghlacadh i gcomhréir le hAirteagal 290 den Chonradh
 i ndáil le comhaontuithe den sórt sin, go háirithe maidir leis na coinníollacha
 lena rialaítear ceannach biatais, a sheachadadh, a ghabháil ar láimh agus
 íocaíocht as.
 (85)
 Is féidir ról fónta a bheith ag eagraíochtaí
 táirgeoirí agus ag a gcomhlachais maidir leis an soláthar a chomhchruinniú agus
 dea‐chleachtais a chur chun cinn. Féadfaidh eagraíochtaí idirchraoibhe ról
 tábhachtach a bheith acu maidir le hidirphlé a cheadú gníomhairí i slabhra
 soláthair agus i ndea-chleachtais agus trédhearcacht sa mhargadh a chur chun
 cinn. Dá bhrí sin, na rialacha atá ann faoi láthair maidir le sainiú agus
 aitheantas eagraíochtaí den sórt sin agus a gcomhlachas lena gcumhdaítear
 earnálacha áirithe, ba cheart iad a chomhchuibhiú, a chuíchóiriú agus a
 shíneadh chun foráil a dhéanamh maidir le haitheantas arna iarraidh sin faoi
 reachtanna atá leagtha amach i ndlí an AE i ngach earnáil.
 (86)
 Na forálacha atá ann faoi láthair in earnálacha
 éagsúla, ar forálacha iad lena méadaítear tionchar eagraíochtaí táirgeoirí, a
 gcomhlachas agus eagraíochtaí idirchraoibhe trína cheadú do Bhallstáit, i
 ndálaí áirithe, rialacha áirithe d'eagraíochtaí den sórt sin a shíneadh go
 hoibreoirí nach baill iad, is léir go bhfuil siad éifeachtach agus ba cheart
 iad a chomhchuibhiú, a chuíchóiriú agus a shíneadh go gach earnáil.
 (87)
 Maidir le plandaí beo, mairteoil agus laofheoil,
 muiceoil, caoireoil agus feoil ghabhair, uibheacha agus feoil éanlaithe clóis,
 ba cheart a fhoráil go bhféadfaí bearta áirithe a ghlacadh chun oiriúnú an
 tsoláthair do riachtanais an mhargaidh a éascú, rud a d'fhéadfadh a bheith ina
 chuidiú chun na margaí a chobhsú agus caighdeán cóir maireachtála a áirithiú
 don phobal talmhaíochta lena mbaineann.
 (88)
 Chun eagraíochtaí táirgeoirí, a gcomhlachais agus
 eagraíochtaí idirchraoibhe a spreagadh chun gníomhaíochta maidir leis an
 soláthar a chur in oiriúint do riachtanais an mhargaidh, amach ó ghníomhaíocht
 a bhaineann le tarraingt siar ón margadh, ba cheart a thabhairt de chumhacht
 don Choimisiún gníomhartha áirithe a ghlacadh i gcomhréir le hAirteagal 290
 den Chonradh, maidir le bearta a bhaineann le hearnálacha na bplandaí beo, na
 mairteola agus na laofheola, na muiceola, na caoireola agus na feola gabhair,
 na n-uibheacha agus na feola éanlaithe clóis chun cáilíocht a fheabhsú; chun
 eagrú feabhsaithe an táirgthe, na próiseála agus na margaíochta a chothú; chun
 taifeadadh treochtaí i bpraghsanna an mhargaidh a éascú; agus chun a cheadú
 réamh-mheastacháin ghearrthéarmacha agus fhadtéarmacha a bhunú ar bhonn na
 modhanna táirgthe a úsáideadh.
 (89)
 Chun feidhmiú an fhíonmhargaidh a fheabhsú, ba
 cheart na Ballstáit a bheith ábalta cinntí arna ndéanamh ag eagraíochtaí
 idirchraoibhe a chur chun feidhme. Ba cheart cleachtais a d'fhéadfadh an
 iomaíocht a shaobhadh go mór a bheith ar eisiamh ó raon feidhme na gcinntí sin,
 áfach.
 (90)
 In éagmais reachtaíochta de chuid an Aontais maidir
 le conarthaí scríofa agus curtha ar bhonn foirmiúil, féadfaidh Ballstáit,
 laistigh dá gcoráis dlí féin i leith conarthaí, a cheangal go mbeidh úsáid na
 gconarthaí sin éigeantach ar choinníoll go n-urramofaí dlí an Aontais leo agus
 go háirithe go n-urramofaí feidhmiú cuí an mhargaidh inmheánaigh agus
 chomheagraíocht an mhargaidh. I bhfianaise éagsúlacht na gcásanna ar fud an
 Aontais, agus chun leasa na coimhdeachta, ba cheart an cinneadh sin a bheith
 faoi na Ballstáit. Chun íoschaighdeáin iomchuí a áirithiú do na conarthaí sin
 in earnáil an bhainne agus na dtáirgí bainne, áfach, mar aon le dea‐fheidhmiú
 an mhargaidh inmheánaigh agus chomheagraíocht na margaí, ba cheart roinnt
 coinníollacha bunúsacha a leagan síos ar leibhéal an AE maidir le húsáid na
 gconarthaí sin. Ós rud é go bhféadfadh sé go bhfuil rialacha leis an éifeacht
 chéanna ag comharchumainn déiríochta áirithe ina reachtanna, ba cheart iad a
 dhíolmhú ón gceanglas maidir le conarthaí ar mhaithe le simplíocht. Chun a
 áirithiú go mbeidh aon chóras den sórt sin éifeachtach, ba cheart é a bheith
 infheidhme mar an gcéanna i gcás ina mbailíonn páirtithe idirmheánacha bainne ó
 fheirmeoirí lena sheachadadh chuig lucht próiseála.
 (91)
 Chun a áirithiú go ndéanfar táirgeadh a fhorbairt
 ar bhealach réasúnach agus sa dóigh sin caighdeán réasúnta maireachtála a
 áirithiú d'fheirmeoirí déiríochta, ba cheart a gcumhacht margála i dtaobh
 próiseálaithe a neartú agus ba cheart leithdháileadh níos cothroime ar an
 mbreisluach feadh an tslabhra soláthair a bheith mar thoradh air sin. Dá bhrí
 sin, chun na cuspoirí sin de chuid an CBT a bhaint amach, ba cheart foráil a
 ghlacadh de bhun Airteagal 42 agus Airteagal 43(2) den Chonradh chun
 a cheadú d'eagraíochtaí táirgeoirí comhdhéanta d'fheirmeoirí déiríochta nó dá
 gcomhlachais, téarmaí conartha, lena n-áirítear praghas, a chaibidil go
 comhpháirteach i gcomhair tháirgeadh a mball ar fad nó cuid díobh le déirí.
 Chun iomaíocht éifeachtach sa mhargadh déiríochta a choimeád, ba cheart an deis
 seo a bheith faoi réir srianta iomchuí cainníochtúla.
 (92)
 Beart dian is ea clárú gach conartha soláthair a
 bhaineann le leannlusanna arna dtáirgeadh san Aontas agus ba cheart deireadh a
 chur leis.
 (93)
 Chun a áirithiú go bhfuil cuspóirí agus
 freagrachtaí eagraíochtaí táirgeoirí, comhlachas eagraíochtaí táirgeoirí,
 eagraíochtaí idirchraoibhe agus eagraíochtaí oibreoirí sainithe go soiléir chun
 cur le héifeachtacht a ngníomhaíochtaí, chun sainiúlachtaí gach earnála a chur
 san áireamh, agus chun a áirithiú go n‐urramaítear iomaíocht agus go
 bhfeidhmíonn an eagraíocht chómhargaidh go maith, ba cheart an chumhacht a
 tharmligean chuig an gCoimisiún gníomhartha áirithe a ghlacadh i gcomhréir le hAirteagal 290
 den Chonradh i ndáil le rialacha maidir leis an méid seo a leanas: na cuspóirí
 sonracha a fhéadfaidh eagraíochtaí agus comhlachais dá leithéidí a shaothrú, na
 cuspóirí a shaothróidh siad nó na cuspóirí nach saothróidh siad, lena n‐áirítear
 maoluithe orthu sin atá liostaithe sa Rialachán seo; rialacha comhlachais,
 aitheantas, struchtúr, pearsantacht dhlítheanach, ballraíocht, méid, cuntasacht
 agus gníomhaíochtaí eagraíochtaí agus comhlachais dá leithéidí, agus na
 héifeachtaí a thagann as aitheantas, tarraingt siar aitheantas agus cumaisc;
 eagraíochtaí agus comhlachais thrasnáisiúnta; an seachfhoinsiú gníomhaíochtaí
 agus soláthar acmhainní teicniúla a dhéanann eagraíochtaí táirgeoirí nó
 comhlachais eagraíochtaí táirgeoirí; an méid nó luach íosta de tháirgeacht
 indíolta eagraíochta táirgeoirí; rialacha áirithe de chuid na n‐eagraíochtaí a
 shíneadh go táirgeoirí nach baill iad agus íocaíocht éigeantach síntiús ag
 táirgeoirí nach baill iad, lena n‐áirítear liosta de rialacha táirgthe atá níos
 déine is féidir a shíneadh, tuilleadh ceanglas maidir le hionadaíochas, na
 limistéir eacnamaíocha lena mbaineann, lena n‐áirítear grinnscrúdú ar a sainiú
 ag an gCoimisiún, tréimhsí íosta lenar cheart na rialacha bheith i bhfeidhm
 sula sínfí iad, na daoine nó na heagraíochtaí is féidir na rialacha nó na
 ranníocaíochtaí a chur i bhfeidhm orthu, agus na himthosca inar féidir leis an
 gCoimisiún a éileamh go ndéanfaí síneadh na rialacha nó na ranníocaíochtaí
 éigeantacha a shéanadh nó a aistarraingt.
 (94)
 Ós rud é go bhfuil margadh aonair ann ní mór córas
 trádála a bheith ann ag teorainneacha seachtracha an Aontais. Ba cheart
 dleachtanna allmhairiúcháin agus aisíocaíochtaí onnmhairiúcháin a bheith ina
 gcuid den chóras trádála sin agus ba cheart, i bprionsabal, go gcobhsódh sé
 margadh an Aontais. Ba cheart an córas trádála a bheith bunaithe ar na
 gealltanais ar glacadh leo faoi Bhabhta Uragua de chaibidlíochtaí iltaobhacha
 trádála agus i gcomhaontuithe déthaobhacha.
 (95)
 Is é an rud is tábhachtaí maidir le faireachán
 sreabha tráchtála bainistiú a dhéanamh ar bhealach solúbtha. Ba cheart an
 cinneadh a dhéanamh faoi cheanglais cheadúnaithe a thabhairt isteach ag cur san
 áireamh an gá atá le ceadúnais ó thaobh bhainistiú na margaí lena mbaineann
 agus, go háirithe, chun faireachán a dhéanamh ar allmhairiú nó ar onnmhairiú na
 dtáirgí atá i gceist.
 (96)
 Chun forás na trádála agus forbairtí an mhargaidh
 agus riachtanais na margaí lena mbaineann a chur san áireamh agus nuair is gá
 sin chun faireachán a dhéanamh ar allmhairiú agus onnmhairiú, ba cheart an
 chumhacht a tharmligean chuig an gCoimisiún gníomhartha áirithe a ghlacadh i
 gcomhréir le hAirteagal 290 den Chonradh i ndáil leis an liosta de tháirgí
 earnálacha atá faoi réir ceadúnas allmhairiúcháin nó onnmhairiúcháin a
 thíolacadh; agus na cásanna agus na staideanna nach bhfuil sé de cheangal iontu
 ceadúnas allmhairiúcháin nó onnmhairiúcháin a thíolacadh.
 (97)
 Chun eilimintí chóras na gceadúnas a áirithiú, ba
 cheart an chumhacht a tharmligean chuig an gCoimisiún gníomhartha áirithe a
 ghlacadh i gcomhréir le hAirteagal 290 den Chonradh i ndáil le gníomhartha
 chun an méid seo a leanas a dhéanamh: na cearta agus na hoibleagáidí a thagann
 ón gceadúnas agus éifeachtaí dlíthiúla an cheadúnais a shainiú, lena n-áirítear
 an deis lamháltas a bheith ann maidir leis an oibleagáid allmhairiúcháin nó
 onnmhairiúcháin a urramú, agus sonrú an tionscnaimh agus na foinse nuair is
 éigeantach sin; foráil a dhéanamh go mbeidh eisiúint ceadúnais allmhairiúcháin
 nó scaoileadh le haghaidh saorchúrsaíochta faoi réir tíolacadh doiciméid arna
 eisiúint ag tríú tír nó ag eintiteas lena ndeimhnítear, inter alia,
 tionscnamh, barántúlacht agus saintréithe cáilíochta na dtáirgí; na rialacha is
 infheidhme a ghlacadh maidir le haistriú an cheadúnais nó, nuair is gá, na
 srianta ar an aistriú sin; na rialacha is gá a ghlacadh i gcomhair iontaofacht
 agus éifeachtúlacht chóras na gceadúnas agus i gcomhair na gcásanna inar gá
 cúnamh sonrach riaracháin idir Bhallstáit chun calaois nó neamhrialtachtaí a
 chosc nó chun déileáil leo; agus na cásanna agus na himthosca a chinneadh a
 bhfuil sé de cheangal iontu nó nach bhfuil sé de cheangal iontu urrús a
 thaisceadh lena ráthaítear go ndéanfar na táirgí a allmhairiú nó a onnmhairiú
 laistigh de thréimhse bailíochta an cheadúnais.
 (98)
 Tá eilimintí riachtanacha na ndleachtanna custaim
 is infheidhme maidir le táirgí talmhaíochta, lena léirítear comhaontuithe na
 hEagraíochta Domhanda Trádála, leagtha síos sa Chomhtharaif Chustaim. Ba cheart
 an chumhacht a thabhairt don Choimisiún bearta a ghlacadh chun dleachtanna
 allmhairiúcháin a ríomh go mionsonraithe de bhun na n‐eilimintí riachtanacha
 sin.
 (99)
 Ba cheart dleacht bhreise a bheith iníoctha i gcás
 allmhairiú táirgí áirithe talmhaíochta, má chomhlíontar coinníollacha áirithe,
 chun cosc a chur ar na tionchair dhíobhálacha a d’fhéadfadh a bheith ag
 allmhairí de na táirgí dá leithéid ar mhargadh an Aontais nó le dul i ngleic
 leis na tionchair sin.
 (100)
 Chun éifeachtúlacht chóras an phraghais iontrála a
 áirithiú, ba cheart an chumhacht a tharmligean chuig an gCoimisiún gníomhartha
 áirithe a ghlacadh i gcomhréir le hAirteagal 290 den Chonradh i ndáil le
 foráil a dhéanamh maidir leis an luach custaim a sheiceáil i gcoinne luacha
 eile seachas an praghas aonaid.
 (101)
 Is iomchuí, faoi choinníollacha áirithe, cuótaí
 taraifí allmhairiúcháin a oscailt agus a riar, ar cuótaí taraifí iad a thagann
 ó chomhaontuithe idirnáisiúnta a tugadh i gcrích i gcomhréir leis an gConradh
 nó ó ghníomhartha eile.
 (102)
 Chun rochtain chothrom a áirithiú ar na cainníochtaí
 atá ar fáil, ar chur i bhfeidhm na gcomhaontuithe, ar ghealltanais agus ar
 chearta an Aontais, agus chun cóir chomhionann d'oibreoirí a áirithiú laistigh
 den chuóta taraife allmhairiúcháin, ba cheart an chumhacht a tharmligean chuig
 an gCoimisiún gníomhartha áirithe a ghlacadh i gcomhréir le hAirteagal 290
 den Chonradh i ndáil le gníomhartha chun an méid seo a leanas a dhéanamh: na
 coinníollacha agus na ceanglais cháilitheachta nach mór d'oibreoir a
 chomhlíonadh chun iarratas a chur isteach laistigh den chuóta taraife
 allmhairiúcháin; forálacha a ghlacadh maidir le cearta a aistriú idir oibreoirí
 agus nuair is gá na teorainneacha le haistriú laistigh de bhainistiú an chuóta
 taraife allmhairiúcháin; rannpháirtíocht sa chuóta taraife allmhairiúcháin a chur
 faoi réir urrús a thaisceadh; na forálacha go léir is gá a ghlacadh i dtaca le
 haon saintréithe, riachtanais nó srianta is infheidhme maidir leis an gcuóta
 taraife arna leagan amach sa chomhaontú idirnáisiúnta nó i ngníomh eile lena
 mbaineann.
 (103)
 I gcásanna áirithe féadfar leas a bhaint as
 cóireáil speisialta allmhairiúcháin do tháirgí talmhaíochta i dtríú tíortha má
 chomhlíonann na táirgí sonraíochtaí áirithe agus/nó coinníollacha maidir le
 praghsanna. Ní mór comhar riaracháin a bheith ann idir údaráis na tríú tíre
 allmhairiúcháin agus an tAontas lena áirithiú go gcuirfear an córas sin i
 bhfeidhm i gceart. Chuige sin, ba cheart deimhniú arna eisiúint san Aontas a
 bheith in éineacht leis na táirgí.
 (104)
 Chun a áirithiú go bhféadfadh táirgí onnmhairithe
 tairbhiú de chóir speisialta ar a n‐allmhairiú isteach i dtríú tír má
 urramaítear coinníollacha áirithe, i gcomhréir leis na comhaontuithe arna
 dtabhairt i gcrích ag an Aontas i gcomhréir le hAirteagal 218 den
 Chonradh, ba cheart an chumhacht a tharmligean chuig an gCoimisiún gníomhartha
 áirithe a ghlacadh i gcomhréir le hAirteagal 290 den Chonradh i ndáil lena
 cheangal ar údaráis inniúla na mBallstát, arna iarraidh sin agus tar éis
 seiceálacha iomchuí, doiciméad a eisiúint lena ndeimhnítear go bhfuil na
 coinníollacha comhlíonta.
 (105)
 Is féidir gach beart cosanta eile ag teorainneacha
 seachtracha an Aontais a ligean thar ceal de bharr an chórais dleachta custaim
 atá ann anois. D’fhéadfadh sé tarlú in imthosca eisceachtúla nár leormhaith an
 margadh inmheánach agus an mheicníocht dleachta. Ba cheart é a bheith ar chumas
 an Aontais gach beart atá riachtanach a chur i bhfeidhm go tapa sna cásanna sin
 i dtreo is nach mbeadh margadh an Aontais gan cosaint in aghaidh suaitheadh a
 d'fheadfadh a leanúint astu. Ba cheart do na bearta sin gealltanais
 idirnáisiúnta an Aontais a chomhlíonadh.
 (106)
 Ba cheart foráil a dhéanamh go bhféadfaí cosc a
 chur le socruithe próiseála isteach agus amach. B’iomchuí, dá bhrí sin, go
 mbeifí ábalta úsáid socruithe próiseála amach agus isteach a chur ar fionraí
 sna cásanna sin.
 (107)
 Forálacha maidir le haisíocaíochtaí a thabhairt ar
 onnmhairithe do thríú tíortha, ar forálacha iad atá bunaithe ar an difríocht
 idir praghsanna laistigh den Aontas agus ar mhargadh an domhain, agus a thagann
 faoi réim na dteorainneacha atá leagtha síos sna gealltanais a tugadh san EDT,
 ba cheart dóibh rannpháirteachas an Aontais a chosaint i dtrádáil idirnáisiúnta
 i dtáirgí áirithe a thagann faoi réim an Rialacháin seo. Ba cheart onnmhairithe
 a dtugtar fóirdheontais dóibh a bheith faoi réir teorainneacha ó thaobh luacha
 agus cainníochta de.
 (108)
 Ba cheart comhlíonadh na dteorainneacha luacha a
 áirithiú nuair atá na haisíocaíochtaí onnmhairiúcháin á socrú trí fhaireachán a
 dhéanamh ar íocaíochtaí faoi na rialacha a bhaineann leis an gCiste Eorpach um
 Ráthaíocht Talmhaíochta. Is féidir an faireachán a éascú trí na haisíocaíochtaí
 onnmhairiúcháin a shocrú go héigeantach roimh ré, agus an deis a cheadú fós, i
 gcás aisíocaíochtaí difreáilte, an ceann scríbe sonraithe a athrú laistigh de
 limistéar geografach áirithe a bhfuil feidhm ag ráta aisíocaíochta
 onnmhairiúcháin aonair maidir leis. Ba cheart an aisíocaíocht onnmhairiúcháin
 is infheidhme maidir leis an gceann scríbe iarbhír a íoc nuair a athraítear
 ceann scríbe, agus an uasteorainn don mhéid is infheidhme maidir leis an gceann
 scríbe a shocrú roimh ré.
 (109)
 Ba cheart córas faireacháin atá iontaofa agus
 éifeachtach a úsáid lena áirithiú go gcomhlíontar na teorainneacha cainníochta.
 Chuige sin ba cheart ceadúnas onnmhairiúcháin a bheith tugtha sula ndeonaítear
 aisíocaíochtaí onnmhairiúcháin. Ba cheart aisíocaíochtaí onnmhairiúcháin a
 dheonú suas go dtí na teorainneacha atá ar fáil ag brath ar chás faoi leith
 gach táirge atá i gceist. Ní ceart eisceachtaí a dhéanamh maidir leis an riail
 sin ach amháin i gcás táirgí próiseáilte nach bhfuil liostaithe in Iarscríbhinn I
 a ghabhann leis an gConradh, agus nach bhfuil feidhm ag teorainneacha méide
 maidir leo. Ba cheart foráil a dhéanamh maidir le maolú ar chomhlíonadh docht
 na rialacha bainistithe i gcás nach dócha go sáróidh na honnmhairithe sin a
 bhfuil aisíocaíochtaí onnmhairiúcháin ag dul leo an chainníocht atá leagtha
 síos.
 (110)
 I gcás onnmhairiú bó-ainmhithe beo, ba cheart
 foráil a dhéanamh nach ndéanfar aisíocaíochtaí onnmhairiúcháin a dheonú agus a
 íoc ach amháin ar choinníoll go gcomhlíonfar forálacha reachtaíocht an Aontais
 maidir le leas ainmhithe agus go háirithe na forálacha sin a bhaineann le
 cosaint ainmhithe agus iad á n-iompar.
 (111)
 Chun comhionannas rochtana a áirithiú ar
 aisíocaíochtaí onnmhairiúcháin d'onnmhaireoirí táirgí talmhaíochta a
 chumhdaítear leis an Rialachán seo, ba cheart an chumhacht a tharmligean chuig
 an gCoimisiún gníomhartha áirithe a ghlacadh i gcomhréir le hAirteagal 290
 den Chonradh i ndáil le rialacha áirithe le haghaidh táirgí talmhaíochta a chur
 i bhfeidhm maidir le táirgí arna n‐onnmhairiú i bhfoirm earraí próiseáilte.
 (112)
 Chun onnmhaireoirí a spreagadh chun dálaí leasa
 ainmhithe a urramú agus na húdaráis inniúla a chumasú chun caiteachas ceart
 aisíocaíochtaí onnmhairiúcháin a fhíorú i gcás ina bhfuil sé sin ag brath ar
 cheanglais maidir le leas ainmhithe a urramú, ba cheart an chumhacht a
 tharmligean chuig an gCoimisiún gníomhartha áirithe a ghlacadh i gcomhréir le hAirteagal 290
 den Chonradh i ndáil le ceanglais leasa ainmhithe lasmuigh de chríoch chustaim
 an Aontais, lena n‐áirítear tríú páirtithe neamhspleácha a úsáid.
 (113)
 Chun a áirithiú go n-urramóidh oibreoirí a
 n-oibleagáidí agus iad ag glacadh páirte i nósanna imeachta tairsceana, ba
 cheart an chumhacht a tharmligean chuig an gCoimisiún gníomhartha áirithe a
 ghlacadh i gcomhréir le hAirteagal 290 den Chonradh i ndáil le sannú an
 phríomhcheanglais maidir le hurrúis ceadúnais a scaoileadh i gcás
 aisíocaíochtaí onnmhairiúcháin ar cuireadh tairiscintí isteach ina leith.
 (114)
 Chun an t-ualach riaracháin ar oibreoirí agus ar
 údaráis a laghdú, ba cheart an chumhacht a tharmligean chuig an gCoimisiún
 gníomhartha áirithe a ghlacadh i gcomhréir le hAirteagal 290 den Chonradh
 i ndáil le gníomhartha chun tairsí a shocrú nach mbeidh gá leis an oibleagáid
 ceadúnas onnmhairiúcháin a sholáthar faoina mbun, chun cinn scríbe nó
 oibríochtaí a ainmniú inar féidir údar maith a thabhairt maidir le díolúine ón
 oibleagáid ceadúnas onnmhairiúcháin a thíolacadh agus chun deonú ex‐post
 ceadúnas onnmhairiúcháin a cheadú i staideanna ina bhfuil údar maith leis.
 (115)
 Chun déileáil le cásanna praiticiúla ina bhfuil
 údar maith le cáilitheacht iomlán nó pháirteach chun aisíocaíochtaí
 onnmhairiúcháin a fháil, agus chun cuidiú le hoibreoirí dul tríd an tréimhse
 idir an t-iarratas ar aisíocaíocht onnmhairiúcháin agus íocaíocht dheireanach
 na haisíocaíochta onnmhairiúcháin, ba cheart an chumhacht a tharmligean chuig
 an gCoimisiún gníomhartha áirithe a ghlacadh i gcomhréir le hAirteagal 290
 den Chonradh i ndáil le bearta a bhaineann leis an méid seo a leanas: dáta eile
 don aisíocaíocht; na hiarmhairtí maidir le híocaíocht na haisíocaíochta
 onnmhairiúcháin nuair nach bhfuil an cód táirge nó an ceann scríbe luaite ar
 cheadúnas ag teacht leis an táirge nó an ceann scríbe iarbhír; réamhíocaíocht
 aisíocaíochtaí onnmhairiúcháin lena n‐áirítear na coinníollacha maidir le
 hurrús a thaisceadh agus a scaoileadh; seiceálacha agus cruthúnas i gcás
 amhras faoi cheann scríbe fírinneach táirgí, lena n‐áirítear an deis na táirgí
 a ath-allmhairiú isteach i gcríoch chustaim an Aontais; cinn scríbe a
 ndéileáiltear leo mar onnmhairithe ón Aontas, agus cinn scríbe laistigh de
 chríoch chustaim an Aontais a áireamh atá cáilithe chun aisíocaíochtaí
 onnmhairiúcháin a fháil.
 (116)
 Chun a áirithiú go n-onnmhairítear táirgí a bhfuil
 aisíocaíochtaí onnmhairiúcháin ag dul leo ó chríoch chustaim an Aontais agus
 chun a áirithiú nach dtagann siad ar ais go dtí an chríoch sin, agus chun an
 t-ualach riaracháin a laghdú d'oibreoirí trí chruthúnas a ghiniúint agus a chur
 isteach gur shroich táirgí aisíocaíochta tír chinn scríbe le haghaidh
 aisíocaíochtaí difreáilte, ba cheart an chumhacht a tharmligean chuig an
 gCoimisiún gníomhartha áirithe a ghlacadh i gcomhréir le hAirteagal 290
 den Chonradh i ndáil le bearta a bhaineann leis an méid seo a leanas: an
 teorainn ama nach mór an imeacht ó chríoch chustaim an Aontais a thabhairt chun
 críche fúithi, lena n‐áirítear an t-am i gcomhair athiontrála sealadaí; an
 phróiseáil a fhéadfar a dhéanamh ar tháirgí a bhfuil aisíocaíochtaí onnmhairiúcháin
 ag dul leo i rith na tréimhse sin; an cruthúnas gur sroicheadh ceann scríbe le
 haghaidh aisíocaíochtaí difreáilte; na tairsí agus na coinníollacha
 aisíocaíochta faoina bhféadfar díolúine ón gcruthúnas sin a thabhairt
 d'onnmhaireoirí; agus coinníollacha maidir le formheas an chruthúnais gur
 scroicheadh ceann scríbe le haghaidh aisíocaíochtaí difreáilte ag tríú
 páirtithe neamhspleácha.
 (117)
 Chun sainiúlachtaí na n-earnálacha
 éagsúla a chur san áireamh, ba cheart an chumhacht a tharmligean chuig an gCoimisiún
 gníomhartha áirithe a ghlacadh i gcomhréir le hAirteagal 290 den Chonradh
 i ndáil le ceanglais shonracha agus coinníollacha sonracha le haghaidh
 oibreoirí agus na dtáirgí atá incháilithe d'aisíocaíocht onnmhairiúcháin lena n‐áirítear,
 go háirithe, sainmhíniú agus saintréithe na dtáirgí, agus bunú comhéifeachtaí
 chun aisíocaíochtaí onnmhairiúcháin a ríomh.
 (118)
 Chun cosc a chur ar an suaitheadh a d’fhéadfadh
 barra mídhleathacha a dhéanamh ar an margadh i gcomhair cnáibe le haghaidh
 snáithín, ba cheart foráil a dhéanamh sa Rialachán maidir le seiceáil a
 dhéanamh ar allmhairí cnáibe agus síl chnáibe lena áirithiú go dtabharfar
 ráthaíochtaí faoin gcion de theitrihidreacannaibionól atá sna táirgí sin. Ina
 theannta sin ba cheart leanúint de chóras rialaithe a chur i bhfeidhm i gcás
 allmhairí síl chnáibe a bhfuiltear ag súil iad a úsáid i gcomhair cuspóirí eile
 seachas iad a chur, ar córas rialaithe é ina bhforáiltear maidir le húdarú na n‐allmhaireoirí
 lena mbaineann.
 (119)
 Níl íosphraghsanna onnmhairiúcháin do bhleibíní
 bláthanna úsáideach a thuilleadh agus ba cheart iad a dhíothú.
 (120)
 I gcomhréir le hAirteagal 42 den Chonradh ní
 bheidh feidhm ag na forálacha de chuid an Chonartha a bhaineann le hiomaíocht
 maidir le táirgeadh agus trádáil táirgí talmhaíochta ach amháin sa mhéid a
 chinnfidh reachtaíocht an Aontais faoi chuimsiú Airteagal 43(2) agus (3)
 den Chonradh agus i gcomhréir leis an nós imeachta atá leagtha síos iontu.
 (121)
 Ba cheart na rialacha maidir le hiomaíocht a
 bhaineann leis na comhaontuithe, cinntí agus cleachtais dá dtagraítear in Airteagal 101
 den Chonradh, agus le mí-úsáid ceannasachta a chur i bhfeidhm maidir le
 táirgeadh agus trádáil táirgí talmhaíochta, fad is nach gcuireann siad baint
 amach chuspóirí an CBT i gcontúirt.
 (122)
 Ba cheart cur chuige speisialta a cheadú i gcás
 eagraíochtaí feirmeoirí nó eagraíochtaí táirgeoirí nó a gcomhlachas arb é an
 aidhm atá acu comhtháirgeadh nó comhmhargú táirgí talmhaíochta, nó leas a
 bhaint as saoráidí comhchoiteanna, ach amháin má eisiann na comhghníomhaíochtaí
 sin iomaíocht nó má chuireann siad baint amach chuspóirí Airteagal 39 den
 Chonradh i gcontúirt.
 (123)
 Ba cheart cur chuige speisialta a cheadú maidir le
 gníomhaíochtaí áirithe de chuid eagraíochtaí idirchraoibhe ar choinníoll nach
 mbeidh idir-roinnt margaí mar thoradh orthu, nach gcuirfidh siad isteach ar
 fheidhmiú fónta an CEM, nach ndéanfaidh siad iomaíocht a shaobhadh ná a
 dhíothú, nach mbeidh socrú praghsanna i gceist leo, agus nach gcruthóidh siad
 idirdhealú.
 (124)
 Chuirfí feidhmiú ceart an mhargaidh aonair i
 gcontúirt dá gcuirfí cabhair náisiúnta ar fáil. Dá bhrí sin ba cheart, mar
 riail ghinearálta, forálacha an Chonartha a rialaíonn Státchabhair a bheith
 infheidhme maidir le tairgí talmhaíochta. Ba cheart eisceachtaí a cheadú i
 gcásanna áirithe. I gcás ina bhfuil feidhm ag na heisceachtaí sin, ba cheart
 don Choimisiún a bheith in ann liosta a tharraingt suas den chabhair náisiúnta
 atá ann, atá nua nó atá molta, agus barúlacha iomchuí a thabhairt do na
 Ballstáit agus bearta oiriúnacha a mholadh.
 (125)
 De barr na staide eacnamaíche sonraí ina bhfuil
 táirgeadh agus margaíocht réinfhianna agus táirgí réinfhianna, ba cheart don
 Fhionlainn agus don tSualainn leanúint d'íocaíochtaí náisiúnta a dheonú ina
 leith sin.
 (126)
 Chun aghaidh a thabhairt ar chásanna géarchéime a
 tugadh údar maith leo, fiú tar éis dheireadh na hidirthréimhse, in 2012, le
 haghaidh driogtha éigeandála dá bhforáiltear faoi na cláir thacaíochta, ba
 cheart na Ballstáit a bheith in ann íocaíochtaí náisiúnta a dhéanamh maidir le
 driogadh éigeandála laistigh de theorainn bhuiséadach iomlán 15% de luach
 bhuiséad bliantúil ábhartha an Bhallstáit le haghaidh a chláir náisiúnta
 thacaíochta. Ba cheart fógra a thabhairt don Choimisiún faoi íocaíochtaí
 náisiúnta den sórt sin agus iad a fhormheas faoin Rialachán seo sula
 ndeonaítear iad.
 (127)
 Níor cheart do na forálacha maidir leis an bpréimh
 grafa ná bearta áirithe faoi chláir thacaíochta in earnáil an fhíona bac a chur
 iad féin ar íocaíochtaí náisiúnta a dhéantar chun na críocha céanna.
 (128)
 Baineann dálaí geografacha agus aeráide faoi leith
 le saothrú biatais siúcra san Fhionlainn a mbeidh tionchar níos díobhálaí acu
 ar an earnáil thar thionchar ginearálta an leasaithe siúcra. Ba cheart, dá bhrí
 sin, an Ballstát sin a údarú, ar bhonn buan, le híocaíochtaí náisiúnta a
 dhéanamh lena shaothraithe biatais siúcra.
 (129)
 Ba cheart a cheadú do Bhallstáit leanúint
 d'íocaíochtaí náisiúnta a dhéanamh i gcomhair cnónna dá bhforáiltear faoi
 láthair faoi Airteagal 120 de Rialachán (CE) Uimh. 73/2009 chun na
 héifeachtaí a mhaolú a thagann ó dhíchúpláil na scéimeanna cabhrach de chuid an
 Aontais a bhí ann i gcomhair cnónna. Ar mhaithe le soiléireacht, ós rud é go
 bhfuil an Rialachán le haisghairm, ba cheart foráil a dhéanamh maidir leis na
 híocaíochtaí náisiúnta sa Rialachán seo.
 (130)
 D’fhéadfadh deacrachtaí a bheith ann sa mhargadh i
 mBallstát amháin nó níos mó de thoradh laincisí a bheith curtha ar
 shaorghluaiseacht de bharr bearta chun cosc a chur ar leathadh galar ainmhithe
 a chosc. Is léir ón taithí atá faighte gur féidir suaitheadh mór ar an margadh,
 amhail laghdú suntasach ar thomhaltas nó ar phraghsanna, a chur i leith
 chailleadh a muiníne ag tomhaltóirí de dheasca rioscaí a bhaineann leis an
 tsláinte phoiblí nó le sláinte ainmhithe nó plandaí. I bhfianaise na taithí a
 fuarthas, ba cheart bearta a bhaineann le tomhaltóirí ag cailleadh muiníne a
 shíneadh chuig táirgí plandaí.
 (131)
 Ba cheart baint dhíreach a bheith ag na bearta
 eisceachtúla um thacaíocht mhargaidh do mhairteoil agus laofheoil, bainne agus
 táirgí bainne, muiceoil, caoireoil agus feoil ghabhair, uibheacha agus feoil
 éanlaithe clóis le bearta tréidliachta nó sláinte a ghlacfar chun leathadh
 galar a chomhrac. Ba cheart na bearta sin a dhéanamh arna iarraidh sin do
 Bhallstáit chun míshocracht mhór na margaí a sheachaint.
 (132)
 Ba cheart a fhoráil maidir le bearta idirghabhála
 speisialta chun bagairtí go suaithfí an margadh a fhreagairt go héifeachtúil
 agus go héifeachtach. Ba cheart raon feidhme na mbeart sin a shainiú.
 (133)
 Chun bagairtí go suaithfí an margadh a fhreagairt
 go héifeachtúil agus go héifeachtach, bagairtí arb é ardú suntasach nó titim
 shuntasach i bpraghsanna ar an margadh inmheánach nó seachtrach is cúis leo nó
 toisc ar bith eile a dhéanann difear don mhargadh, ba cheart an chumhacht a
 tharmligean chuig an gCoimisiún gníomhartha áirithe a ghlacadh i gcomhréir le hAirteagal 290
 den Chonradh i ndáil leis na bearta is gá le haghaidh na hearnála lena
 mbaineann lena n‐áirítear, más gá, bearta chun raon feidhme, fad nó gnéithe
 eile de bhearta dá bhforáiltear faoin Rialachán seo a shíneadh nó a mhodhnú, nó
 chun dleachtanna allmhairiúcháin a chur ar fionraí ina n‐iomláine nó i bpáirt
 lena n‐áirítear le haghaidh cainníochtaí agus/nó tréimhsí áirithe.
 (134)
 Ba cheart an Coimisiún a údarú leis na bearta is gá
 a ghlacadh chun fadhbanna sonracha a réiteach i gcás éigeandála.
 (135)
 Féadfar a cheangal ar ghnóthais, ar Bhallstáit
 agus/nó ar thríú tíortha teachtaireachtaí a chur isteach chun críocha an
 Rialachán seo a chur i bhfeidhm, an margadh i dtáirgí talmhaíochta a anailisiú,
 a bhainistiú agus faireachán a dhéanamh air, trédhearcacht sa mhargadh a
 áirithiú, dea‐fheidhmiú bhearta an CBT a áirithiú, dea‐fheidhmiú bhearta
 seiceála, rialaitheacha, faireacháin, meastóireachta agus iniúchta an CBT a
 áirithiú, agus comhaontuithe idirnáisiúnta a chur chun feidhme, lena n‐áirítear
 ceanglais faoi na comhaontuithe sin maidir le fógra a thabhairt. Chun cur
 chuige comhchuibhithe, cuíchóirithe agus simplithe a áirithiú, ba cheart a
 thabhairt de chumhacht don Choimisiún na bearta ar fad is gá a ghlacadh maidir
 le teachtaireachtaí. Agus an méid sin á dhéanamh aige, ba cheart dó na
 riachtanais sonraí agus na sineirgí idir foinsí ionchasacha sonraí a thabhairt
 i gcuntas.
 (136)
 Chun go mbeidh teachtaireachtaí tapa, éifeachtúil,
 cruinn, agus cost‐éifeachtach, ba cheart an chumhacht a tharmligean chuig an
 gCoimisiún gníomhartha áirithe a ghlacadh i gcomhréir le hAirteagal 290
 den Chonradh i ndáil leis an gcineál agus an sórt faisnéise atá le tabhairt san
 fhógra; na modhanna chun fógra a thabhairt; na rialacha a bhaineann leis na
 cearta rochtana chun na faisnéise nó chun na gcóras faisnéise a chuirfear ar
 fáil; agus na coinníollacha agus na modhanna a bhaineann le foilsiú na
 faisnéise.
 (137)
 Tá feidhm ag reachtaíocht an Aontais maidir le
 daoine aonair a chosaint i dtaca le próiseáil sonraí pearsanta agus
 saorghluaiseacht sonraí den sórt sin, go háirithe Treoir 95/46/CE ó
 Pharlaimint na hEorpa agus ón gComhairle an 24 Deireadh Fómhair 1995 maidir le
 daoine aonair a chosaint i dtaca le próiseáil sonraí pearsanta agus
 saorghluaiseacht sonraí den sórt sin agus Rialachán (CE) Uimh. 45/2001 ó
 Pharlaimint na hEorpa agus ón gComhairle an 18 Nollaig 2000 maidir le
 daoine a chosaint i dtaca le próiseáil sonraí pearsanta arna ndéanamh ag
 institiúidí agus comhlachtaí an Chomhphobail agus maidir le saorghluaiseacht
 sonraí den sórt sin.
 (138)
 Ba cheart cistí a aistriú ón gCúltaisce le haghaidh
 géarchéimeanna san earnáil talmhaíochta faoi na coinníollacha agus an nós
 imeachta dá dtagraítear i mír 14 den Chomhaontú Idirinstitiúideach idir
 Parlaimint na hEorpa, an Chomhairle agus an Coimisiún maidir le comhair in
 ábhair bhuiséadacha agus maidir le bainistíocht airgeadais[18], agus ba cheart a shoiléiriú
 gurb é Rialachán seo an bunghníomh is infheidhme.
 (139)
 Chun aistriú rianúil a áirithiú idir na socruithe
 dá bhforáiltear i Rialachán (AE) Uimh. [COIM(2010)799] agus na
 socruithe atá leagtha síos sa Rialachán seo, ba cheart an chumhacht a
 tharmligean chuig an gCoimisiún gníomhartha áirithe a ghlacadh i gcomhréir le hAirteagal 290
 den Chonradh i ndáil leis na bearta is gá, go háirithe na bearta sin is gá chun
 cearta faighte agus ionchais dhlisteanacha gnóthas a chosaint.
 (140)
 Ba cheart úsáid nós imeachta práinne a fhorchoimeád
 do chásanna eisceachtúla nuair is gá sin chun bagairtí go suaithfí an margadh a
 fhreagairt go héifeachtúil agus go héifeachtach nó i gcás ina bhfuil suaitheadh
 ar an margadh cheana. Ní foláir údar maith a bheith le rogha nós imeachta
 práinne agus ba cheart na cásanna inar ceart an nós imeachta práinne a úsáid a
 shonrú.
 (141)
 Chun dálaí aonfhoirmeacha a áirithiú chun an
 Rialachán seo a chur chun feidhme ba cheart cumhachtaí cur chun
 feidhme a thabhairt don Choimisiún. Ba cheart na cumhachtaí sin a
 fheidhmiú i gcomhréir le Rialachán (AE) Uimh. 182/2011 ó Pharlaimint na
 hEorpa agus ón gComhairle an 16 Feabhra 2011 lena leagtar síos na rialacha agus
 na prionsabail ghinearálta maidir le meicníochtaí rialaithe do na Ballstáit
 maidir le feidhmiú chumhachtaí cur chun feidhme an Choimisiúin[19].
 (142)
 Ba cheart an nós imeachta scrúdúcháin a úsáid chun
 na gníomhartha a ghlacadh lena gcuirtear an Rialachán seo chun feidhme ó tharla
 go mbaineann na gníomhartha sin leis an CBT dá dtagraítear i bpointe (ii) d'Airteagal 2(2)(b)
 de Rialachán (AE) Uimh. 182/2011. Ba cheart an nós imeachta
 comhairliúcháin a úsáid, áfach, chun na gníomhartha lena gcuirtear an Rialachán
 seo chun feidhme a ghlacadh, ar gníomhartha iad a bhaineann le hábhair
 iomaíochta, ó tharla go n‐úsáidtear an nós imeachta comhairliúcháin go
 ginearálta chun gníomhartha lena gcuirtear dlí iomaíochta chun feidhme a
 ghlacadh.
 (143)
 Ba cheart don Choimisiún gníomhartha cur chun
 feidhme infheidhme a ghlacadh gan mhoill más gá sin ar mhórchúiseanna práinne,
 i gcásanna ina bhfuil údar maith iomchuí leis agus mórchúiseanna práinne, a
 bhaineann le bearta cosanta de chuid an Aontais a ghlacadh, a leasú nó a
 chúlghairm, le húsáid socruithe próiseála nó próiseála isteach nó amach a chur
 ar fionraí, más gá chun freagairt láithreach ar staid an mhargaidh, agus le
 fadhbanna sonracha a réiteachi gcás éigeandála, más gá gníomhaíocht laithréach
 den sórt sin chun déileáil leis na fadhbanna.
 (144)
 Ba cheart a thabhairt de chumhacht don Choimisiún
 gníomhartha cur chun feidhme a ghlacadh, gan Rialachán (AE) Uimh. 182/2011
 a chur i bhfeidhm, i gcás beart ar leith faoin Rialachán seo a bhfuil gníomh
 tapa riachtanach ina leith nó nach bhfuil i gceist leo ach forálacha ginearálta
 a chur i bhfeidhm maidir le staideanna sonracha gan rogha a bheith i gceist
 leo.
 (145)
 Ba cheart tuilleadh cumhachta a thabhairt don
 Choimisiún cúraimí áirithe riaracháin nó bainistíochta a chur i gcrích nach
 bhfuil glacadh gníomhartha tarmligthe ná gníomhartha cur chun feidhme i gceist
 leo.
 (146)
 De bhun Rialachán (AE) Uimh. [COIM(2010)799]
 rachaidh roinnt beart earnála, lena n‐áirítear bearta maidir le cuótaí bainne,
 cuótaí siúcra agus bearta eile siúcra agus na srianta ar fhíniúnacha a chur,
 chomh maith le státchabhair áirithe, in éag laistigh de thréimhse réasúnta tar
 éis theacht i bhfeidhm an Rialacháin seo. Tar éis Rialachán
 (AE) Uimh. [COIM(2010)799] a aisghairm, ba cheart leanúint d'fheidhm
 a bheith ag na forálacha ábhartha go dtí deireadh na scéimeanna lena mbaineann.
 Maidir le hearnáil an tsiúcra áfach, ba cheart feidhm a bheith ag na foralacha
 ábhartha go dtí an 30 Meán Fómhair 2016 chun tréimhse réasúnta coigeartaithe a
 thabhairt d'oibreoirí na hearnála sin.
 (147)
 Chun aistriú rianúil a áirithiú idir na socruithe
 dá bhforáiltear i Rialachán (AE) Uimh. [COIM(2010)799] agus forálacha
 an Rialacháin seo, ba cheart a thabhairt de chumhacht don Choimisiún bearta
 idirthréimhseacha a ghlacadh.
 (148)
 Beart sealadach is ea Rialachán (CE)
 Uimh. 1601/96 ón gComhairle an 30 Iúil 1996 lena leagtar síos, maidir
 le leannlusanna, méid na cabhrach do tháirgeoirí le haghaidh bhuaint 1995[20], agus de réir chineál an bhirt
 féin, tá sé imithe i léig anois. Tá Rialachán (CE) Uimh. 1037/2001 ón
 gComhairle an 22 Bealtaine 2001 lena n‐údaraítear fíonta áirithe arna
 n-allmhairiú a thairiscint agus a sheachadadh lena gcaitheamh go díreach ag
 daoine ar fíonta iad a bhféadfadh próisis fhíoneolaíocha nach bhforáiltear
 maidir leo i Rialachán (CE) Uimh. 1493/1999[21]
 a bheith déanta orthu, imithe i léig de bhrí gur cuireadh forálacha an
 Chomhaontaithe idir an Comhphobal Eorpach agus Stáit Aontaithe Mhéiriceá maidir
 le trádáil i bhfíon arna ghlacadh le Cinneadh 2006/232/CE ón gComhairle an 20
 Nollaig 2005[22]
 ina ionad. Ar mhaithe le soiléireacht agus deimhneacht dhlíthiúil ba cheart
 Rialachán (CE) Uimh. 1601/96 agus Rialachán (CE) Uimh. 1037/2001 a
 aisghairm.
 (149)
 Maidir le caidreamh conarthach in earnáil an
 bhainne agus na dtáirgí bainne, tá údar maith leis na bearta atá leagtha amach
 sa Rialachán seo, i ngeall ar dhálaí eacnamaíocha reatha an mhargaidh
 dhéiríochta agus struchtúr an tslabhra sholáthair. Ba cheart iad a chur i
 bhfeidhm, dá bhrí sin, ar feadh tréimhse atá fada go leor (sula ndíothaítear
 cuótaí bainne agus ina dhiaidh sin) le go mbeidh éifeacht iomlán acu. Ó tharla
 go bhfuil siad de chineál cuimsitheach, áfach, ba cheart iad a bheith de
 chineál sealadach, agus faoi réir athbhreithniú. Ba cheart don Choimisiún
 tuarascálacha a ghlacadh maidir le forbairt an mhargaidh bhainne, lena gcumhdaítear
 go háirithe dreasachtaí a d'fhéadfaí a thabhairt d'fheirmeoirí chun iad a
 spreagadh chun comhaontuithe comhtháirgthe a dhéanamh, ar tuarascálacha iad sin
 atá le tíolacadh faoin 30 Meitheamh 2014 agus faoin 31 Nollaig 2018 faoi seach,
 TAR ÉIS AN RIALACHÁN SEO A GHLACADH:
 CLÁR NA nÁBHAR
 MEABHRÁN MÍNIÚCHÁIN..................................................................................................... 2
 1........... COMHTHÉACS AN TOGRA...................................................................................... 2
 2........... TORTHAÍ AN CHOMHAIRLIÚCHÁIN LEIS NA
 PÁIRTITHE LEASMHARA AGUS MEASÚNÚ TIONCHAIR................................................................................................................. 5
 3........... EILIMINTÍ DLÍTHIÚLA AN TOGRA.......................................................................... 7
 4........... IMPLEACHT BHUISÉADACH.................................................................................... 8
 RIALACHÁIN Ó PHARLAIMINT NA hEORPA AGUS ÓN
 gCOMHAIRLE lena mbunaítear comheagraíocht na margaí i dtáirgí talmhaíochta
 (Rialachán maidir le CEM Aonair)............................................................... 10
 CUID I FORÁLACHA TOSAIGH........................................................................................... 40
 CUID II AN MARGADH INMHEÁNACH............................................................................. 45
 TEIDEAL I IDIRGHABHÁIL MHARGAIDH.......................................................................... 45
 CAIBIDIL I Idirghabháil phoiblí agus cabhair le
 haghaidh stórála príobháidí................................ 45
 Roinn 1 forálacha ginearálta maidir le
 hidirghabháil phoiblí agus cabhair le haghaidh stórála príobháidí 45
 Roinn 2 Idirghabháil phoiblí........................................................................................................ 46
 Roinn 3 Cabhair le haghaidh stórála
 príobháidí............................................................................ 49
 Roinn 4 forálacha coiteanna maidir le
 hidirghabháil phoiblí agus cabhair le haghaidh stórála phríobháidí 50
 CAIBIDIL II Scéimeanna cabhrach........................................................................................... 54
 Roinn 1 Scéimeanna chun rochtain ar bhia a
 fheabhsú................................................................. 54
 Foroinn 1 Scéim Torthaí Scoile.................................................................................................. 54
 Foroinn 2 Scéim bainne scoile.................................................................................................... 56
 Roinn 2 Cabhair in earnáil na hola olóige
 agus na nológ boird...................................................... 58
 Roinn 3 Cabhair in earnáil na dtorthaí
 agus na nglasraí................................................................. 60
 Roinn 4 Cláir thacaíochta in earnáil an
 fhíona............................................................................... 67
 Foroinn 1 Forálacha ginearálta agus bearta
 incháilithe.................................................................. 67
 Foroinn 2 Bearta sonracha tacaíochta......................................................................................... 69
 Foroinn 3 Forálacha maidir le nósanna imeachta......................................................................... 73
 Roinn 5 Cabhair in earnáil na
 beachadóireachta.......................................................................... 75
 TEIDEAL II RIALACHA MAIDIR LE MARGAÍOCHT AGUS EAGRAÍOCHTAÍ TÁIRGEOIRÍ 76
 CAIBIDIL I Rialacha maidir le margaíocht................................................................................. 76
 Roinn 1 Caighdeáin mhargaíochta............................................................................................... 76
 Foroinn 1 Forálacha tosaigh....................................................................................................... 76
 Foroinn 2 an caighdeán ginearálta margaíochta............................................................................ 76
 Foroinn 3 Caighdeáin mhargaíochta de réir
 earnála nó táirge...................................................... 77
 Foroinn 4 Caighdeáin mhargaíochta maidir le
 hallmhairiú agus onnmhairiú................................... 83
 Foroinn 5 Forálacha coiteanna................................................................................................... 84
 Roinn 2 Sonrúcháin tionscnaimh, tásca
 geografacha agus téarmaí traidisiúnta in earnáil an fhíona... 85
 Foroinn 1 Forálacha tosaigh....................................................................................................... 85
 Foroinn 2 Sonrúcháin tionscnaimh agus tásca geografacha........................................................... 85
 Foroinn 3 Téarmaí traidisiúnta.................................................................................................... 95
 Roinn 3 Lipéadú agus cur i láthair in
 earnáil an fhíona.................................................................. 97
 CAIBIDIL II FORÁLACHA SONRACHA D'EARNÁLACHA
 INDIBHIDIÚLA................. 102
 Roinn 1 Siúcra......................................................................................................................... 102
 Roinn 2 Fíon............................................................................................................................ 102
 Roinn 3 Bainne agus táirgí bainne.............................................................................................. 104
 CAIBIDIL III Eagraíochtaí agus comlachais
 táirgeoirí, eagraíochtaí idirchraoibhe, eagraíochtaí oibreoirí 106
 Roinn 1 sainiú agus aitheantas................................................................................................... 106
 Roinn 2 Síneadh na rialacha agus
 ranníocaíochtaí éigeantacha.................................................... 109
 Roinn 3 Oiriúnú an tsoláthair..................................................................................................... 111
 Roinn 4 Rialacha nós imeachta................................................................................................. 112
 CUID III: TRÁDÁIL LE TRÍÚ TÍORTHA.............................................................................. 114
 CAIBIDIL I Ceadúnais allmhairiúcháin agus
 onnmhairiúcháin..................................................... 114
 Caibidil II Dleachtanna allmhairiúcháin...................................................................................... 116
 Caibidil III Bainistiú cuótaí taraife agus tríú
 tíortha a bheith ag tabhairt cóir speisialta d'allmhairí... 118
 Caibidil IV Forálacha speisialta
 allmhairiúcháin i gcás táirgí áirithe.............................................. 121
 Caibidil V Cosaint agus próiseáil isteach................................................................................... 122
 Caibidil VI Aisíocaíochtaí onnmhairiúcháin................................................................................ 124
 Caibidil VII Próiseáil amach..................................................................................................... 129
 CUID IV RIALACHA IOMAÍOCHTA.................................................................................. 130
 CAIBIDIL I Rialacha a bhfuil feidhm acu maidir
 le gnóthais....................................................... 130
 CAIBIDIL II Rialacha maidir le Státchabhair............................................................................ 133
 CUID V FORÁLACHA GINEARÁLTA................................................................................ 137
 CAIBIDIL I Bearta Eisceachtúla.............................................................................................. 137
 Roinn 1 Suaitheadh sa mhargadh.............................................................................................. 137
 Roinn 2 Bearta um thacaíocht mhargaidh a
 bhaineann le galair ainmhithe agus laghdú ar mhuinín tomhaltóirí i ngeall ar
 bhaol sláinte don phobal, d'ainmhithe nó do phlandaí........................................................................... 138
 Roinn 3 Fadhbanna sonracha................................................................................................... 139
 CAIBIDIL II Cumarsáid agus tuairisciú.................................................................................... 139
 Caibidil III Cúltaisce i gcomhair
 géarchéimeanna san earnáil talmhaíochta................................. 141
 CUID VI TARMLIGEAN CUMHACHTA, FORÁLACHA
 CUR CHUN FEIDHME, RIALACHA IDIRTHRÉIMHSEACHA AGUS DEIRIDH............................................................................ 142
 CAIBIDIL I Tarmligean cumhachta agus forálacha
 cur chun feidhme......................................... 142
 CAIBIDIL II Forálacha idirthréimhseacha agus
 forálacha deiridh.............................................. 143
 IARSCRÍBHINN I LIOSTA DE NA TÁIRGÍ DÁ dTAGRAÍTEAR IN AIRTEAGAL 1(2) Cuid I: Gránaigh 146
 Cuid II: Rís............................................................................................................................... 148
 Cuid III: Siúcra......................................................................................................................... 149
 Cuid IV: Farae triomaithe.......................................................................................................... 149
 Cuid V: Síolta........................................................................................................................... 150
 Cuid VI: Leannlusanna.............................................................................................................. 151
 Cuid VII: Ola olóige agus ológa boird........................................................................................ 151
 Cuid VIII: Líon agus cnáib........................................................................................................ 151
 Cuid IX: Torthaí agus glasraí..................................................................................................... 152
 Cuid X: Táirgí arna bpróiseáil ó thorthaí agus ó ghlasraí.............................................................. 152
 Cuid XI: Bananaí...................................................................................................................... 155
 Cuid XII: Fíon.......................................................................................................................... 155
 Cuid XIII: Crainn bheo agus plandaí eile, bleibeanna, fréamhacha agus rudaí mar
 iad, bláthanna gearrtha agus duilliúr ornáideach................................................................................................................................ 156
 Cuid XIV: Tobac...................................................................................................................... 156
 Cuid XV: Mairteoil agus laofheoil.............................................................................................. 156
 Cuid XVI: Bainne agus táirgí bainne........................................................................................... 157
 Cuid XVII: Muiceoil................................................................................................................. 157
 Cuid XVIII: Caoireoil agus feoil ghabhair................................................................................... 158
 Cuid XIX: Uibheacha................................................................................................................ 158
 Cuid XX: Feoil éanlaithe clóis.................................................................................................... 159
 Cuid XXI: Alcól eitile de thionscnamh talmhaíochta.................................................................... 159
 Cuid XXII: Táirgí beachadóireachta.......................................................................................... 160
 Cuid XXIII: Seiriceáin............................................................................................................... 160
 Cuid XXIV: Táirgí eile.............................................................................................................. 161
 IARSCRÍBHINN II SAINMHÍNITHE DÁ dTAGRAÍTEAR IN AIRTEAGAL 3(1)
 Cuid I: Sainmhínithe
 a bhaineann le hearnáil na ríse.......................................................................................................................... 170
 Cuid II: Sainmhínithe a bhaineann le hearnáil na leannlusanna...................................................... 173
 Cuid III: Sainmhínithe a bhaineann le hearnáil an fhíona............................................................... 173
 Cuid IV: Sainmhínithe a bhaineann le hearnáil na mairteola agus na laofheola............................... 175
 Cuid V: Sainmhínithe a bhaineann le hearnáil an bhainne agus na dtáirgí bainne............................ 175
 Cuid VI: Sainmhínithe a bhaineann le hearnáil na n‐uibheacha..................................................... 175
 Cuid VII: Sainmhínithe a bhaineann le hearnáil na feola éanlaithe clóis......................................... 176
 Cuid VIII: Sainmhínithe a bhaineann le hearnáil na beachadóireachta.......................................... 177
 IARSCRÍBHINN III CÁILÍOCHT CHAIGHDEÁNACH RÍSE AGUS SIÚCRA DÁ dTAGRAÍTEAR IN AIRTEAGAL 7........................................................................................................................ 178
 IARSCRÍBHINN IV BUISÉAD I gCOMHAIR CLÁR TACAÍOCHTA DÁ dTAGRAÍTEAR IN AIRGEAGAL 41(1)................................................................................................................................................ 180
 IARSCRÍBHINN V EAGRAÍOCHTAÍ IDIRNÁISIÚNTA DÁ dTAGRAÍTEAR IN AIRTEAGAL 56(3) 181
 IARSCRÍBHINN VI SAINMHÍNITHE, SONRÚCHÁIN AGUS TUAIRISCÍ DÍOLACHÁIN TÁIRGÍ DÁ
 dTAGRAÍTEAR IN AIRTEAGAL 60...................................................................................... 182
 Cuid I. Feoil bó-ainmhithe atá faoi bhun 12
 mhí d'aois................................................................ 182
 I............ Sainmhíniú.................................................................................................................. 182
 II........... Tuairiscí díolacháin...................................................................................................... 182
 Cuid II.Táirgí fíniúna.................................................................................................................. 185
 Cuid III.Bainne agus táirgí bainne.............................................................................................. 192
 Cuid IV. Bainne lena chaitheamh ag an duine
 a thagann faoi chuimsiú chód AC 0401.................. 194
 Cuid V.Táirgí earnáil na feola éanlaithe clóis............................................................................... 197
 Cuid VI.Saillte inleata................................................................................................................ 199
 Cuid VII.Tuairiscí agus sainmhínithe ar ola
 olóige agus ar olaí prabhaite olóige............................ 202
 Foscríbhinn a ghabhann le hIarscríbhinn VI
 (dá dtagraítear i gCuid II) Criosanna fíonsaothrúcháin 203
 IARSCRÍBHINN VII CLEACHTAIS FÍONEOLAÍOCHTA
 DÁ DTAGRAÍTEAR IN AIRTEAGAL 62 Cuid I Saibhriú, aigéadú agus
 dí-aigéadú i gcriosanna fíonsaothrúcháin áirithe........................................ 208
 Cuid II Srianta.......................................................................................................................... 211
 IARSCRÍBHINN VIII TÁBLAÍ COMHGHAOIL DÁ
 DTAGRAÍTEAR IN AIRTEAGAL 163 214
 RÁITEAS AIRGEADAIS REACHTACH................................................................................ 230
 CUID I
 FORÁLACHA TOSAIGH
 Airteagal 1
 Raon feidhme
 1. Bunaítear
 leis an Rialachán seo comheagraíocht na margaí i gcás táirgí talmhaíochta, lena
 gcuimseofar na táirgí ar fad atá liostaithe in Iarscríbhinn I a ghabhann
 leis an CFAE cé is moite de na táirgí iascaigh agus dobharshaothraithe atá
 liostaithe in Iarscríbhinn I a ghabhann le Rialachán (AE)
 Uimh. [COIM(2011)416] maidir le comheagraíocht na margaí i dtáirgí
 iascaigh agus dobharshaothraithe.
 2. Déanfar
 táirgí talmhaíochta mar atá sainithe i mír 1 a roinnt idir na hearnálacha
 a leanas mar atá liostaithe in Iarscríbhinn I:
 (a) gránaigh, Cuid I
 d'Iarscríbhinn I;
 (b) rís, Cuid II d'Iarscríbhinn I;
 (c) siúcra, Cuid III
 d'Iarscríbhinn I;
 (d) farae triomaithe, Cuid IV
 d'Iarscríbhinn I;
 (e) síolta, Cuid V
 d'Iarscríbhinn I;
 (f) leannlusanna,
 Cuid VI d'Iarscríbhinn I;
 (g) ola olóige agus
 ológa boird, Cuid VII d’Iarscríbhinn I;
 (h) líon agus cnáib,
 Cuid VIII d'Iarscríbhinn I;
 (i) torthaí agus
 glasraí, Cuid IX d'Iarscríbhinn I;
 (j) torthaí agus
 glasraí próiseáilte, Cuid X d'Iarscríbhinn I;
 (k) bananaí, Cuid XI d’Iarscríbhinn I;
 (l) fíon, Cuid XII d’Iarscríbhinn I;
 (m) plandaí beo,
 Cuid XIII d'Iarscríbhinn I;
 (n) tobac, Cuid XIV d’Iarscríbhinn I;
 (o) mairteoil agus
 laofheoil, Cuid XV d’Iarscríbhinn I;
 (p) bainne agus táirgí
 bainne, Cuid XVI d'Iarscríbhinn I;
 (q) muiceoil,
 Cuid XVII d'Iarscríbhinn I;
 (r) caoireoil agus
 feoil ghabhair, Cuid XVIII d'Iarscríbhinn I;
 (s) uibheacha,
 Cuid XIX d'Iarscríbhinn I;
 (t) feoil éanlaithe
 clóis, Cuid XX d'Iarscríbhinn I;
 (u) alcól eitile,
 Cuid XXI d'Iarscríbhinn I.
 (v) beachadóireacht,
 Cuid XXII d'Iarscríbhinn I;
 (w) seiriceáin, Cuid
 XXIII d’Iarscríbhinn I;
 (x) táirgí eile,
 Cuid XXIV d'Iarscríbhinn I.
 Airteagal 2
 Forálacha ginearálta an chomhbheartais talmhaíochta (CBT)
 Beidh feidhm ag Rialachán (AE)
 Uimh. [...] maidir le maoiniú, bainistiú agus faireachán an chomhbheartais
 talmhaíochta agus ag na forálacha arna nglacadh dá bhun maidir leis na bearta
 atá leagtha amach sa Rialachán seo.
 Airteagal 3
 Sainmhínithe
 1. Chun
 críocha an Rialacháin seo, beidh feidhm ag na sainmhínithe maidir le
 hearnálacha áirithe mar atá siad leagtha amach in Iarscríbhinn II.
 2. Beidh
 feidhm, más iomchuí chun críocha an Rialacháin seo, ag na sainmhínithe atá
 leagtha amach i Rialachán (AE) Uimh. [...] maidir le maoiniú, bainistiú agus
 faireachán an chomhbheartais talmhaíochta, i Rialachán (AE) Uimh. [...] lena
 mbunaítear rialacha maidir le híocaíochtaí díreacha le feirmeoirí faoi
 scéimeanna tacaíochta faoi choimsiú an chcomhbheartais talmhaíochta agus i
 Rialachán (AE) Uimh. [...] maidir le tacaíocht d'fhorbairt tuaithe ón gCiste
 Eorpach Talmhaíochta um Fhorbairt Tuaithe (CETFT)
 3. Agus
 sainiúlachtaí earnáil na ríse á gcur san áireamh, tabharfar de chumhacht don
 Choimisiún gníomhartha tarmligthe a ghlacadh i gcomhréir le hAirteagal 160
 chun na sainmhínithe a bhaineann le hearnáil na ríse atá leagtha amach i gCuid I
 d'Iarscríbhinn II a thabhairt cothrom le dáta.
 4. Chun
 críocha an Rialacháin seo, ciallóidh "réigiúin lagfhorbartha" na
 réigiúin sin atá sainithe amhlaidh in Airteagal 82(2)(a) de Rialachán (AE)
 [COIM(2011)615] lena leagtar síos forálacha coiteanna maidir le Ciste
 Forbraíochta Réigiúnaí na hEorpa, Ciste Sóisialta na hEorpa, an Ciste
 Comhtháthaithe, an Ciste Eorpach Talmhaíochta um Fhorbairt Tuaithe agus an
 Ciste Eorpach Muirí agus Iascaigh arna gcumhdach ag an gComhchreat
 Straitéiseach agus lena leagtar síos forálacha ginearálta maidir le Ciste
 Forbraíochta Réigiúnaí na hEorpa, Ciste Sóisialta na hEorpa, an Ciste
 Comhtháthaithe agus lena n‐aisghairtear Rialachán
 (CE) Uimh. 1083/2006[23].
 Airteagal 4
 Coigeartuithe ar ainmníocht na Comhtharaife Custaim a úsáidtear i gcás
 táirgí talmhaíochta
 Féadfaidh an Coimisiún, trí bhíthin
 gníomhartha cur chun feidhme, nuair is gá de bharr leasuithe ar an ainmníocht
 chomhcheangailte, coigeartú a dhéanamh ar thuairisc táirgí agus ar thagairtí do
 cheannteidil nó d'fho-cheannteidil na hainmníochta comhcheangailte sa Rialachán
 seo nó i ngníomhartha eile arna nglacadh faoi Airteagal 43 den Chonradh.
 Glacfar na gníomhartha cur chun feidhme sin i gcomhréir leis an nós
 imeachta scrúdúcháin dá dtagraítear in Airteagal 164 (2).
 Airteagal 5
 Rátaí comhshó i gcomhair ríse
 Féadfaidh an Coimisiún, trí bhíthin
 gníomhartha cur chun feidhme, an méid seo a leanas a dhéanamh:
 (a) na rátaí
 comhshó a shocrú i gcomhair ríse ag céimeanna éagsúla próiseála, chomh maith
 leis na costais phróiseála agus luach na bhfotháirgí;
 (b) na bearta uile
 is gá a ghlacadh maidir le rátaí comhshó a chur i bhfeidhm i gcomhair ríse.
 Glacfar na gníomhartha cur chun feidhme sin i
 gcomhréir leis an nós imeachta scrúdúcháin dá dtagraítear in Airteagal 162(2).
 Airteagal 6
 Blianta margaíochta
 Bunófar na blianta margaíochta seo a leanas:
 (a) ón 1 Eanáir go
 dtí an 31 Nollaig de bhliain áirithe i gcomhair earnáil na mbananaí;
 (b) ón 1 Aibreán go
 dtí 31 Márta na bliana dár gcionn i gcomhair:
 (i) earnáil an fharae
 thriomaithe;
 (ii) earnáil na
 seiriceán;
 (c) ón 1 Iúil go
 dtí 30 Meitheamh na bliana dár gcionn i gcomhair:
 (i) earnáil na
 ngránach;
 (ii) earnáil na síolta;
 (iii) earnáil na hola olóige agus na n-ológ
 boird;
 (iv) earnáil an lín agus
 na cnáibe;
 (v) earnáil an bhainne
 agus na dtáirgí bainne;
 (d) ón 1 Lúnasa go
 dtí 31 Iúil na bliana dár gcionn i gcomhair earnáil an fhíona;
 (e) ón 1 Meán
 Fómhair go dtí 31 Lúnasa na bliana dár gcionn i gcomhair earnáil na ríse;
 (f) ón 1 Deireadh
 Fómhair go dtí 30 Meán Fómhair na bliana dár gcionn i gcomhair earnáil an
 tsiúcra.
 Agus sainiúlachtaí earnáil na dtorthaí agus na
 nglasraí agus earnáil na dtorthaí agus na nglasraí próiseáilte á gcur san
 áireamh, tabharfar de chumhacht don Choimisiún gníomhartha tarmligthe a
 ghlacadh i gcomhréir le hAirteagal 160 chun na blianta margaíochta a
 shocrú i gcomhair na dtáirgí sin.
 Airteagal 7
 Praghsanna tagartha
 Tá na praghsanna tagartha seo a leanas
 socraithe:
 (a) maidir le
 hearnáil na ngránach, EUR 101,31 in aghaidh an tonna, i ndáil leis an gcéim
 mhórdhíola i gcás earraí arna seachadadh do thrádstóras, sula ndéanfar iad a
 dhíluchtú;
 (b) maidir le rís
 gan scilligeadh, EUR 150 in aghaidh an tonna i gcás na cáilíochta
 caighdeánaí atá sainithe i bpointe A d'Iarscríbhinn III, i ndáil leis
 an gcéim mhórdhíola i gcás earraí arna seachadadh do thrádstóras, sula ndéanfar
 iad a dhíluchtú;
 (c) maidir le
 siúcra de cháilíocht chaighdeánach atá sainithe i bpointe B d'Iarscríbhinn IV,
 i ndáil le siúcra nach bhfuil pacáilte, ón monarcha:
 (i) i gcás siúcra
 bháin: EUR 404,4 in aghaidh an tona;
 (ii) i gcás siúcra amh: EUR
 335,2 in aghaidh an tona.
 (d) maidir le
 hearnáil na mairteola agus na laofheola, EUR 2 224 in aghaidh an tona i
 gcomhair conablach bó-ainmhithe fireanna de ghrád R3 mar atá leagtha síos i
 scála an Aontais um aicmiú conablach bó-ainmhithe fásta de bhun Airteagal 18(8);
 (e) maidir le
 hearnáil an bhainne agus na dtáirgí bainne:
 (i) EUR 246,39 in
 aghaidh an 100 cileagram i gcomhair ime;
 (ii) EUR 169,80 in
 aghaidh an 100 cileagram i gcomhair púdair bhainne bhearrtha;
 (f) maidir le
 muiceoil, EUR 1 509,39 in aghaidh an tona i gcomhair conablach muc de
 cháilíocht chaighdeánach arna sainiú i dtéarmaí meáchain agus cion feola trua
 mar atá leagtha síos i scála an Aontais um aicmiú conablach muc de bhun Airteagal 18(8),
 mar seo a leanas:
 (i) conablaigh a bhfuil
 idir 60 agus níos lú ná 120 cileagram iontu: grád E;
 (ii) conablaigh a bhfuil
 idir 120 agus 180 cileagram iontu: grád R.
 CUID II
 AN MARGADH INMHEÁNACH
 TEIDEAL I
 IDIRGHABHÁIL MHARGAIDH
 CAIBIDIL I
 Idirghabháil phoiblí agus cabhair le haghaidh stórála príobháidí
 Roinn 1
 forálacha ginearálta maidir le hidirghabháil phoiblí
 agus cabhair le haghaidh stórála
 príobháidí
 Airteagal 8
 Raon feidhme
 Leagtar síos sa Chaibidil seo rialacha maidir
 le hidirghabháil mhargaidh i dtaobh an méid seo a leanas:
 (a) idirghabháil
 phoiblí, i gcás ina gceannaíonn údaráis inniúla na mBallstát táirgí isteach
 agus stórálann siad iad go dtí go ndiúscraítear iad, agus
 (b) deonú cabhrach le haghaidh stórála táirgí ag oibreoirí
 príobháideacha.
 Airteagal 9
 Áit tionscnaimh táirgí incháilithe
 Táirgí atá incháilithe i gcomhair a
 gceannaithe isteach faoi idirghabháil phoiblí nó i gcomhair deonú cabhrach le
 haghaidh stórála príobháidí, beidh siad de thionscnamh an Aontais. Ina theannta
 sin, má thagann siad ó bharra, beidh na barra sin arna mbuaineadh agus má
 thagann siad ó bhainne, beidh an bainne sin arna tháirgeadh san Aontas.
 Roinn 2
 Idirghabháil phoiblí
 Airteagal 10
 Táirgí atá incháilithe le haghaidh idirghabhála poiblí
 Beidh feidhm ag idirghabháil phoiblí maidir
 leis na táirgí seo a leanas faoi réir na gcoinníollacha atá leagtha síos sa
 Roinn seo agus faoi réir ceanglas agus coinníollacha atá le cinneadh ag an
 gCoimisiún, trí bhíthin gníomhartha tarmligthe agus/nó trí bhíthin gníomhartha
 cur chun feidhme, de bhun Airteagal 18 agus Airteagal 19:
 (a) gnáthchruithneacht,
 eorna agus arbhar indiach;
 (b) rís gan
 scilligeadh;
 (c) feoil úr nó
 fuaraithe ó earnáil na mairteola agus na laofheola a thagann faoi réim chóid AC
 0201 10 00 agus 0201 20 20 go 0201 20 50;
 (d) im a táirgeadh
 go díreach ó uachtar paistéartha agus uaidh sin amháin a fuarthas go díreach ó
 bhainne bó agus uaidh sin amháin i ngnóthas formheasta san Aontas agus a bhfuil
 cion saille ime íosta 82 % de réir meáchain agus cion uisce uasta
 16 % de réir meáchain inti;
 (e) púdar
 bainne bhearrtha den chaighdeán is airde a táirgeadh trí spraephróiseas ó
 bhainne bó i ngnóthas formheasta san Aontas agus a bhfuil cion próitéine íosta
 34,0 % de réir meáchain ann san ábhar tirim saor ó shaill.
 Airteagal 11
 Tréimhsí idirghabhála poiblí
 Beidh idirghabháil phoiblí le fáil i gcomhair
 an méid seo a leanas:
 (a) gnáthchruithneacht,
 eorna agus arbhar indiach, ón 1 Samhain go dtí an 31 Bealtaine;
 (b) rís gan
 scilligeadh, ón 1 Aibreán go dtí an 31 Iúil;
 (c) mairteoil agus
 laofheoil, ar feadh na bliana margaíochta;
 (d) im agus bainne bearrtha triomaithe,
 ón 1 Márta go 31 Lúnasa.
 Airteagal 12
 Idirghabháil phoiblí a oscailt agus a dhúnadh
 1. Maidir
 le hidirghabháil phoiblí, i gcaitheamh na dtréimhsí dá dtagraítear in Airteagal 11:
 (a) beidh sí ar oscailt
 i gcomhair gnáthchruithneachta, ime agus púdair bhainne bhearrtha;
 (b) féadfaidh an
 Coimisiún í a oscailt, trí bhíthin gníomhartha cur chun feidhme, i gcomhair
 eorna, arbhair indigh agus ríse gan scilleagadh (lena n‐áirítear cineálacha nó
 tíopaí sonracha ríse gan scilleagadh), más gá de bharr staid an mhargaidh.
 Glacfar na gníomhartha cur chun feidhme sin i gcomhréir leis an nós imeachta
 scrúdúcháin dá dtagraítear in Airteagal 162(2);
 (c) féadfaidh an
 Coimisiún í a oscailt i gcomhair mairteola agus laofheola, trí bhíthin
 gníomhartha cur chun feidhme eile, más rud é gur lú ná EUR 1 560 in
 aghaidh an tona meánphraghas an mhargaidh in imeacht tréimhse ionadaíche arna
 glacadh de bhun Airteagal 19(a) i mBallstát nó i réigiún i mBallstát agus
 arna thaifeadadh ar bhonn scála an Aontais um aicmiú conablach a glacadh de
 bhun Airteagal 18(8).
 2. Féadfaidh an Coimisiún, trí bhíthin gníomhartha cur chun feidhme,
 idirghabháil phoiblí a dhúnadh i gcomhair earnáil na mairteola agus na laofheola,
 i gcás nach gcomhlíontar a thuilleadh, thar tréimhse ionadaíoch arna glacadh de
 bhun Airteagal 19(a), na coinníollacha dá bhforáiltear i bpointe (c) de mhír 1.
 Airteagal 13
 Ceannach isteach ar phraghas socruithe nó trí thairiscintí
 1. I gcás
 ina bhfuil idirghabháil phoiblí ar oscailt de bhun phointe (a) d'Airteagal 12(1),
 déanfar an ceannach isteach ar phraghas socruithe laistigh de na teorainneacha
 seo a leanas le haghaidh gach tréimhse dá dtagraítear in Airteagal 11:
 (a) i gcás
 gnáthchruithneachta, 3 mhilliún tona;
 (b) i gcás ime,
 30 000 tona;
 (c) i gcás púdair
 bhainne bhearrtha, 109 000 tona.
 2. I gcás
 ina bhfuil idirghabháil phoiblí ar oscailt de bhun Airteagal 12(1),
 déanfar an ceannach isteach trí nós imeachta tairisceana chun an praghas
 ceannaigh isteach uasta a chinneadh:
 (a) i gcás
 gnáthchruithneachta, ime agus púdair bhainne bhearrtha thar na teorainneacha dá
 dtagraítear i mír 1,
 (b) i gcás eorna,
 arbhair indigh, ríse gan scilleagadh agus mairteola agus laofheola.
 In imthosca speisialta
 cuí-réasúnaithe, féadfaidh an Coimisiún, trí bhíthin gníomhartha cur chun
 feidhme, nósanna imeachta tairisceana a shrianadh do Bhallstát nó do réigiún i
 mBallstát, nó na praghsanna ceannaithe isteach i gcomhair idirghabhála poiblí,
 faoi réir Airteagal 14(2), a chinneadh de réir Ballstáit nó réigiúin i
 mBallstát ar bhonn meánphraghsanna taifeadta an mhargaidh. Glacfar na
 gníomhartha sin i gcomhréir leis an nós imeachta scrúdúcháin dá dtagraítear in Airteagal 162(2).
 Airteagal 14
 Praghsanna idirghabhála poiblí
 1. Ciallóidh
 praghas idirghabhála poiblí an méid seo a leanas:
 (a) an praghas ar a
 gceannófar táirgí isteach faoi idirghabháil phoiblí i gcás ina ndéanfar sin ar
 phraghas socruithe, nó
 (b) an t‐uasphraghas ar
 ar féidir táirgí atá incháilithe le haghaidh idirghabhála poiblí a cheannach
 isteach i gcás ina ndéanfar sin trí thairiscintí.
 2. Leibhéal
 an phraghais idirghabhála poiblí:
 (a) I gcás
 gnáthchruithneachta, eorna, arbhair indigh, ríse gan scilleagadh agus púdair
 bhainne bhearrtha, beidh sé cothrom leis na praghsanna tagartha faoi seach atá
 socraithe in Airteagal 5 i gcás a gceannaithe isteach ar phraghas
 socraithe agus ní bheidh siad níos mó ná na praghsanna tagartha faoi seach i
 gcás a gceannaithe isteach trí thairscintí.
 (b) I gcás ime, beidh sé
 cothrom le 90% den phraghas tagartha atá socruithe in Airteagal 5 i gcás a
 cheannaithe isteach ar phraghas socraithe agus ní bheidh sé níos mó ná 90% den
 phraghas tagartha i gcás a cheannaithe isteach trí thairiscintí;
 (c) I gcás mairteola
 agus laofheola, ní bheidh sé níos airde ná an praghas dá dtagraítear i bpointe
 (c) d'Airteagal 12(1).
 3. Beidh an
 praghas idirghabhála poiblí dá dtagraítear i mír 1 agus i mír 2 gan
 dochar do mhéaduithe nó laghduithe ar phraghsanna arbh í an cháilíocht is cúis
 leo i gcás gnáthchruithneachta, eorna, arbhair indigh agus ríse gan
 scilleagadh. Thairis sin, á chur san
 áireamh gur gá a áirithiú go ndírítear an táirgeadh i dtreo cineálacha áirithe
 ríse gan scilleagadh, tabharfar de chumhacht don Choimisiún gníomhartha
 tarmligthe a ghlacadh i gcomhréir le hAirteagal 160 chun méaduithe agus
 laghduithe an phraghais idirghabhála poiblí a shocrú.
 Airteagal 15
 Prionsabail ghinearálta maidir le diúscairt ó idirghabháil phoiblí
 Déanfar táirgí arna gceannach isteach faoi
 idirghabháil phoiblí a dhiúscairt ar bhealach a dhéanfaidh an méid seo a
 leanas:
 (a) aon suaitheadh
 sa mhargadh a sheachaint,
 (b) rochtain
 chomhionann ar earraí agus cóireáil chomhionann ceannaitheoirí a áirithiú agus
 (c) na gealltanais
 a chomlíonadh a thig as comhaontuithe a tugadh i gcrích i gcomhréir le hAirteagal 218
 den Chonradh.
 Féadfar táirgí a dhiúscairt trína gcur ar fáil i gcomhair a n‐úsáide sa
 scéim um dháileadh bia ar na daoine is díothaí san Aontas atá leagtha amach i
 Rialachán (AE) Uimh. [...] má forálann an scéim sin amhlaidh. Sa chás sin,
 beidh luach cuntasaíochta na dtáirgí sin ar an leibhéal céanna leis an bpraghas
 socraithe idirghabhála poiblí dá dtagraítear in Airteagal 14(2).
 Roinn 3
 Cabhair le haghaidh stórála príobháidí
 Airteagal 16
 Táirgí incháilithe
 Féadfar cabhair a dheonú le haghaidh stórála
 príobháidí i gcás na dtáirgí seo a leanas faoi réir na gcoinníollacha atá
 leagtha síos sa Roinn seo agus faoi réir tuilleadh ceanglas agus coinníollacha
 atá le glacadh ag an gCoimsiún, trí bhíthin gníomhartha tarmligthe agus/nó trí
 bhíthin gníomhartha cur chun feidhme, de bhun Airteagal 17 go hAirteagal 19:
 (a) siúcra bán;
 (b) ola olóige;
 (c) snáithín lín;
 (d) feoil úr nó
 fhuaraithe ó bhó‐ainmhithe fásta;
 (e) im a táirgeadh
 go díreach ó bhainne bó agus uaidh sin amháin;
 (f) púdar bainne
 bhearrtha a rinneadh as bainne bó;
 (g) muiceoil;
 (h) caoireoil agus
 feoil ghabhair.
 Airteagal 17
 Coinníollacha maidir le cabhair a dheonú
 1. Tabharfar
 de chumhacht don Choimisiún gníomhartha tarmligthe a ghlacadh i gcomhréir le hAirteagal 160,
 más gá chun trédhearcacht sa mhargadh a sholáthar, chun na coinníollacha a
 leagan síos faoinar féidir leis cinneadh a dhéanamh cabhair stórála príobháidí
 a dheonú le haghaidh na dtáirgí atá liostaithe in Airteagal 16, ag cur san
 áireamh meánphraghsanna taifeadta an mhargaidh san Aontas agus na praghsanna
 tagartha le haghaidh na dtáirgí lena mbaineann nó an gá freagairt a thabhairt
 ar staid an‐achrannach sa mhargadh nó ar dhálaí eacnamaíocha san earnáil sin i
 mBallstát amháin nó níos mó.
 2. Féadfaidh
 an Coimisiún, trí bhíthin gníomhartha cur chun feidhme, cinneadh a dhéanamh
 cabhair stórála príobháidí a dheonú le haghaidh na dtáirgí atá liostaithe in Airteagal 16,
 ag cur na gcoinníollacha dá dtagraítear i mír 1 den Airteagal seo san
 áireamh. Glacfar na gníomhartha sin i gcomhréir leis an nós imeachta
 scrúdúcháin dá dtagraítear in Airteagal 162(2).
 3. Déanfaidh
 an Coimisiún, trí bhíthin gníomhartha cur chun feidhme, an chabhair le haghaidh
 stórála príobháidí dá bhforáiltear in Airteagal 16 a shocrú roimh ré nó
 trí bhíthin nósanna imeachta tairisceana. Glacfar na gníomhartha sin
 i gcomhréir leis an nós imeachta scrúdúcháin dá dtagraítear in Airteagal 162(2).
 4. Féadfaidh
 an Coimisiún, trí bhíthin gníomhartha cur chun feidhme, srian a chur ar
 chabhair stórála príobháidí a dheonú nó an chabhair stórála príobháidí a shocrú
 de réir an Bhallstáit nó an réigiúin i mBallstát ar bhonn meánphraghsanna
 taifeadta an mhargaidh. Glacfar na gníomhartha sin i gcomhréir leis an nós
 imeachta scrúdúcháin dá dtagraítear in Airteagal 162(2).
 Roinn 4
 forálacha coiteanna maidir le hidirghabháil phoiblí
 agus cabhair le haghaidh stórála
 phríobháidí
 Airteagal 18
 Cumhachtaí tarmligthe
 1. Tabharfar
 de chumhacht don Choimisiún gníomhartha tarmligthe a ghlacadh i gcomhréir le hAirteagal 160
 chun foráil a dhéanamh maidir le bearta atá liostaithe i mír 2 go mír 9
 den Airteagal seo.
 2. Ag cur
 sainiúlachtaí na n-earnálacha éagsúla san áireamh, féadfaidh an Coimisiún, trí
 bhíthin gníomhartha tarmligthe, na ceanglais agus na coinníollacha a ghlacadh
 atá le comhlíonadh ag táirgí arna gceannach isteach faoi idirghabháil phoiblí
 agus atá arna stóráil faoin gcóras lena ndeonaítear cabhair le haghaidh stórála
 príobháidí, anuas ar na ceanglais atá leagtha síos sa Rialachán seo. Leis na ceanglais agus na coinníollacha sin
 díreofar ar cháilitheacht agus ar cháilíocht na dtáirgí a cheannaítear isteach
 agus a stóráiltear a ráthú, i ndáil le grúpaí cáilíochta, gráid cháilíochta,
 catagóirí, cainníochtaí, pacáistiú, lipéadú, aoiseanna uasta, leasú, céim na
 dtáirgí lena mbaineann na praghsanna idirghabhála poiblí agus an chabhair le
 haghaidh stórála príobháidí.
 3. Ag cur
 sainiúlachtaí earnálacha na ngránach agus na ríse gan scilligeadh san áireamh,
 féadfaidh an Coimisiún, trí bhíthin gníomhartha tarmligthe, na méaduithe nó na
 laghduithe ar phraghsanna arbh í an cháilíocht is cúis leo dá dtagraítear in Airteagal 14(3)
 a ghlacadh maidir le gnáthchruithneacht, eorna, arbhar indiach agus rís gan
 scilleagadh a cheannach isteach agus a dhíol araon.
 4. Ag cur sainiúlachtaí
 earnáil na mairteola agus na laofheola san áireamh, féadfaidh an Coimisiún, trí
 bhíthin gníomhartha tarmligthe, rialacha maidir leis an oibleagáid atá ar
 ghníomhaireachtaí íocaíochta an mhairteoil go léir a dhíchnámhú tar éis a
 gabhála ar láimh agus sula gcuirtear i stóráil í.
 5. Ag cur
 éagsúlacht na ndálaí a bhaineann le stóráil stoc idirghabhála san Aontas san
 áireamh agus ag áirithiú rochtana leormhaithe d'oibreoirí ar idirghabháil
 phoiblí, glacfaidh an Coimisiún an méid seo a leanas, trí bhíthin gníomhartha
 tarmligthe:
 (a) na ceanglais atá le
 comhlíonadh ag na háiteanna stórála idirghabhála do na táirgí arna gceannach
 isteach faoin gcóras, rialacha maidir le híostoilleadh stórála do na háiteanna
 stórála agus ceanglais theicniúla maidir le táirgí arna ngabháil ar láimh a
 choimeád i ndea-bhail agus maidir lena ndiúscairt ag deireadh na tréimhse
 stórála;
 (b) rialacha maidir le
 cainníochtaí beaga atá fágtha i stórail sna Ballstáit a dhíol, rud atá le
 déanamh faoina bhfreagracht féin, trí na nósanna imeachta céanna a chur i
 bhfeidhm is a chuireann an tAontas i bhfeidhm; agus rialacha maidir le
 cainníochtaí nach féidir a athphacáistiú níos mó nó atá meathlaithe a dhíol go
 díreach;
 (c) rialacha maidir le
 stóráil táirgí laistigh nó lasmuigh den Bhallstát atá freagrach astu agus as
 cóireáil na dtáirgí sin maidir le dleachtanna custaim agus aon mhéideanna eile
 atá le deonú nó le gearradh faoin CBT.
 6. Ag cur
 san áireamh gur gá a áirithiú go mbeidh an éifeacht inmhianaithe ar an margadh
 ag cabhair le haghaidh stórála príobháidí, trí bhíthin gníomhartha tarmligthe:
 (a) glacfaidh an
 Coimisiún bearta chun an méid cabhrach atá le híoc a laghdú i gcás inar lú an
 chainníocht arna stóráil ná an chainníocht atá ar conradh;
 (b) féadfaidh an
 Coimisiún coinníollacha faoina ndeonófar réamhíocaíocht a leagan síos.
 7. Ag cur
 ceart agus oibleagáidí oibreoirí atá páirteach in idirghabháil phoiblí nó i
 stóráil phríobháideach san áireamh, féadfaidh an Coimisiún, trí bhíthin
 gníomhartha tarmligthe, rialacha maidir leis an méid seo a leanas a ghlacadh:
 (a) úsáid nósanna
 imeachta tairisceanna lena ráthaítear rochtain chomhionann ar earraí agus
 cóireáil chomhionann d'oibreoirí;
 (b) incháilitheacht
 oibreoirí;
 (c) an oibleagáid urrús
 a thaisceadh lena ráthaítear go gcuirfear oibleagáidí oibreoirí i gcrích.
 8. Ag cur
 san áireamh gur gá cur i láthair na dtáirgí éagsúla a chaighdeánú chun na
 críocha feabhas a chur ar thrédhearcacht sa mhargadh, ar thaifeadadh praghsanna
 agus ar chur i bhfeidhm na socruithe idirghabhála margaidh i bhfoirm
 idirghabhála poiblí agus cabhrach le haghaidh stórála príobháidí, féadfaidh an
 Coimisiún, trí bhíthin gníomhartha tarmligthe, scálaí de chuid an Aontais a
 ghlacadh chun conablaigh a aicmiú sna hearnálacha seo a leanas:
 (a) mairteoil agus
 laofheoil;
 (b) muiceoil;
 (c) caoireoil agus feoil
 ghabhair.
 9. Ag cur
 san áireamh gur gá cruinneas agus iontaofacht aicmiú conablach a áirithiú,
 féadfaidh an Coimisiún, trí bhíthin gníomhartha tarmligthe, foráil a dhéanamh
 maidir le hathbhreithniú ar chur i bhfeidhm aicmiú na gconablach i mBallstáit
 ag coiste de chuid an Aontais a bheidh comhdhéanta de shaineolaithe ón
 gCoimisiún agus de shaineolaithe a cheapfaidh na Ballstáit. Féadfar foráil a dhéanamh sna forálacha sin gur
 ar an Aontas a bheidh na costais a thig ón athbhreithniú.
 Airteagal 19
 Cumhachtaí cur chun feidhme i gcomhréir leis an nós imeachta
 scrúdúcháin
 Déanfaidh an Coimisiún, trí bhíthin
 gníomhartha tarmligthe, bearta a bhfuil gá leo a ghlacadh chun an Chaibidil seo
 a chur chun feidhme go haonfhoirmeach ar fud an Aontais. Féadtar baint a
 bheith ag na rialacha sin leis an méid seo a leanas go háirithe:
 (a) na tréimhsí,
 margaí agus praghsanna margaí ionadaíocha is gá chun an Chaibidil seo a chur i
 bhfeidhm;
 (b) na nósanna
 imeachta agus na coinníollacha maidir le seachadadh na dtáirgí atá le ceannach
 isteach faoi idirghabháil phoiblí, maidir leis na costais iompair atá le híoc
 ag an tairgeoir, maidir le gabháil ar láimh na dtáirgí ag na gníomhaireachtaí
 íocaíochta agus maidir leis an íocaíocht;
 (c) na hoibríochtaí
 éagsúla a bhaineann leis an bpróiseas díchnámhaithe i gcás earnáil na mairteola
 agus na laofheola;
 (d) aon údarú ar
 stóráil lasmuigh de chríoch an Bhallstáit ina ndearnadh na táirgí a cheannach
 isteach agus a stóráil;
 (e) na
 coinníollacha maidir le díol nó diúscairt táirgí a cheannaítear isteach faoi
 idirghabháil phoiblí, go háirithe, maidir le praghsanna díolta, na
 coinníollacha maidir leis na táirgí a bhaint ó stóras, úsáid nó ceann scríbe
 iardain na dtáirgí a scaoiltear, lena n‐áirítear nósanna imeachta a bhaineann
 le táirgí arna gcur ar fáil i gcomhair a n‐úsáide sa scéim um dháileadh bia ar
 na daoine is díothaí san Aontas, lena n‐áirítear aistrithe idir Ballstáit;
 (f) cur i gcrích
 agus ábhar conarthaí idir údarás inniúil an Bhallstáit agus na hiarratasóirí;
 (g) táirgí a chur
 agus a choimeád i stóráil phríobháideach agus iad a bhaint amach ó stóras;
 (h) fad na tréimhse
 stórála príobháidí agus na coinníollacha faoina bhféadfar tréimhsí den sórt
 sin, arna sonrú sna conarthaí, a chiorrú nó a fhadú;
 (i) na
 coinníollacha faoina bhféadfar cinneadh a dhéanamh go bhféadfar táirgí atá
 cumhdaithe ag conarthaí príobháideacha stórála a athmhargú nó a dhiúscairt;
 (j) na rialacha
 maidir leis na nósanna imeachta atá le leanúint chun ceannach isteach ar
 phraghas socraithe nó chun cabhair a dheonú i gcomhair stórála príobháidí ar
 phraghas socraithe;
 (k) úsáid nósanna
 imeachta tairisceana, i gcomhair idirghabhála poiblí agus stórála príobháidí,
 go háirithe maidir leis an méid seo a leanas:
 (i) forthairiscintí nó
 tairiscintí a chur isteach, agus an t-íosmhéid i gcomhair iarratais nó
 tíolactha agus
 (ii) tairiscintí a
 roghnú á áirithiú go dtabhfar tús áite do na cinn sin is fabhraí ó thaobh an
 Aontais de, ach a cheadú nach gá go mbronnfar conradh dá bharr.
 Glacfar na gníomhartha cur chun feidhme sin i
 gcomhréir leis an nós imeachta scrúdúcháin dá dtagraítear in Airteagal 162(2).
 Airteagal 20
 Gníomhartha cur chun feidhme eile
 Glacfaidh an
 Coimisiún gníomhartha cur chun feidhme a bhfuil gá leo chun an méid seo a
 leanas a dhéanamh:
 (a) na
 teorainneacha idirghabhála atá leagtha amach in Airteagal 13(1) a urramú;
 agus
 (b) an nós imeachta
 tairisceana a chur i bhfeidhm dá dtagraítear in Airteagal 13(2) i gcás
 gnáthchruithneachta, ime agus púdair bhainne bhearrtha thar na teorainneacha dá
 dtagraítear in Airteagal 13(1).
 CAIBIDIL II
 Scéimeanna cabhrach
 Roinn 1
 Scéimeanna chun rochtain ar bhia a fheabhsú
 Foroinn 1
 Scéim Torthaí Scoile
 Airteagal 21
 Cabhair chun táirgí ó thorthaí agus ghlasraí,ó thorthaí agus ghlasraí
 próiseáilte agus ó bhananaí a sholáthar do leanaí
 1. Faoi
 choinníollacha atá le cinneadh ag an gCoimisiún trí bhíthin gníomhartha
 tarmligthe agus trí bhíthin gníomhartha cur chun feidhme de bhun Airteagal 22
 agus Airteagal 23, deonófar cabhair ón Aontas i leith an mhéid seo a
 leanas:
 (a) táirgí earnálacha na
 dtorthaí agus na nglasraí, na dtorthaí agus na nglasraí próiseáilte agus na
 mbananaí a sholáthar do leanaí i bhforais oideachais, lena n‐áirítear naíonraí
 agus forais eile réamhscolaíochta, bunscoileanna agus meánscoileanna; agus
 (b) costais ghaolmhara
 áirithe a bhaineann le cúrsaí lóistíochta agus dáileacháin, le trealamh, le
 poiblíocht, le faireachán, le meastóireacht agus le bearta tionlacain.
 2. Déanfaidh Ballstáit ar mian
 leo páirt a ghlacadh sa scéim straitéis a tharraingt suas, ar leibhéal
 náisiúnta nó réigiúnach, roimh ré leis an scéim cur chun feidhme. Déanfaidh
 siad foráil freisin maidir leis na bearta tionlacain chun go mbeidh an scéim
 éifeachtach.
 3. Agus a straitéisí á
 dtarraingt suas acu, tarraingeoidh na Ballstáit suas liosta de tháirgí in
 earnáil na dtorthaí agus na nglasraí, in earnáil na dtorthaí agus na nglasraí
 próiseáilte agus in earnáil na mbananaí a bheidh incháilithe faoina scéimeanna
 faoi seach. Ní chuirfear san áireamh, áfach, ar an liosta sin táirgí a eisíodh
 trí bhearta arna nglacadh ag an gCoimisiún trí bhíthin gníomharhta tarmligthe
 de bhun phointe (a) Airteagal 22(2). Roghnóidh na Ballstát na táirgí ar
 bhonn critéar oibiachtúil a bhféadfaidh séasúracht, fáil a bheith ar an táirge
 nó saincheisteanna comhshaoil a bheith ar áireamh iontu. I dtaca leis sin,
 féadfaidh Ballstáit tús áite a thabhairt do tháirgí de thionscnamh an Aontais.
 4. Ní
 dhéanfaidh an chabhair ón Aontas dá dtagraítear i mír 1 an méid seo a
 leanas:
 (a) ní sháróidh sí EUR
 150 milliún in aghaidh na scoilbhliana; agus
 (b) ní sháróidh sí 75%
 de na costais soláthair agus de chostais ghaolmhara dá dtagraítear i mír 1,
 nó 90% de chostais den sórt sin i réigiúin lagfhorbartha agus sna reigiúin is
 forimeallaí dá dtagraítear in Airteagal 439 den Chonradh; agus
 (c) ní chumhdóidh sí aon
 chostais seachas costais soláthair agus costais ghaolmhara dá dtagraítear i mír 1.
 5 Ní
 úsáidfear cabhair ón Aontas dá dtagraítear i mír 1 in ionad cistiú le
 haghaidh aon cheann de na scéimeanna náisiúnta torthaí scoile atá ann cheana nó
 in ionad aon scéimeanna dáileacháin eile i gcomhair scoileanna a bhfuil torthaí
 ar áireamh iontu. Má tá scéim á
 reáchtáil ag Ballstát cheana féin, áfach, a bheadh cáilithe chun cabhair a
 fháil ón Aontas faoin Airteagal seo agus má tá sé ar intinn aige é a shíneadh
 nó é a dhéanamh níos éifeachtaí, lena n‐áirítear níos éifeachtaí ó thaobh
 spriocghrúpa na scéime de, nó athruithe a dhéanamh maidir le fad a tréimhse nó
 leis na táirgí atá incháilithe, féadfar cabhair ón Aontas a dheonú ar
 choinníoll go gcloítear le teorainneacha phointe (b) de mhír 4 ó thaobh
 coibhneas idir cabhair ón Aontas agus an ranníocaíocht náisiúnta iomlán. Sa chás sin léireoidh an Ballstát ina straitéis
 cur chun feidhme conas atá sé ar intinn aige an scéim a shíneadh nó í a
 dhéanamh níos éifeachtaí.
 6. Féadfaidh
 na Ballstáit, sa bhreis ar chabhair ón Aontas dá bhforáiltear i mír 1,
 cabhair náisiúnta a dheonú i gcomhréir le hAirteagal 152.
 8. Beidh
 Scéim Torthaí Scoile an Aontais gan dochar d'aon scéimeanna náisiúnta torthaí
 scoile ar leithligh atá ag luí le dlí an Aontais.
 9. Féadfaidh
 an tAontas, faoi Airteagal 6 de Rialachán (CE) Uimh. [...] maidir le
 maoiniú, bainistiú agus faireachán an chomhbheartais talmhaíochta, maoiniú a
 thabhairt freisin do bhearta faisnéise, faireacháin agus meastóireachta a
 bhaineann leis an Scéim Torthaí Scoile, lena n-áirítear feasacht an phobail ina
 leith a ardú, agus bearta líonraithe gaolmhara.
 Airteagal 22
 Cumhachtaí tarmligthe
 1. Tabharfar
 de chumhacht don Choimisiún gníomhartha tarmligthe a ghlacadh i gcomhréir le hAirteagal 160
 chun foráil a dhéanamh maidir le bearta atá liostaithe i mír 2 go
 mír 4 den Airteagal seo.
 2. Ag cur
 san áireamh gur gá nósanna itheacháin sláintiúla a chur chun cinn i measc
 leanaí, féadfaidh an Coimisiún rialacha maidir leis an méid seo a leanas a
 ghlacadh, trí bhíthin gníomhartha tarmligthe:
 (a) na táirgí nach
 bhfuil incháilithe le haghaidh na scéime, ag cur gnéithe cothaitheacha san
 áireamh;
 (b) spriocghrúpa na
 scéime;
 (c) na straitéisí
 náisiúnta nó réigiúnacha nach foláir do Bhallstáit a tharraingt suas chun leas
 a bhaint as an gcabhair, lena n‐áirítear na bearta tionlacain;
 (d) roghnú agus formheas
 na n-iarratasóirí ar chabhair.
 3. Ag cur
 san áireamh gur gá úsáid éifeachtúil agus spriocdhírithe cistí Eorpacha a
 áirithiú, féadfaidh an Coimisiún, trí bhíthin gníomhartha tarmligthe, rialacha
 maidir leis an méid seo a leanas a ghlacadh:
 (a) critéir oibiachtúla
 le haghaidh leithdháileadh cabhrach i measc na mBallstát, leithdháileadh
 táscach na cabhrach i measc na mBallstát agus an modh chun cabhair a ath‐leithdháileadh
 i measc na mBallstát bunaithe ar iarratais a fuarthas;
 (b) na costais atá
 incháilithe le haghaidh cabhrach, lena n‐áirítear an deis go bhféadfaí
 uasteorainn fhoriomlán a shocrú ar na costais sin.
 (c) faireachán agus meastóireacht.
 4. Ag cur
 san áireamh gur gá feasacht an phobail a ardú i leith na scéimeanna, féadfaidh
 an Coimisiún, trí bhíthin gníomhartha tarmligthe, a chur de cheangal ar
 Bhallstáit atá rannpháirteach ról fóirdheonaithe na scéime a phoibliú.
 Airteagal 23
 Cumhachtaí cur chun feidhme i gcomhréir leis an nós imeachta
 scrúdúcháin
 Féadfaidh an Coimisiún, trí bhíthin
 gníomhartha tarmligthe, na bearta ar fad a bhfuil gá leo a ghlacadh i ndáil
 leis an bhForoinn seo, go háirithe maidir leis an méid seo a leanas:
 (a) leithdháileadh
 críochnaitheach cabhrach i measc na mBallstát rannpháirteach laistigh de na
 leithreasaí a bheidh ar fáil sa bhuiséad;
 (b) na harratais ar
 chabhair agus íocaíochtaí;
 (c) modhanna
 poiblithe agus bearta líonraithe i leith na scéime.
 Glacfar na gníomhartha cur chun feidhme sin i
 gcomhréir leis an nós imeachta scrúdúcháin dá dtagraítear in Airteagal 162(2).
 Foroinn 2
 Scéim bainne scoile
 Airteagal 24
 Táirgí bainne a sholáthar do leanaí
 1. Deonófar
 cabhair an Aontais chun táirgí áirithe d'earnáil an bhainne agus tháirgí an
 bhainne a sholáthar do pháistí i bhforais oideachais.
 2. Déanfaidh
 Ballstáit, ar leibhéal náisiúnta nó réigiúnach, ar mian leo páirt a ghlacadh sa
 scéim straitéis a tharraingt suas roimh ré lena cur chun feidhme.
 3. Féadfaidh
 na Ballstáit, sa bhreis ar chabhair ón Aontas, cabhair náisiúnta a dheonú i
 gcomhréir le hAirteagal 152.
 4. Is í an
 Chomhairle a dhéanfaidh na bearta maidir le cabhair an Aontais i gcomhair an
 bhainne ar fad a shocrú i gcomhréir le hAirteagal 43(3) den Chonradh.
 5. Deonófar
 an chabhair ón Aontas dá bhforáiltear i mír 1 ar chainníocht uasta 0,25
 lítear de choibhéis bainne i gcomhair an pháiste in aghaidh an lae scoile.
 Airteagal 25
 Cumhachtaí tarmligthe
 1. Tabharfar
 de chumhacht don Choimisiún gníomhartha tarmligthe a ghlacadh i gcomhréir le hAirteagal 160
 chun foráil a dhéanamh maidir le bearta atá liostaithe i mír 2 go
 mír 4 den Airteagal seo.
 2. Ag cur
 san áireamh na héabhlóide i bpatrúin tomhaltais táirgí déiríochta mar aon leis
 na nuálaíochtaí agus na forbairtí i margadh na dtáirgí déiríochta, agus ag cur
 gnéithe cothaitheacha san áireamh, déanfaidh an Coimisiún, trí bhíthin
 gníomhartha tarmligthe, na táirgí atá incháilithe don scéim a chinneadh agus
 rialacha a ghlacadh maidir leis na straitéisí náisiúnta agus réigiúnacha nach
 mór do Bhallstáit a tharraingt suas chun tairbhe a bhaint as an gcabhair agus
 spriocghrúpa na scéime.
 3. Ag cur
 san áireamh gur gá a áirithiú go gcáilíonn na tairbhithe agus na hiarratasóirí
 iomchuí le haghaidh na cabhrach, glacfaidh an Coimisiún, trí bhíthin
 gníomhartha tarmligthe, na coinníollacha chun an chabhair a dheonú.
 Ag cur san áireamh gur gá a áirithiú go
 n-urramóidh iarratasóirí a n-oibleagáidí, glacfaidh an Coimisiún, trí bhíthin
 gníomhartha tarmligthe, bearta maidir le hurrús a thaisceadh lena ráthaítear an
 cur i gcrích i gcás ina réamhíoctar cabhair.
 4. Ag cur san áireamh gur gá feasacht an phobail a ardú i leith na scéime cabhrach, féadfaidh an
 Coimisiún, trí bhíthin gníomhartha tarmligthe, a chur de cheangal ar fhorais
 oideachais ról fóirdheonaithe na scéime a chur in iúl.
 Airteagal 26
 Cumhachtaí cur chun feidhme i gcomhréir leis an nós imeachta
 scrúdúcháin
 Féadfaidh an Coimisiún, trí ghníomhartha cur
 chun feidhme, na bearta ar fad is gá a ghlacadh maidir leis an méid seo a
 leanas, go háirithe:
 (a) nósanna
 imeachta chun a áirithiú go n‐urramófar an uaschainníocht atá incháilithe don
 chabhair;
 (b) iarratasóirí,
 iarratais ar chabhair agus íocaíochtaí a fhormheas;
 (c) na
 modhanna chun an scéim a phoibliú.
 Glacfar na gníomhartha cur chun feidhme sin i
 gcomhréir leis an nós imeachta scrúdúcháin dá dtagraítear in Airteagal 162(2).
 Roinn 2
 Cabhair in earnáil na hola olóige agus na nológ boird
 Airteagal 27
 Cabhair d’eagraíochtaí oibreoirí
 1. Maoineoidh
 an tAontas cláir oibre trí bliana atá le tarraingt suas ag na heagraíochtaí
 oibreoirí mar a shainítear iad in Airteagal 109 i gceann amháin de na
 réimsí seo a leanas nó níos mó:
 (a) feabhas a chur ar an
 tionchar atá ag saothrú ológ ar an gcomhshaol;
 (b) cáilíocht táirgthe
 na hola olóige agus na n-ológ boird a fheabhsú;
 (c) an córas
 inrianaitheachta, deimhniúchán agus cosaint cáilíochta ola olóige agus ológ
 boird, faoi údarás na riarachán náisiúnta, go háirithe trí fhaireachán a
 dhéanamh ar cháilíocht olaí olóige a dhíoltar chuig na tomhaltóirí deireanacha.
 2. Is mar
 seo a leanas a bheidh maoiniú an Aontais do na cláir oibre dá dtagraítear i mír 1:
 (a) EUR 11 098 000 in aghaidh na bliana i
 gcomhair na Gréige;
 (b) EUR 576 000 in aghaidh na bliana i
 gcomhair na Fraince; agus
 (c) EUR 35 991 000
 in aghaidh na bliana i gcomhair na hIodáile.
 3. Beidh
 uasmhéid an chistithe ón Aontas i gcomhair na gclár oibre dá dtagraítear i mír 1
 cothrom leis na méideanna a choinníonn na Ballstáit siar. Is iad seo a leanas uasmhéideanna an chistithe don chostas incháilithe:
 (a) 75 % i gcomhair
 gníomhaíochtaí sna réimsí dá dtagraítear i bpointe (a) de mhír 1;
 (b) 75 % i gcomhair
 infheistíochtaí i sócmhainní seasta agus 50 % i gcomhair gníomhaíochtaí
 eile sa réimse dá dtagraítear i bpointe (b) de mhír 1;
 (c) 75 % i gcomhair
 clár oibre a dhéanann eagraíochtaí formheasta oibreoirí ó dhá Bhallstát ar
 táirgeoirí iad ar a laghad a chur i gcrích i dtrí thríú tír ar a laghad nó i
 mBallstáit nach dtáirgeann na hearraí sin, agus an obair sin sna réimsí dá
 dtagraítear i bpointí (c) de mhír 1, agus 50 % i gcomhair na
 ngníomhaíochtaí eile sna réimsí sin.
 Áiritheoidh an Ballstát go gcuirfear maoiniú
 comhlántach ar fáil suas le 50 % de na costais nach bhfuil cumhdaithe ag
 cistiú ón Aontas.
 Airteagal 28
 Cumhachtaí tarmligthe
 1. Ag cur
 san áireamh gur gá a áirithiú go mbainfidh an chabhair dá bhforáiltear in Airteagal 27
 a cuspóirí amach mar atá cáilíocht táirgthe ola olóige agus ológ boird a
 fheabhsú, tabharfar de chumhacht don Choimisiún gníomhartha tarmligthe a
 ghlacadh i gcomhréir le hAirteagal 160, maidir leis an méid seo a leanas:
 (a) na coinníollacha
 maidir le heagraíochtaí oibreoirí a fhormheas chun críocha na scéime cabhrach,
 agus maidir leis an bhformheas sin a chur ar fionraí nó a tharraingt siar;
 (b) bearta atá
 incháilithe i gcomhair maoiniú ón Aontas;
 (c) maoiniú ón Aontas a
 leithdháileadh ar bhearta áirithe;
 (d) gníomhaíochtaí agus
 costais nach bhfuil incháilithe i gcomhair maoiniú ón Aontas;
 (e) roghnú agus formheas
 na gclár oibre.
 2. Ag cur
 san áireamh gur gá a áirithiú go n‐urramóidh oibreoirí a n‐oibleagáidí faoi
 seach, tabharfar de chumhacht don Choimisiún gníomhartha tarmligthe a ghlacadh
 i gcomhréir le hAirteagal 160 chun a cheangal go dtaiscfear urrús i gcás
 ina réamhíocfar cabhair.
 Airteagal 29
 Cumhachtaí cur chun feidhme
 Féadfaidh an Coimisiún, trí ghníomhartha cur
 chun feidhme, bearta a bhfuil gá leo a ghlacadh maidir leis an méid seo a
 leanas:
 (a) cláir oibre a
 chur chun feidhme agus leasuithe ar na cláir sin;
 (b) cabhair a íoc,
 lena n‐áirítear réamhíocaíochtaí cabhrach;
 Glacfar na gníomhartha cur chun feidhme sin i
 gcomhréir leis an nós imeachta scrúdúcháin dá dtagraítear in Airteagal 162(2).
 Roinn 3
 Cabhair in earnáil na dtorthaí agus na nglasraí
 Airteagal 30
 Cistí oibriúcháin
 1. Féadfaidh
 eagraíochtaí táirgeoirí in earnáil na dtorthaí agus na nglasraí ciste
 oibriúcháin a bhunú. Cuirfear maoiniú
 ar fáil don chiste:
 (a) trí ranníocaíochtaí
 na gcomhaltaí nó na heagraíochta táirgeoirí féin;
 (b) trí chúnamh airgeadais
 ón Aontas a fhéadfar a dheonú d'eagraíochtaí táirgeoirí, i gcomhréir leis na
 téarmaí agus na coinníollacha arna leagan amach i ngníomhartha tarmligthe agus
 i ngníomhartha cur chun feidhme atá le glacadh ag an gCoimisiún de bhun Airteagal 35
 agus Airteagal 36.
 2. Ní
 úsáidfear cistí oibriúcháin ach amháin chun cláir oibriúcháin a cuireadh faoi
 bhráid Ballstát agus a d'fhormheas siad a mhaoiniú.
 Airteagal 31
 Cláir oibriúcháin
 1. Maidir
 le cláir oibriúcháin in earnáil na dtorthaí agus na nglasraí beidh dhá cheann
 ar a laghad de na cuspóirí dá dtagraítear in Airteagal 106(c) nó na
 cuspóirí seo a leanas ag baint leo:
 (a) táirgeadh a
 phleanáil;
 (b) cáilíocht na dtáirgí
 a fheabhsú;
 (c) luach tráchtála na
 dtáirgí a mhéadú;
 (d) cur chun cinn na
 dtáirgí, bíodh siad úr nó próiseáilte;
 (e) bearta comhshaoil
 agus modhanna táirgthe a chosnaíonn an comhshaol, lena n‐áirítear
 feirmeoireacht orgánach;
 (f) géarchéimeanna a
 chosc agus a bhainistiú.
 Cuirfear cláir oibríochta faoi bhráid na mBallstát
 lena bhformheas.
 2. Bainfidh
 cosc agus bainistiú géarchéimeanna, dá dtagraítear i bpointe (f) de mhír 1,
 le géarchéimeanna i margaí na dtorthaí agus na nglasraí a sheachaint agus
 déileáil leo má tharlaíonn siad, agus sa chomhthéacs sin beidh an méid seo a
 leanas cumhdaithe:
 (a) tarraingt siar ón
 margadh;
 (b) glasbhuaint torthaí
 agus glasraí nó gan iad a bhuaint in aon chor;
 (c) cur chun cinn agus
 cumarsáid;
 (d) bearta oiliúna;
 (e) árachas buainte;
 (f) tacaíocht maidir
 leis na costais riaracháin a bhaineann le bunú cistí frithpháirteacha.
 Ní chosnóidh bearta um chosc agus um bainistiú
 géarchéimeanna, lena n-áirítear aon aisíocaíocht caipitil agus úis dá
 dtagraítear sa tríú fomhír, níos mó ná aon trian den chaiteachas faoin gclár
 oibriúcháin.
 Féadfaidh eagraíochtaí táirgeoirí iasachtaí a
 fháil ar théarmaí tráchtála chun bearta um chosc agus um bainistiú
 géarchéimeanna a mhaoiniú. Féadfaidh aisíocaíocht ar chaipiteal agus ús na
 n-iasachtaí sin a bheith mar chuid den chlár oibriúcháin sa chás sin agus
 féadfaidh sé a bheith cáilithe chun cúnamh airgeadais a fháil ón Aontas faoi Airteagal 32.
 Féadfar aon bheart sonrach um chosc agus um bainistiú géarchéimeanna a mhaoiniú
 trí na hiasachtaí sin nó go díreach ach ní féidir iad a mhaoiniú ar an dá
 bhealach.
 3. Áiritheoidh
 Ballstáit:
 (a) go mbeidh dhá bheart
 comhshaoil nó níos mó ar áireamh sna cláir oibriúcháin; nó
 (b) go mbainfidh
 10 % ar a laghad den chaiteachas faoi na cláir oibriúcháin le bearta
 comhshaoil.
 Urramóidh bearta comhshaoil na ceanglais maidir le
 híocaíochtaí agra-chomhshaoil atá leagtha síos in Airteagal 29(3) de
 Rialachán (AE) Uimh. [...] maidir le tacaíocht d'fhorbairt tuaithe ón
 gCiste Eorpach Talmhaíochta um Fhorbairt Tuaithe (CETFT).
 I gcás ina bhfuil 80 % ar a laghad de na
 comhaltaí ar táirgeoirí iad in eagraíocht táirgeoirí faoi réir gealltanais agra‐chomhshaoil
 amháin nó níos mó dá bhforáiltear in Airteagal 29(3) de Rialachán (AE)
 Uimh. [...] maidir le tacaíocht d'fhorbairt tuaithe ón gCiste Eorpach
 Talmhaíochta um Fhorbairt Tuaithe (CETFT), sa chás sin glacfar le gach ceann de
 na gealltanais sin mar bheart comhshaoil dá dtagraítear i bpointe (a) den chéad
 fhomhír.
 Cumhdóidh tacaíocht i gcomhair na mbeart
 comhshaoil dá dtagraítear sa chéad fhomhír costais bhreise agus ioncam
 tarscaoilte de thoradh an bhirt.
 4. Áiritheoidh
 na Ballstáit na gceadófar infheistithe a chuireann brú breise ar an gcomhshaol
 ach amháin sna cásanna sin ina gcuirtear cosaintí éifeachtacha i bhfeidhm chun
 an comhshaol a chosaint ó na brúnna sin.
 Airteagal 32
 Cúnamh airgeadais ón Aontas
 1. Beidh an
 cúnamh airgeadais ón Aontas cothrom le méid na ranníocaíochtaí airgeadais dá
 dtagraítear i bpointe (a) d'Airteagal 30(1) mar a íoctar go hiarbhír
 iad agus ní bheidh sé níos mó ná 50 % den chaiteachas iarbhír a
 thabhaítear.
 2. Cuirfear
 teorainn uasmhéid ar chúnamh airgeadais ón Aontas i dtreo nach sáróidh sé
 4,1 % de luach na táirgthe arna mhargú de chuid gach eagraíochta
 táirgeoirí.
 Féadfar, áfach, an céatadán sin a mhéadú go
 4,6 % de luach an táirgthe arna mhargú ar choinníoll go mbaintear leas as
 an méid os cionn 4,1 % de luach an táirgthe arna mhargú le haghaidh beart
 um chosc agus um bainistiú géarchéimeanna agus lena n‐aghaidh sin amháin.
 3. Arna
 iarraidh sin d’eagraíocht táirgeoirí, méadófar an 50 % dá bhforáiltear i mír 1
 go 60 % i gcomhair cláir oibriúcháin nó i gcomhair cuid de chlár
 oibriúcháin nuair a chomhlíonann sé ceann amháin ar a laghad de na
 coinníollacha seo a leanas:
 (a) thíolaic roinnt
 eagraíochtaí táirgeoirí de chuid an Aontais é, ar eagraíochtaí iad a oibríonn i
 mBallstáit éagsúla ar scéimeanna trasnáisiúnta;
 (b) thíolaic eagraíocht
 táirgeoirí amháin nó níos mó é, ar eagraíocht í nó ar eagraíochtaí iad a
 oibríonn ar scéimeanna a chuirtear i gcrích ar bhonn idirchraoibhe;
 (c) ní chumhdaíonn sé
 ach tacaíocht shonrach chun táirgí orgánacha atá cumhdaithe ag Rialachán
 (CE) Uimh. 834/2007[24]
 a tháirgeadh;
 (d) is é an chéad cheann
 é a thíolaic eagraíocht aitheanta táirgeoirí atá cumaiscthe le heagraíocht
 aitheanta eile táirgeoirí;
 (e) is é an chéad cheann
 é a thíolaic comhlachas aitheanta eagraíochtaí táirgeoirí;
 (f) thíolaic
 eagraíochtaí táirgeoirí é, ar eagraíochtaí táirgeoirí iad i mBallstáit ina
 gcuireann eagraíochtaí táirgeoirí níos lú ná 20 % den táirgeadh torthaí
 agus glasraí ar an margadh;
 (g) thíolaic eagraíocht
 táirgeoirí i gceann de na réigiúin is forimeallaí san Aontas dá dtagraítear in Airteagal 349
 den Chonradh;
 (h) ní chumhdaíonn sé
 ach tacaíocht shonrach i gcomhair beart chun tomhaltas torthaí agus glasraí a
 chur chun cinn agus é dírithe ar leanaí i bhforais oideachais.
 4. Méadófar
 an teorainn 50 % dá bhforáiltear i mír 1 go 100 % i gcásanna ina
 dtarraingeofar siar torthaí agus glasraí ón margadh, ar tarraingt siar í sin
 nach sáróidh 5 % de mhéid an táirgthe arna mhargú de chuid gach
 eagraíochta táirgeoirí, agus ina ndéanfar iad a dhiúscairt:
 (a) trína ndáileadh saor
 in aisce ar eagraíochtaí agus fondúireachtaí carthanúla, arna bhformheas chuige
 sin ag na Ballstáit, lena n-úsáid ina ngníomhaíochtaí le cabhrú le daoine a
 aithnítear sa dlí náisiúnta go bhfuil siad i dteideal cúnamh poiblí a fháil, go
 háirithe toisc nach bhfuil an chóir mhaireachtála riachtanach acu.
 (b) trína ndáileadh saor
 in aisce ar fhorais phionóis, ar scoileanna agus ar institiúidí oideachais
 phoiblí, agus ar champaí saoire leanaí chomh maith le hospidéil agus árais
 seanóirí arna n-ainmniú ag na Ballstáit, a dhéanfaidh na bearta ar fad is gá
 lena áirithiú i gcás na gcainníochtaí a dháiltear gur cainníochtaí sa bhreis
 iad ar na cainníochtaí a dhéanann na forais sin a cheannach isteach de ghnáth.
 Airteagal 33
 Cúnamh airgeadais náisiúnta
 1. I
 réigiúin de Bhallstáit nach bhfuil na táirgeoirí in earnáil na dtorthaí agus na
 nglasraí eagraithe iontu ach ar éigin, féadfaidh an Coimisiún i gcomhréir
 leis an nós imeachta scrúdúcháin dá dtagraítear in Airteagal 162(2), trí
 bhíthin gníomhartha cur chun feidhme, a údarú do Bhallstáit, ar iarraidh chuí‐réasúnaithe
 uathu, cúnamh airgeadais náisiúnta a íoc le heagraíochtaí arb ionann é agus
 80 % ar a mhéid de na ranníocaíochtaí airgeadais dá dtagraítear in Airteagal 30(1)(a). Beidh an cúnamh seo sa bhreis ar an gciste
 oibriúcháin.
 2. I
 réigiúin na mBallstát ina gcuireann eagraíochtaí táirgeoirí, comhlachais
 eagraíochtaí táirgeoirí agus na grúpaí táirgeoirí dá dtagraítear in Airteagal 41
 de Rialachán (AE) Uimh. [...] maidir le tacaíocht d'fhorbairt tuaithe ón gCiste
 Eorpach Talmhaíochta um Fhorbairt Tuaithe (CETFT) níos lú ná 15 % de luach
 an táirgthe torthaí agus glasraí ar an margadh agus inarb ionann a dtáirgeadh
 torthaí agus glasraí agus 15 % ar a laghad dá n-aschur iomlán talmhaíochta,
 féadfaidh an tAontas an cúnamh airgeadais náisiúnta dá dtagraítear sa chéad
 fhomhír a aisíoc arna iarraidh sin don Bhallstát lena mbaineann. Déanfaidh an Coimisiún cinneadh, trí bhithín
 gníomhartha tarmligthe, maidir leis an aisíocaíocht sin. Glacfar na
 gníomhartha cur chun feidhme sin i gcomhréir leis an nós imeachta scrúdúcháin
 dá dtagraítear in Airteagal 162(2).
 Airteagal 34
 Creat náisiúnta agus straitéis náisiúnta i gcomhair clár oibriúcháin
 1. Déanfaidh
 na Ballstáit creat náisiúnta a bhunú chun coinníollacha ginearálta a tharraingt
 suas a bhainfidh leis na bearta comhshaoil dá dtagraítear in Airteagal 31(3). Beidh foráil sa chreat sin go háirithe go
 gcomhlíonfaidh na bearta sin na ceanglais iomchuí i Rialachán (AE) Uimh. [...]
 maidir le tacaíocht d'fhorbairt tuaithe ón gCiste Eorpach Talmhaíochta um
 Fhorbairt Tuaithe (CETFT) go háirithe iad siúd atá in Airteagal 6 maidir
 le comhchuibheas.
 Cuirfidh Ballstáit a gcreat beartaithe faoi bhráid
 an Choimisiúin, a fhéadfaidh, trí bhíthin gníomhartha cur chun feidhme,
 modhnuithe a éileamh laistigh de thrí mhí má chinneann sé nach gcuirfeadh an
 togra le saothrú na gcuspóirí atá leagtha amach in Airteagal 191 den
 Chonradh agus sa seachtú clár beart comhshaoil de chuid an Aontais. Déanfaidh
 infheistíochtaí ar ghabháltais indibhidiúla a bhfuil tacaíocht ó chláir
 oibriúcháin acu na cuspóirí sin a urramú freisin.
 2. Bunóidh
 gach Ballstát straitéis náisiúnta i gcomhair clár oibriúcháin inbhuanaithe i
 margadh na dtorthaí agus na nglasraí. Beidh an méid seo a leanas ar áireamh i straitéis den sórt sin:
 (a) anailís ar an staid
 ina bhfuil cúrsaí ó thaobh láidreachtaí agus laigí agus ó thaobh acmhainneachta
 forbartha;
 (b) fírinniú maidir leis
 na tosaíochtaí a roghnaíodh;
 (c) cuspóirí na gclár
 oibriúcháin agus ionstraimí, táscairí feidhmíochta;
 (d) measúnú ar chláir
 oibriúcháin;
 (e) oibleagáidí
 tuairiscithe i gcomhair eagraíochtaí táirgeoirí.
 Lena chois sin déanfaidh an straitéis náisiúnta an
 creat náisiúnta dá dtagraítear i mír 1 a chomhtháthú.
 3. Ní
 bheidh feidhm ag mír 1 ná ag mír 2 maidir le Ballstáit nach bhfuil
 aon eagraíochtaí aitheanta táirgeoirí iontu.
 Airteagal 35
 Cumhachtaí tarmligthe
 Ag cur san áireamh gur gá tacaíocht
 éifeachtúil, spriocdhírithe agus inbhuanaithe a áirithiú d'eagraíochtaí
 táirgeoirí in earnáil na dtorthaí agus na nglasraí, tabharfar de chumhacht don
 Choimisiún gníomhartha tarmligthe a ghlacadh i gcomhréir le hAirteagal 160
 chun rialacha a bhunú maidir leis an méid seo a leanas:
 (a) cistí
 oibriúcháin agus cláir oibriúcháin, maidir leis an méid seo a leanas:
 (i) na méideanna, an
 maoiniú agus an úsáid cistí oibriúcháin a mheastar;
 (ii) ábhar, fad,
 formheas agus modhnú clár oibriúcháin;
 (iii) incháilitheacht beart, gníomhaíochtaí
 nó caiteachais faoi chlár oibriúcháin agus rialacha náisiúnta comhlántacha faoi
 seach;
 (iv) an gaol idir cláir
 oibriúcháin agus cláir forbartha tuaithe;
 (v) cláir oibriúcháin
 comhlachas eagraíochtaí táirgeoirí;
 (b) struchtúr agus
 ábhar creata náisiúnta agus straitéise náisiúnta;
 (c) cúnamh
 airgeadais ón Aontas, maidir leis an méid seo a leanas:
 (i) an bonn ar a
 ríomhfar cúnamh airgeadais ón Aontas, go háirithe luach an táirgthe a margaíodh
 de chuid eagraíochta táirgeoirí;
 (ii) tréimhsí tagartha
 atá infheidhme maidir le ríomh na cabhrach;
 (iii) laghduithe ar theidlíochtaí ar chúnamh
 airgeadais i gcás inar tíolacadh iarratais ar chabhair go déanach;
 (iv) réamhíocaíochtaí a
 sholáthar agus urrúis a thaisceadh agus a fhorghéilleadh i gcás
 réamhíocaíochtaí;
 (d) bearta chun géarchéimeanna a chosc
 agus a bhainistiú, maidir leis an méid seo a leanas;
 (i) roghnú beart chun
 géarchéimeanna a chosc agus a bhainistiú;
 (ii) sainmhíniú ar
 tharraingt siar ón margadh;
 (iii) cinnscríbe do tháirgí a tarraingíodh
 siar ón margadh;
 (iv) an t-uasmhéid
 tacaíochta do tháirgí a tarraingíodh siar ón margadh;
 (v) fógraí roimh ré i
 gcás táirgí a tarraingíodh siar ón margadh;
 (vi) méid an táirgthe a
 margaíodh a ríomh i gcás táirgí a tarraingíodh siar;
 (vii) an suaitheantas Eorpach a thaispeáint ar
 phacáistí táirgí le dáileadh saor in aisce;
 (viii) na coinníollacha d'fhaighteoirí táirgí a
 tarraingíodh siar;
 (ix) na sainmhínithe ar
 ghlasbhuaint agus ar gan bhuaint;
 (x) na coinníollacha
 maidir le glasbhuaint agus gan buaint a chur i bhfeidhm;
 (xi) cuspóirí árachais
 bhuainte;
 (xii) sainmhíniú ar theagmhas díobhálach
 aeráide;
 (xiii) na coinníollacha maidir le tacaíocht le
 haghaidh na gcostas riaracháin a bhaineann le bunú cistí frithpháirteacha;
 (e) cúnamh
 airgeadais náisiúnta, maidir leis an méid seo a leanas:
 (i) leibhéal eagrúcháin
 na dtáirgeoirí;
 (ii) modhnuithe ar
 chláir oibriúcháin;
 (iii) laghduithe ar theidlíochtaí ar chúnamh
 airgeadais i gcás inar tíolacadh iarratais ar chúnamh airgeadais go déanach;
 (iv) urrúis a thaisceadh,
 a scaoileadh agus a fhorghéilleadh i gcás réamhíocaíochtaí;
 (v) an t-uaschion
 aisíocaíochta ón Aontas den chúnamh airgeadais náisiúnta.
 Airteagal 36
 Cumhachtaí cur chun feidhme i gcomhréir leis an nós imeachta
 scrúdúcháin
 Féadfaidh an Coimisiún, trí ghníomhartha cur
 chun feidhme, bearta a bhfuil gá leo a ghlacadh maidir leis an méid seo a
 leanas:
 (a) bainistiú na
 gclár oibriúcháin;
 (b) formáid na
 gclár oibriúcháin;
 (c) iarratais ar
 chabhair agus íocaíochtaí cabhrach, lena n-áirítear réamhíocaíochtaí agus
 íocaíochtaí páirteacha cabhrach;
 (d) iasachtaí chun
 bearta um chosc agus um bainistiú géarchéimeanna a mhaoiniú;
 (e) urramú na
 gcaighdeán margaíochta i gcás táirgí a tarraingíodh siar;
 (f) costais
 iompair, sórtála agus pacáistithe i gcás dáileadh saor in aisce;
 (g) bearta cur chun
 cinn, cumarsáide agus oiliúna i gcás chosc agus bhainistiú géarchéimeanna;
 (h) bearta árachais
 bhuainte a bhainistiú;
 (i) forálacha
 maidir le Státchabhair le haghaidh beart um chosc agus um bainistiú
 géarchéimeanna;
 (j) an t-údarú le
 cúnamh airgeadais náisiúnta a íoc;
 (k) iarratas ar
 chúnamh airgeadais náisiúnta agus an cúnamh sin a íoc;
 (l) cúnamh
 airgeadais náisiúnta a aisíoc.
 Glacfar na gníomhartha cur chun feidhme sin i
 gcomhréir leis an nós imeachta scrúdúcháin dá dtagraítear in Airteagal 162(2).
 Roinn 4
 Cláir thacaíochta in earnáil an fhíona
 Foroinn 1
 Forálacha ginearálta agus bearta incháilithe
 Airteagal 37
 Raon feidhme
 Leagtar síos na rialacha sa Roinn seo a
 rialaíonn leithdháileadh chistí an Aontais ar Bhallstáit agus úsáid na gcistí
 sin ag Ballstáit trí chláir náisiúnta thacaíochta cúig bliana ("cláir
 thacaíochta") chun bearta sonracha tacaíochta a mhaoiniú chun cabhrú le
 hearnáil an fhíona.
 Airteagal 38
 Comhoiriúnacht agus comhsheasmhacht
 1. Luífidh
 na cláir thacaíochta le dlí an Aontais agus beidh siad comhsheasmhach le
 gníomhaíochtaí, beartais agus tosaíochtaí an Aontais.
 2. Beidh na
 Ballstáit freagrach as cláir thacaíochta agus áiritheoidh siad go bhfuil siad
 comhsheasmhach iontu féin agus go ndréachtófar iad agus go gcuirfear chun
 feidhme iad ar bhealach oibiachtúil, ag cur san áireamh staid eacnamaíoch na
 dtáirgeoirí lena mbaineann agus an ghá atá ann gan caitheamh go míchothrom le
 táirgeoirí éagsúla mura bhfuil údar leis.
 3. Ní
 dheonófar aon tacaíocht maidir leis an méid seo a leanas:
 (a) tionscadail taighde
 agus bearta chun tacú le tionscadail taighde gan dochar do phointe (d) ná do
 phointe (e) d'Airteagal 43(3);
 (b) bearta atá ina gcuid
 de chláir forbartha tuaithe na mBallstát faoi Rialachán (CE) Uimh. [...]
 maidir le tacaíocht d'fhorbairt tuaithe ón gCiste Eorpach Talmhaíochta um
 Fhorbairt Tuaithe (CETFT).
 Airteagal 39
 Cláir thacaíochta a thíolacadh
 1. Cuirfidh
 gach Ballstát ar táirgeoir é agus atá liostaithe in Iarscríbhinn IV
 dréacht‐chlár tacaíochta cúig bliana faoi bhráid an Choimisiúin ina bhfuil
 ceann amháin ar a laghad de na bearta incháilithe dá bhforáiltear in Airteagal 40.
 2. Tiocfaidh
 cláir thacaíochta chun a bheith infheidhme trí mhí tar éis dóibh a bheith
 tíolactha don Choimisiún.
 Má shuíonn an Coimisiún, áfach, trí bhíthin gnímh
 chur chun feidhme, nach gcomhlíonann an clár tacaíochta arna thíolacadh na
 coinníollacha atá leagtha síos sa Roinn seo, cuirfidh an Coimisiún an Ballstát
 ar an eolas ina leith sin. Sa chás sin, cuirfidh an Ballstát clár tacaíochta
 athbhreithnithe faoi bhráid an Choimisiúin. Tiocfaidh an clár tacaíochta
 athbhreithnithe chun a bheith infheidhme dhá mhí tar éis a thíolactha mura
 bhfuil neamhluí fós ann agus sa chás sin beidh feidhm ag an bhfomhír seo.
 3. Beidh
 feidhm ag mír 2 mutatis mutandis maidir le hathruithe ar na cláir
 thacaíochta a thíolacfaidh Ballstáit.
 Airteagal 40
 Bearta incháilithe
 Ní fhéadfaidh ach ceann amháin nó níos mó de
 na bearta seo a leanas a bheith sna cláir thacaíochta:
 (a) tacaíocht ó
 Scéim na hAoníocaíochta i gcomhréir le hAirteagal 42;
 (b) cur chun cinn i
 gcomhréir le hAirteagal 43;
 (c) athstruchtúrú
 agus athchóiriú fíonghort i gcomhréir le hAirteagal 44;
 (d) glasbhuaint i
 gcomhréir le hAirteagal 45;
 (e) cistí
 frithpháirteacha i gcomhréir le hAirteagal 46;
 (f) árachas
 buainte i gcomhréir le hAirteagal 47;
 (g) infheistíochtaí
 i gcomhréir le hAirteagal 48;
 (h) driogadh
 fotháirgí i gcomhréir le hAirteagal 49.
 Airteagal 41
 Rialacha ginearálta maidir le cláir thacaíochta
 1. Leithdháilfear
 na cistí atá ar fáil ón Aontas laistigh de na teorainneacha búiséadacha dá
 bhforáiltear in Iarscríbhinn IV.
 2. Ní
 dheonófar tacaíocht ón Aontas ach do chaiteachas incháilithe arna thabhú tar
 éis thíolacadh an chláir tacaíochta ábhartha.
 3. Ní
 rannchuideoidh Ballstáit le costais na mbeart arna maoiniú ag an Aontas faoi na
 cláir thacaíochta.
 Foroinn 2
 Bearta sonracha tacaíochta
 Airteagal 42
 Scéim na hAoníocaíochta agus tacaíocht do shaothraithe fíniúnacha
 Ní fhéadfaidh a bheith ar áireamh i cláir
 thacaíochta ach tacaíocht do shaothraithe fíniúnacha trí theidlíochtaí
 íocaíochta a leithdháileadh a chinn na Ballstáit an 1 Nollaig 2012 faoi Airteagal 137
 de Rialachán (AE) Uimh. [COIM(2010)799] agus faoi na coinníollacha arna
 leagan amach san Airteagal sin.
 Airteagal 43
 Cur chun cinn i dtríú tíortha
 1. Cumhdóidh
 tacaíocht faoin Airteagal seo bearta faisnéise nó bearta cur chun cinn maidir
 le fíonta de chuid an Aontais i dtríú tíortha, agus ar an gcaoi sin cuirfear
 feabhas ar a n-iomaíochas sna tíortha sin.
 2. Beidh
 feidhm ag na bearta dá dtagraítear i mír 1 maidir le fíonta a bhfuil
 sonrúchán tionscnaimh faoi chosaint nó tásc geografach faoi chosaint acu nó
 fíonta a bhfuil tásc faoin gcineál fíonchaor acu.
 3. Ní
 fhéadfaidh ach an méid seo a leanas a bheith i gceist leis na bearta dá
 dtagraítear i mír 1:
 (a) bearta caidrimh
 phoiblí, bearta cur chun cinn nó bearta fógraíochta, go háirithe bearta a
 leagann béim ar na buntáistí a bhaineann le táirgí an Aontais, go háirithe ó
 thaobh cáilíochta agus sábháilteachta bia de nó ar an ábhar gur táirgí iad atá
 neamhdhíobhálach don chomhshaol;
 (b) páirt a ghlacadh in
 imeachtaí, in aontaí nó i dtaispeántais a bhfuil tábhacht idirnáisiúnta ag
 baint leo;
 (c) feachtais faisnéise,
 go háirithe faoi chórais de chuid an Aontais lena gcumhdaítear sonrúcháin
 tionscnaimh, tásca geografacha agus táirgeadh orgánach;
 (d) staidéir ar mhargaí
 nua, atá riachtanach chun asraonta margaidh a leathnú;
 (e) staidéir chun
 meastóireacht a dhéanamh ar thorthaí na mbeart faisnéise agus na mbeart cur
 chun cinn.
 4. Ní
 sháróidh ranníocaíocht an Aontais do ghníomhaíochtaí cur chun cinn dá dtagraítear
 i mír 1 50 % den chaiteachas incháilithe.
 Airteagal 44
 Athstruchtúrú agus athchóiriú fíonghort
 1. Is é an
 cuspóir a bheidh ag bearta a bhaineann le hathstruchtúrú agus le hathchóiriú
 fíonghort cur le hiomaíochas táirgeoirí fíona.
 2. Tabharfar
 tacaíocht d'athstruchtúrú agus d'athchóiriú fíonghort má thíolacann Ballstáit
 fardal a gcumais táirgthe i gcomhréir le hAirteagal 102(3).
 3. Ní
 fhéadfaidh tacaíocht i gcomhair athstruchtúrú agus athchóiriú fíonghort ach
 ceann amháin nó níos mó de na gníomhaíochtaí seo a leanas a chumhdach:
 (a) athchóiriú
 cineálacha, lena n-áirítear athchóiriú trí bheangú;
 (b) athlonnú fíonghort;
 (c) feabhsú teicnící
 bainistithe fíonghort.
 Ní thabharfar aon tacaíocht maidir le
 gnáth-athnuachan fíonghort a bhfuil deireadh tagtha lena saolré nádúrtha.
 4. Ní
 fhéadfar tacaíocht a thabhairt i gcomhair athstruchtúrú agus athchóiriú
 fíonghort ach amháin ar na bealaí seo a leanas:
 (a) cúiteamh a thabhairt
 do na táirgeoirí maidir le caillteanas ioncaim de bharr chur chun feidhme an
 bhirt;
 (b) ranníocaíocht a
 dhéanamh i leith chostais an athstruchtúraithe agus an athchóirithe.
 5. Féadfaidh
 an cúiteamh do tháirgeoirí de bharr caillteanais ioncaim dá dtagraítear i
 bpointe (a) de mhír 4 suas le 100 % den chaillteanas ábhartha a
 chumhdach agus féadfar é a dhéanamh ar cheann amháin de na bealaí seo a leanas:
 (a) d’ainneoin Fhoroinn
 II de Roinn V de Chaibidil III de Theideal I de Chuid II de Rialachán (AE)
 Uimh. [COIM(2010)799] a leagann síos an córas idirthréimhseach do chearta
 um plandú, cead fíniúnacha nua agus seanfhíniúnacha a fhás le chéile go dtí go
 mbeidh deireadh leis an gcóras idirthréimhseach ar feadh tréimhse uasta nach
 sáróidh trí bliana;
 (b) cúiteamh airgeadais.
 6. Ní
 sháróidh ranníocaíocht an Aontais 50 %, arb í ranníocaíocht an Aontais i
 leith na gcostas iarbhír le haghaidh athstruchtúrú agus athchóiriú fíonghort. I réigiúin lagfhorbartha, ní sháróidh
 ranníocaíocht an Aontais i leith chostais an athstruchtúraithe agus an
 athchóirithe 75%.
 Airteagal 45
 Glasbhuaint
 1. Chun
 críocha an Airteagail seo, ciallóidh glasbhuaint scriosadh iomlán nó
 asbhaint triopall fíonchaor fad is atá siad fós neamhaibí, ar an mbealach sin
 ag scriosadh tháirgeacht iomlán an limistéir sin.
 2. Cuideoidh
 an tacaíocht a thabharfar i gcomhair glasbhuainte le hathchothromú a dhéanamh
 ar sholáthar agus ar éileamh i margadh fíona an Aontais chun géarchéimeanna sa
 mhargadh a chosc.
 3. Féadfar
 tacaíocht a thabhairt i gcomhair glasbhuainte mar chúiteamh i bhfoirm
 íocaíochta ar ráta comhréidh in aghaidh an heicteáir atá le cinneadh ag an
 mBallstát lena mbaineann.
 Ní sháróidh an íocaíocht sin 50 % de shuim na
 gcostas díreach maidir le scriosadh nó baint na dtriopall fíonchaor agus an
 chaillteanais ioncaim de bharr an scriosta nó na bainte sin.
 4. Cuirfidh
 an Ballstát lena mbaineann córas ar bun a bheidh bunaithe ar chritéir
 oibiachtúla lena áirithiú nach dtabharfar cúiteamh níos airde ná an uasteorainn
 dá dtagraítear sa dara fomhír de mhír 3 do tháirgeoirí fíona
 indibhidiúla de thoradh an bhirt maidir le glasbhuaint.
 Airteagal 46
 Cistí frithpháirteacha
 1. Cuirfidh
 an tacaíocht i gcomhair bunú cistí frithpháirteacha cúnamh ar fáil do
 tháirgeoirí ar mian leo árachas a fháil dóibh féin i gcoinne luaineachta
 margaidh.
 2. Féadfar
 tacaíocht i gcomhair bunú cistí frithpháirteacha a dheonú i bhfoirm cabhrach
 sealadaí agus cabhrach ar bhonn céimlaghdaitheach chun costais riaracháin na
 gcistí a chumhdach.
 Airteagal 47
 Árachas buainte
 1. Cabhróidh
 tacaíocht i gcomhair árachais bhuainte le hioncam táirgeoirí a chosaint nuair a
 théann tubaistí nádúrtha, teagmhais dhíobhálacha aeráide, galair nó inmhíolú
 lotnaidí i gcion ar a n-ioncam.
 2. Féadfar
 tacaíocht a dheonú i gcomhair árachais bhuainte i bhfoirm ranníocaíochta
 airgeadais ón Aontas nach mbeidh níos airde ná:
 (a) 80 % de chostas
 na bpréimheanna árachais íoctha ag na táirgeoirí i gcomhair árachais in aghaidh
 caillteanas de bharr teagmhas díobhálacha aeráide atá inchurtha le tubaistí
 nádúrtha.
 (b) 50 % de chostas
 na bpréimheanna árachais íoctha ag na táirgeoirí i gcomhair árachais in aghaidh:
 (i) caillteanas dá
 dtagraítear i bpointe (a) agus in aghaidh caillteanas eile de bharr
 drochaimsire;
 (ii) caillteanas de
 bharr ainmhithe, galar plandaí nó inmhíolú lotnaidí.
 3. Féadfar
 tacaíocht a dheonú i gcomhair árachais bhuainte mura dtugann na híocaíochtaí
 árachais cúiteamh do tháirgeoirí i gcomhair breis agus 100 % den
 chaillteanas ioncaim arna fhulaingt ag cur san áireamh aon chúitimh a
 d'fhéadfadh a bheith faighte ag na táirgeoirí ó scéimeanna tacaíochta eile a
 bhaineann leis an riosca a bhfuarthas árachas ina aghaidh.
 4. Ní
 dhéanfaidh tacaíocht i gcomhair árachais bhuainte saobhadh ar iomaíocht sa
 mhargadh árachais.
 Airteagal 48
 Infheistíochtaí
 1. Féadfar
 tacaíocht a dheonú i gcomhair infheistíochtaí inláimhsithe agus doláimhsithe i
 saoráidí próiseála, i mbonneagar fíonghort agus i margaíocht fíona a chuireann
 feabhas ar fheidhmíocht fhoriomlán an ghnóthais agus a bhaineann le ceann
 amháin nó níos mó díobh seo a leanas:
 (a) táirgeadh nó
 margaíocht táirgí dá dtagraítear i gCuid II d'Iarscríbhinn VI;
 (b) forbairt táirgí,
 próiseas agus teicneolaíochtaí nua a bhaineann leis na táirgí dá dtagraítear i
 gCuid II d'Iarscríbhinn VI.
 2. Ní
 bhainfidh an tacaíocht faoi mhír 1 ar a ráta is airde ach amháin le
 micreaghnóthais, le fiontair bheaga agus mheánmhéide de réir bhrí
 Mholadh 2003/361/CE ón gCoimisiún an 6 Bealtaine 2003 maidir leis an
 sainmhíniú ar mhicreaghnóthais agus ar fhiontair bheaga agus mheánmhéide[25].
 De mhaolú ar an gcéad mhír, féadfaidh feidhm a
 bheith ag an ráta is airde maidir le gach fiontar i gcás na réigiún is
 forimeallaí dá dtagraítear in Airteagal 349 den Chonradh agus na n-oileán
 Aeigéach beag de réir mar atá sainithe in Airteagal 1(2) de Rialachán (CE)
 Uimh. 1405/2006[26].
 Ní thabharfar ach leath den mhéid uasta cabhrach i gcás fiontar nach bhfuil
 cumhdaithe ag Airteagal 2(1) de Theideal I den Iarscríbhinn a
 ghabhann le Moladh 2003/361/CE a bhfuil níos lú ná 750 fostaí acu nó a bhfuil
 láimhdeachas níos lú ná EUR 200 milliún acu.
 Ní dheonófar cabhair d'fhiontair atá i gcruachás
 de réir bhrí threoirlínte an Chomhphobail faoi Státchabhair chun teacht i
 gcabhair ar ghnólachtaí atá i gcruachás agus athstruchtúrú a dhéanamh orthu[27].
 3. Ní
 áireofar sa chaiteachas incháilithe na costais nach bhfuil incháilithe dá
 dtagraítear i mír 3 d'Airteagal 59 de Rialachán (AE)
 Uimh. [COIM(2011)615].
 4. Beidh
 feidhm ag na rátaí uasta cabhrach seo a leanas maidir le ranníocaíocht an
 Aontais do na costais infheistíochta incháilithe:
 (a) 50 % i reigiúin
 lagfhorbartha;
 (b) 40 % i réigiúin
 eile seachas réigiúin lagfhorbartha;
 (c) 75 % sna
 réigiúin is forimeallaí dá dtagraítear in Airteagal 349 den Chonradh;
 (d) 65 % sna
 hoileáin Aeigéacha bheaga mar atá sainithe in Airteagal 1(2) de Rialachán
 (CE) Uimh. 1405/2006.
 5. Beidh
 feidhm ag Airteagal 61 de Rialachán (AE) Uimh. [COIM(2011)615] mutatis
 mutandis maidir leis an tacaíocht dá dtagraítear i mír 1 den Airteagal
 seo.
 Airteagal 49
 Driogadh fotháirgí
 1. Féadfar
 tacaíocht a dheonú i gcomhair driogadh deonach nó éigeantach fotháirgí fíona
 arna dhéanamh i gcomhréir leis na coinníollacha atá leagtha síos i Roinn D de
 Chuid II d'Iarscríbhinn VII.
 Déanfar méid na cabhrach a shocrú de réir %
 de thoirt agus in aghaidh an heictilítir alcóil arna tháirgeadh. Ní íocfar aon
 chabhair i gcomhair mhéid an alcóil sna fotháirgí atá le driogadh a sháraíonn
 10 % de mhéid an alcóil atá san fhíon arna tháirgeadh.
 2. Socróidh
 an Coimisiún na leibhéil uasta atá infheidhme i gcomhair cabhrach trí bhíthin
 gníomhartha cur chun feidhme de bhun Airteagal 51 agus beidh siad bunaithe
 ar chostais bhailithe agus phróiseála.
 3. Úsáidfear
 an t-alcól a thagann ón driogadh a fhaigheann tacaíocht dá dtagraítear i mír 1
 le haghaidh cuspóirí tionsclaíocha nó fuinnimh agus chucu sin amháin chun
 saobhadh na hiomaíochta a sheachaint.
 Foroinn 3
 Forálacha maidir le nósanna imeachta
 Airteagal 50
 Cumhachtaí tarmligthe
 Ag cur san áireamh gur gá a áirithiú go
 mbainfidh cláir thacaíochta a gcuspóirí amach agus go n‐úsáidfear cistí
 Eorpacha ar bhealach spriocdhírithe, tabharfar de chumhacht don Choimisiún
 gníomhartha tarmligthe a ghlacadh i gcomhréir le hAirteagal 160, chun an
 méid seo a leanas a bhunú:
 (a) rialacha maidir
 leis an bhfreagracht as caiteachas idir an dáta a bhfaightear na cláir
 thacaíochta, agus a ndéantar leasuithe ar na cláir agus dáta a n‐infheidhmeachta;
 (b) rialacha maidir
 le critéir incháilitheachta beart tacaíochta, an saghas caiteachais agus na
 saghsanna oibríochtaí atá incháilithe chun tacaíocht a fháil, bearta nach
 bhfuil incháilithe chun tacaíocht a fháil agus an t-uasmhéid tacaíochta do gach
 beart;
 (c) rialacha maidir
 le hathruithe ar chláir thacaíochta tar éis dóibh a bheith curtha i bhfeidhm;
 (d) rialacha maidir
 le ceanglais agus tairseacha le haghaidh réamhíocaíochtaí, lena n‐áirítear an
 ceanglas maidir le hurrús i gcás ina ndéantar réamhíocaíocht;
 (e) rialacha ina
 bhfuil forálacha agus sainmhínithe ginearálta chun críocha na Roinne seo;
 (f) rialacha chun
 mí-úsáid na mbeart tacaíochta agus cistiú dúbailte tionscadal a sheachaint;
 (g) rialacha faoina
 n-aistarraingeoidh táirgeoirí fotháirgí na fíonóireachta agus eisceachtaí ón
 oibleagáid sin chun ualach breise riaracháin a sheachaint agus rialacha maidir
 le deimhniúchán deonach na ndriogairí;
 (h) rialacha lena
 leagtar síos ceanglais ar na Ballstáit maidir le cur chun feidhme na mbeart
 tacaíochta, chomh maith le srianta chun comhsheasmhacht le raon feidhme na
 mbeart tacaíochta a áirithiú;
 (j) rialacha
 maidir le híocaíochtaí le tairbhithe agus maidir le híocaíochtaí a dhéantar trí
 idirghabhálaithe árachais i gcás tacaíochta i gcomhair árachais bhuainte dá
 bhforáiltear in Airteagal 47.
 Airteagal 51
 Cumhachtaí cur chun feidhme i gcomhréir leis an nós imeachta
 scrúdúcháin
 Féadfaidh an Coimisiún, trí bhíthin
 gníomhartha cur chun feidhme, bearta a bhfuil gá leo a ghlacadh maidir leis an
 méid seo a leanas:
 (a) tíolacadh na
 gclár tacaíochta, an phleanáil airgeadais chomhfhreagrach agus athbhreithniú ar
 chláir thacaíochta;
 (b) nósanna
 imeachta cur i bhfeidhm agus roghnúcháin;
 (c) meastóireacht
 na mbeart a dtugtar tacaíocht ina leith;
 (d) ríomh agus
 íocaíocht na cabhrach le haghaidh glasbhuainte agus driogtha fotháirgí;
 (e) ceanglais
 maidir le bainistíocht airgeadais ar na bearta tacaíochta ag na Ballstáit;
 (f) rialacha
 maidir le comhsheasmhacht na mbeart.
 Glacfar na
 gníomhartha cur chun feidhme sin i gcomhréir leis an nós imeachta scrúdúcháin
 dá dtagraítear in Airteagal 162(2).
 Roinn 5
 Cabhair in earnáil na beachadóireachta
 Airteagal 52
 Cláir náisúnta agus maoiniú
 1. Féadfaidh
 Ballstáit cláir náisiúnta a tharraingt suas i gcomhair earnáil na
 beachadóireachta lena gcumhdófar tréimhse trí bliana.
 2. Ní sháróidh ranníocaíocht an
 Aontais leis na cláir bheachadóireachta 50 % den chaiteachas a íocann na
 Ballstáit as.
 3. Chun a bheith incháilithe i
 gcomhair na ranníocaíochta ón Aontas dá bhforáiltear i mír 2, déanfaidh
 Ballstáit staidéar ar an struchtúr táirgthe agus margaíochta in earnáil na
 beachaireachta ina gcríocha féin.
 Airteagal 53
 Cumhachtaí tarmligthe
 Ag cur san áireamh gur gá a áirithiú go n‐úsáidfear
 cistí an Aontais ar bhealach spriocdhírithe i gcomhair na beachadóireachta,
 tabharfar de chumhacht don Choimisiún gníomhartha tarmligthe a ghlacadh i
 gcomhréir le hAirteagal 162 maidir leis na nithe seo a leanas:
 (a) na bearta is
 féidir a áireamh i gcláir bheachadóireachta,
 (b) rialacha maidir
 le cláir naisiúnta a tharraingt suas agus maidir le hábhar na gclár sin agus na
 staidéir dá dtagraítear in Airteagal 52(3); agus
 (c) na
 coinníollacha maidir le leithdháileadh ranníocaíocht an Aontais ar gach
 Ballstát rannpháirteach bunaithe ar, inter alia, an méid iomlán coirceog
 san Aontas.
 Airteagal 54
 Cumhachtaí cur chun feidhme Coimisiún i gcomhréir leis an nós
 imeachta scrúdúcháin
 Féadfaidh an Coimisiún, trí bhíthin
 gníomhartha cur chun feidhme, an méid seo a leanas a dhéanamh:
 (a) rialacha a
 ghlacadh lena áirithiú nach bhfuil bearta atá maoinithe faoi na cláir
 bheachadóireachta maoinithe ag an am céanna faoi scéim eile de chuid an
 Aontais, agus rialacha maidir le cistí nár úsáideadh a ath‐leithdháileadh;
 (b) na cláir
 bheachadóireachta arna gcur isteach ag Ballstáit a fhormheas, lena n-áirítear
 leithdháileadh ranníocaíocht an Aontais.
 Glacfar na gníomhartha cur chun feidhme sin i
 gcomhréir leis an nós imeachta scrúdúcháin dá dtagraítear in Airteagal 162(2)
 TEIDEAL II
 RIALACHA MAIDIR LE MARGAÍOCHT AGUS EAGRAÍOCHTAÍ TÁIRGEOIRÍ
 CAIBIDIL I
 Rialacha maidir le margaíocht
 Roinn 1
 Caighdeáin
 mhargaíochta
 Foroinn 1
 Forálacha
 tosaigh
 Airteagal 55
 Raon feidhme
 Gan dochar d’aon fhorálacha eile is infheidhme
 maidir le táirgí talmhaíochta, agus gan dochar do na forálacha a glacadh in
 earnáil na tréidliachta, san earnáil fíteashláintíochta agus in earnáil an bhia
 lena áirithiú go gcomhlíonann táirgí caighdeáin sláinteachais agus sláinte agus
 chun sláinte ainmhithe, plandaí agus daoine a chosaint, leagtar síos sa Roinn
 seo na rialacha maidir leis an gcaighdeán ginearálta margaíochta agus
 caighdeáin mhargaíochta de réir earnála agus/nó táirge i gcás táirgí
 talmhaíochta.
 Foroinn 2
 an
 caighdeán ginearálta margaíochta
 Airteagal 56
 Comhlíonadh an chaighdeáin ghinearálta mhargaíochta
 1. Chun
 críocha an Rialacháin seo comhlíonann táirge an "caighdeán ginearálta
 margaíochta" má tá sé de cháilíocht shlán chóir agus indíolta.
 2. I gcás
 nár leagadh síos aon chaighdeáin mhargaíochta mar a thagraítear dóibh i
 bhForoinn III agus i dTreoracha 2000/36/CE[28],
 2001/112/CE[29],
 2001/113/CE[30],
 2001/114/CE[31],
 2001/110/CE[32],
 2001/111/CE[33]
 ón gComhairle, táirgí atá réidh lena ndíol nó lena seachadadh ar an tomhaltóir
 deiridh sa mhiondíol mar atá sainmhínithe in Airteagal 3(7) de Rialachán
 (CE) Uimh. 178/2002, ní fhéadfar iad a chur ar an margadh ach amháin má
 chomhlíonann siad an caighdeán ginearálta margaíochta.
 3. Measfar
 go gcomhlíonann táirge an caighdeán ginearálta margaíochta i gcás ina bhfuil an
 táirge atá beartaithe a mhargú i gcomhréir le caighdeán is infheidhme, ar
 caighdeán é a ghlac aon cheann de na heagraíochtaí idirnáisiúnta atá liostaithe
 in Iarscríbhinn V.
 Airteagal 57
 Cumhachtaí tarmligthe
 Agus an gá atá ann le díriú ar athruithe i
 staid an mhargaidh agus sainiúlacht gach earnála á chur san áireamh, tabharfar
 de chumhacht don Choimisiún gníomhartha tarmligthe a ghlacadh i gcomhréir le hAirteagal 160
 chun na ceanglais maidir leis an gcaighdeán ginearálta margaíochta dá
 dtagraítear in Airteagal 56(1) a ghlacadh nó a leasú nó maolú ar na
 ceanglais sin, agus chun rialacha maidir le comhlíonadh dá dtagraítear in Airteagal 56(3)
 a ghlacadh nó a leasú nó maolú ar na rialacha sin.
 Foroinn 3
 Caighdeáin mhargaíochta de réir earnála nó táirge
 Airteagal 58
 Prionsabal ginearálta
 Ní fhéadfar na táirgí a bhfuil caighdeáin
 mhargaíochta de réir earnálacha agus/nó táirgí leagtha síos ina leith a chur ar
 an margadh san Aontas ach i gcomhréir leis na caighdeáin sin.
 Airteagal 59
 Bunú agus ábhar
 1. Ag cur
 san áireamh ionchas tomhaltóirí agus an gá atá ann leis na dálaí eacnamaíocha
 do tháirgeadh agus do mhargaíocht táirgí talmhaíochta a fheabhsú chomh maith le
 cáilíocht na dtáirgí sin a fheabhsú, tabharfar de chumhacht don Choimisiún
 gníomhartha tarmligthe a ghlacadh i gcomhréir le hAirteagal 160 maidir le
 caighdeáin mhargaíochta dá dtagraítear in Airteagal 55, ag gach céim sa
 mhargaíocht, chomh maith le maoluithe agus díolúintí ó na caighdeáin sin chun
 iad a chur in oiriúint do na dálaí margaidh atá ag síorathrú, do na hathruithe
 ar éilimh na dtomhaltóirí, d’fhorbairtí i gcaighdeáin idirnáisiúnta ábhartha
 agus ionas nach gcruthófar constaicí i nuálaíocht táirgí.
 2. Féadfaidh
 na caighdeáin mhargaíochta dá dtagraítear i mír 1 an méid seo a leanas a
 chuimsiú:
 (a) an sainmhíniú, an
 sonrúchán agus/nó na tuairiscí díolacháin seachas na cinn atá leagtha amach sa
 Rialachán seo agus liostaí conablach agus codanna díobh a bhfuil feidhm ag Iarscríbhinn VI
 maidir leo;
 (b) critéir aicmithe
 amhail grádú in aicmí, i meáchain, i méideanna, in aois agus i gcatagóirí;
 (c) cineál an phlanda nó cine an ainmhí nó an cineál tráchtála;
 (d) an cur i láthair, tuairiscí díolacháin, lipéadú a bhaineann le
 caighdeáin éigeantacha mhargaíochta, pacáistiú, rialacha atá le cur i bhfeidhm
 maidir le hionaid phacála, marcáil, cumhdach, bliain na buainte agus úsáid
 téarmaí sonracha;
 (e) critéir amhail cruth, comhsheasmhacht, comhlíonadh, saintréithe an
 táirge;
 (f) substaintí sonracha a úsáidtear i dtáirgeadh, nó comhpháirteanna nó
 comhábhair, lena n-áirítear a gcion cainníochtúil, a n-íonacht agus a n‐aitheantas;
 (g) an cineál feirmeoireachta agus an modh táirgthe lena n-áirítear
 cleachtais fíoneolaíochta agus rialacha gaolmhara riaracháin, agus ciorcad
 oibriúcháin;
 (h) cumasc úrfhíona agus fíona lena n-áirítear sainmhínithe air sin,
 meascadh agus srianta air sin;
 (i) an modh leasaithe agus teocht;
 (j) an áit ina ndéantar an fheirmeoireacht agus/nó an áit tionscnaimh;
 (k) minicíocht an bhailiúcháin, an tseachadta, an leasaithe agus na
 láimhseála;
 (l) aitheantas nó clárú an táirgeora agus/nó na saoráidí tionsclaíocha inar
 ullmhaíodh nó inar próiseáladh an táirge;
 (m) céatadán
 an chion uisce;
 (n) srianta maidir le húsáid substaintí agus/nó cleachtas áirithe;
 (o) úsáid shonrach;
 (p) doiciméid tráchtála, doiciméid a ghabhann leo agus cláir atá le
 coinneáil;
 (q) stóráil, iompar;
 (r) an nós imeachta deimhniúcháin;
 (s) na coinníollacha a rialaíonn diúscairt, coimeád, cúrsaíocht agus úsáid
 táirgí nach gcomhlíonann na caighdeáin mhargaíochta arna nglacadh de bhun mhír 1
 agus/nó na sainmhínithe, sonrúcháin agus tuairiscí díolacháin mar a thagraítear
 in Airteagal 60, chomh maith le diúscairt fotháirgí;
 (t) teorainneacha ama.
 3. Déanfar
 na caighdeáin mhargaíochta arna nglacadh de bhun mhír 1 a leagan síos gan
 dochar do Theideal IV de Rialachán (AE) Uimh. [COIM(2010)733] maidir le
 scéimeanna cáilíochta táirgí talmhaíochta, agus na nithe seo a leanas á gcur
 san áireamh:
 (a) sainiúlachtaí an
 táirge lena mbaineann;
 (b) an gá lena áirithiú
 go bhfuil na coinníollacha ann chun go gcuirfear na táirgí sin ar an margadh go
 rianúil;
 (c) leas na dtomhaltóirí
 i dtaca le faisnéis leordhóthanach agus thrédhearcach a fháil faoi tháirgí,
 lena n-áirítear an áit ina ndéantar an fheirmeoireacht atá le cinneadh ar
 bhonn gach cáis faoi leith ar an leibhéal geografach is iomchuí;
 (d) na modhanna a
 úsáideadh chun saintréithe fisiceacha, ceimiceacha agus orgánaileipteacha na
 dtáirgí a chinneadh;
 (e) na moltaí
 caighdeánacha a ghlac comhlachtaí idirnáisiúnta.
 Airteagal 60
 Sainmhínithe, sonrúcháin agus tuairiscí díolacháin i gcomhair earnálacha
 agus táirgí áirithe
 1. Beidh
 feidhm ag na sainmhínithe, na sonrúcháin agus/nó na tuairiscí díolacháin dá
 bhforáiltear in Iarscríbhinn VI maidir leis na hearnálacha nó táirgí seo a
 leanas:
 (a) ola olóige agus ológa boird;
 (b) fíon;
 (c) mairteoil agus laofheoil;
 (d) bainne agus táirgí bainne atá ceaptha lena gcaitheamh ag an duine;
 (e) feoil éanlaithe clóis;
 (f) saillte inleata atá ceaptha lena gcaitheamh ag an duine.
 2. Ní
 fhéadfar sainmhínithe, sonrúcháin nó tuairiscí díolacháin dá bhforáiltear in Iarscríbhinn VI
 a úsáid san Aontas ach amháin le haghaidh margaíocht táirge a chomhlíonann na
 ceanglais chomhfhreagracha atá leagtha síos san Iarscríbhinn sin.
 3. Agus an
 gá atá ann le freastal ar athruithe in éilimh na dtomhaltóirí, agus ar ascnamh
 teicniúil á chur san áireamh agus ionas nach gcruthófar constaicí i nuálaíocht
 táirgí, tabharfar de chumhacht don Choimisiún gníomhartha tarmligthe a ghlacadh
 i gcomhréir le hAirteagal 160 maidir le leasuithe ar na sainmhínithe agus
 na tuairiscí díolacháin dá bhforáiltear in Iarscríbhinn VI nó maoluithe
 orthu nó díolúintí uathu.
 Airteagal 61
 Lamháltas
 Ag cur sainiúlacht gach earnála san áireamh,
 tabharfar de chumhacht don Choimisiún gníomhartha tarmligthe a ghlacadh i
 gcomhréir le hAirteagal 160 maidir le lamháltas maidir le gach caighdeán
 agus measfar nach n-urramaíonn baisc iomlán na dtáirgí an caighdeán má
 sháraíonn sí an lamháltas sin.
 Airteagal 62
 Cleachtais fhíoneolaíocha agus modhanna anailíse
 1. Ní
 úsáidfear ach cleachtais fíoneolaíocha atá údaraithe i gcomhréir le hIarscríbhinn VII
 agus dá bhforáiltear i bpointe (g) d'Airteagal 59(2) agus i mír 2
 agus mír 3 d’Airteagal 65 i dtáirgeadh agus i gcaomhnú na dtáirgí atá
 liostaithe i gCuid II d'Iarscríbhinn VI san Aontas.
 Ní bheidh feidhm ag an gcéad fhomhír maidir le:
 (a) sú fíonchaor agus sú fíonchaor tiubhaithe;
 (b) úrfhíon fíonchaor agus úrfhíon fíonchaor tiubhaithe atá beartaithe le
 haghaidh sú fíonchaor a ullmhú.
 Ní úsáidfear cleachtais fhíoneolaíocha údaraithe
 ach amháin chun fíonóireacht cheart, leasú ceart nó míníneacht cheart an táirge
 a áirithiú.
 Déanfar táirgí atá liostaithe i gCuid II d'Iarscríbhinn VI
 a tháirgeadh san Aontas i gcomhréir leis na rialacha atá leagtha síos in Iarscríbhinn VII.
 Ní dhéanfar táirgí atá liostaithe i gCuid II
 d’Iarscríbhinn VI a mhargú san Aontas i gcás:
 (a) inar cuireadh cleachtais fhíoneolaíocha
 neamhúdaraithe Aontais i bhfeidhm orthu nó
 (b) inar cuireadh cleachtais fhíoneolaíocha
 neamhúdaraithe náisiúnta i bhfeidhm orthu nó
 (c) nach gcomhlíonann siad na rialacha atá leagtha
 síos in Iarscríbhinn VII.
 3. Agus
 cleachtais fhíoneolaíocha i gcomhair fíona dá dtagraítear i bpointe (g) d'Airteagal 59(2)
 á n-údarú aige, déanfaidh an Coimisiún mar seo a leanas:
 (a) bunóidh sé a thuairim ar na cleachtais fhíoneolaíocha agus na modhanna
 anailíse molta agus foilsithe ag an OIV agus ar thorthaí úsáide turgnamhaí
 cleachtas fíoneolaíoch atá fós gan údarú;
 (b) cuirfidh sé cosaint shláinte an duine san áireamh;
 (c) cuirfidh sé san áireamh an baol go bhféadfaí tomhaltóirí a chur amú
 toisc na n‐ionchas agus na mbarúlacha atá acu, ag féachaint d'infhaighteacht
 agus indéantacht modhanna faisnéise chun a leithéid de bhaol a eisiamh;
 (d) ceadóidh sé go gcaomhnófar saintréithe nádúrtha bunúsacha an fhíona
 agus ní bheidh sé ina chúis go ndéanfar athrú substaintiúil ar chomhdhéanamh an
 táirge lena mbaineann;
 (e) áiritheoidh sé leibhéal inghlactha íosta cúraim don chomhshaol;
 (f) urramóidh sé na rialacha ginearálta i
 dtaobh cleachtas fíoneolaíoch agus na rialacha atá leagtha síos in Iarscríbhinn VII.
 3. I gcás inarb iomchuí,
 déanfaidh an Coimisiún modhanna dá dtagraítear i bpointe (d) d'Airteagal 59(3)
 do tháirgí atá liostaithe i gCuid II d'Iarscríbhinn VI trí bhíthin
 gníomhartha cur chun feidhme a ghlacadh. Beidh na modhanna sin bunaithe ar aon
 mhodhanna ábhartha arna moladh agus arna bhfoilsiú ag an OIV, mura mbeadh siad
 neamhéifeachtach nó neamhchuí i bhfianaise an chuspóra dhlisteanaigh arna
 shaothrú. Déanfar na gníomhartha cur chun feidhme sin a ghlacadh i gcomhréir
 leis an nós imeachta scrúdúcháin dá dtagraítear in Airteagal 162(2).
 Go dtí go nglacfar na rialacha sin, is iad na
 modhanna a bheidh le húsáid na modhanna a cheadaíonn an Ballstát lena
 mbaineann.
 Airteagal 63
 Cineálacha fíonchaor
 1. I gcás
 na dtáirgí atá liostaithe i gCuid II d'Iarscríbhinn VI agus a
 tháirgtear san Aontas is de chineálacha fíonchaor ar féidir iad a aicmiú de
 réir mhír 2 den Airteagal seo a dhéanfar iad.
 2. Faoi
 réir mhír 3, déanfaidh na Ballstáit aicmiú ar na cineálacha fíonchaor a
 fhéadfar a phlandú, a athphlandú nó a bheangú ina gcríocha chun fíon a
 tháirgeadh.
 Ní fhéadfaidh Ballstáit ach na cineálacha
 fíonchaor a chomhlíonann na coinníollacha seo a leanas a aicmiú:
 (a) is cineálacha iad a
 bhaineann leis an speiceas Vitis vinifera nó a fhaightear nuair a
 chrosáiltear an speiceas Vitis vinifera le speicis eile den ghéineas Vitis;
 (b) ní ceann de na
 cineálacha seo a leanas iad: Noah, Othello, Isabelle, Jacquez, Clinton ná
 Herbemont.
 I gcás ina scriostar cineál fíonchaor ón aicmiú dá
 dtagraítear sa chéad fhomhír, déanfar an cineál sin a ghrafadh laistigh de 15
 bliana ó thráth a scriosta.
 3. Tabharfar
 díolúine ón oibleagáid aicmithe dá dtagraítear sa chéad fhomhír de mhír 2
 do na Ballstáit sin nach sáraíonn a dtáirgeadh fíona 50 000 heictilítear in
 aghaidh na bliana fíona arna ríomh ar bhonn mheántáirgeadh na gcúig bliana
 fíona roimhe sin.
 Mar sin féin, sna Ballstáit freisin dá dtagraítear
 sa chéad fhomhír, ní cheadófar ach cineálacha fíonchaor a chomhlíonann an dara
 fomhír de mhír 2 a phlandú, a athphlandú nó a bheangú chun fíon a
 tháirgeadh.
 4. De
 mhaolú ar an gcéad fhomhír agus ar an tríú fomhír de mhír 2 agus ar an
 dara fomhír de mhír 3 ceadóidh na Ballstáit plandú, athphlandú nó beangú na
 gcineálacha fíonchaor a leanas ar mhaithe le taighde eolaíoch agus chun críoch
 turgnamhach:
 (a) cineálacha fíonchaor
 nach n-aicmítear fad is a bhaineann le Ballstáit dá dtagraítear i mír 3;
 (b) cineálacha fíonchaor
 nach gcomhlíonann an dara fomhír de mhír 2 fad is a bhaineann le
 Ballstáit dá dtagraítear i mír 3.
 5. Maidir
 le limistéir ina bhfuil cineálacha fíonchaor curtha iontu chun fíon a
 tháirgeadh, agus sin ag sárú mhír 2 go mír 4, déanfar na limistéir sin a
 ghrafadh.
 Mar sin féin, ní bheidh aon dualgas na limistéir
 sin a ghrafadh nuair atá an táirgeadh ábhartha beartaithe lena thomhailt ag teaghlaigh
 na dtáirgeoirí fíona féin amháin.
 Airteagal 64
 Úsáid shonrach fíona nach gcomhlíonann na catagóirí atá liostaithe i gCuid II
 d'Iarscríbhinn VI
 Seachas fíon buidéalaithe a bhfuil fianaise
 ann gur cuireadh i mbuidéal é roimh an 1 Meán Fómhair 1971, ní
 úsáidfear fíon a táirgeadh ó na cineálacha fíonchaor atá liostaithe san aicmiú
 arna tharraingt suas i gcomhréir leis an gcéad fhomhír d’Airteagal 63(2)
 ach nach gcomhlíonann ceann de na catagóirí atá leagtha síos i gCuid II d'Iarscríbhinn VI
 ach amháin lena chaitheamh ag teaghlaigh táirgeoirí fíona indibhidiúla, nó chun
 fínéagar fíona a tháirgeadh nó lena dhriogadh.
 Airteagal 65
 Rialacha náisiúnta i gcomhair táirgí agus/nó earnálacha áirithe
 1. D'ainneoin
 fhorálacha Airteagal 59(1), féadfaidh Ballstáit rialacha náisiúnta a
 ghlacadh nó a choimeád lena leagtar síos leibhéil éagsúla cháilíochta i
 gcomhair saillte inleata. Leis na
 rialacha sin féadfar na leibhéil cháilíochta sin a mheasúnú ar bhonn critéar a
 bhaineann go háirithe leis na hamhábhair a úsáidtear, saintréithe
 orgánaileipteacha na dtáirgí agus a gcobhsaíocht fhisiciúil agus
 mhicreabhitheolaíoch.
 Maidir le Ballstáit atá ag baint úsáide as an
 rogha dá bhforáiltear sa chéad fhomhír, áiritheoidh siad gur féidir le táirgí
 Ballstát eile a chomhlíonann na critéir a leagtar síos leis na rialacha
 náisiúnta sin, faoi choinníollacha neamh-idirdhealaitheacha, úsáid a bhaint as
 téarmaí a shonraíonn go gcloítear leis na critéir sin.
 2. Féadfaidh
 Ballstáit teorainn a chur le húsáid cleachtas fíoneolaíoch áirithe nó na
 cleachtais sin a thoirmeasc agus féadfaidh siad foráil a dhéanamh maidir le
 rialacha níos déine i gcás fíonta atá údaraithe faoi dhlí an Aontais agus a
 tháirgtear ina gcríocha chun treise a chur le caomhnú saintréithe bunúsacha
 fíonta ag a bhfuil sonrúchán tionscnaimh faoi chosaint nó tásc geografach faoi
 chosaint agus chun treise a chur le caomhnú saintréithe bunúsacha fíonta
 súilíneacha agus fíonta licéir.
 3. Féadfaidh
 Ballstáit úsáid thurgnamhach cleachtas fíoneolaíoch neamhúdaraithe a cheadú i
 gcomhréir leis na coinníollacha a shonróidh an Coimisiún, trí bhíthin
 gníomhartha tarmligthe a ghlacfar de bhun mhír 4.
 4. Ag cur
 san áireamh an gá atá ann le cur i bhfeidhm ceart agus trédhearcach a áirithiú,
 tabharfar de chumhacht don Choimisiún gníomhartha tarmligthe a ghlacadh i
 gcomhréir le hAirteagal 160, lena sonrófar na coinníollacha faoina
 gcuirfear míreanna 1, 2 agus 3 den Airteagal seo i bhfeidhm, chomh maith leis
 na coinníollacha maidir le coimeád, cúrsaíocht agus úsáid na dtáirgí a
 fhaightear ó na cleachtais thurgnamhacha dá dtagraítear i mír 3 den Airteagal
 seo.
 Foroinn 4
 Caighdeáin mhargaíochta maidir le hallmhairiú agus onnmhairiú
 Airteagal 66
 Forálacha ginearálta
 Agus na sainiúlachtaí i dtrádáil idir an
 tAontas agus tríú tíortha áirithe agus nádúr speisialta roinnt táirgí
 talmhaíochta á gcur san áireamh, tabharfar de chumhacht don Choimisiún
 gníomhartha tarmligthe a ghlacadh i gcomhréir le hAirteagal 160 chun na
 coinníollacha a shainiú faoina measfar go bhfuil leibhéal coibhéiseach comhlíonta
 le caighdeáin mhargaíochta an Aontais ag baint le táirgí allmhairithe agus na
 coinníollacha a shainiú lena gceadófar maolú ar Airteagal 58 agus
 féadfaidh sé na rialacha a chinneadh maidir le cur i bhfeidhm na gcaighdeán
 margaíochta ar tháirgí a onnmhairítear ón Aontas.
 Airteagal 67
 Forálacha speisialta i gcás allmhairí fíona
 1. Ach
 amháin mar a fhoráiltear a mhalairt i gcomhaontuithe arna dtabhairt i gcrích de
 bhun Airteagal 218 den Chonradh, beidh feidhm ag na forálacha i dtaobh
 sonrúchán tionscnaimh agus tásca geografacha agus lipéadú fíona atá leagtha
 amach i Roinn II den Chaibidil seo agus sna sainmhínithe, sonrúcháin agus
 tuairiscí díolacháin dá dtagraítear in Airteagal 60 den Rialachán seo,
 maidir le táirgí a thagann faoi chuimsiú chóid AC 2009 61, 2009 69
 agus 2204 agus a allmhairítear isteach san Aontas.
 2. Ach
 amháin mar a fhoráiltear a mhalairt i gcomhaontuithe arna dtabhairt i gcrích de
 bhun Airteagal 218 den Chonradh, déanfar táirgí dá dtagraítear i mír 1
 den Airteagal seo a tháirgeadh i gcomhréir le cleachtais fíoneolaíocha atá
 molta agus foilsithe ag an OIV nó atá údaraithe ag an Aontas de bhun an
 Rialacháin seo.
 3. Beidh
 allmhairiú na dtáirgí dá dtagraítear i mír 1 faoi réir an méid seo a
 leanas a thíolacadh:
 (a) deimhniú lena
 léirítear go gcomhlíontar na forálacha dá dtagraítear i míreanna 1 agus 2, ar
 deimhniú é arna tharraingt suas ag comhlacht inniúil a bheidh san áireamh ar
 liosta a phoibleoidh an Coimisiún, i dtír thionscnaimh an táirge;
 (b) tuarascáil anailíse
 arna tarraingt suas ag comhlacht arna cheapadh nó roinn arna ceapadh ag tír
 thionscnaimh an táirge, a mhéid is atá an táirge ceaptha lena chaitheamh go
 díreach ag an duine.
 Foroinn 5
 Forálacha coiteanna
 Airteagal 68
 Cumhachtaí cur chun feidhme i gcomhréir leis an nós imeachta scrúdúcháin
 Féadfaidh an Coimisiún, trí bhíthin
 gníomhartha cur chun feidhme, na bearta is gá a ghlacadh maidir leis an Roinn
 seo agus go háirithe:
 (a) bearta do chur
 chun feidhme na gcaighdeán ginearálta margaíochta;
 (b) bearta do chur
 chun feidhme na sainmhínithe agus na dtuairiscí díolacháin dá bhforáiltear in Iarscríbhinn VI;
 (c) bearta chun
 liosta an bhainne agus na dtáirgí bainne dá dtagraítear sa dara mír de phointe
 5 de Chuid III d’Iarscríbhinn VI agus na saillte inleata dá dtagraítear i
 bpointe (a) den séú mír de Chuid VI d'Iarscríbhinn VI a tharraingt suas,
 ar bhonn liostaí táscacha táirgí a measann Ballstáit go gcomhfhreagraíonn siad
 ina gcríocha do na forálacha sin agus ar liostaí iad a sheolfaidh Ballstáit
 chuig an gCoimisiún;
 (d) bearta do chur
 chun feidhme na gcaighdeán margaíochta de réir earnála nó táirge, lena
 n-áirítear na rialacha mionsonraithe maidir le samplaí a thógáil agus na
 modhanna anailíse le comhdhéanamh táirgí a chinneadh;
 (e) bearta chun a
 chinneadh ar cuireadh próisis a sháraíonn na cleachtais údaraithe
 fhíoneolaíocha i bhfeidhm ar tháirgí;
 (f) bearta do
 shocrú an leibhéil lamháltais;
 (g) bearta do chur chun feidhme Airteagal 66.
 Déanfar na gníomhartha cur chun feidhme sin a
 ghlacadh i gcomhréir leis an nós imeachta scrúdúcháin dá dtagraítear in Airteagal 162(2).
 Roinn 2
 Sonrúcháin tionscnaimh, tásca geografacha agus téarmaí traidisiúnta in earnáil
 an fhíona
 Foroinn 1
 Forálacha tosaigh
 Airteagal 69
 Raon feidhme
 1. Beidh
 feidhm ag rialacha a bhaineann le sonrúcháin tionscnaimh, tásca geografacha
 agus téarmaí traidisiúnta atá leagtha síos sa Roinn seo maidir leis na táirgí
 dá dtagraítear i míreanna 1, 3 go 6, 8, 9, 11, 15 agus 16 de Chuid II d’Iarscríbhinn VI.
 2. Bunófar
 na rialacha dá dtagraítear i mír 1 ar na nithe seo a leanas:
 (a) leasanna dlisteanacha tomhaltóirí agus táirgeoirí a chosaint;
 (b) feidhmiú rianúil an mhargaidh inmheánaigh sna táirgí i gceist a
 áirithiú; agus
 (c) táirgeadh táirgí ardchaighdeáin a chur chun cinn agus bearta maidir le
 beartais náisiúnta cháilíochta a cheadú ag an am céanna.
 Foroinn 2
 Sonrúcháin
 tionscnaimh agus tásca geografacha
 Airteagal 70
 Sainmhínithe
 1. Chun
 críocha na Roinne seo, beidh feidhm ag na sainmhínithe seo a leanas:
 (a) ciallóidh “sonrúchán tionscnaimh” ainm réigiúin, ainm áite faoi leith
 nó i gcásanna eisceachtúla a bhfuil call cuí leo, ainm tíre, a úsáidtear le cur
 síos a dhéanamh ar tháirge dá dtagraítear in Airteagal 69(1) a
 chomhlíonann na ceanglais seo a leanas:
 (i) timpeallacht gheografach ar leith agus gnéithe dúchasacha nádúrtha agus
 daonna na timpeallachta sin is cúis, go bunúsach nó go heisiach, le cáilíocht
 agus saintréithe an táirge;
 (ii) is ón limistéar geografach sin amháin a thagann na fíonchaora óna
 dtáirgtear é;
 (iii) táirgtear é sa limistéar geografach sin; agus
 (iv) faightear é ó chineálacha fíniúna Vitis vinifera;
 (b) ciallóidh “tásc geografach” tásc a dhéanann tagairt do réigiún, d'áit
 faoi leith, nó i gcásanna eisceachtúla agus a bhfuil údar cuí leo, do thír, a
 úsáidtear le cur síos a dhéanamh ar tháirge dá dtagraítear in Airteagal 69(1)
 a chomhlíonann na ceanglais seo a leanas:
 (i) tá cáilíocht faoi leith, cáil nó saintréithe eile aige is féidir a chur
 i leith an tionscnaimh gheografaigh sin;
 (ii) is ón limistéar geografach sin amháin a thagann 85% ar a laghad de na
 fíonchaora a úsáideadh lena tháirgeadh;
 (iii) táirgtear é sa limistéar geografach sin; agus
 (iv) faightear é ó fhíniúna den chineál Vitis vinifera nó ó fhíniúna
 a fhaightear nuair a chrosáiltear fíniúna den speiceas Vitis vinifera le
 speicis eile den ghéineas Vitis.
 2. Beidh
 logainmneacha áirithe a úsáidtear go traidisiúnta ina sonrúchán tionscnaimh:
 (a) má shonraíonn siad fíon;
 (b) má thagraíonn siad d’ainm geografach;
 (c) má chomhlíonann siad na ceanglais dá dtagraítear i mír 1(a)(i) go
 (iv); agus
 (d) má chuirtear an nós imeachta i bhfeidhm orthu lena dtugtar cosaint do
 shonrúcháin tionscnaimh agus do thásca geografacha atá leagtha síos san
 Fhoroinn seo.
 3. Beidh
 sonrúcháin tionscnaimh agus tásca geografacha, lena n-áirítear cinn a bhaineann
 le limistéir gheografacha i dtríú tíortha, cáilithe chun cosaint a fháil san
 Aontas i gcomhréir leis na rialacha atá leagtha síos san Fhoroinn seo.
 Airteagal 71
 Iarratais ar chosaint
 1. Ní mór
 comhad teicniúil ina mbeidh na nithe seo a leanas a bheith in éineacht le
 hiarratais ar chosaint ainmneacha mar shonrúcháin tionscnaimh nó mar thásca
 geografacha:
 (a) an t-ainm atá le
 cosaint;
 (b) ainm agus seoladh an
 iarratasóra;
 (c) sonraíocht táirge mar a thagraítear di i mír 2; agus
 (d) doiciméad aonair ina ndéantar achoimre ar an tsonraíocht táirge dá
 dtagraítear i mír 2.
 2. Cuirfidh
 an tsonraíocht táirge ar chumas páirtithe leasmhara dálaí ábhartha táirgthe an
 tsonrúcháin tionscnaimh nó an táisc gheografaigh a fhíorú.
 3. I gcás
 ina mbaineann an t-iarratas ar chosaint le limistéar geografach i dtríú tír, i
 dteannta na nithe dá bhforáiltear i mír 1 agus mír 2, beidh cruthúnas
 ann go bhfuil an t-ainm lena mbaineann faoi chosaint ina thír thionscnaimh.
 Airteagal 72
 Iarratasóirí
 1. Féadfaidh
 aon ghrúpa leasmhar táirgeoirí, nó táirgeoir aonair i gcásanna eisceachtúla a
 bhfuil údar cuí leo, cur isteach ar chosaint sonrúcháin tionscnaimh nó táisc
 gheografaigh. Féadfaidh páirtithe
 leasmhara eile páirt a ghlacadh san iarratas.
 2. Féadfaidh
 táirgeoirí cur isteach ar chosaint i gcomhair na bhfíonta a tháirgeann siad
 féin agus ina gcomhair siúd amháin.
 3. Féadfar
 comhiarratas a thíolacadh i gcás ainm a shonraíonn limistéar geografach
 trasteorann nó ainm traidisiúnta a bhaineann le limistéar geografach
 trasteorann.
 Airteagal 73
 Réamh-nós imeachta náisiúnta
 1. Iarratais
 ar chosaint sonrúcháin tionscnaimh nó táisc gheografaigh dá dtagraítear in Airteagal 71,
 ar iarratais iad a bhaineann le fíona a thionscnaítear san Aontas, beidh siad
 faoi réir réamh-nós imeachta náisiúnta.
 2. Má mheasann
 an Ballstát nach gcomhlíonann an sonrúchán tionscnaimh nó an tásc geografach na
 ceanglais nó nach bhfuil sé ag luí le dlí an Aontais, diúltóidh sé an t‐iarratas.
 3. Má
 mheasann an Ballstát go gcomhlíontar na ceanglais, leanfaidh sé nós imeachta náisiúnta
 lena gcinnteofar go bhfoilseofar an tsonraíocht táirge go leordhóthanach ar a
 laghad ar an Idirlíon.
 Airteagal 74
 Grinnscrúdú a dhéanann an Coimisiún
 1. Fógróidh
 an Coimisiún don phobal an dáta do chur isteach an iarratais ar chosaint an
 tsonrúcháin tionscnaimh nó an táisc gheografaigh.
 2. Scrúdóidh
 an Coimisiún na hiarratais ar chosaint dá dtagraítear in Airteagal 71 le
 féachaint an gcomhlíonann siad na coinníollacha atá leagtha síos san Fhoroinn
 seo.
 3. I gcás
 ina measann an Coimisiún go gcomhlíontar na coinníollacha atá leagtha síos san
 Fhoroinn seo, cinnfidh sé, trí bhíthin gníomhartha cur chun feidhme, an
 doiciméad aonair dá dtagraítear in Airteagal 71(1)(d) agus an tagairt
 d'fhoilsiú na sonraíochta táirge arna déanamh le linn an réamh-nós imeachta
 náisiunta a fhoilsiú in Iris Oifigiúil an Aontais Eorpaigh.
 4. I gcás ina measann an
 Coimisiún nach gcomhlíontar na coinníollacha atá leagtha síos san Fhoroinn seo,
 cinnfidh sé, trí bhíthin gnímh cur chun feidhme, an t-iarratas a dhiúltú.
 Déanfar na gníomhartha cur chun feidhme sin a
 ghlacadh i gcomhréir leis an nós imeachta scrúdúcháin dá dtagraítear in Airteagal 162(2).
 Airteagal 75
 Nós imeachta agóide
 Laistigh de dhá mhí ó dháta fhoilsiú an
 doiciméid aonair dá dtagraítear in Airteagal 71(1)(d), féadfaidh Ballstát
 nó tríú tír ar bith, nó duine nádúrtha nó dlítheanach ar bith a bhfuil leas
 dlisteanach aige, atá ina chónaí nó bunaithe i mBallstát eile seachas an ceann
 atá ag déanamh iarratais ar chosaint nó i dtríú tír, agóid a dhéanamh in
 aghaidh na cosanta atá beartaithe trí ráiteas cuí-réasúnaithe maidir leis na
 coinníollacha cáilitheachta mar atá siad leagtha síos san Fhoroinn seo a
 thíolacadh don Choimisiún.
 I gcás daoine nádúrtha nó dlítheanacha atá ina
 gcónaí nó bunaithe i dtríú tíortha, tíolacfar an ráiteas sin, go díreach nó trí
 údaráis na tríú tíre lena mbaineann, laistigh den teorainn ama dhá mhí dá
 dtagraítear sa chéad mhír.
 Airteagal 76
 Cinneadh faoi chosaint
 Ar bhonn na faisnéise atá ar fáil dó ag
 deireadh an nós imeachta agóide dá dtagraítear in Airteagal 75, cinnfidh
 an Coimisiún, trí bhíthin gnímh cur chun feidhme, cosaint a thabhairt don
 sonrúchán tionscnaimh nó don tásc geografach a chomhlíonann na coinníollacha
 atá leagtha síos san Fhoroinn seo agus atá ag luí le dlí an Aontais, nó an
 t-iarratas a dhiúltú i gcás nach gcomhlíontar na coinníollacha sin.
 Déanfar na gníomhartha cur chun feidhme sin a
 ghlacadh i gcomhréir leis an nós imeachta scrúdúcháin dá dtagraítear in Airteagal 162(2).
 Airteagal 77
 Comhainmneacha
 1. I gcás
 ainm a dtíolactar iarratas ina leith agus atá comhainmneach go hiomlán nó i
 bpáirt le hainm atá cláraithe faoin Rialachán seo cheana, clárófar an t-ainm
 sin ag tabhairt aird chuí ar an gcaoi a n-úsáidtear é go traidisiúnta agus go
 háitiúil agus ar aon riosca mearbhaill.
 Ní chlárófar ainm comhainmneach a chuireann an
 tomhaltóir amú sa chaoi go gcreideann sé gur tháinig na táirgí ó chríoch eile
 fiú má tá an t-ainm cruinn fad is a bhaineann le críoch, le réigiún nó le háit
 tionscnaimh iarbhír na dtáirgí sin.
 Beidh úsáid ainm chomhainmnigh chláraithe faoi
 réir dóthain difríochta a bheith ann i gcleachtas idir an t-ainm atá sa chlár
 cheana féin agus an comhainm a cláraíodh ina dhiaidh sin, ag féachaint don ghá
 atá ann caitheamh go cothrom leis na táirgeoirí lena mbaineann agus an gá atá
 ann gan an tomhaltóir a chur amú.
 2. Beidh
 feidhm ag mír 1 mutatis mutandis má tá ainm a bhfuil iarratas
 tíolactha ina leith, comhainmneach go hiomlán nó i bpáirt le tásc geografach
 atá faoi chosaint faoi reachtaíocht Bhallstát.
 3. I gcás
 ina bhfuil sonrúchán tionscnaimh faoi chosaint nó tásc geografach faoi chosaint
 in ainm cineáil fíonchaor nó inarb é sonrúchán tionscnaimh faoi chosaint nó
 tásc geografach faoi chosaint atá san ainm sin, ní úsáidfear an t-ainm sin chun
 táirgí talmhaíochta a lipéadú. Féadfaidh
 an Coimisiún a mhalairt a chinneadh trí bhíthin gníomhartha tarmligthe arna
 nglacadh i gcomhréir le hAirteagal 160, ag cur san áireamh na cleachtais
 lipéadaithe atá ann cheana.
 4. Beidh
 cosaint sonrúcháin tionscnaimh agus tásca geografacha táirgí atá cumhdaithe ag Airteagal 70
 gan dochar do na tásca geografacha faoi chosaint a bhfuil feidhm acu maidir le
 deochanna biotáileacha mar atá siad sainmhínithe in Airteagal 2 de
 Rialachán (CE) Uimh. 110/2008 ó Pharlaimint na hEorpa agus ón gComhairle[34].
 Airteagal 78
 Forais maidir le diúltú cosanta
 1. Ní
 dhéanfar ainm a tháinig chun bheith cineálach a chosaint mar shonrúchán
 tionscnaimh nó mar thásc geografach.
 Chun críocha na Roinne seo, ciallóidh “ainm a
 tháinig chun bheith cineálach” ainm fíona, agus bíodh is go mbaineann sé leis
 an áit nó an réigiún inar táirgeadh nó inar margaíodh an táirge sin ar dtús, is
 ainm coitianta fíona anois é san Aontas.
 Le suíomh cibé atá ainm tagtha chun bheith
 cineálach nó nach bhfuil cuirfear na tosca ábhartha san áireamh, go háirithe:
 (a) an staid faoi mar
 atá san Aontas ag an am, go mór mór i réimsí tomhaltais;
 (b) reachtaíocht
 ábhartha an Aontais nó an reachtaíocht ábhartha náisiúnta.
 2. Ní
 dhéanfar ainm a chosaint mar shonrúchán tionscnaimh nó mar thásc geografach más
 rud é, i bhfianaise an chlú agus na cáile atá ar thrádmharc, go bhféadfadh an
 chosaint sin an tomhaltóir amú maidir le fíorchéannacht an fhíona.
 Airteagal 79
 An gaol le trádmharcanna
 1. I gcás
 ina bhfuil sonrúchán tionscnaimh nó tásc geografach faoi chosaint faoin
 Rialachán seo, diúltófar clárú trádmharc a dtig a úsáid faoi Airteagal 80(2)
 agus a bhaineann le táirge a thig faoi cheann amháin de na catagóirí atá
 liostaithe i gCuid II d'Iarscríbhinn VI má chuirtear isteach an
 t-iarratas ar chlárú an trádmhairc i ndiaidh an dáta ar cuireadh isteach
 iarratas ar chosaint sonrúcháin tionscnaimh nó táisc gheografaigh chuig an
 gCoimisiún agus ina gcosnaítear an sonrúchán tionscnaimh nó an tásc geografach
 ina dhiaidh sin.
 Déanfar trádmharcanna a chláraítear de shárú ar an
 gcéad fhomhír neamhbhailí.
 2. Gan
 dochar d’Airteagal 78(2), maidir le trádmharc a dtig a úsáid faoi Airteagal 80(2),
 agus a ndearnadh iarratas ina leith, nó a cláraíodh nó a bunaíodh trína úsáid,
 agus má dhéantar foráil maidir leis an bhféidearthacht sin sa reachtaíocht lena
 mbaineann i gcríoch an Aontais roimh an dáta a gcuirtear isteach an t-iarratas
 ar chosaint an tsonrúcháin tionscnaimh nó an táisc gheografaigh chuig an
 gCoimisiún, féadfar leanúint dá úsáid agus dá athnuachan d’ainneoin cosanta
 sonrúcháin tionscnaimh nó táisc gheografaigh, ar choinníoll nach bhfuil aon
 fhoras ann go mbeadh an trádmharc neamhbhailí nó go n-aisghairfí é faoi
 Threoir 2008/95/CE ó Pharlaimint na hEorpa agus ón gComhairle an 22
 Deireadh Fómhair 2008 maidir le comhfhogasú dhlíthe na mBallstát a bhaineann le
 trádmharcanna[35]
 nó i Rialachán (CE) Uimh. 207/2009 ón gComhairle maidir leis an trádmharc
 Comhphobail[36].
 Sna cásanna sin féadfar an sonrúchán tionscnaimh
 nó an tásc geografach a úsáid taobh leis na trádmharcanna ábhartha.
 Airteagal 80
 Cosaint
 1. Féadfaidh
 aon oibreoir atá ag margú fíona sonrúchán tionscnaimh faoi chosaint agus tásc
 geografach faoi chosaint a úsáid má táirgeadh an fíon i gcomhréir leis an
 tsonraíocht táirge chomhfhreagrach.
 2. Déanfar
 sonrúchán tionscnaimh faoi chosaint agus tásc geografach faoi chosaint agus an
 fíon a úsáideann an t-ainm sin faoi chosaint i gcomhréir leis na sonraíochtaí
 táirge a chosaint in aghaidh:
 (a) aon úsáide tráchtála dírí nó indírí an ainm sin faoi chosaint:
 (i) arna baint ag táirgí inchomparáide nach gcomhlíonann sonraíocht táirge
 an ainm faoi chosaint; nó
 (ii) a mhéid is a bhaineann an úsáid sin leas as an gcáil atá ag sonrúchán
 tionscnaimh nó ag tásc geografach;
 (b) aon mhí-úsáide, aithrise nó tabhartha chun cuimhne, fiú má shonraítear
 fíorthionscnamh an táirge nó na seirbhíse nó má aistrítear, má thrascríobhtar
 nó má thraslitrítear an t-ainm faoi chosaint nó má chuirtear slonn mar “stíl”,
 “cineál”, “modh”, “mar a tháirgtear i”, “aithris”, “blas”, “cosúil” nó nath
 éigin dá samhail leis;
 (c) aon táisc bhréagaigh nó mhíthreoraigh eile maidir le foinse,
 tionscnamh, nádúr nó cáilíochtaí bunúsacha an táirge, ar an bpacáistiú laistigh
 nó ar an bpacáistiú lasmuigh, san ábhar fógraíochta nó sna doiciméid a
 bhaineann leis an táirge áirithe fíona, agus pacáistiú an táirge i gcoimeádán a
 d’fhéadfadh barúil bhréige a thabhairt faoina thionscnamh;
 (d) aon chleachtais eile a d’fhéadfadh an tomhaltóir a chur amú maidir le
 fíorthionscnamh an táirge.
 3. Ní
 thiocfaidh sonrúcháin tionscnaimh faoi chosaint ná tásca geografacha faoi
 chosaint chun bheith cineálach san Aontas de réir bhrí Airteagal 78(1).
 Airteagal 81
 An Clár
 Bunóidh agus coimeádfaidh an Coimisiún clár
 leictreonach sonrúchán tionscnaimh faoi chosaint agus tásc geografach faoi chosaint
 i gcomhair fíona agus beidh rochtain ag an bpobal air. Féadfar sonrúcháin tionscnaimh agus tásca geografacha a bhaineann le
 táirgí ó thríú tíortha agus atá faoi chosaint san Aontas faoi chomhaontú
 idirnáisiúnta a bhfuil an tAontas ina pháirtí conarthach ann a chlárú sa chlár. Clárófar ainmneacha den sórt sin sa chlár mar
 thásca geografacha faoi chosaint, ach amháin má sainaithníodh iad go sonrach sa
 chomhaontú sin mar shonrúcháin tionscnaimh faoi chosaint faoin Rialachán seo.
 Airteagal 82
 Leasuithe ar shonraíochtaí táirgí
 Féadfaidh iarratasóir a chomhlíonann na
 coinníollacha atá leagtha síos de bhun Airteagal 86(4)(b) cur isteach ar
 fhormheas leasú ar shonraíocht táirge sonrúcháin tionscnaimh faoi chosaint nó
 táisc gheografaigh faoi chosaint, go háirithe chun forbairtí in eolas teicniúil
 agus eolaíoch a chur san áireamh nó chun an limistéar geografach lena mbaineann
 a athshainiú. Tabharfar tuairisc ar
 na leasuithe sin agus na cúiseanna leo le fios sna hiarratais.
 Airteagal 83
 Cealú
 Féadfaidh an Coimisiún, ar a thionscnamh féin
 nó ar iarraidh chuí-réasúnaithe ó Bhallstát, ó thríú tír nó ó dhuine nádúrtha
 nó dlítheanach a bhfuil leas dlisteanach aige, cinneadh a dhéanamh, trí bhíthin
 gnímh cur chun feidhme, cosaint sonrúcháin tionscnaimh nó táisc gheografaigh a
 chealú mura n-áirithítear go gcomhlíontar an tsonraíocht táirge chomhfhreagrach
 a thuilleadh.
 Déanfar na gníomhartha cur chun feidhme sin a
 ghlacadh i gcomhréir leis an nós imeachta scrúdúcháin dá dtagraítear in Airteagal 162(2).
 Airteagal 84
 Ainmneacha fíonta cosanta atá ann cheana féin
 1. Beidh
 ainmneacha fíonta cosanta go huathoibríoch faoin Rialachán seo, ar ainmneacha
 iad atá cosanta i gcomhréir le hAirteagal 51 agus Airteagal 54 de
 Rialachán (CE) Uimh. 1493/1999 ón gComhairle[37] agus le hAirteagal 28 de
 Rialachán (CE) Uimh. 753/2002 ón gCoimisiún[38]. Liostóidh an Coimisiún iad sa chlár dá bhforáiltear in Airteagal 81
 den Rialachán seo.
 2. Déanfaidh
 an Coimisiún an beart comhfhreagrach foirmeálta, eadhon ainmneacha fíonta a
 bhfuil feidhm ag Airteagal 191(3) de Rialachán (AE) Uimh. [COIM(2010)799]
 maidir leo a bhaint den chlár dá bhforáiltear in Airteagal 81 trí bhíthin
 gníomhartha cur chun feidhme.
 3. Ní
 bheidh feidhm ag Airteagal 83 maidir le hainmneacha cosanta fíonta atá ann
 cheana agus dá dtagraítear i mír 1 den Airteagal seo.
 Go dtí an 31 Nollaig 2014 féadfaidh an Coimisiún,
 ar a thionscnamh féin, cinneadh a dhéanamh, trí bhíthin gníomhartha cur chun
 feidhme, cosaint ainmneacha fíonta cosanta atá ann cheana féin dá dtagraítear i
 mír 1 den Airteagal seo a chealú mura gcomhlíonann siad na coinníollacha
 atá leagtha síos in Airteagal 70.
 Déanfar na gníomhartha cur chun feidhme sin a
 ghlacadh i gcomhréir leis an nós imeachta scrúdúcháin dá dtagraítear in Airteagal 162(2).
 Airteagal 85
 Táillí
 Féadfaidh Ballstáit táillí a ghearradh chun a
 gcostais a chlúdach, lena n-áirítear na cinn a thabhaíonn siad ag scrúdú
 iarratas um chosaint, ráiteas agóide, iarratas ar leasuithe agus iarrataí ar
 chealuithe faoin bhForoinn seo.
 Airteagal 86
 Cumhachtaí tarmligthe
 1. Tabharfar
 de chumhacht don Choimisiún gníomhartha tarmligthe a ghlacadh i gcomhréir le hAirteagal 160
 chun foráil a dhéanamh maidir le bearta atá liostaithe i mír 2 go mír 5
 den Airteagal seo.
 2. Agus
 sainiúlachtaí an táirgthe sa limistéar geografach críochaithe á gcur san
 áireamh, féadfaidh an Coimisiún, trí bhíthin gníomhartha tarmligthe:
 (a) na prionsabail
 maidir le críochú an limistéir gheografaigh a ghlacadh, agus
 (b) sainmhínithe,
 srianta agus maoluithe maidir leis an táirgeadh sa limistéar geografach
 críochaithe a ghlacadh.
 3. Ag cur
 san áireamh an gá atá ann le cáilíocht agus inrianaitheacht táirgí a áirithiú,
 féadfaidh an Coimisiún, trí bhíthin gníomhartha tarmligthe, foráil a dhéanamh
 maidir leis na coinníollacha faoina bhféadfaidh ceanglais bhreise a bheith ar
 áireamh i sonraíochtaí táirgí.
 4. Ag cur
 san áireamh an gá atá ann le cearta agus leasanna dlisteanacha táirgeoirí nó
 oibreoirí a áirithiú, féadfaidh an Coimisiún, trí bhíthin gníomhartha
 tarmligthe, rialacha maidir leis na nithe seo a leanas a ghlacadh:
 (a) eilimintí na sonraíochta táirge;
 (b) an cineál iarratasóra a fhéadfaidh cur isteach ar chosaint sonrúcháin
 tionscnaimh nó táisc gheografaigh;
 (c) na coinníollacha atá le comhlíonadh i ndáil le hiarratas ar chosaint
 sonrúcháin tionscnaimh nó táisc gheografaigh, réamh-nósanna imeachta náisiúnta,
 grinnscrúdú a dhéanann an Coimisiún, an nós imeachta agóide, agus nós imeachta
 maidir le leasú, cealú agus tiontú sonrúchán tionscnaimh faoi chosaint nó tásc
 geografach faoi chosaint;
 (d) na coinníollacha is infheidhme maidir le hiarratais trasteorann;
 (e) na coinníollacha i gcomhair iarratas a bhaineann le limistéir
 gheografacha i dtríú tír;
 (f) an dáta óna mbeidh feidhm ag cosaint nó ag leasú ar chosaint;
 (g) na coinníollacha a bhaineann le leasuithe ar shonraíochtaí táirgí.
 5. Ag cur
 san áireamh an gá atá ann le cosaint leordhóthanach a áirithiú, féadfaidh an
 Coimisiún, trí bhíthin gníomhartha tarmligthe, srianta a ghlacadh maidir leis
 an ainm cosanta.
 6. Ag cur
 san áireamh an gá atá ann a áirithiú nach ndéanann cur i bhfeidhm na Foroinne
 seo dochar d'oibreoirí eacnamaíocha ná d'údaráis inniúla a mhéid is a bhaineann
 le hainmneacha fíonta dár deonaíodh cosaint roimh an 1 Lúnasa 2009 nó a
 ndearnadh iarratas ar chosaint ina leith roimh an dáta sin, féadfaidh an
 Coimisiún, trí bhíthin gníomhartha tarmligthe, forálacha idirthréimhseacha a
 ghlacadh maidir leis na nithe seo a leanas:
 (a) ainmneacha fíonta a d’aithnigh Ballstáit mar shonrúcháin tionscnaimh nó
 mar thásca geografacha faoin 1 Lúnasa 2009 agus ainmneacha fíonta a ndearnadh
 iarratas ar chosaint ina leith roimh an dáta sin;
 (b) réamh-nós imeachta náisiúnta;
 (c) fíonta a cuireadh ar an margadh nó a lipéadaíodh roimh dháta sonrach; agus
 (d) leasuithe ar na sonraíochtaí táirgí.
 Airteagal 87
 Cumhachtaí cur chun feidhme
 1. Féadfaidh
 an Coimisiún, trí bhíthin gníomhartha cur chun feidhme, na bearta is gá a
 ghlacadh maidir leis an méid seo a leanas:
 (a) an fhaisnéis atá le soláthar sa tsonraíocht táirge maidir leis an nasc
 idir an limistéar geografach agus an táirge deiridh;
 (b) cinntí maidir le cosaint nó diúltú a chur ar fáil don phobal;
 (c) an clár dá dtagraítear in Airteagal 81 a bhunú agus a choimeád;
 (d) an tiontú ó shonrúchán tionscnaimh faoi chosaint go tásc geografach
 faoi chosaint;
 (e) iarratais trasteorann a chur isteach.
 Déanfar na gníomhartha cur chun feidhme sin a
 ghlacadh i gcomhréir leis an nós imeachta scrúdúcháin dá dtagraítear in Airteagal 162(2).
 2. Féadfaidh
 an Coimisiún, trí bhíthin gníomhartha cur chun feidhme, na bearta is gá a
 ghlacadh maidir leis an nós imeachta le haghaidh scrúdú a dhéanamh ar iarratais
 ar chosaint nó le haghaidh leasú ar shonrúchán tionscnaimh nó ar thásc
 geografach a fhormheas, chomh maith leis an nós imeachta le haghaidh iarrataí
 ar agóid, ar chealú, nó ar thiontú, agus le haghaidh faisnéis a chur isteach a
 bhaineann le hainmneacha fíonta cosanta atá ann cheana féin, go háirithe maidir
 le:
 (a) teimpléid do
 dhoiciméid agus an fhormáid ina gcuirfear ar aghaidh iad;
 (b) teorainneacha ama;
 (c) mionsonraí na bhfíoras, na fianaise agus
 na ndoiciméad tacaíochta atá le cur isteach chun tacú le hiarratas nó le
 hiarraidh.
 Déanfar na gníomhartha cur chun feidhme sin a
 ghlacadh i gcomhréir leis an nós imeachta scrúdúcháin dá dtagraítear in Airteagal 162(2).
 Airteagal 88
 Cumhachtaí eile cur chun feidhme
 I gcás ina measfar nach bhfuil agóid
 inghlactha, cinnfidh an Coimisiún, trí bhíthin gníomhartha cur chun feidhme ,
 an t-iarratas nó an iarraidh a dhiúltú toisc gan é nó í a bheith inghlactha.
 Foroinn 3
 Téarmaí traidisiúnta
 Airteagal 89
 Sainmhíniú
 Ciallóidh “téarma traidisiúnta” téarma a
 úsáidtear go traidisiúnta i mBallstáit i gcás na dtáirgí dá dtagraítear in Airteagal 69(1):
 (a) le sonrú go
 bhfuil sonrúchán tionscnaimh faoi chosaint nó tásc geografach faoi chosaint ag
 an táirge sin faoi dhlí an Aontais nó faoi dhlí náisiúnta; nó
 (b) leis an modh
 táirgthe nó an modh aosaithe, nó cáilíocht nó dath an táirge, nó cineál áite nó
 imeacht faoi leith a bhfuil baint aici le stair an táirge a bhfuil sonrúchán
 tionscnaimh faoi chosaint nó tásc geografach faoi chosaint aige a shonrú.
 Airteagal 90
 Cosaint
 1. Ní
 fhéadfar téarma traidisiúnta faoi chosaint a úsáid ach amháin i gcomhair táirge
 a táirgeadh i gcomhréir leis an sainmhíniú dá dtagraítear in Airteagal 89.
 Cosnófar téarmaí traidisiúnta in aghaidh úsáide
 neamhdhleathaí.
 Déanfaidh na Ballstáit na bearta is gá le deireadh
 a chur le húsáid neamhdhleathach téarmaí traidisiúnta atá faoi chosaint.
 2. Ní
 thiocfaidh téarmaí traidisiúnta chun bheith cineálach san Aontas.
 Airteagal 91
 Cumhachtaí tarmligthe
 1. Tabharfar
 de chumhacht don Choimisiún gníomhartha tarmligthe a ghlacadh i gcomhréir le hAirteagal 160
 chun foráil a dhéanamh maidir le bearta atá liostaithe i mír 2 go 4 den Airteagal
 seo.
 2. Ag cur
 san áireamh an gá atá ann cosaint leordhóthanach a áirithiú, féadfaidh an
 Coimisiún, trí bhíthin gníomhartha tarmligthe, forálacha a ghlacadh maidir le
 teanga agus litriú an téarma atá le cosaint.
 3. Ag cur
 san áireamh an gá atá ann le cearta agus leasanna dlisteanacha táirgeoirí nó oibreoirí
 a áirithiú, féadfaidh an Coimisiún, trí bhíthin gníomhartha tarmligthe, na
 nithe seo a leanas a leagan síos:
 (a) na hiarratasóirí a
 fhéadfaidh cur isteach ar chosaint téarma traidisiúnta;
 (b) coinníollacha
 bailíochta iarratais ar aitheantas téarma traidisiúnta;
 (c) na forais le hagóid
 a dhéanamh i gcoinne aitheantais bheartaithe le haghaidh téarma traidisiúnta;
 (d) raon feidhme na
 cosanta, an gaol le trádmharcanna, téarmaí traidisiúnta faoi chosaint,
 sonrúcháin tionscnaimh faoi chosaint nó tásca geografacha faoi chosaint,
 comhainmneacha, nó ainmneacha áirithe fíonchaor;
 (e) na forais le cealú téarma traidisiúnta;
 (f) an dáta a gcuirfear isteach iarratas nó iarraidh;
 (g) na nósanna imeachta atá le leanúint i ndáil le hiarratas ar chosaint
 téarma traidisiúnta, lena n-áirítear grinnscrúdú atá le déanamh ag an
 gCoimisiún, nósanna imeachta agóide agus na nósanna imeachta maidir le cealú
 agus modhnú.
 4. Ag cur
 na sainiúlachtaí i dtrádáil idir an tAontas agus tríú tíortha áirithe san
 áireamh, féadfaidh an Coimisiún, trí bhíthin gníomhartha tarmligthe, na
 coinníollacha a ghlacadh faoina bhféadfar téarmaí traidisiúnta a úsáid ar
 tháirgí ó thríú tíortha agus a fhoráil go mbeidh maoluithe ar Airteagal 89.
 Airteagal 92
 Cumhachtaí cur chun feidhme i gcomhréir leis an nós imeachta scrúdúcháin
 1. Féadfaidh
 an Coimisiún, trí bhíthin gníomhartha cur chun feidhme, na bearta is gá a
 ghlacadh maidir leis an nós imeachta le haghaidh scrúdú a dhéanamh ar iarratais
 ar chosaint nó le haghaidh modhnú ar théarma traidisiúnta a fhormheas, chomh
 maith leis an nós imeachta le haghaidh iarrataí ar agóid nó ar chealú, go
 háirithe maidir le:
 (a) teimpléid do dhoiciméid agus an fhormáid ina gcuirfear ar aghaidh iad;
 (b) teorainneacha ama;
 (c) mionsonraí na bhfíoras, na fianaise agus na ndoiciméad tacaíochta atá
 le cur isteach chun tacú leis an iarratas nó an iarraidh;
 (d) rialacha mionsonraithe maidir le téarmaí traidisiúnta faoi chosaint a
 chur ar fáil don phobal.
 2. Féadfaidh
 an Coimisiún, trí bhíthin gníomhartha cur chun feidhme, cinneadh a dhéanamh
 glacadh le hiarratas ar chosaint téarma traidisiúnta nó an t-iarratas a dhiúltú
 nó glacadh le hiarraidh ar mhodhnú an téarma faoi chosaint nó ar chosaint
 téarma traidisiúnta a chealú nó an iarraidh sin a dhiúltú.
 3. Forálfaidh an Coimisiún, trí
 bhíthin gníomhartha cur chun feidhme, go gcosnófar téarmaí traidisiúnta ar
 glacadh leis an iarratas ar chosaint ina leith, go háirithe trína n-aicmiú i
 gcomhréir le hAirteagal 89 agus trí shainmhíniú agus/nó na coinníollacha
 úsáide a fhoilsiú.
 4. Déanfar na gníomhartha cur
 chun feidhme dá dtagraítear i mír 1 go mír 3 den Airteagal seo a ghlacadh
 i gcomhréir leis an nós imeachta scrúdúcháin dá dtagraítear in Airteagal 162(2).
 Airteagal 93
 Cumhachtaí eile cur chun feidhme
 I gcás ina measfar nach bhfuil agóid
 inghlactha, cinnfidh an Coimisiún, trí bhíthin gníomhartha cur chun feidhme, í
 a dhiúltú toisc í a bheith inghlactha.
 Roinn 3
 Lipéadú agus cur i láthair in earnáil an fhíona
 Airteagal 94
 Sainmhíniú
 Chun críocha na Roinne seo:
 (a) ciallóidh
 “lipéadú” aon fhocail, sonraí, trádmharcanna, ainm branda, ábhar pictiúrtha nó
 siombail a chuirtear ar aon phacáistiú, doiciméad, fógra, lipéad, fáinne nó
 coiléar a ghabhann le táirge faoi leith nó a thagraíonn dó;
 (b) ciallóidh “cur
 i láthair” aon fhaisnéis a chuirtear in iúl do thomhaltóirí de bhua phacáistiú
 an táirge lena mbaineann, lena n-áirítear cruth agus cineál na mbuidéal.
 Airteagal 95
 Infheidhmeacht rialacha cothrománacha
 Ach amháin mar a fhoráiltear a mhalairt sa
 Rialachán seo, beidh feidhm ag Treoir 2008/95/CE, Treoir 89/396/CEE
 ón gComhairle[39],
 Treoir 2000/13/CE ó Pharlaimint na hEorpa agus ón gComhairle[40] agus Treoir 2007/45/CE ó
 Pharlaimint na hEorpa agus ón gComhairle[41]
 maidir leis an lipéadú agus an cur i láthair.
 Airteagal 96
 Sonraí éigeantacha
 1. Beidh na
 sonraí éigeantacha seo a leanas ar áireamh i lipéadú agus i gcur i láthair na
 dtáirgí dá dtagraítear i bpointí 1 go 11, 13, 15 agus 16 de Chuid II d'Iarscríbhinn VI
 agus a mhargaítear san Aontas nó atá le honnmhairiú:
 (a) an sonrúchán le
 haghaidh chatagóir an táirge fíniúna i gcomhréir le Cuid II d'Iarscríbhinn VI;
 (b) i gcomhair fíonta a
 bhfuil sonrúchán tionscnaimh faoi chosaint nó tásc geografach faoi chosaint
 acu:
 (i) an téarma
 “sonrúchán tionscnaimh faoi chosaint” nó “tásc geografach faoi chosaint”; agus
 (ii) ainm an
 tsonrúcháin tionscnaimh faoi chosaint nó ainm an táisc gheografaigh faoi
 chosaint;
 (c) an neart alcóil
 iarbhír de réir toirte;
 (d) tásc maidir le
 foinse;
 (e) tásc maidir leis an
 mbuidéalaí nó, i gcás fíona shúilínigh, fíona shúilínigh aeraithe, fíona
 shúilínigh ardchaighdeáin, nó fíona shúilínigh aramataigh ardchaighdeáin, ainm
 an táirgeora nó an díoltóra;
 (f) tásc maidir leis an
 allmhaireoir i gcás fíonta allmhairithe; agus
 (g) i gcás fíona
 shúilínigh, fíona shúilínigh aeraithe, fíona shúilínigh ardchaighdeáin, nó
 fíona shúilínigh aramataigh ardchaighdeáin, tásc maidir leis an gcion siúcra.
 2. De
 mhaolú ar mhír 1(a) féadfar an tagairt do chatagóir an táirge fíniúna a
 fhágáil ar lár i gcás fíonta a bhfuil ainm sonrúcháin tionscnaimh faoi chosaint
 nó táisc gheografach faoi chosaint ar áireamh ar a lipéid.
 3. De
 mhaolú ar mhír 1(b) féadfar an tagairt do na téarmaí “sonrúchán
 tionscnaimh faoi chosaint” nó “tásc geografach faoi chosaint” a fhágáil ar lár
 sna cásanna seo a leanas:
 (a) i gcás ina léirítear
 téarma traidisiúnta mar a thagraítear dó in Airteagal 89 (a) ar an lipéad;
 (b) in imthosca
 eisceachtúla a bhfuil údar cuí leo agus atá le cinneadh ag an gCoimisiún trí
 bhíthin gníomhartha tarmligthe arna nglacadh i gcomhréir le hAirteagal 160
 ag cur san áireamh an gá atá ann lena áirithiú go gcomhlíontar cleachtais
 lipéadaithe atá ann cheana.
 Airteagal 97
 Sonraí roghnacha
 1. Féadfaidh
 na sonraí roghnacha seo a leanas a bheith ar áireamh i lipéadú agus i gcur i
 láthair na dtáirgí dá dtagraítear i bpointí 1 go 11, 13, 15 agus 16 de
 Chuid II d'Iarscríbhinn VI:
 (a) bliain fhómhar an fhíona;
 (b) ainm chineál fíonchaoire amháin nó níos mó;
 (c) i gcás fíonta seachas na cinn dá dtagraítear in Airteagal 96(1)(g),
 téarmaí lena léirítear an cion siúcra;
 (d) i gcás fíonta a bhfuil sonrúchán tionscnaimh faoi chosaint nó tásc
 geografach faoi chosaint acu, téarmaí traidisiúnta mar a thagraítear dóibh in Airteagal 89(b);
 (e) siombail an Aontais lena léirítear an sonrúchán tionscnaimh faoi
 chosaint nó an tásc geografach faoi chosaint;
 (f) téarmaí lena dtagraítear do mhodhanna áirithe táirgthe;
 (g) i gcás fíonta a bhfuil sonrúchán tionscnaimh faoi chosaint nó tásc
 geografach faoi chosaint acu, ainm aonaid gheografaigh eile atá níos lú nó níos
 mó ná an limistéar atá i gceist leis an sonrúchán tionscnaimh nó an tásc
 geografach.
 2. Gan
 dochar d’Airteagal 77(3), maidir le húsáid na sonraí dá dtagraítear i mír 1(a)
 agus (b) den Airteagal seo i gcás fíonta gan sonrúchán tionscnaimh faoi
 chosaint nó tásc geografach faoi chosaint:
 (a) tabharfaidh Ballstáit isteach dlíthe, rialacháin nó forálacha
 riaracháin lena áirithiú go mbeidh nósanna imeachta maidir le deimhniú,
 formheas agus fíorú ann lena ráthú gur fíor an fhaisnéis lena mbaineann;
 (b) féadfaidh Ballstáit, ar bhonn critéar neamh-idirdhealaitheach agus
 oibiachtúil agus aird chuí á tabhairt ar iomaíocht dhílis, liostaí de na
 cineálacha sin fíonchaor a eisiatar a tharraingt suas i gcomhair fíona a
 tháirgtear ó chineálacha fíonchaor ina gcríocha, sna cásanna seo a leanas go
 háirithe:
 (i) má tá riosca ann go gcuirfear mearbhall ar thomhaltóirí maidir le
 fíorthionscnamh an fhíona toisc go bhfuil an cineál fíonchaoire sin ina
 dhlúthchuid de shonrúchán tionscnaimh faoi chosaint nó de thásc geografach faoi
 chosaint atá ann cheana;
 (ii) más rud é nach mbeadh seiceálacha éifeachtach ó thaobh costais de toisc
 gur cuid an-bheag d’fhíonghort an Bhallstáit an cineál fíonchaoire sin;
 (c) ní chuirfear ainm an chineáil fíonchaoire ar an lipéad má mheasctar
 fíonta ó Bhallstáit éagsúla ach amháin má aontaíonn na Ballstáit lena mbaineann
 a mhalairt agus má áirithíonn siad go bhfuil na nósanna imeachta ábhartha
 maidir le deimhniú, formheas agus fíorú indéanta.
 Airteagal 98
 Teangacha
 1. Beidh na
 sonraí éigeantacha agus na sonraí roghnacha dá dtagraítear in Airteagal 96
 agus Airteagal 97 le feiceáil i gceann amháin de theangacha oifigiúla an
 Aontais nó níos mó i gcás ina gcuirtear in iúl i bhfocail iad.
 2. D’ainneoin
 mhír 1 beidh ainm sonrúcháin tionscnaimh faoi chosaint nó táisc gheografaigh
 faoi chosaint nó téarma traidisiúnta mar a thagraítear dóibh in Airteagal 89(b)
 le feiceáil ar an lipéad sa teanga nó sna teangacha lena mbaineann an chosaint.
 I gcás sonrúcháin tionscnaimh faoi chosaint nó
 táisc gheografaigh faoi chosaint nó sonrúcháin shonraigh náisiúnta scríofa in
 aibítir nach aibítir Laidineach í, féadfar an t-ainm a thaispeáint freisin i
 gceann amháin nó níos mó de theangacha oifigiúla an Aontais.
 Airteagal 99
 Cumhachtaí tarmligthe
 1. Tabharfar
 de chumhacht don Choimisiún gníomhartha tarmligthe a ghlacadh i gcomhréir le hAirteagal 160
 chun foráil a dhéanamh maidir le bearta atá liostaithe i mír 2 go mír 6
 den Airteagal seo.
 2. Ag cur
 san áireamh an gá atá ann le comhlíonadh rialacha cothrománacha maidir le
 lipéadú agus cur i láthair a áirithiú agus chun sainiúlachtaí earnáil an fhíona
 a chur san áireamh, féadfaidh an Coimisiún, trí bhíthin gníomhartha tarmligthe,
 sainmhínithe, rialacha agus srianta a ghlacadh maidir leis na nithe seo a
 leanas:
 (a) cur i láthair agus úsáid sonraí lipéadaithe seachas na cinn dá
 bhforáiltear sa Roinn seo;
 (b) sonraí éigeantacha
 maidir le:
 (i) téarmaí atá le
 húsáid chun na sonraí éigeantacha agus coinníollacha úsáide na sonraí sin a
 fhoirmliú;
 (ii) téarmaí lena
 dtagraítear do ghabháltas agus coinníollacha úsáide na dtéarmaí sin;
 (iii) forálacha lena
 dtugtar údarú do na Ballstáit táirgeora rialacha breise maidir le sonraí
 éigeantacha a leagan síos;
 (iv) forálacha lena
 n-údaraítear maoluithe breise i dteannta na maoluithe dá dtagraítear in Airteagal 96(2)
 maidir leis an tagairt do chatagóir an táirge fíniúna a fhágáil ar lár; agus
 (v) forálacha ar úsáid teangacha;
 (c) sonraí roghnacha maidir le:
 (i) téarmaí atá le húsáid chun na sonraí roghnacha agus coinníollacha
 úsáide na sonraí sin a fhoirmliú;
 (ii) forálacha lena dtugtar údarú do na Ballstáit táirgeora rialacha breise
 maidir le sonraí roghnacha a leagan síos;
 (d) an cur i láthair:
 (i) coinníollacha úsáide cruthanna áirithe buidéal, agus liosta de
 chruthanna sonracha buidéal ar leith;
 (ii) coinníollacha úsáide buidéal agus iamh den chineál a úsáidtear i
 gcomhair fíona shúilínigh;
 (iii) forálacha lena dtugtar údarú do na Ballstáit táirgeora rialacha breise
 maidir le cur i láthair a leagan síos;
 (iv) forálacha ar úsáid teangacha.
 3. Ag cur
 san áireamh an gá atá ann le héifeachtúlacht na nósanna imeachta maidir le
 deimhniú, formheas agus fíorú dá bhforáiltear sa Roinn seo a áirithiú,
 féadfaidh an Coimisiún, trí bhíthin gníomhartha tarmligthe, na bearta is gá a
 ghlacadh.
 4. Ag cur
 san áireamh an gá atá ann le leasanna dlisteanacha oibreoirí a áirithiú,
 féadfaidh an Coimisiún, trí bhíthin gníomhartha tarmligthe, rialacha a ghlacadh
 maidir le lipéadú agus cur i láthair sealadach fíonta a bhfuil sonrúchán
 tionscnaimh nó tásc geografach acu, i gcás ina gcomhlíonann an sonrúchán
 tionscnaimh nó an tásc geografach sin na ceanglais is gá.
 5. Ag cur
 san áireamh an gá atá ann lena áirithiú nach ndéantar dochar d'oibreoirí
 eacnamaíocha, féadfaidh an Coimisiún, trí bhíthin gníomhartha tarmligthe,
 forálacha idirthréimhseacha a ghlacadh maidir le fíon arna chur ar an margadh
 agus arna lipéadú roimh an 1 Lúnasa 2009.
 6. Ag cur
 san áireamh an gá atá ann le sainiúlachtaí i dtrádáil idir an tAontas agus tríú
 tíortha áirithe a chur san áireamh, féadfaidh an Coimisiún, trí bhíthin
 gníomhartha tarmligthe, maoluithe ar an Roinn seo a ghlacadh maidir le trádáil
 idir an tAontas agus tríú tíortha áirithe.
 Airteagal 100
 Cumhachtaí cur chun feidhme i gcomhréir leis an nós imeachta scrúdúcháin
 Féadfaidh an Coimisiún, trí bhíthin gníomhartha
 cur chun feidhme, na bearta is gá a ghlacadh maidir le nósanna imeachta agus
 critéir theicniúla. Déanfar na gníomhartha cur chun feidhme sin a ghlacadh i
 gcomhréir leis an nós imeachta scrúdúcháin dá dtagraítear in Airteagal 162(2).
 CAIBIDIL II
 FORÁLACHA SONRACHA D'EARNÁLACHA INDIBHIDIÚLA
 Roinn 1
 Siúcra
 Airteagal 101
 Comhaontuithe in earnáil an tsiúcra
 1. Is iad
 na comhaontuithe scríofa a dhéanfar laistigh den earnáil idir saothraithe
 Aontais biatais siúcra agus siúcra cána agus gnóthais siúcra an Aontais a
 rialóidh na téarmaí maidir le ceannach biatais siúcra agus siúcra cána, lena
 n-áirítear comhaontuithe réamhchurtha seachadta.
 2. Ag cur
 sainiúlachtaí earnáil an tsiúcra san áireamh, tabharfar de chumhacht don
 Choimisiún gníomhartha tarmligthe a ghlacadh i gcomhréir le hAirteagal 160
 maidir le coinníollacha na gcomhaontuithe dá dtagraítear i mír 1 den Airteagal
 seo.
 Roinn 2
 Fíon
 Airteagal 102
 Clár agus fardal fíonghort
 1. Coimeádfaidh
 Ballstáit clár fíonghort ina mbeidh faisnéis atá cothrom le dáta maidir leis an
 acmhainneacht táirgthe.
 2. Ní
 bheidh Ballstáit ina bhfuil an limistéar iomlán ina bhfuil fíniúnacha de
 chineálacha fíonchaor plandaithe atá aicmithe de réir Airteagal 63(2) níos
 lú ná 500 heicteár faoi réir na hoibleagáide atá leagtha síos i mír 1 den Airteagal
 seo.
 3. Déanfaidh
 Ballstáit, a dhéanann foráil maidir le hathstruchtúrú agus athchóiriú fíonghort
 ina gcláir thacaíochta i gcomhréir le hAirteagal 44, ar bhonn an chláir
 fíonghort, fardal uasdátaithe dá n-acmhainneacht táirgthe, a thíolacadh don
 Choimisiún faoin 1 Márta gach bliain.
 4. Ag cur san áireamh an gá atá
 ann le faireachán ar an acmhainneacht táirgthe agus fíorú na hacmhainneachta
 sin ag Ballstáit a éascú, tabharfar de chumhacht don Choimisiún gníomhartha
 tarmligthe a ghlacadh i gcomhréir le hAirteagal 160 maidir le rialacha
 maidir le raon feidhme agus ábhar an chláir fíonghort agus maidir le díolúintí.
 5. Tar éis an 1 Eanáir 2016,
 féadfaidh an Coimisiún, trí bhíthin gnímh cur chun feidhme, cinneadh a dhéanamh
 nach bhfuil feidhm a thuilleadh ag mír 1 go mír 3 den Airteagal seo.
 Déanfar an gníomh cur chun feidhme sin a ghlacadh i gcomhréir leis an nós
 imeachta scrúdúcháin dá dtagraítear in Airteagal 162(2).
 Airteagal 103
 Doiciméid faoi iamh agus clár
 1. Cuirfear
 táirgí earnáil an fhíona i gcúrsaíocht laistigh den Aontas agus doiciméad atá
 údaraithe go hoifigiúil ag gabháil leo.
 2. Maidir
 le daoine nádúrtha nó dlítheanacha nó grúpaí daoine a bhfuil táirgí acu atá
 cumhdaithe ag earnáil an fhíona i bhfeidhmiú a gcuid trádála, go háirithe
 táirgeoirí, buidéalaithe agus próiseálaithe, chomh maith le ceannaithe,
 coimeádfaidh siad cláir isteach agus cláir amach i dtaobh na dtáirgí sin.
 3. Agus an
 gá atá ann le hiompar táirgí fíona agus fíorú na dtáirgí sin ag Ballstáit a
 éascú san áireamh, tabharfar de chumhacht don Choimisiún gníomhartha tarmligthe
 a ghlacadh i gcomhréir le hAirteagal 160 maidir leis na nithe seo a
 leanas:
 (a) rialacha maidir leis an doiciméad faoi iamh agus a úsáid;
 (b) na coinníollacha faoina measfar go ndeimhnítear sonrúcháin tionscnaimh
 nó tásca geografacha faoi chosaint le doiciméad faoi iamh;
 (c) oibleagáid clár a choimeád agus úsáid an chláir sin;
 (d) cé a choimeádfaidh clár agus díolúintí ón oibleagáid clár a choimeád;
 (e) na hoibríochtaí atá le bheith ar áireamh sa chlár.
 4. Féadfaidh
 an Coimisiún, trí bhíthin gníomhartha cur chun feidhme, na nithe seo a leanas a
 ghlacadh:
 (a) rialacha maidir le comhdhéanamh an chláir, na táirgí atá le bheith sa
 chlár, spriocanna d'iontrálacha i gcláir agus clabhsúr clár;
 (b) bearta lena gcuirtear de cheangal ar Bhallstáit na céatadáin uasta is
 inghlactha i gcomhair caillteanas a chinneadh;
 (c) forálacha ginearálta agus idirthréimhseacha do choimeád clár;
 (d) rialacha lena gcinntear cá fhad a
 dhéanfar doiciméid faoi iamh agus cláir a choimeád.
 Déanfar na gníomhartha cur chun feidhme sin a
 ghlacadh i gcomhréir leis an nós imeachta scrúdúcháin dá dtagraítear in Airteagal 162(2).
 Roinn 3
 Bainne agus táirgí bainne
 Airteagal 104
 Caidreamh conarthach in earnáil an bhainne agus na dtáirgí bainne
 1. Má chinneann Ballstát nach
 mór gach seachadadh bainne amh a dhéanann feirmeoir ar phróiseálaí bainne amh a
 bheith cumhdaithe ag conradh scríofa idir na páirtithe, comhlíonfaidh an
 conradh sin na coinníollacha atá leagtha síos i mír 2.
 Sa chás a gcuirtear síos air sa chéad fhomhír,
 cinnfidh an Ballstát lena mbaineann freisin má tá baint ag bailitheoir amháin
 nó níos mó leis an seachadadh bainne amh, nach mór gach céim den seachadadh a
 bheith cumhdaithe ag a leithéid de chonradh idir na páirtithe. Chuige sin,
 ciallaíonn "bailitheoir" gnóthas a iompraíonn bainne amh ó fheirmeoir
 nó ó bhailitheoir eile chuig próiseálaí bainne amh nó bailitheoir eile, i gcás
 ina n-aistrítear úinéireacht an bhainne amh i ngach cás.
 2. Maidir
 leis an gconradh:
 (a) cuirfear i gcrích é roimh an seachadadh,
 (b) déanfar i scríbhinn é, agus
 (c) áireofar ann, go háirithe, na gnéithe seo a leanas:
 (i) an praghas is iníoctha don seachadadh, ar praghas é:
 –
 a bheidh seasta agus a leagfar amach sa chonradh,
 agus/nó
 –
 nach mbeidh athrú air ach de bharr tosca a bheidh
 leagtha amach sa chonradh, go háirithe forbairt ar staid an mhargaidh bunaithe
 ar tháscairí margaidh, an toirt arna seachadadh agus cáilíocht nó comhdhéanamh
 an bhainne amh arna sheachadadh,
 (ii) an toirt a fhéadfar a sheachadadh agus/nó a sheachadófar agus uainiú na
 seachadtaí, agus
 (iii) fad an chonartha, a bhféadfaidh fad éiginnte le clásail fhoircinn a
 bheith i gceist leis.
 3. De
 mhaolú ar mhír 1, ní bheidh conradh ag teastáil i gcás ina seachadann
 feirmeoir bainne amh ar phróiseálaí bainne amh i gcás inarb é atá sa
 phróiseálaí comharchumann a bhfuil an feirmeoir ina chomhalta de má tá
 forálacha i reachtanna an chomharchumainn a bhfuil éifeachtaí acu atá cosúil
 leo siúd atá leagtha amach i bpointí (a), (b) agus (c) de mhír 2.
 4. Caibidleofar
 go neamhshrianta idir na páirtithe eilimintí ar fad na gconarthaí maidir le
 seachadadh bainne amh arna chur i gcrích ag feirmeoirí, ag bailitheoirí nó ag
 próiseálaithe bainne amh, lena n-áirítear na gnéithe sin dá dtagraítear i mír 2(c).
 5. Chun cur
 i bhfeidhm aonfhoirmeach an Airteagail seo a ráthú, féadfaidh an Coimisiún, trí
 bhíthin gníomhartha cur chun feidhme, na bearta is gá a ghlacadh. Déanfar na
 gníomhartha cur chun feidhme sin a ghlacadh i gcomhréir leis an nós imeachta
 scrúdúcháin dá dtagraítear in Airteagal 162(2).
 Airteagal 105
 Caibidlíochtaí conarthacha in earnáil an bhainne agus na dtáirgí bainne
 1. Féadfaidh
 eagraíocht táirgeoirí in earnáil an bhainne agus na dtáirgí bainne, ar
 eagraíocht í atá aitheanta faoi Airteagal 106, caibidlíocht maidir le
 conarthaí maidir le seachadadh bainne amh a dhéanann feirmeoir ar phróiseálaí
 bainne amh, nó ar bhailitheoir de réir bhrí an dara fomhír d'Airteagal 104(1),
 a dhéanamh thar ceann a comhaltaí is feirmeoirí i gcomhair a gcomhtháirgthe go
 léir nó cuid de.
 2. Féadfaidh
 an eagraíocht táirgeoirí caibidlíocht a dhéanamh:
 (a) cibé acu a aistríonn
 nó nach n‐aistríonn na feirmeoirí úinéireacht an bhainne amh chuig an
 eagraíocht táirgeoirí,
 (b) cibé acu is ionann
 nó nach ionann an praghas a chaibidlítear maidir le comhtháirgeadh roinnt de na
 comhaltaí ar feirmeoirí iad nó comhtháirgeadh na gcomhaltaí ar fad ar
 feirmeoirí iad,
 (c) ar choinníoll nach
 sáraíonn méid iomlán an bhainne amh atá cumhdaithe ag na caibidlíochtaí sin a
 dhéanann eagraíocht táirgeoirí ar leith:
 (i) 3.5% de tháirgeadh iomlán an Aontais, agus
 (ii) 33% de tháirgeadh iomlán náisiúnta aon Bhallstáit ar leith atá
 cumhdaithe ag na caibidlíochtaí sin a dhéanann an eagraíocht táirgeoirí sin,
 agus
 (iii) 33% de tháirgeadh iomlán náisiúnta comhcheangailte na mBallstát ar fad
 atá cumhdaithe ag na caibidlíochtaí sin a dhéanann an eagraíocht táirgeoirí
 sin, agus
 (d) ar choinníoll nach bhfuil na feirmeoirí lena mbaineann ina gcomhaltaí
 d'aon eagraíocht táirgeoirí eile a dhéanann caibidlíocht freisin maidir leis na
 conarthaí sin thar a gceann, agus
 (e) ar choinníoll go dtugann an eagraíocht táirgeoirí fógra d'údaráis
 inniúla an Bhallstáit nó na mBallstát ina n-oibríonn sí.
 3. Chun
 críocha an Airteagail seo, cumhdófar le tagairtí d'eagraíochtaí táirgeoirí
 comhlachais na n-eagraíochtaí táirgeoirí sin chomh maith. Ag cur an gá atá ann lena áirithiú go bhféadfar faireachán iomchuí a
 dhéanamh ar na comhlachais sin san áireamh, tabharfar de chumhacht don
 Choimisiún gníomhartha tarmligthe a ghlacadh i gcomhréir le hAirteagal 160
 maidir leis na coinníollacha a bhaineann le haitheantas na gcomhlachas sin.
 4. De
 mhaolú ar mhír 2(c)(ii) agus (iii), fiú nuair nach sáraítear an tairseach
 33 %, féadfaidh an t-údarás iomaíochta dá dtagraítear sa dara fomhír
 cinneadh a dhéanamh i gcás aonair nach bhféadfaidh caibidlíocht na heagraíochta
 táirgeoirí tarlú má mheasann sé go bhfuil sé sin riachtanach chun cosc a chur
 ar eisiamh iomaíochta nó chun dochar tromchúiseach do phróiseálaithe bainne amh
 ar FBManna iad a sheachaint ina chríoch.
 Is é an Coimisiún a dhéanfaidh an cinneadh dá
 dtagraítear sa chéad fhomhír, trí bhíthin gnímh cur chun feidhme, arna ghlacadh
 i gcomhréir leis an nós imeachta comhairliúcháin dá dtagraítear in Airteagal 14
 de Rialachán (CE) Uimh. 1/2003 le haghaidh caibidlíochtaí lena gcumhdaítear
 táirgeadh breis is Ballstáit amháin. I
 gcásanna eile is é údarás náisiúnta iomaíochta an Bhallstáit a gcumhdaíonn na
 caibidlíochtaí a tháirgeadh a dhéanfaidh an cinneadh.
 Ní bheidh feidhm ag na cinntí dá dtagraítear sa
 chéad agus sa dara fomhír roimh an dáta a bhfógraítear iad do na gnóthais lena
 mbaineann.
 5. Chun
 críocha an Airteagail seo:
 (a) is é an t-údarás dá dtagraítear in Airteagal 5 de Rialachán (CE)
 Uimh. 1/2003 a bheidh in “údarás náisiúnta iomaíochta”;
 (b) ciallóidh “FBM” micreafhiontar, fiontar beag nó fiontar meánmhéide de
 réir bhrí Mholadh 2003/361/CE ón gCoimisiún
 CAIBIDIL III
 Eagraíochtaí agus comlachais táirgeoirí, eagraíochtaí idirchraoibhe,
 eagraíochtaí oibreoirí
 Roinn 1
 sainiú agus aitheantas
 Airteagal 106
 Eagraíochtaí táirgeoirí
 Tabharfaidh na Ballstáit aitheantas
 d’eagraíochtaí táirgeoirí, arna iarraidh sin dóibh, ar eagraíochtaí iad:
 (a) atá comhdhéanta
 de tháirgeoirí de chuid aon cheann de na hearnálacha atá liostaithe in Airteagal 1(2);
 (b) arna mbunú ar
 thionscnamh na dtáirgeoirí;
 (c) aidhm shonrach
 a shaothrú, a bhféadfaidh ceann amháin de na cuspóirí seo a leanas a bheith ar
 áireamh ann:
 (i) féachaint chuige go
 ndéanfar táirgeadh a phleanáil agus a oiriúnú ag brath ar an éileamh go
 háirithe ó thaobh cáilíochta agus cainníochta;
 (ii) soláthar na dtáirgí
 a tháirgeann na comhaltaí a lárú agus na táirgí sin a chur ar an margadh;
 (iii) costais táirgthe a bharrfheabhsú agus
 praghsanna na dtáirgeoirí a chobhsú;
 (iv) taighde a dhéanamh
 ar mhodhanna inbhuanaithe táirgthe agus ar fhorbairtí an mhargaidh;
 (v) cúnamh teicniúil
 maidir le húsáid cleachtas saothraithe agus teicníochtaí táirgthe atá slán ó
 thaobh an chomhshaoil, a chur chun cinn agus a sholáthar;
 (vi) bainistiú fotháirgí
 agus dramhaíola, go háirithe chun cáilíocht an uisce, na hithreach agus an
 tírdhreacha a chosaint agus chun bithéagsúlacht a chaomhnú nó a chothú; agus
 (vii) úsáid
 inbhuanaithe acmhainní nádúrtha agus maolú ar an athrú aeráid a chur chun cinn.
 (d) nach bhfuil ceannasacht acu ar
 mhargadh ar leith ach amháin má tá sé sin riachtanach chun cuspóirí Airteagal 39
 den Chonradh a shaothrú.
 Airteagal 107
 Comhlachais eagraíochtaí táirgeoirí
 Déanfaidh na Ballstáit, arna iarraidh sin
 orthu, aitheantas a thabhairt do chomhlachais eagraíochtaí táirgeoirí de chuid
 aon cheann de na hearnálacha atá liostaithe in Airteagal 1(2) agus a
 cuireadh ar bun ar thionscnamh eagraíochtaí táirgeoirí aitheanta.
 Faoi réir na rialacha arna nglacadh de bhun Airteagal 114(1),
 féadfaidh comhlachais eagraíochtaí táirgeoirí aon cheann de ghníomhaíochtaí nó
 d'feidhmeanna na n‐eagraíochtaí táirgeoirí a dhéanamh.
 Airteagal 108
 Eagraíochtaí idirchraoibhe
 1. Déanfaidh
 na Ballstáit, arna iarraidh sin orthu, aitheantas a thabhairt d'eagraíochtaí
 idirchraoibhe de chuid aon cheann de na hearnálacha atá liostaithe in Airteagal 1(2),
 ar eagraíochtaí iad:
 (a) atá comhdhéanta
 d’ionadaithe gníomhaíochtaí eacnamaíocha a bhfuil baint acu le táirgeadh,
 trádáil, agus/nó próiseáil táirgí in earnáil amháin nó níos mó:
 (b) a bunaíodh ar
 thionscnamh cuid de na heagraíochtaí nó de na cumainn as a bhfuil siad
 comhdhéanta nó ar thionscnamh na n-eagraíochtaí nó na gcumann sin ar fad;
 (c) aidhm shonrach a
 shaothrú, a bhféadfaidh ceann amháin de na cuspóirí seo a leanas a bheith ina
 chuid di:
 (i) feabhas a chur ar
 an margadh agus ar chúrsaí táirgthe ó thaobh eolais agus trédhearcachta, trí
 bhíthin, inter alia, foilsiú sonraí staitistiúla maidir le praghsanna,
 méideanna agus fad conarthaí a tugadh i gcrích cheana, agus trí bhíthin anailís
 a chur ar fáil ar fhorbairtí a d'fhéadfadh tarlú sa mhargadh ag leibhéal
 réigiúnach nó náisiúnta;
 (ii) cuidiú le comhordú
 níos fearr a dhéanamh ar an gcaoi a gcuirtear táirgí ar an margadh, go háirithe
 trí thaighde agus staidéir ar an margadh a dhéanamh;
 (iii) leaganacha caighdeánacha de chonarthaí
 a tharraingt suas a bheadh ag luí le rialacha an Aontais;
 (iv) níos mó leasa a
 bhaint as acmhainneacht na dtáirgí;
 (v) an fhaisnéis
 riachtanach a sholáthar agus an taighde riachtanach a dhéanamh chun an
 táirgeadh a chuíchóiriú, a fheabhsú agus a choigeartú féachaint táirgí a
 sholáthar a oirfidh níos fearr do riachtanais an mhargaidh agus do mhianta agus
 ionchais tomhaltóirí, go háirithe maidir le cáilíocht na dtáirgí, lena
 n-áirítear saintréithe táirgí a bhfuil sonrúchán tionscnaimh faoi chosaint nó
 tásc geografach faoi chosaint acu, agus cosaint an chomhshaoil;
 (vi) bealaí a lorg le srian a chur ar úsáid
 táirgí sláinte ainmhithe nó táirgí cosanta plandaí agus le hionchuir eile agus
 le cáilíocht na dtáirgí a áirithiú agus ithir agus uisce a chaomhnú;
 (vii) modhanna agus uirlisí a fhorbairt chun
 cáilíocht na dtáirgí a fheabhsú ag gach céim den táirgeadh agus den
 mhargaíocht;
 (viii) leas a bhaint as acmhainneacht na
 feirmeoireachta orgánaí agus a leithéid d’fheirmeoireacht agus sonrúcháin
 tionscnaimh, lipéid cháilíochta agus tásca geografacha a chosaint agus a chur
 chun cinn;
 (ix) táirgeadh
 comhtháite inbhuanaithe nó modhanna eile táirgthe atá slán ó thaobh an
 chomhshaoil a chur chun cinn agus taighde a dhéanamh ar na modhanna sin;
 (x) tomhailt shláintiúil
 na dtáirgí a spreagadh agus daoine a chur ar an eolas ar an díobháil a thagann
 as patrúin tomhaltais ghuaiseacha;
 (xi) gníomhaíochtaí
 cur chun cinn a dhéanamh, go háirithe i dtríú tíortha.
 2. I gcás
 eagraíochtaí idirchraoibhe san earnáil ola olóige, san earnáil ológ boird agus
 san earnáil tobac, féadfaidh ar a laghad ceann amháin de na cuspóirí seo a
 leanas a bheith ar áireamh san aidhm shonrach dá dtagraítear i bpointe (c) de mhír 1:
 (a) soláthar agus
 margaíocht tháirgí a mball a chomhchruinniú agus a chomhordú;
 (b) oibriú i gcomhar le
 chéile chun an táirgeadh agus an próiseáil a chur in oiriúint do riachtanais an
 mhargaidh agus d'fheabhsú an táirge;
 (c) cuíchóiriú agus feabhsú an táirgthe agus na próiseála a chur chun
 cinn.
 Airteagal 109
 Eagraíochtaí oibreoirí
 Chun
 críocha an Rialacháin seo is éard a bheidh in eagraíochtaí oibreoirí earnáil na
 hola olóige agus ológ boird eagraíochtaí táirgeoirí aitheanta, eagraíochtaí
 idirchraoibhe aitheanta nó eagraíochtaí oibreoirí eile aitheanta nó a
 gcomhlachais.
 Roinn 2
 Síneadh na rialacha agus ranníocaíochtaí éigeantacha
 Airteagal 110
 Rialacha a shíneadh
 1. I
 gcásanna ina meastar go bhfuil eagraíocht táirgeoirí aitheanta, comhlachas
 eagraíochtaí táirgeoirí aitheanta nó eagraíocht idirchraoibhe aitheanta atá ag
 oibriú i limistéar sonrach eacnamaíoch nó limistéir shonracha eacnamaíocha de
 Bhallstát, go bhfuil sí ionadaíoch do tháirgeadh, do thrádáil nó do phróiseáil
 táirge ar leith, féadfaidh an Ballstát lena mbaineann, arna iarraidh é don
 eagraíocht sin, roinnt de na comhaontuithe, de na cinntí nó de na cleachtais
 chomhbheartaithe a comhaontaíodh laistigh den eagraíocht sin a chur de cheangal
 go ceann tréimhse teoranta ar oibreoirí eile atá ag oibriú sa limistéar
 eacnamaíoch nó sna limistéir eacnamaíocha sin, is cuma cé acu daoine aonair nó
 grúpaí iad nó baill den eagraíocht nó den chomhlachas nó nach baill den
 eagraíocht nó comhlachas iad.
 2. Ciallóidh
 "limistéar eacnamaíoch" crios geografach arb é atá ann réigiúin
 táirgthe tadhlacha nó comharsanacha ina bhfuil na dálaí táirgthe agus
 margaíochta aonchineálach.
 3. Measfar
 go bhfuil eagraíocht nó comhlachais ionadaíoch más rud é, sa limistéar
 eacnamaíoch nó sna limistéir eacnamaíocha den Bhallstát:
 (a) gurb ionann é, mar
 chion de mhéid táirgthe nó trádála nó próiseála an táirge nó na dtáirgí i
 gceist agus:
 (i) i gcás eagraíochtaí
 táirgeoirí san earnáil torthaí agus glasraí, ar a laghad 60%, nó
 (ii) i gcásanna eile,
 ar a laghad dhá thrian, agus
 (b) gurb ionann é, i gcás eagraíochtaí
 táirgeoirí, níos mó ná 50% de na táirgí lena mbaineann.
 Maidir leis an iarraidh ar rialacha a shíneadh
 chuig oibreoirí eile, má bhaineann sí le níos mó ná réigiún amháin,
 taispeánfaidh an eagraíocht nó an comhlachas go bhfuil an t‐íosleibhéal
 ionadaíochta acu arna shainiú sa chéad fhomhír i gcás gach ceann de chraobhacha
 a ghrúpálann sé i ngach ceann de na limistéir eacnamaíocha lena mbaineann.
 4. Na
 rialacha faoina bhféadfar síneadh chuig oibreoirí eile a iarraidh dá
 bhforáiltear i mír 1, beidh ceann amháin de na haidhmeanna seo a leanas
 acu:
 (a) tuairisciú táirgthe
 agus tuairisciú margaidh;
 (b) rialacha táirgthe
 atá níos déine ná na rialacha atá leagtha síos i rialacha an Aontais nó i
 rialacha náisiúnta;
 (c) conarthaí
 caighdeánacha atá ag luí le rialacha an Aontais a tharraingt suas;
 (d) rialacha maidir le
 margaíocht;
 (e) rialacha maidir le
 cosaint an chomhshaoil;
 (f) bearta chun
 acmhainneacht táirgí a chur chun cinn agus leas a bhaint as an acmhainneacht
 sin;
 (g) bearta chun feirmeoireacht
 orgánach chomh maith le sonrúcháin tionscnaimh, lipéid cháilíochta agus tásca
 geografacha a chosaint;
 (h) taighde chun
 breisluach a thabhairt do na táirgí, go háirithe trí úsáidí nua nach baol don
 tsláinte phoiblí iad a bhaint astu;
 (i) staidéir ar conas
 cáilíocht na dtáirgí a fheabhsú;
 (j) taighde, go
 háirithe taighde ar mhodhanna saothraithe a d'fhágfadh nár ghá a oiread céanna
 táirgí cosanta plandaí agus táirgí sláinte ainmhithe a úsáid agus a ráthódh go
 gcaomhnófaí an ithir agus an comhshaol.
 (k) sainiú íoschaighdeán
 agus sainiú íoschaighdeán maidir le pacáistiú agus cur i láthair;
 (l) úsáid síolta deimhnithe agus faireachán
 ar cháilíocht na dtáirgí.
 Ní dhéanfaidh na rialacha sin aon dochar
 d'oibreoirí eile sa Bhallstát lena mbaineann ná san Aontas agus ní bheidh mar
 thoradh orthu aon cheann de na héifeachtaí atá liostaithe in Airteagal 145(2)
 ná ní bheidh siad ar neamhréir ar shlí eile le rialacha de chuid an Aontais nó
 rialacha náisiúnta atá i bhfeidhm.
 Airteagal 111
 Ranníocaíochtaí airgeadais ó dhaoine aonair nó grúpaí nach comhaltaí iad
 I gcásanna ina síntear faoi Airteagal 110
 rialacha de chuid eagraíochta táirgeoirí aitheanta, de chuid comhlachais
 eagraíochtaí táirgeoirí aitheanta, nó de chuid eagraíochta idirchraoibhe
 aitheanta agus go bhfuil na gníomhaíochtaí a chumhdaíonn na rialacha sin le
 leas ginearálta daoine a mbaineann a ngníomhaíochtaí leis na táirgí i gceist,
 féadfaidh an Ballstát a thug an t‐aitheantas cinneadh a dhéanamh go n-íocfaidh
 daoine aonair nó grúpaí nach baill den eagraíocht iad, go n-íocfaidh siad leis
 an eagraíocht na ranníocaíochtaí go léir nó cuid díobh a íocann baill na
 heagraíochta sin a mhéid atá na ranníocaíochtaí sin ceaptha costais a chlúdach
 a thabhaítear go díreach i ngeall ar a bheith ag gabháil do na gníomhaíochtaí
 sin.
 Roinn 3
 Oiriúnú an tsoláthair
 Airteagal 112
 Bearta chun oiriúnú an tsoláthair do riachtanais an mhargaidh a éascú
 Agus an gá á chur san áireamh atá leis na
 heagraíochtaí dá dtagraítear in Airteagail 106 go 108 a spreagadh chun
 gníomhaíochta d'fhonn an soláthar a chur in oiriúint do riachtanais an
 mhargaidh, amach ó ghníomhaíocht a bhaineann le tarraingt siar ón margadh,
 tabharfar de chumhacht don Choimisiún gníomhartha tarmligthe a ghlacadh i
 gcomhréir le hAirteagal 160, maidir le hearnálacha na bplandaí beo, na
 mairteola agus na laofheola, na muiceola, na caoireola agus na feola gabhair,
 na n-uibheacha agus na feola éanlaithe clóis a fhad a bhaineann le:
 (a) bearta chun
 cáilíocht a fheabhsú;
 (b) bearta chun
 eagrú an táirgthe, na próiseála agus na margaíochta a fheabhsú;
 (c) bearta chun
 taifeadadh treochtaí i bpraghsanna an mhargaidh a éascú;
 (d) bearta chun go
 bhféadfar réamh-mheastacháin ghearrthéarmacha agus fhadtéarmacha a bhunú ar
 bhonn na modhanna táirgthe a úsáideadh.
 Airteagal 113
 Rialacha margaíochta chun feidhmiú an chómhargaidh i bhfíonta a fheabhsú
 agus a chobhsú
 Chun feidhmiú an chómhargaidh i bhfíonta, lena
 n-áirítear fíonchaora, úrfhíonta agus na fíonta óna ndéantar iad, a chobhsú
 agus a fheabhsú, féadfaidh Ballstáit ar táirgeoirí iad rialacha margaíochta a
 leagan síos chun an soláthar a rialú, go háirithe trí chinntí arna ndéanamh ag
 na heagraíochtaí idirchraoibhe atá aitheanta faoi Airteagal 108.
 Beidh na rialacha sin i gcomhréir leis an
 gcuspóir atá á saothrú agus:
 (a) ní bhainfidh
 siad le haon idirbheart tar éis chéadmhargaíocht an táirge lena mbaineann;
 (b) ní cheadóidh
 siad socrú praghsanna, lena n-áirítear socrú praghsanna mar threoir nó mar
 mholadh;
 (c) ní áiritheoidh
 siad nach mbeidh fáil ar sciar rómhór d’fhómhar an fhíona a bheadh ar fáil
 murach iad;
 (d) ní chuirfidh
 siad deis ar fáil chun go ndiúltófar deimhnithe náisiúnta agus Aontais a
 eisiúint a bhfuil gá leo i gcomhair cúrsaíochta agus margaíochta fíonta i gcás
 ina bhfuil an mhargaíocht sin i gcomhréir leis na rialacha sin.
 Roinn 4
 Rialacha nós imeachta
 Airteagal 114
 Cumhachtaí tarmligthe
 Ag cur san áireamh dó gur gá a áirithiú go
 ndéanfar cuspóirí agus freagrachtaí eagraíochtaí táirgeoirí, eagraíochtaí
 oibreoirí in earnáil na hola olóige agus ológ boird agus eagraíochtaí
 idirchraoibhe a shainiú go soiléir chun cur lena éifeachtaí atá gníomhaíochtaí
 na n‐eagraíochtaí sin, tabharfar de chumhacht don Choimisiún gníomhartha
 tarmligthe a ghlacadh i gcomhréir le hAirteagal 160 maidir le
 heagraíochtaí táirgeoirí, comhlachais eagraíochtaí táirgeoirí, eagraíochtaí
 idirchraoibhe agus eagraíochtaí oibreoirí a fhad a bhaineann leis na nithe seo
 a leanas:
 (a) na cuspóirí
 sonracha a fhéadfaidh eagraíochtaí agus comhlachais dá leithéidí a shaothrú, na
 cuspóirí a shaothróidh siad nó na cuspóirí nach saothróidh siad, lena n‐áirítear
 maoluithe orthu sin atá leagtha síos in Airteagail 106 go 109.
 (b) rialacha comhlachais, aitheantas,
 struchtúr, pearsantacht dhlítheanach, ballraíocht, méid, cuntasacht agus
 gníomhaíochtaí eagraíochtaí agus comhlachais dá leithéidí, an ceanglas dá
 dtagraítear i bpointe (d) d'Airteagal 106 maidir le haitheantas a
 thabhairt d'eagraíocht táirgeoirí nach bhfuil ceannasacht acu ar mhargadh ar
 leith ach amháin má tá sé sin riachtanach chun cuspóirí Airteagal 39 den
 Chonradh a shaothrú, na héifeachtaí a thagann as an aitheantas sin, as an
 tarraingt siar aitheantais agus as cumaisc;
 (c) eagraíochtaí
 agus comhlachais thrasnáisiúnacha lena n‐áirítear na rialacha dá dtagraítear i
 bpointí (a) agus (b) den Airteagal seo;
 (d) an
 seachfhoinsiú gníomhaíochtaí agus soláthar acmhainní teicniúla a dhéanann
 eagraíochtaí táirgeoirí nó comhlachais eagraíochtaí táirgeoirí;
 (e) íosmhéid nó
 íosluach de tháirgeadh indíolta eagraíochtaí agus comhlachas;
 (f) síneadh
 rialacha áirithe de chuid na n‐eagraíochtaí dá bhforáiltear in Airteagal 110
 chuig eagraíochtaí nach baill iad agus an íocaíocht éigeantach suibscríbhinní ó
 eagraíochtaí nach baill iad dá dtagraítear in Airteagal 111, lena
 n-áirítear liosta de na rialacha níos déine táirgthe a fhéadfar a shíneadh faoi
 phointe (b) den chéad fhomhír d'Airteagal 110(4); breis ceanglas maidir le
 hionadaíocht; na limistéir eacnamaíocha lena mbaineann, lena n-áirítear scrúdú
 a bheith á dhéanamh ag an gCoimisiún ar sainithe na limistéar sin; íostréimhsí
 a mbeidh feidhm ag na rialacha lena linn sula gcuirfear síneadh leo; na daoine
 nó na heagraíochtaí a bhféadfar na rialacha nó na ranníocaíochtaí a chur i
 bhfeidhm maidir leo; agus na himthosca ina bhféadfaidh an Coimisiún a chur de
 cheangal go ndiúltófar nó go dtarraingeofar síneadh na rialacha nó na
 ranníocaíochtaí éigeantacha.
 Airteagal 115
 Cumhachtaí cur chun feidhme i gcomhréir
 leis an nós imeachta scrúdúcháin
 Féadfaidh an Coimisiún, trí bhíthin
 gníomhartha cur chun feidhme, na bearta is gá a bhaineann leis an gCaibidil seo
 a ghlacadh, go háirithe i dtaca leis na nósanna imeachta agus na dálaí
 teicniúla a bhaineann le cur chun feidhme na mbeart dá dtagraítear in
 Airteagail 110 agus 112. Glacfar na bearta cur chun feidhme sin i gcomhréir
 leis an nós imeachta scrúdúcháin dá dtagraítear in Airteagal 162(2).
 Airteagal 116
 Cumhachtaí eile cur chun feidhme
 Féadfaidh an Coimisiún, trí bhíthin
 gníomhartha cur chun feidhme, cinntí aonair a ghlacadh maidir leis na nithe seo
 a leanas:
 (a) aitheantas a
 thabhairt d'eagraíochtaí atá i mbun gníomhaíochtaí i níos mó ná Ballstát
 amháin, de bhun na rialacha arna nglacadh faoi Airteagal 114(c);
 (b) diúltú aitheantas a
 thabhairt d'eagraíochtaí idirchraoibhe nó aisghairm an aitheantais sin, síneadh
 rialacha nó ranníocaíochtaí éigeantacha a aisghairm, agus limistéir
 eacnamaíocha a dtugann na Ballstáit fógra ina leith de bhun na rialacha arna
 nglacadh faoi Airteagal 114(f) a fhaomhadh nó cinntí maidir le leasú na
 limistéar sin.
 CUID III:
 TRÁDÁIL LE TRÍÚ TÍORTHA
 CAIBIDIL I
 Ceadúnais allmhairiúcháin agus onnmhairiúcháin
 Airteagal 117
 Rialacha ginearálta
 1. Gan dochar do chásanna ina bhfuil ceadúnais allmhairiúcháin nó
 onnmhairiúcháin ceangailte i gcomhréir leis an Rialachán seo, féadfar
 allmhairiú táirge talmhaíochta amháin nó níos mó isteach san Aontas lena
 scaoileadh le haghaidh saorchúrsaíochta nó onnmhairiú táirge talmhaíochta
 amháin nó níos mó as an Aontas, féadfar é a chur faoi réir tíolacadh ceadúnais,
 á chur san áireamh an gá atá le ceadúnais chun na margaí i gceist a bhainistiú
 agus, go háirithe, chun faireachán a dhéanamh ar thrádáil sna hearraí i gceist.
 2. Eiseoidh na Ballstáit ceadúnais d’aon iarratasóir, is cuma cá bhfuil a
 áit bhunaíochta san Aontas, ach amháin má fhoráiltear a mhalairt i ngníomh a
 glacadh i gcomhréir le hAirteagal 43(2) den Chonradh, agus é sin gan
 dochar do bhearta a ghlactar chun an Chaibidil seo a chur chun feidhme.
 3. Beidh na ceadúnais bailí ar fud
 an Aontais.
 Airteagal 118
 Cumhachtaí tarmligthe
 1. Agus
 forás cúrsaí trádála, forbairtí sa mhargadh, riachtanais na margaí lena
 mbaineann, agus an faireachán ar allmhairí na dtáirgí lena mbaineann á chur san
 áireamh, tabharfar de chumhacht don Choimisiún gníomhartha tarmligthe a
 ghlacadh i gcomhréir le hAirteagal 160 chun na nithe seo a leanas a
 chinneadh :
 (a) an liosta de tháirgí
 talmhaíochta atá faoi réir tíolacadh ceadúnais allmhairiúcháin nó
 onnmhairiúcháin;
 (b) na cásanna agus na
 himthosca nach bhfuil sé de cheangal iontu ceadúnas allmhairiúcháin nó
 onnmhairiúcháin a thíolacadh, é sin bunaithe go háirithe ar stádas custaim na
 dtáirgí lena mbaineann, na socruithe trádála atá le comhlíonadh, cuspóirí na n‐oibríochtaí,
 stádas dlíthiúil an iarratasóra agus na cainníochtaí i gceist.
 2. Agus
 aird á tabhairt ar an ngá atá le sainiú a dhéanamh ar phríomheilimintí an
 chórais cheadúnais, tabharfar de chumhacht don Choimisiún gníomhartha
 tarmligthe a ghlacadh i gcomhréir le hAirteagal 160 chun na nithe seo a
 leanas a dhéanamh:
 (a) sainiú a dhéanamh
 arna cearta agus na hoibleagáidí a thagann ón gceadúnas agus ar a éifeachtaí
 dlíthiúla an cheadúnais a shainiú, ar lamháltas maidir le hurramú na
 hoibleagáide allmhairiú nó onnmhairiú a dhéanamh, agus ar shonrú an tionscnaimh
 agus na foinse nuair tá sé sin éigeantach sin;
 (b) foráil a dhéanamh go
 mbeidh eisiúint ceadúnais allmhairiúcháin nó scaoileadh le haghaidh
 saorchúrsaíochta faoi réir tíolacadh doiciméid arna eisiúint ag tríú tír nó ag
 eintiteas a dheimhníonn, inter alia, tionscnamh, barántúlacht agus
 saintréithe cáilíochta na dtáirgí;
 (c) na rialacha is infheidhme
 a bhunú maidir le haistriú an cheadúnais nó maidir le srianta ar an aistriú
 sin;
 (d) na rialacha is gá a
 bhunú i gcomhair iontaofacht agus éifeachtúlacht chóras na gceadúnas agus i
 gcomhair na gcásanna ina bhfuil gá le cúnamh sonrach riaracháin idir Ballstáit
 chun calaois nó neamhrialtachtaí a chosc nó chun déileáil leo;
 (e) na cásanna agus na
 himthosca a chinneadh ina gceanglaítear nó nach gceanglaítear iontu urrús a
 thaisceadh lena ráthaítear go ndéanfar na táirgí a allmhairiú nó a onnmhairiú laistigh
 de thréimhse bailíochta an cheadúnais.
 Airteagal 119
 Cumhachtaí cur chun feidhme i gcomhréir leis an nós imeachta scrúdúcháin
 Déanfaidh an Coimisiún, trí bhíthin
 gníomhartha tarmligthe, bearta is gá a bhaineann leis an Roinn seo a ghlacadh,
 lena n-áirítear rialacha maidir leis na nithe seo a leanas:
 (a) cur isteach
 iarratas, eisiúint ceadúnas agus úsáid ceadúnas;
 (b) tréimhse
 bhailíochta an cheadúnais agus méid an urrúis atá le cur isteach;
 (c) an cruthúnas
 gur comhlíonadh na ceanglais maidir le húsáid ceadúnas;
 (d) eisiúint
 ceadúnas athsholáthair agus ceadúnas dúblach;
 (e) próiseáil
 ceadúnas ag Ballstáit agus an malartú faisnéise is gá chun an córas a
 bhainistiú.
 Glacfar na gníomhartha cur chun feidhme sin i
 gcomhréir leis an nós imeachta scrúdúcháin dá dtagraítear in Airteagal 162(2).
 Airteagal 120
 Cumhachtaí eile cur chun feidhme
 Féadfaidh an Coimisiún, trí bhíthin
 gníomhartha cur chun feidhme:
 (a) teorainn a chur ar na cainníochtaí a
 bhféadfar ceadúnais a eisiúint lena n‐aghaidh;
 (b) na cainníochtaí ar cuireadh iarratas
 isteach orthu a dhiúltú; agus
 (c) cur isteach iarratas a chur ar fionraí d'fhonn an margadh a
 bhainistiú i gcás ina gcuirtear iarratais isteach ar lear mór cainníochtaí;
 Caibidil II
 Dleachtanna allmhairiúcháin
 Airteagal 121
 Cur chun feidhme comhaontuithe idirnáisiúnta
 Déanfaidh an Coimisiún, trí bhíthin
 gníomhartha cur chun feidhme, bearta a ghlacadh chun comhaontuithe
 idirnáisiúnta arna dtabhairt i gcrích faoi Airteagal 218 den Chonradh,
 faoi aon ghníomh eile arna nglacadh i gcomhréir le hAirteagal 43(2) den
 Chonradh, nó faoin gComhtharaif Chustaim a chur chun feidhme maidir le
 dleachtanna allmhairiúcháin i leith táirgí talmhaíochta a ríomh. Glacfar na
 gníomhartha cur chun feidhme sin i gcomhréir leis an nós imeachta scrúdúcháin
 dá dtagraítear in Airteagal 162(2).
 Airteagal 122
 Córas an phraghais iontrála i gcás táirgí áirithe de chuid earnáil na
 dtorthaí agus na nglasraí, earnáil na dtorthaí agus na nglasraí próiseáilte
 agus earnáil na bhfíonta
 1. Maidir
 le ríomh ráta dleachta na Comhtharaife Custaim i leith táirgí de chuid earnáil
 na dtorthaí agus na nglasraí agus earnáil na dtorthaí agus na nglasraí
 próiseáilte agus i leith sú fíonchaor agus úrfhíon fíonchaor, beidh praghas
 iontrála coinsíneachta comhionann lena luach custaim arna ríomh i gcomhréir le
 forálacha Rialachán (CE) Uimh. 2913/1992 an 12 Deireadh Fómhair 1992
 lena mbunaítear Cód Custaim an Chomhphobail[42]
 (an Cód Comhphobail) agus Rialachán (CE) Uimh. 2454/93 an 2 Iúil 1993 ag
 leagan síos forálacha chun Rialachán (CEE) Uimh. 2913/92 ón gComhairle ag bunú
 Chód Custaim an Chomhphobail[43]
 (CCIP) a chur chun feidhme.
 2. Chun
 chríocha chur i bhfeidhm Airteagal 248 den CCIP, beidh ar cheann de na
 seiceálacha atá le déanamh ag na húdarais chustaim d'fhonn a chinneadh ar
 cheart nó nár cheart urrús a thaisceadh, an luach custaim a chur i gcomparáid
 leis an luach aonaid i gcás na dtáirgí lena mbaineann agus dá dtagraítear i
 bpointe (c) d'Airteagal 30(2) den Chód Custaim.
 3. Agus an
 gá atá le héifeachtúlacht an chórais a áirithiú á chur san áireamh, tabharfar
 de chumhacht don Choimisiún gníomhartha tarmligthe a ghlacadh i gcomhréir le hAirteagal 160
 chun foráil a dhéanamh go mbeidh ar cheann de na seiceálacha atá le déanamh ag
 na húdaráis chustaim dá dtagraítear i mír 2 den Airteagal seo an luach
 custaim a chur i gcomparáid le luach eile, agus go ndéanfar sin sa bhreis ar an
 gcomparáid idir an luach custaim agus an luach aonaid, nó mar mhalairt uirthi.
 Glacfaidh
 an Coimisiún, trí bhíthin gníomhartha tarmligthe, rialacha maidir le ríomh an
 luacha eile dá dtagraítear sa chéad fhomhír den mhír seo. Glacfar na
 gníomhartha cur chun feidhme sin i gcomhréir leis an nós imeachta scrúdúcháin dá
 dtagraítear in Airteagal 162(2).
 Airteagal 123
 Dleachtanna allmhairiúcháin breise
 1. Féadfaidh
 an Coimisiún a chinneadh, trí bhíthin gníomhartha cur chun feidhme, na táirgí sin de chuid earnáil na
 ngránach, earnáil na ríse, earnáil an tsiúcra, earnáil na dtorthaí agus na
 nglasraí, earnáil na dtorthaí agus na nglasraí próiseáilte, earnáil na
 mairteola agus na laofheola, earnáil an bhainne agus na dtáirgí bainne, earnáil
 na muiceola, earnáil na caoireola agus na feola gabhair, earnáil na
 n-uibheacha, earnáil na feola éanlaithe clóis agus na mbananaí, chomh maith le
 táirgí sú fíonchaor agus táirgí úrfhíona fíonchaor, a ndéanfar, i gcás ina
 n-allmhairítear iad faoi réir an ráta dleachta atá leagtha síos in
 Airteagail 240 go hAirteagal 246, dleacht bhreise allmhairiúcháin a
 chur i bhfeidhm maidir leo, chun cosc a chur ar éifeachtaí díobhálacha ar
 mhargadh an Aontais a d'fhéadfadh teacht as na hallmhairí sin nó chun na
 héifeachtaí sin a chealú, más rud é:
 (a) go ndéantar na
 hallmhairithe ar phraghas níos ísle ná an leibhéal a chuir an tAontas in iúl
 don Eagraíocht Dhomhanda Trádála EDT (an truicearphraghas); nó
 (b) go sáraíonn méid na
 n-allmhairí leibhéal áirithe (an truicearmhéid) i mbliain ar bith.
 Bunófar an triucearmhéid ar dheiseanna rochtana ar
 an margadh arna sainiú mar allmhairí i bhfoirm céatadán den tomhaltas
 comhfhreagrach intíre ar feadh na dtrí bliana roimhe sin.
 Glacfar na gníomhartha cur chun feidhme sin i
 gcomhréir leis an nós imeachta scrúdúcháin dá dtagraítear in Airteagal 162(2).
 2. Ní
 fhorchuirfear dleachtanna breise allmhairiúcháin nuair nach dócha go suaithfidh
 na hallmhairí margadh an Aontais, nó i gcás ina mbeadh na héifeachtaí
 díréireach i gcomparáid leis an gcuspóir beartaithe.
 3. Chun
 críocha phointe (a) de mhír 1, cinnfear praghsanna allmhairiúcháin ar
 bhonn phraghsanna chostas, árachas agus last-táille allmhairiúcháin (CAL) na
 coinsíneachta atá á meas.
 Déanfar praghsanna chostas, árachas agus
 last-táille allmhairiúcháin a sheiceáil in aghaidh phraghsanna ionadaíocha an
 táirge sin ar an margadh domhanda nó phraghsanna ionadaíocha an táirge ar
 mhargadh allmhairiúcháin an Aontais.
 4. Féadfaidh an Coimisiún, trí bhíthin gníomhartha tarmligthe, na bearta is
 gá a ghlacadh chun an tAirteagal seo a chur chun feidhme. Glacfar
 na gníomhartha cur chun feidhme sin i gcomhréir leis an nós imeachta
 scrúdúcháin dá dtagraítear in Airteagal 162(2).
 Airteagal 124
 Cumhachtaí eile cur chun feidhme
 Féadfaidh an Coimisiún, trí bhíthin
 gníomhartha cur chun feidhme, an méid seo a leanas a dhéanamh:
 (a) leibhéal an dleachta allmhairiúcháin
 arna chur i bhfeidhm a shocrú i gcomhréir leis na rialacha atá leagtha amach i
 gcomhaontú idirnáisiúnta arna thabhairt i gcrích faoi Airteagal 218 den
 Chonradh, sa Chomhtharaif Chustaim agus sna rialacha arna nglacadh de bhun Airteagal 121
 den Rialachán seo;
 (b) na
 praghsanna ionadaíocha agus na truicearmhéideanna a shocrú chun críocha breis
 dleachtanna allmhairiúcháin a chur i bhfeidhm faoi chuimsiú na rialacha arna
 nglacadh de bhun an chéad fhomhír d'Airteagal 123(1).
 Caibidil III
 Bainistiú cuótaí taraife agus tríú tíortha a bheith ag tabhairt cóir speisialta
 d'allmhairí
 Airteagal 125
 Cuótaí taraife
 1. Cuótaí
 taraife ar allmhairithe táirgí talmhaíochta atá ceaptha lena scaoileadh le
 haghaidh saorchúrsaíochta san Aontas (nó i gcuid de), nó cuótaí taraife ar
 allmhairithe táirgí talmhaíochta de chuid an Aontais isteach i dtríú tíortha
 atá le riar ina n-iomláine nó i bpáirt ag an Aontas, ar cuótaí taraife iad a
 tháinig as comhaontuithe arna dtabhairt i gcrích i gcomhréir le hAirteagal 218
 den Chonradh nó as aon ghníomh eile arna nglacadh i gcomhréir le hAirteagal 43(2)
 den Chonradh, déanfaidh an Coimisiún iad a oscailt nó a riar trí bhíthin
 gníomhartha tarmligthe agus gníomhartha cur chun feidhme de bhun Airteagal 126
 go128.
 2. Riarfar
 na cuótaí taraife i slí is go seachnófar gach dealú idir na hoibreoirí lena
 mbaineann, trí cheann de na modhanna seo a leanas nó teaglaim díobh nó modh
 oiriúnach eile a chur i bhfeidhm:
 (a) modh atá bunaithe ar
 an ord croineolaíoch inar cuireadh iarratais isteach (prionsabal ‘tús freastail
 ar an gceann is túisce’);
 (b) modh dáileacháin atá
 comhréireach leis na cainníochtaí arna n-iarraidh nuair a cuireadh isteach na
 hiarratais (‘modh an scrúdaithe chomhuainigh’);
 (c) modh atá bunaithe ar
 phatrúin trádála thraidisiúnta a chur san áireamh (ag baint úsáide as an ‘modh
 traidisiúnta/núíosach’).
 3. Déanfaidh
 an modh riaracháin a ghlacfar an méid seo a leanas:
 (a) i gcás cuótaí taraifí allmhairiúcháin,
 tabharfaidh sé an aird is cuí ar riachtanais soláthair mhargadh an Aontais agus
 ar an ngá atá le cothromaíocht an mhargaidh sin a chosaint, nó
 (b) i
 gcás cuótaí taraifí onnmhairiúcháin, fágfaidh sé go bhféadfar an úsáid is mó is
 féidir a bhaint as an gcuóta lena mbaineann.
 Airteagal 126
 Cumhachtaí tarmligthe
 1. Agus an
 gá atá lena áirithiú go mbeidh rochtain chothrom ar na cainníochtaí atá ar fáil
 agus go gcaithfear go cothrom le hoibreoirí laistigh den chóras cuótaí taraife
 á chur san áireamh, tabharfar de chumhacht don Choimisiún gníomhartha
 tarmligthe a ghlacadh i gcomhréir le hAirteagal 160 chun an méid seo a
 leanas a dhéanamh:
 (a) na coinníollacha
 agus na ceanglais cháilitheachta nach mór d'oibreoir a chomhlíonadh chun
 iarratas a chur isteach laistigh den chuóta taraife allmhairiúcháin;
 d'fhéadfadh sé go gceanglódh na forálacha i gceist íosmhéid taithí ar thrádáil
 le tríú tíortha agus le críocha asamhlaithe, nó ar ghníomhaíocht phróiseála,
 taithí arna sloinneadh in íosmhéid ama agus i dtréimhse íosta in earnáil ar
 leith den mhargadh; féadfaidh rialacha sonracha a bheith ar áireamh sna
 forálacha sin chun freastal ar riachtanais agus ar chleachtais earnála áirithe,
 agus ar úsáidí agus riachtanais tionscal próiseála;
 (b) forálacha a ghlacadh maidir le cearta a
 aistriú idir oibreoirí agus, nuair is gá, maidir leis na teorainneacha ar an
 aistriú sin i gcomhthéacs bhainistiú an chuóta taraife allmhairiúcháin;
 (c) rannpháirtíocht sa
 chuóta taraife allmhairiúcháin a chur faoi réir taisceadh urrúis;
 (d) na forálacha go léir
 is gá a ghlacadh i dtaca le haon saintréithe, riachtanais nó srianta is
 infheidhme maidir leis an gcuóta taraife arna leagan amach sa chomhaontú idirnáisiúnta
 nó sa ghníomh eile dá dtagraítear in Airteagal 125(1).
 2. Agus é á
 chur san áireamh gur gá a áirithiú go bhféadfadh táirgí allmhairithe tairbhiú
 de chóir speisialta ar a n-allmhairiú isteach i dtríú tír in imthosca áirithe,
 i gcomhréir leis na comhaontuithe arna dtabhairt i gcrích ag an Aontas i
 gcomhréir le hAirteagal 218 den Chonradh, tabharfar de chumhacht don
 Choimisiún gníomhartha tarmligthe a ghlacadh i gcomhréir le hAirteagal 160
 den Rialachán seo lena gcuirfear de cheangal ar údaráis inniúla na mBallstát
 doiciméad a eisiúint, arna iarraidh sin dóibh agus tar éis do na seiceálacha
 cuí a bheith déanta,
 Airteagal 127
 Cumhachtaí cur chun feidhme i gcomhréir leis an nós imeachta scrúdúcháin
 1. Féadfaidh
 an Coimisiún, trí bhíthin gníomhartha cur chun feidhme, an méid seo a leanas a
 leagan síos:
 (a) na cuótaí taraife
 bliantúla, agus, más ga, iad céimnithe ar bhealach oiriúnach feadh na bliana;
 ina theannta sin cinnfidh sé an modh riaracháin atá le húsáid;
 (b) rialacha maidir le
 cur i bhfeidhm na bhforálacha sonracha atá leagtha síos sa chomhaontú nó sa
 ghníomh lena nglactar na socruithe allmhairiúcháin nó onnmhairiúcháin, go
 háirithe maidir leis an méid seo a leanas:
 (i) ráthaíochtaí a
 chumhdaíonn nádúr, foinse agus tionscnamh an táirge;
 (ii) aitheantas an
 doiciméid a úsáideadh chun na ráthaíochtaí dá dtagraítear i bpointe (i) a
 fhíorú;
 (iii) tíolacadh doiciméid a d'eisigh an tír
 is onnmhaireoir;
 (iv) ceann scríbe agus
 úsáid na dtáirgí;
 (c) tréimhse bhailíochta
 na gceadúnas nó na n-údaruithe;
 (d) méideanna an urrúis;
 (e) go n-úsáidfear
 ceadúnais agus, nuair is gá sin, na rialacha sonracha maidir le, go háirithe,
 na coinníollacha faoina gcuirfear isteach iarratais ar allmhairiú agus faoina
 ndeonófar údarú laistigh den chuóta taraife;
 (f) na bearta riachtanacha
 a bhaineann leis an doiciméad dá dtagraítear in Airteagal 126(2);
 Glacfar na gníomhartha cur chun feidhme sin i
 gcomhréir leis an nós imeachta scrúdúcháin dá dtagraítear in Airteagal 162(2).
 Airteagal 128
 Cumhachtaí eile cur chun feidhme
 1. Déanfaidh
 an Coimisiún, trí bhíthin gníomhartha cur chun feidhme, forálacha a ghlacadh
 chun bainistiú a dhéanamh ar an bpróiseas lena ráthaítear nach sárófar na
 cainníochtaí atá ar fáil laistigh den chuóta taraife, go háirithe trí
 chomhéifeacht leithdháilte a shocrú le haghaidh gach iarratais nuair a
 shroichtear na cainníochtaí atá ar fáil, trí iarratais ar feitheamh a dhiúltú
 agus, nuair is gá é, trí chur isteach iarratas a chur ar fionraí.
 2. Féadfaidh
 an Coimisiún, trí bhíthin gníomhartha cur chun feidhme, forálacha a ghlacadh
 maidir le cainníochtaí neamhúsáidte a athleithdháileadh:
 Caibidil
 IV
 Forálacha speisialta allmhairiúcháin i gcás
 táirgí áirithe
 Airteagal 129
 Allmhairithe cnáibe
 1. Féadfar
 na táirgí seo a leanas a allmhairiú isteach san Aontas má chomhlíonfar na
 coinníollacha seo a leanas:
 (a) fíorchnáib amh atá faoi chuimsiú chód AC
 5302 10 00 agus a chomhlíonann na coinníollacha atá leagtha síos in Airteagal 25(3)
 agus in Airteagal 28(h) de Rialachán (AE) Uimh. [...] lena mbunaítear
 rialacha do scéimeanna íocaíochta dírí d’fheirmeoirí faoi scéimeanna
 tacaíochta faoi chuimsiú an chomhbheartais talmhaíochta;
 (b) síolta de
 chineálacha cnáibe atá faoi chuimsiú chód AC ex 1207 99 15, ar síolta iad atá
 le cur, agus cruthúnas ag gabháil leo nach sáraíonn leibhéal
 teitrihidreacannaibionóil an chineáil i gceist an leibhéal atá socraithe i
 gcomhréir le hAirteagal 25(3) agus Airteagal 28(h) de Rialachán (AE)
 Uimh. [...] lena mbunaítear rialacha do scéimeanna íocaíochta dírí
 d’fheirmeoirí faoi scéimeanna tacaíochta faoi chuimsiú an chomhbheartais
 talmhaíochta;
 (c) síolta cnáibe nach bhfuil le cur, faoi
 chuimsiú chód AC 1207 99 91 a allmhairítear ag allmhaireoirí a bhfuil údarú acu
 ón mBallstát agus acu sin amháin chun a áirithiú nach bhfuil sé beartaithe na
 síolta sin a chur.
 2. Beidh feidhm ag an Airteagal seo gan dochar do rialacha níos sriantaí
 arna nglacadh ag na Ballstáit i gcomhréir leis an gConradh agus leis na
 hoibleagáidí faoi Chomhaontú na hEagraíochta Domhanda Trádála ar Thalmhaíocht.
 Airteagal 130
 Maoluithe maidir le táirgí arna n‐allmhairiú agus urrús speisialta in
 earnáil an fhíona
 Féadfar maoluithe a ghlacadh ó phointe 5 de
 Roinn B de Chuid II d'Iarscríbhinn VII, nó ó Roinn C de Chuid II d'Iarscríbhinn VI
 maidir le táirgí arna n-allmhairiú i gcomhréir le hAirteagal 43(2) den
 Chonradh, de bhun oibleagáidí idirnáisiúnta an Aontais.
 I gcás maoluithe ar phointe 5 de Roinn B de
 Chuid II d'Iarscríbhinn VII, déanfaidh allmhaireoirí urrús i leith na
 dtáirgí sin a thaisceadh leis na húdaráis chustaim ainmnithe tráth a scaoiltear
 le haghaidh saorchúrsaíochta iad. Scaoilfear an t-urrús nuair a sholáthróidh an
 t‐allmhaireoir cruthúnas a shásóidh údaráis chustaim an Bhallstáit ina
 scaoilfear na táirgí le haghaidh saorchúrsaíochta:
 (a) nár thairbhigh
 na táirgí de na maoluithe; nó
 (b) i gcás inar thairbhigh siad de na
 maoluithe, nach ndearnadh fíonta díobh, nó i gcás ina ndearnadh fíonta díobh,
 gur cuireadh an lipéadú iomchuí orthu.
 Féadfaidh an Coimisiún, trí bhíthin
 gníomhartha cur chun feidhme, rialacha a leagan síos d'fhonn chun cur i
 bhfeidhm aonfhoirmeach an Airteagail seo a áirithiú, lena n‐áirítear
 méideanna an urrúis agus céard is lipéadú iomchuí ann. Glacfar na gníomhartha
 cur chun feidhme sin i gcomhréir leis an nós imeachta scrúdúcháin dá
 dtagraítear in Airteagal 162(2).
 Caibidil V
 Cosaint agus próiseáil isteach
 Airteagal 131
 Bearta cosanta
 1. Déanfaidh
 an Coimisiún bearta cosanta i gcoinne allmhairithe isteach san Aontas, faoi
 réir mhír 3 den Airteagal seo, i gcomhréir le Rialachán (CE)
 Uimh. 260/2009 an 26 Feabhra 2009 ón gComhairle maidir le comhrialacha
 maidir le hallmhairithe[44]
 agus le Rialachán (CE) Uimh. 625/2009 ón gComhairle an 7 Iúil 2009 maidir
 le comhrialacha maidir le hallmhairithe ó thríú tíortha áirithe[45].
 2. Ach
 amháin mar a fhoráiltear a mhalairt de bhun aon ghnímh eile ó Pharlaimint na
 hEorpa agus ón gComhairle agus aon ghnímh eile ón gComhairle, déanfaidh an
 Coimisiún bearta cosanta i gcoinne allmhairithe isteach san Aontas, ar bearta
 iad dá bhforáiltear i gcomhaontuithe idirnáisiúnta a tugadh i gcrích i
 gcomhréir le hAirteagal 218 den Chonradh i gcomhréir le mír 3 den Airteagal
 seo.
 3. Féadfaidh
 an Coimisiún, trí bhíthin gníomhartha
 cur chun feidhme, bearta dá dtagraítear i mír 1 agus i mír 2 den Airteagal
 seo a dhéanamh, arna iarraidh sin do Bhallstát nó ar a thionscnamh féin. Glacfar na gníomhartha cur chun feidhme sin i gcomhréir leis an nós
 imeachta scrúdúcháin dá dtagraítear in Airteagal 162(2).
 I gcás
 ina bhfaigheann an Coimisiún iarraidh ó Bhallstát déanfaidh sé cinneadh ina leith,
 trí bhíthin gníomhartha cur chun
 feidhme, laistigh de chúig lá oibre tar éis dó an iarraidh a fháil. Glacfar na
 gníomhartha cur chun feidhme sin i gcomhréir leis an nós imeachta scrúdúcháin
 dá dtagraítear in Airteagal 162(2).
 I gcás
 foras práinne a bhfuil údar cuí tugtha leo, glacfaidh an Coimisiún gníomhartha
 cur chun feidhme atá infheidhme láithreach bonn i gcomhréir leis an nós
 imeachta dá dtagraítear in Airteagal 162(3).
 Cuirfear na bearta arna nglacadh in iúl láithreach
 do na Ballstáit agus beidh éifeacht acu láithreach.
 4. Féadfaidh
 an Coimisiún, trí bhíthin gníomhartha
 cur chun feidhme, bearta cosanta de chuid an Aontais arna nglacadh de bhun mhír
 3 den Airteagal seo a chúlghairm nó a leasú. Glacfar na
 gníomhartha cur chun feidhme sin i gcomhréir leis an nós imeachta scrúdúcháin
 dá dtagraítear in Airteagal 162(2).
 I gcás foras práinne a bhfuil
 údar cuí tugtha leo, glacfaidh an Coimisiún gníomhartha cur chun feidhme atá
 infheidhme láithreach bonn i gcomhréir leis an nós imeachta dá dtagraítear in Airteagal 162(3).
 Airteagal 132
 Socruithe próiseála agus próiseála isteach a chur ar fionraí
 1. I gcás
 ina gcuirtear isteach ar mhargadh an Aontais nó inar dóigh go gcuirfear isteach
 air de thoradh socruithe próiseála nó próiseála isteach, féadfaidh an Coimisiún,
 trí bhíthin gníomhartha cur chun
 feidhme, arna iarraidh sin do Bhallstát nó ar a thionscnamh féin, úsáid na
 socruithe próiseála nó próiseála isteach a chur ar fionraí i bpáirt nó go
 hiomlán, i gcás táirgí earnálacha na ngránach, na ríse, an tsiúcra, na hola
 olóige agus na n-ológ boird, na dtorthaí agus na nglasraí, na dtorthaí agus na
 nglasraí próiseáilte, an fhíona, na mairteola agus na laofheola, an bhainne
 agus na dtáirgí bainne, na muiceola, na caoireola agus na feola gabhair, na n‐uibheacha,
 na feola éanlaithe clóis agus an alcóil eitile de thionscnamh talmhaíochta. Glacfar na gníomhartha cur chun feidhme sin i gcomhréir leis an nós
 imeachta scrúdúcháin dá dtagraítear in Airteagal 162(2).
 I gcás
 ina bhfaigheann an Coimisiún iarraidh ó Bhallstát déanfaidh sé cinneadh ina
 leith, trí bhíthin gníomhartha cur
 chun feidhme, laistigh de chúig lá oibre tar éis dó an iarraidh a fháil. Glacfar na gníomhartha cur chun feidhme sin i gcomhréir leis an nós
 imeachta scrúdúcháin dá dtagraítear in Airteagal 162(2).
 I gcás
 foras práinne a bhfuil údar cuí tugtha leo, glacfaidh an Coimisiún gníomhartha
 cur chun feidhme atá infheidhme láithreach bonn i gcomhréir leis an nós
 imeachta dá dtagraítear in Airteagal 162(3).
 Na bearta a ghlacfar, cuirfear in iúl iad láithreach
 do na Ballstáit agus beidh éifeacht acu láithreach.
 2. A mhéid
 is gá le haghaidh fheidhmiú ceart an CEM, féadfaidh Parlaimint na hEorpa agus
 an Chomhairle, ag gníomhú dóibh i gcomhréir leis an nós imeachta atá leagtha
 síos in Airteagal 43(2) den Chonradh, úsáid socruithe próiseála isteach i
 gcomhair na dtáirgí dá dtagraítear i mír 1 a thoirmeasc i bpáirt nó go
 hiomlán.
 Caibidil
 VI
 Aisíocaíochtaí onnmhairiúcháin
 Airteagal 133
 Raon feidhme
 1. A mhéid
 is gá chun onnmhairí a dhéanamh ar bhonn luachanna nó praghsanna an mhargaidh
 dhomhanda agus laistigh de na teorainneacha arb iad comhaontuithe a tugadh i
 gcrích i gcomhréir le hAirteagal 218 den Chonradh is bunús leo, féadfaidh
 an difríocht idir na luachanna sin agus praghsanna san Aontas a bheith cumhdaithe
 ag aisíocaíochtaí onnmhairiúcháin do na nithe seo a leanas:
 (a) táirgí na
 n-earnálacha seo a leanas atá le honnmhairiú gan tuilleadh próiseála:
 (i) earnáil na
 ngránach;
 (ii) earnáil na ríse;
 (iii) earnáil
 an tsiúcra, maidir leis na táirgí atá liostaithe i bpointí (b) go (d) agus (g)
 de Chuid III d’Iarscríbhinn I;
 (iv) earnáil na
 mairteola agus laofheola;
 (v) earnáil an bhainne
 agus na dtáirgí bainne;
 (vi) muiceoil;
 (vii) earnáil na n-uibheacha;
 (viii) earnáil na feola éanlaithe clóis;
 (b) na táirgí atá
 liostaithe i bpointí (i) go (ii), (v) agus (vii) de phointe (a) den mhír seo ar
 táirgí iad atá le honnmhairiú i bhfoirm earraí próiseáilte i gcomhréir le
 Rialachán (CE) Uimh. 1216/2009 an 30 Samhain 2009 lena leagtar síos na
 socruithe trádála is infheidhme maidir le hearraí áirithe ar toradh ar
 phróiseáil táirgí talmhaíochta iad[46],
 agus i bhfoirm táirgí ina bhfuil siúcra arna liostú i bpointe (b) de Chuid X d'Iarscríbhinn I.
 2. Ní
 bheidh na haisíocaíochtaí onnmhairiúcháin do tháirgí a onnmhairíodh i bhfoirm
 earraí próiseáilte níos mó ná na haisíocaíochtaí is infheidhme maidir leis na
 táirgí céanna a onnmhairíodh gan breis próiseála.
 3. Déanfaidh an Coimisiún, trí bhíthin gníomhartha tarmligthe, bearta is gá a
 ghlacadh chun an tAirteagal seo a chur chun feidhme. Glacfar na gníomhartha cur
 chun feidhme sin i gcomhréir leis an nós imeachta scrúdúcháin dá dtagraítear in
 Airteagal 162(2).
 Airteagal 134
 Dáileadh na n-aisíocaíochtaí onnmhairiúcháin
 Déanfar na cainníochtaí is féidir a onnmhairiú
 le haisíocaíocht onnmhairiúcháin a leithdháileadh de réir an mhodha:
 (a) is oiriúnaí do chineál an táirge agus don staid ina bhfuil an
 margadh ábhartha, agus a fhágfaidh gur féidir an úsáid is éifeachtúla is féidir
 a bhaint as na hacmhainní atá ar fáil, agus aird á tabhairt ar éifeachtúlacht
 agus ar struchtúr onnmhairí an Aontais gan idirdhealú a dhéanamh idir na
 hoibreoirí lena mbaineann agus go háirithe idir oibreoirí móra agus oibreoirí
 beaga;
 (b) is éasca d'oibreoirí ó thaobh
 riaracháin, agus aird á tabhairt ar na riachtanais riaracháin;
 Airteagal 135
 Socrú na n-aisíocaíochtaí onnmhairiúcháin
 1. Beidh
 feidhm ag na haisíocaíochtaí onnmhairiúcháin céanna maidir leis na táirgí
 céanna ar fud an Aontais. D’fhéadfaidís
 a bheith éagsúil de réir cinn scríbe, go háirithe i gcásanna inar gá sin de
 bharr staid an mhargaidh dhomhanda, de bharr shainriachtanas margaí áirithe, nó
 de bharr oibleagáidí de thoradh comhaontuithe a tugadh i gcrích i gcomhréir le
 hAirteagal 218 den Chonradh.
 2. Déanfaidh
 an Chomhairle bearta maidir le haisíocaíochtaí a shocrú i gcomhréir le hAirteagal 43(3)
 den Chonradh.
 Airteagal 136
 Aisíocaíochtaí onnmhairiúcháin a dheonú
 1. Ní
 dheonófar aisíocaíochtaí ar tháirgí atá liostaithe i bpointe (a) d'Airteagal 133(1)
 a onnmhairítear mar sin gan breis próiseála ach amháin ar iarratas agus ar
 thíolacadh ceadúnais onnmhairiúcháin.
 2. Is éard
 a bheidh san aisíocaíocht is infheidhme maidir le táirgí atá liostaithe in Airteagal 133(1)
 an aisíocaíocht is infheidhme an lá a chuirtear iarratas isteach ar an
 gceadúnas, nó an aisíocaíocht a thagann as an nós imeachta tairisceana lena
 mbaineann agus, i gcás aisíocaíochta difreáilte, an aisíocaíocht is infheidhme
 an lá céanna:
 (a) maidir leis an
 gceann scríbe atá sonraithe ar an gceadúnas; nó
 (b) maidir leis an
 gceann scríbe iarbhír má tá sé sin éagsúil leis an gceann scríbe atá sonraithe
 ar an gceadúnas, agus sa chás sin ní sháróidh an méid is infheidhme an méid is
 infheidhme maidir leis an gceann scríbe atá sonraithe ar an gceadúnas.
 Féadfaidh an Coimisiún, trí bhíthin gníomhartha
 cur chun feidhme, bearta iomchuí a dhéanamh chun mí-úsáid na solúbthachta dá
 bhforáiltear sa mhír seo a chosc. Féadfaidh baint a bheith ag na rialacha
 sin, go háirithe, leis an nós imeachta chun iarratas a chur isteach.
 3. Agus
 aird á tabhairt ar an ngá atá le rochtain chomhionann a bheith ar
 aisíocaíochtaí onnmhairiúcháin ag onnmhaireoirí táirgí atá liostaithe in Iarscríbhinn I
 a ghabhann leis an gConradh, agus ag onnmhaireoirí táirgí a phróiseáiltear as
 na táirgí sin, tabharfar de chumhacht don Choimisiún gníomhartha tarmligthe a
 ghlacadh i gcomhréir le hAirteagal 160 den Rialachán seo d'fhonn mír 1
 agus mír 2 den Airteagal seo a chur i bhfeidhm maidir le táirgí dá
 dtagraítear i bpointe (b) d'Airteagal 133(1) den Rialachán seo.
 Féadfaidh an Coimisiún, trí bhíthin gníomhartha
 tarmligthe, bearta is gá a ghlacadh chun an mhír seo a chur chun feidhme.
 Glacfar na gníomhartha cur chun feidhme sin i gcomhréir leis an nós imeachta
 scrúdúcháin dá dtagraítear in Airteagal 162(2).
 4. Íocfar
 an aisíocaíocht nuair a chuirfear cruthúnas isteach:
 (a) gur imigh na táirgí ó chríoch chustaim an
 Aontais i gcomhréir leis an nós imeachta onnmhairiúcháin dá dtagraítear in Airteagal 161
 den Chód Custaim;
 (b) i
 gcás aisíocaíochta difreáilte, go bhfuil na táirgí tar éis a n-allmhairiú
 isteach ag an gceann scríbe atá sonraithe ar an gceadúnas nó ag ceann scríbe
 eile a raibh aisíocaíocht socraithe maidir leis, gan dochar do phointe (b) de mhír 2.
 Airteagal 137
 Aisíocaíochtaí onnmhairiúcháin ar ainmhithe beo in earnáil na mairteola agus na
 laofheola
 1. Maidir
 le táirgí earnáil na mairteola agus na laofheola, beidh deonú agus íocaíocht na
 haisíocaíochta d'onnmhairí ainmhithe beo faoi réir chomhlíonadh na gceanglas
 maidir le leas ainmhithe atá leagtha síos i reachtaíocht an Aontais agus, go
 háirithe, cosaint ainmhithe le linn iompair.
 2. Agus
 aird á tabhairt ar na ngá atá le honnmhaireoirí a spreagadh le dálaí leasa
 ainmhithe a urramú agus na húdaráis inniúla a chumasú chun ceartchaiteachas
 aisíocaíochtaí onnmhairiúcháin a fhíorú i gcás ina bhfuil sé sin ag brath ar
 cheanglais maidir le leas ainmhithe a urramú, tabharfar de chumhacht don
 Choimisiún gníomhartha tarmlighte a ghlacadh i gcomhréir le hAirteagal 160
 i ndáil le ceanglais leasa ainmhithe lasmuigh de chríoch chustaim an Aontais,
 lena n‐áirítear tríú páirtithe neamhspleácha a úsáid.
 3. Féadfaidh an Coimisiún, trí bhíthin gníomhartha tarmligthe, bearta is gá
 a ghlacadh chun an tAirteagal seo a chur chun feidhme. Glacfar na gníomhartha
 cur chun feidhme sin i gcomhréir leis an nós imeachta scrúdúcháin dá
 dtagraítear in Airteagal 162(2).
 Airteagal 138
 Teorainneacha le honnmhairithe
 Déanfar na gealltanais mhéide a tháinig as na
 comhaontuithe a tugadh i gcrích i gcomhréir le hAirteagal 218 den Chonradh
 a urramú ar bhonn ceadúnas onnmhairiúcháin a eisíodh do na tréimhsí tagartha a
 bhfuil feidhm acu maidir leis na táirgí lena mbaineann.
 Féadfaidh
 an Coimisiún gníomhartha cur chun feidhme a ghlacadh a bhfuil gá leo chun na
 gealltanais mhéide a urramú, lena n-áirítear scor de cheadúnais onnmhairiúcháin
 a eisiúint nó srian a chur lena n-eisiúint nuair a sháraítear na méideanna
 gealltanais nó nuair a fhéadfar iad a shárú. Maidir le hoibleagáidí faoi
 Chomhaontú na hEagraíochta Domhanda Trádála ar Thalmhaíocht a chomhlíonadh, ní
 dhéanfar deireadh a chur le tréimhse thagartha difear do bhailíocht ceadúnas
 onnmhairiúcháin.
 Airteagal 139
 Cumhachtaí tarmligthe
 1. Tabharfar
 de chumhacht don Choimisiún gníomhartha tarmligthe a ghlacadh i gcomhréir le hAirteagal 160
 chun foráil a dhéanamh maidir le bearta atá liostaithe i mír 2 go mír 6
 den Airteagal seo.
 2. Agus
 aird á tabhairt ar an ngá atá lena áirithiú go n-urramóidh oibreoirí a n‐oibleagáidí
 nuair a ghlacann siad páirt i nósanna imeachta tairisceana, saineoidh an
 Coimisiún, trí bhíthin gníomhartha tarmligthe, an príomhcheanglas maidir le
 scaoileadh urrús a bhaineann le ceadúnais i gcás aisíocaíochtaí onnmhairiúcháin
 ar cuireadh tairiscintí isteach ina leith.
 3. Agus
 aird á tabhairt ar an ngá atá leis an ualach riaracháin ar oibreoirí agus ar na
 húdaráis a laghdú, féadfaidh an Coimisiún, trí bhíthin gníomhartha tarmligthe,
 tairsí a shocrú a bhféadfaidh sé gan a bheith ceangailteach faoina mbun
 ceadúnas onnmhairiúcháin a eisiúint nó a thíolacadh, cinn scríbe agus
 oibríochtaí ina bhféadfaidh údar a bheith le díolúine ó cheadúnas a thíolacadh
 agus cead a thabhairt ceadúnais a dheonú ex-post i gcásanna a bhfuil
 údar tugtha leo.
 4. Agus
 aird á tabhairt ar an ngá atá le déileáil le cásanna ina bhfuil údar maith le
 cáilitheacht iomlán nó pháirteach chun aisíocaíochtaí onnmhairiúcháin a fháil,
 agus chun cuidiú le hoibreoirí an tréimhse idir an t-iarratas ar aisíocaíocht
 onnmhairiúcháin agus íocaíocht dheireanach na haisíocaíochta sin a chur
 tharstu, féadfaidh an Coimisiún, trí bhíthin gníomhartha tarmligthe, bearta
 maidir leis an méid seo a leanas a ghlacadh:
 (a) dáta eile don
 aisíocaíocht;
 (b) na hiarmhairtí
 maidir le híocaíocht na haisíocaíochta onnmhairiúcháin nuair nach bhfuil an cód
 táirge nó an ceann scríbe luaite ar cheadúnas ag teacht leis an táirge nó an
 ceann scríbe iarbhír;
 (c) réamhíocaíocht
 aisíocaíochtaí onnmhairiúcháin lena n-áirítear na coinníollacha maidir le
 hurrús a thaisceadh agus a scaoileadh;
 (d) seiceálacha agus
 cruthúnas i gcás amhrais faoi cheann scríbe fíreannach táirgí agus an deis na
 táirgí a athallmhairiú isteach i gcríoch chustaim an Aontais;
 (e) cinn scríbe a
 ndéileáiltear leo mar onnmhairí ón Aontas, agus áireamh ceann scríbe laistigh
 de chríoch chustaim an Aontais atá cáilithe chun aisíocaíochtaí onnmhairiúcháin
 a fháil.
 5. Agus
 aird á tabhairt ar an ngá atá lena áirithiú go ndéanfar táirgí atá ag tairbhiú
 d'aisíocaíochtaí onnmhairiúcháin a onnmhairiú ó chríoch chustaim an Aontais
 agus chun a áirithiú nach bhfillfidh siad ar an gcríoch sin, agus d'fhonn an
 t-ualach riaracháin ar oibreoirí a laghdú i leith cruthúnas a ghiniúint agus a
 chur isteach gur shroich táirgí aisíocaíochta tír chinn scríbe chun
 haisíocaíochtaí difreáilte a fháil, féadfaidh an Coimisiún, trí bhíthin
 gníomhartha tarmligthe, forálacha maidir leis an méid seo a leanas a ghlacadh:
 (a) an teorainn ama nach
 mór an imeacht ó chríoch chustaim an Aontais a thabhairt chun críche fúithi,
 lena n-áirítear an t-am i gcomhair athiontrála sealadaí;
 (b) an phróiseáil a
 fhéadfar a dhéanamh i rith na tréimhse sin ar tháirgí atá ag tairbhiú
 d'aisíocaíochtaí onnmhairiúcháin;
 (c) an cruthúnas gur
 sroicheadh ceann scríbe chun aisíocaíochtaí difreáilte a fháil;
 (d) na tairsí agus na
 coinníollacha aisíocaíochta faoina bhféadfar díolúine ón gcruthúnas sin a
 thabhairt d'onnmhaireoirí;
 (e) coinníollacha maidir
 le formheas, ó thríú páirtithe neamhspleácha, ar an gcruthúnas gur sroicheadh
 ceann scríbe chun aisíocaíochtaí difreáilte a fháil.
 6. Agus
 aird á tabhairt ar shainiúlachtaí na n-earnálacha éagsúla, féadfaidh an
 Coimisiún, trí bhíthin gníomhartha tarmligthe, ceanglais shonracha agus
 coinníollacha sonracha a ghlacadh maidir le hoibreoirí agus maidir leis na
 táirgí atá cáilithe d'aisíocaíocht onnmhairiúcháin, maidir le sainiú agus
 saintréithe na dtáirgí, agus maidir le bunú comhéifeachtaí chun críocha
 aisíocaíochtaí onnmhairiúcháin a ríomh.
 Airteagal 140
 Cumhachtaí cur chun feidhme i gcomhréir leis an nós imeachta scrúdúcháin
 Déanfaidh an Coimisiún, trí bhíthin
 gníomhartha tarmligthe, bearta is gá a ghlacadh chun an tAirteagal seo a chur
 chun feidhme.
 (a) maidir le
 hathdháileadh na gcainníochtaí in-onnmhairithe nár leithdháileadh ná nár
 úsáideadh;
 (b) maidir le
 táirgí dá dtagraítear i bpointe (b) d'Airteagal 133(1).
 Glacfar na gníomhartha cur chun feidhme sin i
 gcomhréir leis an nós imeachta scrúdúcháin dá dtagraítear in Airteagal 162(2).
 Airteagal 141
 Cumhachtaí eile cur chun feidhme
 Féadfaidh
 an Coimisiún, trí bhíthin gníomhartha cur chun feidhme, comhéifeachtaí a shocrú
 lena gcoigeartaítear aisíocaíochtaí onnmhairiúcháin i gcomhréir leis na
 rialacha arna nglacadh de bhun Airteagal 139(6).
 Caibidil VII
 Próiseáil amach
 Airteagal 142
 Socruithe próiseála amach a chur ar fionraí
 1. I gcás
 ina gcuirtear isteach ar mhargadh an Aontais nó inar dóigh go gcuirfear isteach
 air de thoradh socruithe próiseála amach, féadfaidh an Coimisiún, trí bhíthin
 gníomhartha cur chun feidhme, agus arna iarraidh sin do Bhallstát nó ar a
 thionscnamh féin, úsáid na socruithe próiseála amach a chur ar fionraí i bpáirt
 nó go hiomlán, i gcás táirgí earnáil na ngránach, earnáil na ríse, earnáil na
 dtorthaí agus na nglasraí, earnáil na dtorthaí agus na nglasraí próiseáilte,
 earnáil an fhíona, earnáil na mairteola agus na laofheola, earnáil na muiceola,
 earnáil na caoireola agus na feola gabhair agus earnáil na feola éanlaithe
 clóis. Glacfar na gníomhartha cur chun feidhme sin i
 gcomhréir leis an nós imeachta scrúdúcháin dá dtagraítear in Airteagal 162(2).
 I gcás ina bhfaigheann an Coimisiún iarraidh ó
 Bhallstát déanfaidh sé cinneadh ina leith, trí bhíthin gníomhartha cur chun
 feidhme, laistigh de chúig lá oibre tar éis dó an iarraidh a fháil. Glacfar na
 gníomhartha cur chun feidhme sin i gcomhréir leis an nós imeachta scrúdúcháin
 dá dtagraítear in Airteagal 162(2).
 I gcás foras práinne a bhfuil údar cuí tugtha leo,
 glacfaidh an Coimisiún gníomhartha cur chun feidhme atá infheidhme láithreach
 bonn i gcomhréir leis an nós imeachta dá dtagraítear in Airteagal 162(3).
 Cuirfear na bearta arna nglacadh in iúl láithreach
 do na Ballstáit agus beidh éifeacht acu láithreach.
 2. A mhéid
 is gá chun go bhfeidhmeoidh CEM mar is ceart, féadfaidh Parlaimint na hEorpa
 agus an Chomhairle, ag gníomhú dóibh i gcomhréir leis an nós imeachta atá
 leagtha síos in Airteagal 43(2) den Chonradh, úsáid socruithe próiseála
 amach i gcomhair na dtáirgí atá liostaithe i mír 1 a thoirmeasc i bpáirt
 nó go hiomlán.
 CUID IV
 RIALACHA IOMAÍOCHTA
 CAIBIDIL
 I
 Rialacha a bhfuil feidhm acu maidir le gnóthais
 Airteagal 143
 Airteagail 101 go 106 den Chonradh a chur i bhfeidhm
 Ach amháin má fhoráiltear a
 mhalairt sa Rialachán seo, beidh feidhm ag Airteagal 101 go hAirteagal 106
 den Chonradh agus ag a fhorálacha cur chun feidhme, faoi réir Airteagal 144
 go hAirteagal 146 den Rialachán seo, maidir le gach comhaontú, cinneadh
 agus cleachtas dá dtagraítear in Airteagal 101(1) agus Airteagal 102
 den Chonradh a bhaineann le táirgeadh nó trádáil táirgí talmhaíochta.
 Airteagal 144
 Eisceachtaí: cuspóirí an Chomhbheartais Talmhaíochta agus feirmeoirí agus a
 gcomhlachais
 1. Ní bheidh feidhm ag Airteagal 101(1)
 den Chonradh maidir leis na comhaontuithe, na cinntí agus na cleachtais dá
 dtagraítear in Airteagal 143 den Rialachán seo agus atá riachtanach chun
 na cuspóirí atá leagtha amach in Airteagal 39 den Chonradh a bhaint amach.
 Go háirithe, ní bheidh feidhm ag Airteagal 101(1)
 den Chonradh maidir le comhaontuithe, cinntí agus cleachtais de chuid
 feirmeoirí, comhlachas feirmeoirí, nó comhlachas na gcomhlachas sin,
 eagraíochtaí táirgeoirí atá aitheanta faoi Airteagal 106 den Rialachán
 seo, ná comhlachas eagraíochtaí táirgeoirí atá aitheanta faoi Airteagal 107
 den Rialachán seo, ar comhaontuithe, cinntí agus cleachtais iad a bhaineann le
 táirgeadh nó díol táirgí talmhaíochta nó úsáid comháiseanna chun táirgí
 talmhaíochta a stóráil, a chóireáil nó a phróiseáil, agus nach bhfuil aon
 oibleagáid fúthu praghsanna comhionanna a mhuirearú, ach amháin má chuireann sé
 sin srian ar an iomaíocht nó má chuireann sé cuspóirí Airteagal 39 den
 Chonradh i gcontúirt.
 2. Tar éis dóibh dul i
 gcomhairle leis na Ballstáit agus éisteacht leis na gnóthais nó le comhlachais
 na ngnóthas lena mbaineann agus le duine nádúrtha nó dlítheanach ar bith eile a
 mheasann sé a bheith iomchuí, beidh sé de chumhacht ag an gCoimisiún, agus aige
 amháin, faoi réir athbhreithniú Chúirt Bhreithiúnais an Aontais Eorpaigh,
 cinneadh, trí bhíthin Cinneadh a ghlacadh, le gníomh tarmligthe, ar Cinneadh é
 a fhoilseofar, cé na comhaontuithe, cinntí agus cleachtais a chomhlíonann na
 coinníollacha atá sonraithe i mír 1.
 Déanfaidh an Coimisiún cinneadh den sórt sin ar a
 thionscnamh féin nó ar iarratas ó údarás inniúil Ballstáit nó ó ghnóthas
 leasmhar nó ó chomhlachas gnóthas leasmhar.
 3. Nuair a fhoilseofar an
 cinneadh dá dtagraítear sa chéad fhomhír de mhír 2 sonrófar
 ainmneacha na bpáirtithe agus príomhábhar an chinnidh. Tabharfaidh aird ann ar
 leas dlisteanach gnóthas a rúin ghnó a chosaint.
 Airteagal 145
 Comhaontuithe agus cleachtais chomhbheartaithe eagraíochtaí idirchraoibhe
 1. Ní
 bheidh feidhm ag Airteagal 101(1) den Chonradh maidir le cinntí,
 comhaontuithe ná cleachtais chomhbheartaithe de chuid eagraíochtaí
 idirchraoibhe atá aitheanta faoi Airteagal 108 den Rialachán seo a bhfuil
 d'aidhm acu gníomhaíochtaí atá liostaithe i bpointe (c) d'Airteagal 108(1)
 den Rialachán seo a dhéanamh, agus i gcás earnáil na hola olóige agus na na
 n-ológ boird agus earnáil an tobac, Airteagal 108(2) den Rialachán seo.
 2. Ní
 bheidh feidhm ag mír 1 ach amháin:
 (a) más rud é gur tugadh fógra don Choimisiún
 maidir leis na comhaontuithe, na cinntí agus na cleachtais chomhaontuithe;
 (b) más rud é nár chinn an Coimisiún,
 laistigh de dhá mhí tar éis dó na sonraí ar fad is gá a fháil, trí bhíthin
 gníomhartha cur chun feidhme, nach luíonn na comhaontuithe, na cinntí nó na
 cleachtais chomhbheartaithe le rialacha an Aontais.
 3. Ní fhéadfar na comhaontuithe,
 na cinntí agus na cleachtais chomhbheartaithe a chur i bhfeidhm roimh éag na
 tréimhse dá dtagraítear i mír 2(b).
 4. Dearbhófar go bhfuil gach
 comhaontú, cinneadh, agus cleachtas comhaontaithe gan a bheith ag luí le
 rialacha an Aontais más rud é:
 (a) go bhféadfadh idir-roinnt margaí de
 chineál ar bith laistigh den Aontas a bheith mar thoradh orthu;
 (b) go bhféadfaidís cur isteach ar
 dhea-fheidhmiú eagraíocht an mhargaidh;
 (c) go bhféadfaidís a
 bheith faoi deara saobhadh iomaíochta nach bhfuil fíor-riachtanach chun
 cuspóirí an Chomhbheartais Talmhaíochta a bhaint amach atá á saothrú ag
 gníomhaíocht na heagraíochta idirchraoibhe;
 (d) go socraíonn siad praghsanna nó cuótaí;
 (e) go bhféadfaidís a bheith faoi deara idirdhealú nó díothú
 iomaíochta i dtaca le cion substaintiúil de na táirgí atá i gceist.
 5. Má mheasann an Coimisiún, tar
 éis dhul in éag na tréimhse dhá mhí dá dtagraítear i mír 2(b), nár
 comhlíonadh na coinníollacha maidir le mír 1 a chur i bhfeidhm, déanfaidh
 sé Cinneadh, trí bhíthin gníomhartha cur chun feidhme, lena ndearbhófar go
 bhfuil feidhm ag Airteagal 101(1) den Chonradh maidir leis an gcomhaontú,
 leis an gcinneadh nó leis an gcleachtas comhbheartaithe i gceist.
 Ní bheidh feidhm ag an gCinneadh sin ón gCoimisiún
 roimh an data a thugtar fógra ina leith don eagraíocht idirchraoibhe lena
 mbaineann, ach amháin má thug an eagraíocht idirchraoibhe sin faisnéis
 mhíchruinn nó má bhain sí mí-úsáid as an díolúine dá bhforáiltear i mír 1.
 6. I gcás comhaontuithe
 ilbhliantúla, beidh fógra na céad bliana bailí do bhlianta eile an
 chomhaontaithe. Mar sin féin, sa chás sin féadfaidh an Coimisiún, ar a
 thionscnamh féin nó ar iarratas ó Bhallstát eile cinneadh a eisiúint maidir le
 neamhluí tráth ar bith.
 CAIBIDIL II
 Rialacha maidir le Státchabhair
 Airteagal 146
 Airteagail 107 go 109 den Chonradh a chur i bhfeidhm
 1. Faoi
 réir mhír 2, beidh feidhm ag Airteagal 107 go hAirteagal 109 den
 Chonradh maidir le táirgeadh agus trádáil táirgí talmhaíochta.
 2. Ní
 bheidh feidhm ag Airteagal 107 go hAirteagal 109 den Chonradh maidir
 le híocaíochtaí arna ndéanamh ag Ballstáit de bhun na nithe seo a leanas agus i
 gcomhréir leo:
 (a) na bearta dá
 bhforáiltear sa Rialachán seo a mhaoiníonn an tAontas E ina n‐iomláine nó i
 bpáirt, nó
 (b) forálacha
 Airteagal 147 go 153 den Rialachán seo.
 Airteagal 147
 Íocaíochtaí náisiúnta a bhaineann le cláir thacaíochta in earnáil an fhíona
 De mhaolú ar mhír 41(3), féadfaidh na
 Ballstáit íocaíochtaí náisiúnta a dheonú i gcomhréir le rialacha an Aontais
 maidir le Státchabhair i gcás na mbeart dá dtagraítear in Airteagail 43,
 47 agus 48.
 Beidh feidhm ag an ráta uasta cabhrach arna
 leagan síos i rialacha ábhartha an Aontais maidir le Státchabhair maidir le
 maoiniú poiblí foriomlán, lena n-áirítear cistí an Aontais agus cistí
 náisiúnta.
 Airteagal 148
 Íocaíochtaí náisiúnta do réinfhianna san Fhionlainn agus sa tSualainn
 Faoi réir údarú an Choimisiúin, trí bhíthin
 gníomhartha cur chun feidhme, féadfaidh an Fhionlainn agus an tSualainn
 íocaíochtaí náisiúnta a dhéanamh le haghaidh táirgeadh agus margú réinfhianna
 agus táirgí réinfhia (AC ex 0208 agus ex 0210) a mhéid nach
 bhfuil siad faoi deara méadú ar na leibhéil táirgthe thraidisiúnta.
 Airteagal 149
 Íocaíochtaí náisiúnta d'earnáil an tsiúcra san Fhionlainn
 Féadfaidh an Fhionlainn íocaíochtaí náisiúnta
 suas le EUR 350 in aghaidh an heicteáir in aghaidh na bliana margaíochta a
 dhéanamh do shaothraithe biatais siúcra.
 Airteagal 150
 Íocaíochtaí náisiúnta don bheachadóireacht
 Féadfaidh Ballstáit íocaíochtaí náisiúnta
 faoi leith a dhéanamh i gcomhair cosaint beachlann atá faoi mhíbhuntáiste de
 dhroim dálaí struchtúracha nó nádúrtha nó íocaíochtaí a dhéanamh faoi
 phleananna forbartha eacnamaíocha, ach amháin i gcás iad sin atá leithdháilte
 ar chúrsaí táirgthe nó trádála.
 Airteagal 151
 Íocaíochtaí náisiúnta le haghaidh driogadh fíona i gcásanna géarchéime
 1. Ón 1
 Lúnasa 2012, féadfaidh na Ballstáit íocaíochtaí náisiúnta a dhéanamh do
 tháirgeoirí fíona le haghaidh driogadh deonaigh nó éigeantaigh fíona i gcásanna
 géarchéime a bhfuil údar tugtha leo.
 2. Beidh na
 híocaíochtaí dá dtagraítear i mír 1 comhréireach agus beidh siad ina
 cuidiú le dul i ngleic leis an ngéarchéim.
 3. Ní
 sháróidh méid iomlán na n-íocaíochtaí atá ar fáil i mBallstát in aon bhliain ar
 leith 15 % de na cistí atá ar fáil san iomlán in aghaidh an Bhallstáit mar atá
 leagtha síos don bhliain sin in Iarscríbhinn IV.
 4. Déanfaidh
 Ballstáit a dteastaíonn uathu úsáid a bhaint as na híocaíochtaí náisiúnta dá
 dtagraítear i mír 1 fógra cuí-réasúnaithe a thíolacadh don Choimisiún. Déanfaidh an Coimisiún, trí bhíthin gníomhartha
 cur chun feidhme, cinneadh maidir leis an mbeart a fhormheas agus na
 híocaíochtaí a dhéanamh.
 5. Úsáidfear
 an t-alcól a thagann ón driogadh dá dtagraítear i mír 1 chun críoch
 tionsclaíoch nó fuinnimh agus chun na gcríoch sin amháin chun saobhadh na
 hiomaíochta a sheachaint.
 6. Féadfaidh
 an Coimisiún, trí bhíthin gníomhartha
 tarmligthe, bearta is gá a ghlacadh chun an tAirteagal seo a chur chun feidhme.
 Glacfar na gníomhartha cur chun feidhme sin i gcomhréir leis an nós imeachta
 scrúdúcháin dá dtagraítear in Airteagal 162(2).
 Airteagal 152
 Íocaíochtaí náisiúnta ar mhaithe le táirgí a dháileadh ar leanaí
 Sa bhreis ar an gcabhair ón Aontas dá
 bhforáiltear in Airteagal 21 agus in Airteagal 24, féadfaidh na
 Ballstáit íocaíochtaí náisiúnta a dhéanamh ar mhaithe le táirgí a sholáthar do
 pháistí i bhforais oideachais agus ar mhaithe leis na costais bhreise dá
 dtagraítear in Airteagal 21(1).
 Féadfaidh na Ballstáit na híocaíochtaí sin a
 mhaoiniú trí thobhach a ghearradh ar an earnáil lena mbaineann nó trí aon
 ranníocaíocht eile ón earnáil phríobháideach.
 Sa bhreis ar an gcabhair ón Aontas dá
 bhforáiltear in Airteagal 21, féadfaidh na Ballstáit íocaíochtaí náisiúnta
 a dhéanamh chun bearta tionlacain a mhaoiniú is gá le go mbeidh scéim an Aontais
 chun tairgí torthaí agus glasraí, táirgí torthaí agus glasraí próiseáilte agus
 táirgí bananaí éifeachtach, mar atá foráilte in Airteagal 21(2).
 Airteagal 153
 Íocaíochtaí náisiúnta do chnónna
 1. Féadfaidh
 na Ballstáit íocaíochtaí náisiúnta a dhéanamh, suas le EUR 120, 75 ar a
 mhéad, in aghaidh an heicteáir in aghaidh na bliana, d'fheirmeoirí a tháirgeann
 na táirgí seo a leanas:
 (a) almóinní a thagann
 faoi Chóid AC 0802 11 agus 0802 12;
 (b) cnónna coill nó
 faoisceoga a thagann faoi Chóid AC 0802 21 agus 0802 22;
 (c) gallchnónna a
 thagann faoi Chóid AC 0802 31 agus 0802 32;
 (d) cnónna piostáise a
 thagann faoi Chód AC 0802 50;
 (e) pónairí lócaiste a thagann faoi Chód AC
 1212 99 30.
 2. Ní
 fhéadfar na híocaíochtaí náisiúnta a íoc ach i leith na limistéar uasta seo:
 Ballstát || Limistéar uasta (ha)
 An Bheilg || 100
 An Bhulgáir || 11 984
 An Ghearmáin || 1 500
 An Ghréig || 41 100
 An Spáinn || 568 200
 An Fhrainc || 17 300
 An Iodáil || 130 100
 An Chipir || 5100
 Lucsamburg || 100
 An Ungáir || 2 900
 An Ísiltír || 100
 An Pholainn || 4 200
 An Phortaingéil || 41 300
 An Rómáin || 1 645
 An tSlóivéin || 300
 An tSlóvaic || 3 100
 An Ríocht Aontaithe || 100
 3. Féadfaidh na Ballstáit deonú na n-íocaíochtaí náisiúnta a dhéanamh
 coinníollach ar na feirmeoirí a bheith ina mbaill d'eagraíochtaí táirgeoirí atá
 aitheanta faoi Airteagal 106.
 CUID V
 FORÁLACHA GINEARÁLTA
 CAIBIDIL I
 Bearta Eisceachtúla
 Roinn 1
 Suaitheadh sa mhargadh
 Airteagal 154
 Bearta in aghaidh suaitheadh sa mhargadh
 1. Agus
 aird á tabhairt ar an ngá atá le dul i ngleic go héifeachtúil éifeachtach le
 haon baol go suaithfí an margadh i ngeall ar ardú mór praghsanna nó titim mhór
 praghsanna nó i ngeall ar aon tosca eile a bhfuil tionchar acu ar an margadh,
 tabharfar de chumhacht don Choimisiún gníomhartha tarmligthe a ghlacadh i
 gcomhréir le hAirteagal 160 chun na bearta is gá a dhéanamh san earnáil
 lena mbaineann, ag urramú dó aon oibleagáidí a thagann as comhaontuithe arna
 dtabhairt i gcrích i gcomhréir le hAirteagal 218.
 Sna cásanna baoil suaite margaidh dá dtagraítear
 sa chéad fhomhír, nuair a éileoidh mórchúiseanna práinne é, beidh feidhm ag an
 nós imeachta dá bhforáiltear in Airteagal 161 den Rialachán seo maidir le
 gníomhartha tarmligthe arna nglacadh de bhun na fomhíre seo.
 A mhéid
 is gá agus go ceann an achair is gá, féadfaidh bearta den sórt sin raon
 feidhme, fad, agus gnéithe eile de bhearta eile dá bhforáiltear faoin Rialachán
 seo a shíneadh nó a mhodhnú, nó dleachtanna allmhairiúcháin a chur ar fionraí
 ina n‐iomláine nó i bpáirt, lena n-áirítear i gcás cainníochtaí áirithe nó
 tréimhsí, de réir mar is gá.
 2. Ní
 bheidh feidhm ag na bearta dá dtagraítear i mír 1 maidir le táirgí atá
 liostaithe i Mír 2 de Chuid XXIV d'Iarscríbhinn I.
 3. Féadfaidh
 an Coimisiún, trí bhíthin gníomhartha tarmligthe, rialacha is gá a ghlacadh
 chun an tAirteagal seo a chur chun feidhme. Féadfaidh baint a bheith ag na
 rialacha sin le nósanna imeachta agus critéir theicniúla go háirithe. Glacfar
 na gníomhartha cur chun feidhme sin i gcomhréir leis an nós imeachta
 scrúdúcháin dá dtagraítear in Airteagal 162(2).
 Roinn 2
 Bearta um thacaíocht mhargaidh a bhaineann le galair ainmhithe agus laghdú ar
 mhuinín tomhaltóirí i ngeall ar bhaol sláinte don phobal, d'ainmhithe nó do
 phlandaí
 Airteagal 155
 Bearta a bhaineann le galair ainmhithe agus le laghdú ar mhuinín tomhaltóirí
 i ngeall ar bhaol sláinte don phobal, d'ainmhithe, nó do phlandaí
 1. Féadfaidh
 an Coimisiún, trí ghníomhartha cur chun feidhme, bearta eisceachtúla um
 thacaíocht mhargaidh a ghlacadh:
 (a) i gcomhair an mhargaidh atá buailte
 d'fhonn na srianta ar thrádáil laistigh den Aontas agus ar thrádáil le tríú
 tíortha a chur san áireamh a d’fhéadfadh teacht as cur i bhfeidhm beart atá
 ceaptha dul i ngleic le leathadh galar ainmhithe.
 (b) d'fhonn aird a thabhairt ar shuaitheadh
 tromchúiseach margaidh atá curtha síos go díreach do laghdú ar mhuinín
 tomhaltóirí i ngeall ar bhaol sláinte don phobal, d'ainmhithe, nó do phlandaí.
 Glacfar na gníomhartha cur chun feidhme sin i
 gcomhréir leis an nós imeachta scrúdúcháin dá dtagraítear in Airteagal 162(2).
 2. Beidh
 feidhm ag na bearta dá bhforáiltear i mír 1 maidir leis na
 hearnálacha seo a leanas:
 (a) earnáil na mairteola
 agus na laofheola;
 (b) earnáil an bhainne
 agus na dtáirgí bainne;
 (c) muiceoil;
 (d) earnáil na caoireola
 agus na feola gabhair;
 (e) earnáil na
 n-uibheacha;
 (f) earnáil na feola
 éanlaithe clóis.
 Na bearta dá bhforáiltear i bpointe (b) de mhír 1
 a bhaineann le laghdú ar mhuinín tomhaltóirí i ngeall ar bhaol sláinte don
 phobal, nó do phlandaí, beidh feidhm acu freisin maidir le gach táirge
 talmhaíochta eile seachas iad sin atá liostaithe i Roinn 2 de Chuid XXIV d'Iarscríbhinn I.
 3. Déanfar
 na bearta dá bhforáiltear i mír 1 arna iarraidh sin don Bhallstát nó do na
 Ballstáit lena mbaineann.
 4. Ní
 fhéadfar na bearta dá bhforáiltear i bpointe (a) de mhír 1 a dhéanamh ach
 amháin má tá bearta sláinte agus tréidliachta glactha go tapa ag an mBallstát
 nó ag na Ballstáit lena mbaineann chun deireadh a chur leis an ngalar, agus ní
 fhéadfar iad a dhéanamh ach amháin a mhéid a bhfuil siad fíor-riachtanach agus
 ar feadh na tréimhse atá fíor‐riachtanach le tacú leis an margadh lena
 mbaineann.
 5. Cuirfidh
 an tAontas páirtmhaoiniú ar fáil a bheidh coibhéiseach le 50 % den
 chaiteachas a sheasann na Ballstáit as na beartas dá bhforáiltear i mír 1.
 Mar sin féin, maidir le hearnáil na mairteola agus
 na laofheola, earnáil an bhainne agus na dtáirgí bainne, earnáil na muiceola
 agus na caoireola agus earnáil na feola gabhair, cuirfidh an tAontas
 páirtmhaoiniú ar fáil a bheidh coibhéiseach le 60 % den chaiteachas sin i
 gcás ina bhfuiltear ag cur comhraic ar chrúb agus béil.
 6. I gcás ina ndéanann táirgeoirí ranníocaíocht le caiteachas atá na
 Ballstáit ag seasamh, áiritheoidh na Ballstáit nach saobhfaidh sé sin cúrsaí
 iomaíochta idir táirgeoirí i mBallstáit éagsúla.
 Roinn 3
 Fadhbanna sonracha
 Airteagal 156
 Bearta chun fadhbanna sonracha a réiteach
 1. Glacfaidh
 an Coimisiún, trí bhíthin gníomhartha tarmligthe, bearta a bhfuil gá leo agus
 is féidir údar a thabhairt leo chun fadhbanna sonracha a réiteach. Ní fhéadfaidh na bearta sin maolú ó fhorálacha an
 Rialacháin seo ach a mhéid a bhfuil fíorghá leis, agus go ceann tréimhse a
 bhfuil fíorghá léi. Glacfar na gníomhartha cur chun feidhme sin i gcomhréir
 leis an nós imeachta scrúdúcháin dá dtagraítear in Airteagal 162(2).
 2. Chun
 fadhbanna sonracha a réiteach, i gcás foras práinne cuí‐réasúnaithe, glacfaidh
 an Coimisiún gníomhartha cur chun feidhme atá infheidhme láithreach bonn i
 gcomhréir leis an nós imeachta dá dtagraítear in Airteagal 162(3).
 CAIBIDIL II
 Cumarsáid agus tuairisciú
 Airteagal 157
 Ceanglais chumarsáide
 1. Chun
 críocha an Rialachán seo a chur i bhfeidhm, an margadh i dtáirgí talmhaíochta a
 anailísiú, a bhainistiú agus faireachán a dhéanamh air, trédhearcacht sa
 mhargadh a áirithiú, dea‐fheidhmiú bhearta an Chomhbheartais Talmhaíochta a
 áirithiú, dea‐fheidhmiú bhearta seiceála, rialaitheacha, faireacháin,
 meastóireachta agus iniúchta an Chombheartais Talmhaíochta a áirithiú, agus
 comhaontuithe idirnáisiúnta a chur chun feidhme, lena n‐áirítear ceanglais faoi
 na comhaontuithe sin maidir le fógra a thabhairt, féadfaidh an Coimisiún, i
 gcomhréir leis an nós imeachta dá dtagraítear i mír 2, na bearta is gá a
 ghlacadh maidir leis an gcumarsáid atá le déanamh ag gnóthais, Ballstáit,
 agus/nó tríú tíortha. Á dhéanamh sin dó, cuirfidh an Coimisiún san áireamh na
 riachtanais maidir le sonraí agus na sineirgí a d'fhéadfadh a bheith ann idir
 foinsí sonraí féideartha.
 Féadfar
 an fhaisnéis a fhaightear a tharchur chuig eagraíochtaí idirnáisiúnta, údaráis
 inniúla triú tíortha nó í a chur ar fáil dóibh agus a phoibliú, faoi réir
 cosanta sonraí pearsanta agus leasa dhlisteanaigh gnóthas a rúin ghnó, lena n‐áirítear
 praghsanna, a chosaint.
 2. Agus
 aird á tabhairt ar an ngá atá leis na fógraí dá dtagraítear i mír 1 a
 bheith tapa, éifeachtúil, cruinn agus costéifeachtach, tabharfar de chumhacht
 don Choimisiún gníomhartha tarmligthe a ghlacadh i gcomhréir le hAirteagal 160
 á leagan síos:
 (a) nádúr agus cineál na
 faisnéise a bhfuil fógra le tabhairt ina taobh;
 (b) na modhanna
 fógartha;
 (c) na rialacha a bhaineann
 leis na cearta rochtana chun na faisnéise nó chun na gcóras faisnéise a
 chuirfear ar fáil;
 (d) coinníollacha agus
 modhanna fhoilsiú na faisnéise.
 3. Déanfaidh
 an Coimisiún, trí bhíthin gníomhartha tarmligthe, na nithe seo a leanas a
 ghlacadh:
 (a) rialacha maidir le cur ar fáil na
 faisnéise is gá do chur i bhfeidhm an Airteagail seo;
 (b) socruithe le
 haghaidh bhainistiú na faisnéise a bhfuil fógra le tabhairt ina taobh, chomh
 maith le rialacha maidir le hábhar, le foirm, le huainiú, le minicíocht agus le
 spriocanna na bhfógraí;
 (c) socruithe le
 haghaidh faisnéis agus doiciméid a tharchur chuig na Ballstáit nó chuig
 eagraíochtaí idirnáisiúnta, chuig údaráis inniúla triú tíortha nó chuig an
 bpobal, nó an fhaisnéis agus na doiciméid sin a chur ar fáil dóibh, faoi réir
 cosanta sonraí pearsanta agus leasa dhlisteanaigh gnóthas a rúin ghnó a
 chosaint.
 Glacfar na gníomhartha cur chun feidhme sin i
 gcomhréir leis an nós imeachta scrúdúcháin dá dtagraítear in Airteagal 162(2).
 Airteagal 158
 Oibleagáid tuairiscithe an Choimisiúin
 Tíolacfaidh an Coimisiún tuarascáil do
 Pharlaimint na hEorpa agus don Chomhairle:
 (a) gach trí bliana
 tar éis 2013 nuair a chuirtear i bhfeidhm na bearta a bhaineann le hearnáil na
 beachadóireachta arna leagan amach in Airteagal 52 go 54.
 (b) faoin 30 Meitheamh 2014 agus faoin
 31 Nollaig 2018 maidir le forbairt staid an mhargaidh in earnáil an bhainne
 agus na dtáirgí bainne agus go háirithe maidir le hoibriú Airteagal 104 go
 hAirteagal 107 agus Airteagal 145 san earnáil sin, ag tagairt go
 háirithe do dhreasachtaí a d'fhéadfadh feirmeoirí a spreagadh le comhaontuithe
 comhtháirgthe a dhéanamh, mar aon le haon tograí iomchuí.
 Caibidil III
 Cúltaisce i gcomhair géarchéimeanna san earnáil talmhaíochta
 Airteagal 159
 Úsáidí an chúlchiste
 Cistí arna n‐aistriú
 ón gCúltaisce le haghaidh géarchéimeanna san earnáil talmhaíochta faoi na
 coinníollacha agus an nós imeachta dá dtagraítear i mír 14 den Chomhaontú
 Idirinstitiúideach idir Parlaimint na hEorpa, an Chomhairle agus an Coimisiún
 maidir le comhar in ábhair bhuiséadacha agus maidir le bainistíocht fhónta
 airgeadais[47],
 ba cheart iad a chur ar fáil i gcomhar na mbeart a bhfuil feidhm ag an
 Rialachán seo maidir leo i gcás na bliana nó na mblianta a bhfuil an tacaíocht
 bhreise ag teastáil ina leith.
 Go háirithe,
 aistreofar cistí i gcás aon chaiteachais faoi na caibidlí seo a leanas:
 (a) Caibidil I de
 Theideal I de Chuid II;
 (b) Caibidil VI de Chuid III; agus
 (c) Caibidil I den Chuid seo.
 Féadfaidh an
 Coimisiún, trí bhíthin gníomhartha tarmligthe, agus de mhaolú ón dara mír den Airteagal
 seo, cinneadh a dhéanamh nach ndéanfar aistrithe i gcás caiteachais áirithe dá
 dtagraítear i bpointe (b) den mhír sin, más cuid den ghnáthbhainistíocht
 margaidh an caiteachas sin. Glacfar na gníomhartha cur chun feidhme sin i
 gcomhréir leis an nós imeachta scrúdúcháin dá dtagraítear in Airteagal 162(2).
 CUID VI
 TARMLIGEAN CUMHACHTA, FORÁLACHA CUR CHUN
 FEIDHME, RIALACHA IDIRTHRÉIMHSEACHA AGUS DEIRIDH
 CAIBIDIL I
 Tarmligean cumhachta agus forálacha cur chun feidhme
 Airteagal 160
 Feidhmiú an tarmligin
 1. Is faoi
 réir na gcoinníollacha atá leagtha síos san Airteagal seo a thugtar na
 chumhachtaí don Choimisiún gníomhartha tarmligthe a ghlacadh.
 2. Is go
 ceann tréimhse neamhchinntithe ó theacht i bhfeidhm an Rialacháin seo a
 thabharfar don Choimisiún tarmligean na cumhachta dá dtagraítear sa Rialachán
 seo.
 3. Féadfaidh
 Parlaimint na hEorpa nó an Chomhairle tarmligean na gcumhachtaí dá dtagraítear
 in Airteagal 24 a chúlghairm tráth ar bith. I gcás cinnidh maidir le cúlghairm, cuirfear deireadh le tarmligean na
 cumhachta atá sonraithe sa chinneadh sin. Beidh éifeacht aige ón lá tar éis fhoilsiú an chinnidh in Iris
 Oifigiúil an Aontais Eorpaigh nó ag dáta ina dhiaidh sin a shonrófar inti. Ní dhéanfaidh sé difear do bhailíocht aon
 ghníomhartha tarmligthe atá i bhfeidhm cheana féin.
 4. A
 luaithe agus a ghlacann sé gníomh tarmligthe, tabharfaidh an Coimisiún fógra
 ina thaobh sin do Pharlaimint na hEorpa agus don Chomhairle an tráth céanna.
 5. Tiocfaidh
 gníomh tarmligthe a ghlactar de bhun an Rialacháin seo i bhfeidhm ach amháin má
 dhéanann Parlaimint na hEorpa nó an Chomhairle agóid ina choinne laistigh de
 thréimhse dhá mhí ó cuireadh Parlaimint na hEorpa nó an Chomhairle ar an eolas
 faoin ngníomh sin nó má chuireann Parlaimint na hEorpa agus an Chomhairle araon
 in iúl don Choimisiún, roimh dhul in éag na tréimhse sin, nach ndéanfaidh siad
 agóid ina choinne. Cuirfear
 dhá mhí leis an tréimhse sin ar thionscnamh ó Pharlaimint na hEorpa nó ón
 gComhairle.
 Airteagal 161
 An nós imeachta práinne
 1. Gníomhartha tarmligthe a ghlacfar faoin Airteagal sin, tiocfaidh siad
 i bhfeidhm gan mhoill agus beidh feidhm acu ar chuntar nach ndéanfar agóid i
 gcomhréir le mír 2. Sonrófar san
 fhógra a chuirfear chuig Parlaimint na hEorpa agus chuig an gComhairle maidir
 le gníomh tarmligthe na cúiseanna ar baineadh úsáid as an nós imeachta práinne.
 2. Féadfaidh
 Parlaimint na hEorpa nó an Chomhairle agóid a dhéanamh i gcoinne gnímh
 tharmligthe faoin Airteagal seo i gcomhréir leis an nós imeachta dá dtagraítear
 in Airteagal 160(5). Sa chás
 sin, déanfaidh an Coimisiún an gníomh tarmligthe a aisghairm gan mhoill tar éis
 do Pharlaimint na hEorpa nó don Chomhairle fógra a thabhairt don
 Choimisiún maidir leis an gcinneadh agóid a dhéanamh.
 Airteagal 162
 An nós imeachta coiste
 1. Beidh de
 chúnamh ag an gCoimisiún Coiste um Chomheagraíocht na Margaí Talmhaíochta. Beidh de chúnamh ag an gCoiste sin coiste de réir
 bhrí Rialachán (AE) Uimh. 182/2011.
 2. I gcás
 ina ndéanfar tagairt don mhír seo, beidh feidhm ag Airteagal 5 de
 Rialachán (AE) Uimh. 182/2011.
 3. I gcás ina ndéanfar tagairt don mhír seo, beidh feidhm ag Airteagal 8
 de Rialachán (AE) Uimh. 182/2011, in éineacht le hAirteagal 5 den
 Rialachán sin.
 CAIBIDIL II
 Forálacha idirthréimhseacha agus forálacha deiridh
 Airteagal 163
 Aisghairmeacha
 1. Aisghairtear
 Rialachán (CE) Uimh. [COIM(2010)799].
 Mar sin féin, leanfaidh d'fheidhm a bheith ag na
 forálacha seo a leanas de Rialachán (AE) Uimh. [COIM(2010)799].
 (a) a fhad a bhaineann le hearnáil an
 tsiúcra, Teideal I de Chuid II, Airteagail 248, 260 agus 262 agus Cuid II
 d'Iarscríbhinn III go dtí deireadh na bliana margaíochta don siúcra
 2015-2016, an 30 Meán Fómhair, d'ainneoin na chéad fomhíre d'Airteagal 392(2)
 den Rialachán sin;
 (b) na forálacha a
 bhaineann leis an gcóras um tháirgeadh bainne a theorannú atá leagtha síos i
 gCaibidil III de Theideal I de Chuid II, go dtí an 31 Márta 2015.
 (c) maidir le hearnáil
 an fhíona:
 (i) Airteagail 82 go hAirteagal 87
 maidir le limistéir dá dtagraítear in Airteagal 82(2) nár grafadh go fóill
 agus maidir le limistéir dá dtagraítear in Airteagal 83(1) nár tugadh chun
 rialtachta go fóill go dtí go ngrafar nó go dtabharfar chun rialtachta iad;
 (ii) an córas idirthréimhseach do chearta um
 plandú arna leagan amach i bhForoinn II de Roinn 4V de Chaibidil III de
 Theideal I de Chuid II, go dtí an 31 Nollaig 2015, nó a mhéid is gá chun
 éifeacht a thabhairt d'aon chinneadh a ghlacann Ballstát faoi Airteagal 89(5),
 go dtí an 31 Nollaig 2018.
 (d) Airteagal 291(2) go dtí an 31 Márta
 2014;
 (e) an chéad mhír agus an dara mír d'Airteagal 293
 go dtí deireadh na bliana margaíochta don siúcra 2013‐2014;
 (f) Airteagal 294 go dtí an 31 Nollaig
 2017;
 (g) Airteagal 326.
 2. Déanfar
 tagairtí do Rialachán (AE) Uimh. [COM(2010)799] a fhorléiriú mar thagairtí don Rialachán seo agus do
 Rialachán (AE) Uimh. [...] maidir le maoiniú, bainistiú agus faireachán an
 chomhbheartais talmhaíochta agus léifear iad i gcomhréir leis na táblaí
 comhghaoil atá leagtha amach in Iarscríbhinn VIII a ghabhann leis an
 Rialachán seo.
 3. Aisghairtear
 Rialacháin (CE) Uimh. 234/79, (CE) Uimh. 1601/96 agus (CE)
 Uimh. 1037/2001 ón gComhairle.
 Airteagal 164
 Rialacha idirthréimhseacha
 Agus aird á tabhairt ar an ngá atá lena
 áirithiú go n-athrófar gan tuisliú ó na socruithe dá bhforáiltear i Rialachán
 (CE) Uimh. [COM(2010)799] go dtí na socruithe atá leagtha síos sa
 Rialachán seo, tabharfar de chumhacht don Choimisiún gníomhartha tarmligthe a
 ghlacadh i gcomhréir le hAirteagal 160 maidir leis na bearta is gá chun na
 cearta faighte agus ionchais dhlisteanacha feirmeoirí a chosaint.
 Airteagal 165
 Teacht i bhfeidhm agus cur i bhfeidhm
 1. Tiocfaidh
 an Rialachán seo i bhfeidhm an [seachtú] lá tar éis lá a fhoilsithe in Iris
 Oifigiúil an Aontais Eorpaigh.
 Beidh feidhm aige ón 1 Eanáir 2014 ar
 aghaidh.
 Mar sin féin, maidir le hearnáil an tsiúcra, ní
 bheidh feidhm ag Airteagail 7, 16, agus 101 ná ag Iarscríbhinn III go dtí
 tar éis dheireadh na bliana margaíochta don siúcra 2015–2016, i.e. an 1
 Deireadh Fómhair 2016.
 2. Maidir
 le hearnáil an bhainne agus na dtáirgí bainne, beidh feidhm ag Airteagail 104
 agus ag Airteagal 105 go dtí an 30 Meitheamh 2020.
 Beidh an Rialachán seo ina cheangal
 go huile agus go hiomlán agus beidh sé infheidhme go díreach i ngach Ballstát.
 Arna dhéanamh sa Bhruiséil,
 Thar ceann Pharlaimint na hEorpa Thar
 ceann na Comhairle
 An tUachtarán An
 tUachtarán
 IARSCRÍBHINN I
 LIOSTA DE NA TÁIRGÍ DÁ
 dTAGRAÍTEAR IN AIRTEAGAL 1(2)
 Cuid I: Gránaigh
 Cuimsítear faoi earnáil na ngránach na táirgí
 atá liostaithe sa tábla seo a leanas:
 Cód AC || Tuairisc
 (a) 0709 90 60 || Grán Milis, úr nó fuaraithe
 0712 90 19 || Grán milis triomaithe, iomlán, gearrtha, slisnithe, briste nó i bpúdar, ach nach bhfuil tuilleadh ullmhúcháin déanta air, ach amháin hibridí atá le cur
 1001 90 91 || Gnáthchruithneacht agus síolta maislín
 1001 90 99 || Speilt, gnáthchruithneacht agus maislín nach bhfuil le cur
 1002 00 00 || Seagal
 1003 00 || Eorna
 1004 00 00 || Coirce
 1005 10 90 || Arbhar Indiach (arbhar) seachas hibridí
 1005 90 00 || Arbhar Indiach seachas síolta
 1007 00 90 || Sorgum gráin, seachas hibridí atá le cur
 1008 || Ruán, síolta muiléid agus síolta éan; gránaigh eile
 (b) 1001 10 00 || Cruithneacht chrua (durum)
 (c) 1101 00 00 || Plúr cruithneachta nó maislín
 1102 10 00 || Plúr seagail
 1103 11 || Piocuaran agus min chruithneachta
 1107 || Braich, rósta nó neamhrósta
 (d) 0714 || Casabhach, ararút, salep, bliosáin ghréine, prátaí milse agus fréamhacha agus tiúbair chomhchosúla a bhfuil méid mór stáirse nó ionúiline iontu, úr, fuaraithe, reoite nó triomaithe, cibé acu atá siad slisnithe nó i bhfoirm millíní; laíon sáig
 || ex 1102 || Plúir gránaigh seachas plúr cruithneachta ná plúr maislín:
 || 1102 20 || – Plúr arbhair Indiaigh (arbhar)
 || 1102 90 || – Eile:
 || 1102 90 10 || – – Plúr eorna
 || 1102 90 30 || – – Plúr coirce
 || 1102 90 90 || – – Eile
 || ex 1103 || Piocuaran gránaigh, min agus millíní ach amháin piocuaran agus min cruithneachta (fotheideal 1103 11), piocuaran agus min ríse (fotheideal 1103 19 50) agus millíní ríse (fotheideal 1103 20 50)
 || ex 1104 || Gráin ghránaigh a ndearnadh próiseáil eile orthu (mar shampla, scilligthe, rollta, calógach, péarlach, slisnithe nó garbhmheilte), seachas rís faoi theideal 1006 agus rís chalógach faoi fhotheideal 1104 19 91; ginidín gránach, iomlán, rollta, calógach nó meilte
 || 1106 20 || Plúr, min agus púdar sáig nó fréamhacha nó tiúbar faoi cheannteideal 0714
 || ex 1108 || Stáirsí; ionúilin:
 || – Stáirsí:
 || 1108 11 00 || – – Stáirse cruithneachta
 || 1108 12 00 || – – Stáirse arbhair Indiaigh (arbhar)
 || 1108 13 00 || – – Stáirse prátaí
 || 1108 14 00 || – – Stáirse casabhaigh
 || ex 1108 19 || – – Stáirsí eile:
 || 1108 19 90 || – – – Eile
 || 1109 00 00 || Glútan cruithneachta, cibé acu atá sé triomaithe nó nach bhfuil
 Cód AC || Tuairisc
 || 1702 || Siúcraí eile, lena n‐áirítear lachtós, maltós, glúcós agus fruchtós atá íon go ceimiceach, i bhfoirm sholadach; síoróipí siúcra nach bhfuil ábhar blaistithe ná dathúcháin curtha leo; mil shaorga, cibé acu atá sé measctha le mil nádúrtha nó nach bhfuil; caramal:
 || ex 1702 30 || – Glúcós agus síoróip ghlúcóis, gan fruchtós nó a bhfuil níos lú ná 20 % d'fhruchtós iontu de réir meáchain ina staid thirim:
 ||
 ||
 || || – – Eile:
 || ex 1702 30 50 || – – – I bhfoirm púdair chriostalaigh bháin, cibé acu atá sé ceirtleánaithe nó nach bhfuil, a bhfuil níos lú ná 99 % de ghlúcós de réir meáchain iontu ina staid thirim
 || ex 1702 30 90 || – – – Eile, a bhfuil níos lú ná 99 % de ghlúcós de réir meáchain iontu ina staid thirim
 || ex 1702 40 || – Glúcós agus síoróip ghlúcóis, a bhfuil 20 % ar a laghad, ach níos lú ná 50 %, d'fhruchtós iontu ina staid thirim, gan siúcra inbhéartaithe san áireamh:
 || 1702 40 90 || – – Eile
 || ex 1702 90 || – Eile, lena n‐áirítear siúcra inbhéartaithe agus siúcra eile agus cumaisc síoróipe siúcra a bhfuil 50 % d'fhruchtós de réir meáchain iontu ina staid thirim:
 || 1702 90 50 || – – Maltaideistrin agus síoróip mhaltaideistrine
 || – – Caramal:
 || – – – Eile:
 || 1702 90 75 || – – – – I bhfoirm púdair, cibé acu atá sé ceirtleánaithe nó nach bhfuil
 || 1702 90 79 || – – – – Eile
 || 2106 || Ullmhóidí bia nach sonraítear nó nach n‐áirítear in aon áit eile:
 || ex 2106 90 || – Eile
 || – – Síoróipí siúcra blaistithe nó daite:
 || – – – Eile
 || 2106 90 55 || – – – – Síoróip ghlúcóis agus síoróip mhaltaideistrine
 || ex 2302 || Bran, géara agus iarmhair eile, cibé acu atá siad i bhfoirm millíní nó nach bhfuil, díorthaithe ó ghránaigh a chriathrú, a mhuilleáil nó a phróiseáil ar bhealach eile
 || ex 2303 || Iarmhair ó mhonarú stáirse agus iarmhair chomhchosúla, laíon biatais, bagás agus fuíoll eile ó mhonarú siúcra, dríodar agus fuíollábhar ó ghrúdaireacht nó ó dhriogadh, cibé acu atá sé i bhfoirm millíní nó nach bhfuil:
 || 2303 10 || – Iarmhair ó mhonarú stáirse agus iarmhair chomhchosúla
 || 2303 30 00 || – Dríodar agus fuíollábhar ó ghrúdaireacht nó ó dhriogadh
 || ex 2306 || Cáca ola agus iarmhair sholadacha eile, cibé acu atá siad meilte nó nach bhfuil nó i bhfoirm millíní, de thoradh úscadh saillte nó olaí plandúla, seachas na cinn faoi cheannteidil 2304 agus 2305:
 || – Eile
 || 2306 90 05 || – – De ghinidín arbhair Indiaigh (arbhar)
 || ex 2308 00 || Ábhair ghlasraí agus fuíollábhar glasraí, fotháirgí agus iarmhair ghlasraí, cibé acu atá siad i bhfoirm millíní nó nach bhfuil, de chineál a úsáidtear i mbeathú ainmhithe, nach sonraítear nó nach n‐áirítear in aon áit eile:
 || 2308 00 40 || – Dearcáin agus cnónna capaill; marc torthaí, seachas fíonchaora
 || 2309 || Ullmhóidí den chineál a úsáidtear i mbeathú ainmhithe:
 || ex 2309 10 || – Bia do mhadraí nó do chait, ar an margadh le haghaidh miondíola:
 || 2309 10 11 2309 10 13 230910 31 2309 10 33 2309 10 51 2309 10 53 || – – Ina bhfuil stáirse, glúcós, síoróip ghlúcóis, maltaideistrin nó síoróip mhaltaideistrine faoi cheannteidil 1702 30 50, 1702 30 90, 1702 40 90, 1702 90 50 agus 2106 90 55 nó táirgí bainne
 Cód AC || Tuairisc
 || ex 2309 90 || ‐ Eile:
 || 2309 90 20 || – ‐ Táirgí dá dtagraítear i nóta breise 5 le caibidil 23 den Ainmníocht Chomhcheangailte
 || – ‐ Eile, lena n‐áirítear réamh-mheascáin:
 || 2309 90 31 2309 90 33 2309 90 41 2309 90 43 2309 90 51 2309 90 53 || – ‐ ‐ Ina bhfuil stáirse, glúcós, síoróip ghlúcóis, maltaideistrin nó síoróip mhaltaideistrine faoi cheannteidil 1702 30 50, 1702 30 90, 1702 40 90, 1702 90 50 agus 2106 90 55 nó táirgí bainne:
 (1) Chun críocha an fho-cheannteidil seo ciallaíonn ‘táirgí bainne' táirgí a thagann faoi chuimsiú cheannteidil 0401 go 0406 mar aon le fo-cheannteidil 1702 11 00, 1702 19 00 agus 2106 90 51.
 Cuid II: Rís
 Cuimsítear faoi earnáil na ríse na táirgí atá
 liostaithe sa tábla seo a leanas:
 Cód AC || Tuairisc
 (a) 1006 10 21 to 1006 10 98 || Rís sa chrotal (gan scilligeadh nó garbh), nach bhfuil le cur
 1006 20 || Rís scilligthe (donn)
 1006 30 || Rís leathmheilte nó rís lánmheilte, cibé acu atá sí snasta nó glónraithe nó nach bhfuil
 (b) 1006 40 00 || Rís bhriste
 (c) 1102 90 50 || Plúr ríse
 1103 19 50 || Piocuaran agus min ríse
 1103 20 50 || Millíní ríse
 1104 19 91 || Gráinní ríse calógacha
 ex 1104 19 99 || Gráinní ríse rollta
 1108 19 10 || Stáirse ríse
 Cuid III: Siúcra
 Cuimsítear faoi earnáil an tsiúcra na táirgí
 atá liostaithe sa tábla seo a leanas:
 Cód AC || Tuairisc
 (a) 1212 91 || Biatas siúcra
 1212 99 20 || Cána siúcra
 (b) 1701 || Siúcra cána nó biatais agus siúcrós atá íon go ceimiceach, i bhfoirm sholadach
 (c) 1702 20 || Siúcra mailpe agus síoróip mhailpe
 1702 60 95 agus 1702 90 95 || Siúcraí eile i bhfoirm sholadach agus síoróipí siúcra, nach bhfuil ábhar blaistithe ná dathúcháin curtha leo, ach gan lachtós, glúcós, maltaideistrin ná iseaglúcós san áireamh
 ||
 1702 90 71 || Caramal a bhfuil 50 % nó níos mó de shiúcrós de réir meáchain san ábhar tirim
 2106 90 59 || Síoróipí blaistithe nó daite, seachas iseaglúcós, lachtós, glúcós agus síoróipí maltaideistrine
 (d) 1702 30 10 1702 40 10 1702 60 10 1702 90 30 || Iseaglúcós
 (e) 1702 60 80 1702 90 80 || Síoróip ionúiline
 (f) 1703 || Molás de thoradh úscadh nó mínghlanadh siúcra
 (g) 2106 90 30 || Síoróipí iseaglúcóis blaistithe nó daite
 (h) 2303 20 || Laíon biatais, bagás agus fuíollábhair eile ó mhonarú siúcra
 Cuid IV: Farae triomaithe
 Cuimsítear faoi earnáil an fharae triomaithe
 na táirgí atá liostaithe sa tábla seo a leanas:
 Cód AC || Tuairisc
 (a) ex 1214 10 00 || – Min agus millíní de mheidic na mbó atá triomaithe le teas saorga
 – Min agus millíní de mheidic na mbó, triomaithe agus meilte ar bhealaí eile
 ex 1214 90 90 || – Meidic na mbó, goirm choiligh, seamair, lúipíní, peasairí agus táirgí farae comhchosúla, atá triomaithe le teas saorga, seachas féar tirim agus cál farae agus táirgí a bhfuil féar tirim iontu
 – Meidic na mbó, goirm choiligh, seamair, lúipíní, peasairí, loiteog meala, pis phréacháin agus crúb éin, triomaithe agus meilte ar bhealaí eile
 (b) ex 2309 90 99 || – Tiúchain phróitéine faighte ó shú mheidic na mbó agus ó shú féir
 – Táirgí díhiodráitithe a fhaightear go heisiach ó iarmhair sholadacha agus sú a thagann ó ullmhú na dtiúchan thuasluaite
 Cuid V: Síolta
 Cuimsítear faoi earnáil na síolta na táirgí
 atá liostaithe sa tábla seo a leanas:
 Cód AC || Tuairisc
 0712 90 11 || Hibridí de ghrán milis:
 – le cur
 0713 10 10 || Piseanna (Pisum sativum):
 – le cur
 ex 0713 20 00 || Sicphiseánaigh (garbanzo):
 – le cur
 ex 0713 31 00 || Pónairí den speiceas Vigna mungo (L) Hepper nó Vigna radiata (L) Wilczek:
 – le cur
 ex 0713 32 00 || Pónairí dearga beaga (Adzuki) (Phaseolus nó Vigna angularis):
 – le cur
 0713 33 10 || Pónairí duánacha, lena n‐áirítear pónairí pise bána (Phaseolus vulgaris):
 – le cur
 ex 0713 39 00 || Pónairí eile:
 – le cur
 ex 0713 40 00 || Lintilí:
 – le cur
 ex 0713 50 00 || Pónairí leathana (Vicia faba var. major) agus pónairí capaill (Vicia faba var. equina, Vicia faba var. minor):
 – le cur
 ex 0713 90 00 || Glasraí léagúmacha triomaithe eile:
 – le cur
 1001 90 10 || Speilt:
 – le cur
 ex 1005 10 || Síolta arbhair Indiaigh hibridigh (arbhar)
 1006 10 10 || Rís sa chrotal (gan scilligeadh nó garbh):
 – le cur
 1007 00 10 || Hibridí sorguim gráinne:
 – le cur
 1201 00 10 || Pónairí soighe, cibé acu atá siad briste nó nach bhfuil:
 – le cur
 1202 10 10 || Piseanna talún, nach bhfuil rósta ná cócaráilte i slí eile, sa bhlaosc:
 – le cur
 1204 00 10 || Ros lín, cibé acu atá siad briste nó nach bhfuil:
 – le cur
 1205 10 10 agus ex 1205 90 00 || Síolta ráibe nó síolta colsa, cibé acu atá siad briste nó nach bhfuil:
 – le cur
 1206 00 10 || Síolta lus na gréine, cibé acu atá siad briste nó nach bhfuil:
 – le cur
 ex 1207 || Síolta ola eile agus torthaí olúla, cibé acu atá siad briste nó nach bhfuil:
 – le cur
 1209 || Síolta, torthaí agus spóir, de chineál a úsáidtear:
 – le cur
 Cuid VI: Leannlusanna
 Cuimsítear faoi earnáil na leannlusanna na
 táirgí atá liostaithe sa tábla seo a leanas:
 Cód AC || Tuairisc
 1210 || Buaircíní leannlusanna, úra nó triomaithe, cibé acu atá siad meilte, púdraithe nó i bhfoirm millíní nó nach bhfuil; lúpailin
 1302 13 00 || Súnna glasraí agus úisc leannlusanna
 Cuid VII: Ola olóige agus ológa boird
 Cuimsítear faoi earnáil na hola olóige agus
 ológ boird na táirgí atá liostaithe sa tábla seo a leanas:
 Cód AC || Tuairisc
 (a) 1509 || Ola olóige agus a codáin, cibé acu atá siad scagtha nó nach bhfuil, ach nach ndearnadh modhnú ceimiceach orthu
 1510 00 || Olaí eile agus a gcodáin, a fhaightear ó ológa amháin, cibé acu atá siad scagtha nó nach bhfuil, ach nach ndearnadh modhnú ceimiceach orthu, lena n‐áirítear cumaisc de na holaí nó de na codáin sin le holaí nó le codáin faoin gceannteideal 1509
 (b) 0709 90 31 || Ológa, úra nó fuaraithe, le haghaidh úsáidí seachas ola a tháirgeadh
 0709 90 39 || Ológa eile, úra nó fuaraithe
 0710 80 10 || Ológa (neamhchócaráilte nó cócaráilte trí ghalú nó trí uisce a bheiriú), reoite
 0711 20 || Ológa atá leasaithe go sealadach (mar shampla, le gás dé-ocsaíde sulfair, faoi sháile, in uisce sulfair nó i dtuaslagáin leasaitheacha eile), ach nach féidir iad a ithe díreach sa staid sin
 ex 0712 90 90 || Ológa triomaithe, iomlána, gearrtha, slisnithe, briste nó i bpúdar, ach nach bhfuil tuilleadh ullmhúcháin déanta orthu
 2001 90 65 || Ológa ullmhaithe nó leasaithe le fínéagar nó le haigéad aicéiteach
 ex 2004 90 30 || Ológa ullmhaithe nó leasaithe seachas le fínéagar nó le haigéad aicéiteach, reoite
 2005 70 00 || Ológa ullmhaithe nó leasaithe seachas le fínéagar nó le haigéad aicéiteach, nach bhfuil reoite
 (c) 1522 00 31 1522 00 39 || Iarmhair a thagann ó chóireáil substaintí sailleacha nó céaracha ainmhíocha nó plandúla ina bhfuil ola a bhfuil tréithe ola olóige aici
 2306 90 11 2306 90 19 || Cáca ola agus iarmhair eile de thoradh eastóscadh ola olóige
 Cuid VIII: Líon agus cnáib
 Cuimsítear in earnáil an lín agus na cnáibe na
 táirgí atá liostaithe sa tábla seo a leanas:
 Cód AC || Tuairisc
 5301 || Líon, amh nó próiseáilte ach gan bheith sníofa; barrach lín agus dramhaíl (lena n‐áirítear dramhabhrais agus stoc gairnéadaithe)
 5302 || Fíorchnáib (Cannabis sativa L.) amh nó phróiseáilte ach gan bheith sníofa; barrach agus dramhaíl fíorchnáibe (lena n‐áirítear dramhabhrais agus stoc gairnéadaithe)
 Cuid IX: Torthaí agus glasraí
 Cuimsítear faoi earnáil na dtorthaí agus
 glasraí na táirgí atá liostaithe sa tábla seo a leanas:
 Cód AC || Tuairisc
 0702 00 00 || Trátaí, úra nó fuaraithe
 0703 || Oinniúin, seallóidí, gairleog, cainneanna agus glasraí eile den chineál Alliaceae, úra nó fuaraithe
 0704 || Cabáistí, cóiliseacha, cálráib, cál agus brasacaigh inite comhchosúla, úra nó fuaraithe
 0705 || Leitís (Lactuca sativa) agus siocaire (Cichorium spp.), úr nó fuaraithe
 0706 || Cairéid, tornapaí, meacan biatais sailéid, salsabh, soiliriac, raidisí agus fréamhacha inite comhchosúla, úra nó fuaraithe
 0707 00 || Cúcamair agus gircíní, úra nó fuaraithe
 0708 || Glasraí léagúmacha, scilligthe nó gan a bheith, úra nó fuaraithe
 ex 0709 || Glasraí eile, úra nó fuaraithe, seachas glasraí faoi cheannteidil 0709 60 91, 0709 60 95, 0709 60 99, 0709 90 31, 0709 90 39 agus 0709 90 60
 ex 0802 || Cnónna eile, úra nó triomaithe, cibé acu atá siad scilligthe nó scafa nó nach bhfuil, seachas airéic (nó beiteal) agus cnónna cóla a thagann faoi cheannteideal 0802 90 20
 0803 00 11 || Plantáin úra
 ex 0803 00 90 || Plantáin triomaithe
 0804 20 10 || Figí, úra
 0804 30 00 || Anainn
 0804 40 00 || Abhacáid
 0804 50 00 || Guábhaí, mangónna agus ‘mangosteen’
 0805 || Torthaí citris, úra nó triomaithe
 0806 10 10 || Fíonchaora boird úra
 0807 || Mealbhacáin (lena n‐áirítear mealbhacáin uisce) agus pápánna (papayas), úra
 0808 || Úlla, piorraí agus cainchí, úra
 0809 || Aibreoga, silíní, péitseoga (lena n‐áirítear neachtairíní), plumaí agus airní, úra
 0810 || Torthaí eile, úra
 0813 50 31 0813 50 39 || Meascáin de chnónna triomaithe amháin faoi cheannteidil 0801 agus 0802
 0910 20 || Cróch
 ex 0910 99 || Tím, úr nó fhuaraithe
 ex 1211 90 85 || Basal, meilise, miontas, origanum vulgare (oragán/máirtín fiáin), marós, sáiste, úr nó fuaraithe
 1212 99 30 || Pónairí lócaiste
 Cuid X: Táirgí arna bpróiseáil ó thorthaí agus ó
 ghlasraí
 Cuimsítear faoi earnáil na dtorthaí agus
 glasraí próiseáilte na táirgí atá liostaithe sa tábla seo a leanas:
 Cód AC || Tuairisc
 (a) ex 0710 || Glasraí (neamhchócaráilte nó cócaráilte trí ghalú nó trí bheiriú in uisce) reoite, seachas grán milis faoi fho-cheannteideal 0710 40 00, ológa faoi fho-cheannteideal 0710 80 10 agus torthaí den ghéineas Capsicum nó den ghéineas Pimenta faoi fho-cheannteideal 0710 80 59
 || ex 0711 || Torthaí atá leasaithe go sealadach (mar shampla, le gás dé-ocsaíde sulfair, faoi sháile, in uisce sulfair nó i dtuaslagáin leasaitheacha eile), ach nach féidir iad a ithe díreach sa staid sin, seachas ológa faoi fho-cheannteideal 0711 20, torthaí den ghéineas Capsicum nó den ghéineas Pimenta faoi fho-cheannteideal 0711 90 10 agus grán milis faoi fho-cheannteideal 0711 90 30
 || ex 0712 || Glasraí triomaithe, iomlána, gearrtha, slisnithe, briste nó i bpúdar, ach nach bhfuil tuilleadh ullmhúcháin déanta orthu, seachas prátaí díhiodráitithe trí thriomú le teas saorga atá mí-oiriúnach lena gcaitheamh ag an duine a thagann faoi fho-cheannteideal ex 0712 90 05, grán milis a thagann faoi fho-cheannteidil ex 0712 90 11 agus 0712 90 19 agus ológa a thagann faoi fho-cheannteideal 0712 90 90
 || 0804 20 90 || Figí triomaithe
 || 0806 20 || Fíonchaora triomaithe
 || ex 0811 || Torthaí agus cnónna, neamhchócaráilte nó cócaráilte trí ghalú nó trí bheiriú in uisce, reoite, nach bhfuil siúcra breise ná ábhar milsiúcháin eile curtha leo, seachas bananaí reoite a thagann faoi fho-cheannteideal ex 0811 90 95
 Cód AC || Tuairisc
 || ex 0812 || Torthaí agus cnónna, atá leasaithe go sealadach (mar shampla, le gás dé-ocsaíde sulfair, faoi sháile, in uisce sulfair nó i dtuaslagáin leasaitheacha eile), ach nach féidir iad a ithe díreach sa staid sin, seachas bananaí atá leasaithe go sealadach a thagann faoi fho-cheannteideal ex 0812 90 98
 || ex 0813 || Torthaí, triomaithe, seachas tórthaí faoi cheannteidil 0801 go 0806; meascáin de chnónna nó de thorthaí triomaithe sa chaibidil seo seachas meascáin de chnónna amháin faoi cheannteidil 0801 agus 0802 a thagann faoi fho-cheannteidil 0813 50 31 agus 0813 50 39
 || 0814 00 00 || Craiceann torthaí citris nó mealbhacán (mealbhacáin uisce san áireamh), úra, reoite, triomaithe nó leasaithe go sealadach faoi sháile, in uisce sulfair nó i dtuaslagáin leasaitheacha eile
 || 0904 20 10 || Piobair mhilse thriomaithe, nach bhfuil brúite ná meilte
 (b) ex 0811 || Torthaí agus cnónna, neamhchócaráilte nó cócaráilte trí ghalú nó trí bheiriú in uisce, reoite, a bhfuil siúcra breise nó ábhar milsiúcháin eile curtha leo
 || ex 1302 20 || Substaintí peicteacha agus peicteanáití
 || ex 2001 || Glasraí, torthaí, cnónna agus codanna inite eile de phlandaí, ullmhaithe nó leasaithe le fínéagar nó le haigéad aicéiteach, ach amháin: - torthaí den ghéineas Capsicum seachas piobair mhilse nó pimeantó faoi fho-cheannteideal 2001 90 20 - grán milis (Zea mays var. saccharata) faoi fho-cheannteideal 2001 90 30 - ionaim, prátaí milse agus codanna inite comhchosúla de phlandaí a bhfuil 5 % nó níos mó de stáirse iontu de réir meáchain faoi fho-cheannteideal 2001 90 40 - croíthe pailme faoi fho-cheannteideal 2001 90 60 - ológa faoi fho-cheannteideal 2001 90 65 - duilleoga fíniúna, buinneáin leannlusanna agus codanna inite comhchosúla eile de phlandaí a thagann faoi fho-cheannteideal ex 2001 90 97
 || 2002 || Trátaí ullmhaithe nó leasaithe seachas le fínéagar nó le haigéad aicéiteach
 || 2003 || Beacáin agus strufail, ullmhaithe nó leasaithe seachas le fínéagar nó le haigéad aicéiteach
 || ex 2004 || Glasraí eile ullmhaithe nó leasaithe seachas le fínéagar nó le haigéad aicéiteach, reoite, seachas táirgí faoi cheannteideal 2006, seachas grán milis (Zea mays var. saccharata) faoi fho-cheannteideal 2004 90 10, ológa faoi fho-cheannteideal ex 2004 90 30 agus prátaí ullmhaithe nó leasaithe i bhfoirm plúir, mine nó calóg faoi fho-cheannteideal 2004 10 91
 || ex 2005 || Glasraí eile ullmhaithe nó leasaithe seachas le fínéagar nó le haigéad aicéiteach, nach bhfuil reoite, seachas táirgí faoi cheannteideal 2006 lena n‐eisiatar ológa faoi fho-cheannteideal 2005 70 00, grán milis (Zea mays var. saccharata) faoi fho-cheannteideal 2005 80 00 agus torthaí den ghéineas Capsicum, seachas piobair mhilse nó pimeantó faoi fho-cheannteideal 2005 99 10 agus prátaí ullmhaithe nó leasaithe i bhfoirm plúir, mine nó calóg faoi fho-cheannteideal 2005 20 10
 || ex 2006 00 || Torthaí, cnónna, craiceann torthaí agus codanna eile de phlandaí, leasaithe le siúcra (díscithe, glacé nó criostalaithe), seachas bananaí leasaithe le siúcra faoi chuimsiú na gceannteideal ex 2006 00 38 agus ex 2006 00 99
 || ex 2007 || Subha, glóthacha torthaí, marmaláidí, purée torthaí nó cnónna agus leafaois torthaí nó chnónna, atá ina n‐ullmhóidí cócaráilte, cibé acu atá siúcra breise nó ábhar milsiúcháin eile curtha leo nó nach bhfuil, ach amháin: - ullmhóidí homaiginithe de bhananaí faoi fho-cheannteideal ex 2007 10 - subha, glóthacha, marmaláidí, purée nó leafaois de bhananaí faoi fho-cheannteidil ex 2007 99 39, ex 2007 99 50 agus ex 2007 99 97
 || ex 2008 || Torthaí, cnónna agus codanna inite eile de phlandaí, ullmhaithe nó leasaithe ar bhealach eile, cibé acu atá siúcra breise nó ábhar milsiúcháin eile nó biotáille curtha leo nó nach bhfuil, nach sonraítear nó nach n‐áirítear in aon áit eile, ach amháin: - im piseanna talún faoi fho-cheannteideal 2008 11 10 - croíthe pailme faoi fho-cheannteideal 2008 91 00 - arbhar Indiach faoi fho-cheannteideal 2008 99 85 - ionaim, prátaí milse agus codanna inite comhchosúla de phlandaí a bhfuil 5 % nó níos mó stáirse iontu de réir meáchain faoi fho-cheannteideal 2008 99 91 - duilleoga fíniúna, buinneáin leannlusanna agus codanna inite comhchosúla eile de phlandaí a thagann faoi fho-cheannteideal ex 2008 99 99 - meascáin de bhanana ullmhaithe nó leasaithe ar bhealach eile faoi fho-cheannteidil ex 2008 92 59, ex 2008 92 78, ex 2008 92 93 agus ex 2008 92 98 - bananaí ullmhaithe nó leasaithe ar bhealach eile faoi fho-cheannteidil ex 2008 99 49, ex 2008 99 67 agus ex 2008 99 99
 || ex 2009 || Súnna torthaí (seachas sú fíonchaor agus úrfhíon fíonchaor faoi fho-cheannteidil 2009 61 agus 2009 69 agus sú bananaí faoi fho-cheannteideal ex 2009 80) agus súnna glasraí, neamhchoipthe agus nach bhfuil biotáille curtha leo, cibé acu atá siúcra breise nó ábhar milsiúcháin eile curtha leo nó nach bhfuil
 Cuid XI: Bananaí
 Cuimsítear faoi earnáil na mbananaí na táirgí
 atá liostaithe sa tábla seo a leanas:
 Cóid AC || Tuairisc
 0803 00 19 || Bananaí úra, seachas plantáin
 ex 0803 00 90 || Bananaí triomaithe, seachas plantáin
 ex 0812 90 98 || Bananaí atá leasaithe go sealadach
 ex 0813 50 99 || Meascáin a bhfuil bananaí triomaithe iontu
 1106 30 10 || Plúr, min agus púdar bananaí
 ex 2006 00 99 || Bananaí atá leasaithe i siúcra
 ex 2007 10 99 || Ullmhóidí homaiginithe de bhananaí
 ex 2007 99 39 ex 2007 99 50 ex 2007 99 97 || Subha, glóthacha, marmaláidí, purée agus leafaois bhananaí
 ex 2008 92 59 ex 2008 92 78 ex 2008 92 93 ex 2008 92 98 || Meascáin a bhfuil bananaí iontu a ullmhaíodh nó a leasaíodh ar bhealach eile, nach bhfuil biotáille curtha leo
 ex 2008 99 49 ex 2008 99 67 ex 2008 99 99 || Bananaí ullmhaithe nó leasaithe ar bhealach eile
 ex 2009 80 35 ex 2009 80 38 ex 2009 80 79 ex 2009 80 86 ex 2009 80 89 ex 2009 80 99 || Sú bananaí
 Cuid XII: Fíon
 Cuimsítear faoi earnáil an fhíona na táirgí
 atá liostaithe sa tábla seo a leanas:
 Cód AC || Tuairisc
 (a) 2009 61 2009 69 || Sú fíonchaor (lena n‐áirítear úrfhíon fíonchaor)
 2204 30 92 2204 30 94 2204 30 96 2204 30 98 || Úrfhíonta fíonchaor eile, seachas na cinn atá faoi choipeadh nó coiscthe ó choipeadh ar bhealach seachas trí alcól a chur leo
 (b) ex 2204 || Fíon ó fhíonchaora úra, lena n‐áirítear fíonta treisithe; úrfhíon fíonchaor nach dtagann faoi cheannteideal 2009, seachas úrfhíon fíonchaor eile faoi fho-cheannteidil 2204 30 92, 2204 30 94, 2204 30 96 agus 2204 30 98
 (c) 0806 10 90 || Fíonchaora úra ach amháin fíonchaora boird
 2209 00 11 2209 00 19 || Fínéagar fíona
 (d) 2206 00 10 || Piquette
 2307 00 11 2307 00 19 || Moirt fíona
 2308 00 11 2308 00 19 || Marc fíonchaor
 Cuid XIII: Crainn bheo agus plandaí eile, bleibeanna,
 fréamhacha agus rudaí mar iad, bláthanna gearrtha agus duilliúr ornáideach
 Cuimsítear faoi earnáil na bplandaí beo na
 táirgí a thagann faoi chuimsiú Chaibidil 6 den Ainmníocht Chomhcheangailte.
 Cuid XIV: Tobac
 Cuimsítear faoi earnáil an tobac tobac amh nó
 neamh-mhonaraithe agus dramhaíl tobac faoi chód AC 2401.
 Cuid XV: Mairteoil agus laofheoil
 Cuimsítear faoi earnáil na mairteola agus
 laofheola na táirgí atá liostaithe sa tábla seo a leanas:
 Cód AC || Tuairisc
 (a) 0102 90 05 to 0102 90 79 || Ainmhithe beo de speiceas bó-ainmhithe clóis, seachas ainmhithe síolrúcháin folaíochta
 0201 || Feoil bó-ainmhithe, úr nó fhuaraithe
 0202 || Feoil bó ainmhithe, reoite
 0206 10 95 || Scairt thiubh agus scairt thanaí, úr nó fhuaraithe
 0206 29 91 || Scairt thiubh agus scairt thanaí, reoite
 0210 20 || Feoil bó-ainmhithe, shaillte, faoi sháile, thriomaithe nó deataithe
 0210 99 51 || Scairt thiubh agus scairt thanaí, shaillte, faoi sháile, thriomaithe nó dheataithe
 0210 99 90 || Plúr agus min inite ó fheoil nó ó scairteach
 1602 50 10 || Feoil nó scairteach eile ó bhó-ainmhithe atá ullmhaithe nó leasaithe, neamhchócaráilte; meascáin d’fheoil nó de scairteach chócaráilte agus d’fheoil nó de scairteach neamhchócaráilte
 1602 90 61 || Feoil eile atá ullmhaithe nó leasaithe ina bhfuil feoil nó scairteach ó bhó-ainmhithe, neamhchócaráilte; meascáin d’fheoil nó de scairteach chócaráilte agus d’fheoil nó de scairteach neamhchócaráilte
 (b) 0102 10 || Bó-ainmhithe síolrúcháin folaíochta beo
 0206 10 98 || Scairteach inite ainmhithe bó-ainmhithe seachas scairt thiubh agus scairt thanaí, úr nó fhuaraithe, seachas chun táirgí cógaisíochta a mhonarú
 0206 21 00 0206 22 00 0206 29 99 || Scairteach inite bó-ainmhithe seachas scairt thiubh agus scairt thanaí, reoite, seachas chun táirgí cógaisíochta a mhonarú
 0210 9959 || Scairteach feola inite bó-ainmhithe, saillte, faoi sháile, triomaithe nó deataithe, seachas scairt thiubh agus scairt thanaí
 ex 1502 00 90 || Saill bó-ainmhithe seachas iad siúd faoi cheannteideal 1503
 1602 50 31 agus 1602 50 95 || Feoil nó scairteach feola eile ó bhó-ainmhithe atá ullmhaithe nó leasaithe, seachas feoil nó scairteach feola neamhchócaráilte agus meascáin d’fheoil nó de scairteach chócaráilte agus feoil nó scairteach neamhchócaráilte
 1602 90 69 || Feoil eile atá ullmhaithe nó leasaithe ina bhfuil scairteach nó feoil bó-ainmhithe, seachas feoil neamhchócaráilte, agus meascáin d’fheoil nó de scairteach chócaráilte agus feoil nó scairteach neamhchócaráilte.
 Cuid XVI: Bainne agus táirgí bainne
 Cuimsítear faoi earnáil an bhainne agus na
 dtáirgí bainne na táirgí atá liostaithe sa tábla seo a leanas:
 Cód AC || Tuairisc
 (a) 0401 || Bainne agus uachtar, nach bhfuil tiubhaithe agus nach bhfuil siúcra breise ná ábhar milsúcháin eile curtha leo
 (b) 0402 || Bainne agus uachtar, atá tiubhaithe nó a bhfuil siúcra breise nó ábhar milsithe eile curtha leo
 (c) 0403 10 11 to 0403 10 39 0403 9011 to 0403 90 69 || Bláthach, bainne gruthach agus uachtar, iógart, ceifír agus uachtar agus bainne aigéadaithe nó coipthe eile, cibé acu atá siad tiubhaithe nó nach bhfuil nó cibé acu atá siúcra breise nó ábhar milsiúcháin eile curtha leo nó nach bhfuil, nach bhfuil blaistithe agus gan torthaí, cnónna ná cócó a bheith curtha leo
 (d) 0404 || Meadhg, cibé acu atá sé tiubhaithe nó nach bhfuil, nó cibé acu atá siúcra breise nó ábhar milsiúcháin eile curtha leis nó nach bhfuil; táirgí a bhfuil comhábhair bhainne nádúrtha iontu, cibé acu atá siúcra breise nó ábhar milsiúcháin eile curtha leo nó nach bhfuil, nach sonraítear nó nach n‐áirítear in aon áit eile
 (e) ex 0405 || Im agus saill agus olaí eile a fhaightear ó bhainne; leatháin déiríochta a bhfuil cion níos mó ná 75 % ach níos lú ná 80 % de shaill iontu
 (f) 0406 || Bainne agus gruth
 (g) 1702 19 00 || Lachtós agus síoróip lachtóis nach bhfuil ábhar blaistithe ná ábhar dathúcháin breise curtha leo, a bhfuil níos lú ná 99 % de lachtós iontu de réir meáchain, arna léiriú mar lachtós ainhidriúil, á ríomh de réir an ábhair thirim
 (h) 2106 90 51 || Síoróip lachtóis bhlaistithe nó dhaite
 (i) ex 2309 || Ullmhóidí den chineál a úsáidtear i mbeathú ainmhithe:
 – Ullmhóidí agus ábhair bheathaithe a bhfuil táirgí iontu a bhfuil feidhm ag an Rialachán seo maidir leo, go díreach nó de bhua Rialachán (CE) Uimh. 1667/2006, seachas ullmhóidí agus ábhair bheathaithe a thig faoi Chuid I den Iarscríbhinn seo.
 Cuid XVII: Muiceoil
 Cuimsítear faoi earnáil na muiceola na táirgí
 atá liostaithe sa tábla seo a leanas:
 Cód AC || Tuairisc
 (a) ex 0103 || Mucra beo, de speiceas clóis, seachas ainmhithe síolrúcháin folaíochta
 (b) ex 0203 || Feoil mucra clóis, úr, fhuaraithe, nó reoite
 ex 0206 || Scairteach inite mucra clóis, ach amháin chun táirgí cógaisíochta úra, fuaraithe nó reoite a mhonarú
 ex 0209 00 || Saill muice, saor ó fheoil thrua, nár rindreáladh ná nár úscadh ar bhealach eile, úr, fhuaraithe, reoite, shaillte, faoi sháile, thriomaithe nó dheataithe
 ex 0210 || Feoil agus scairteach feola inite mucra clóis, saillte, faoi sháile, triomaithe nó deataithe
 1501 00 11 1501 00 19 || Saill muice (blonag san áireamh)
 (c) 1601 00 || Ispíní agus táirgí comhchosúla, déanta d’fheoil, de scairteach feola nó d’fhuil; ullmhóidí bia bunaithe ar na táirgí sin
 1602 10 00 || Ullmhóidí homaiginithe d’fheoil, de scairteach feola nó d’fhuil
 1602 20 90 || Ullmhóidí nó subh ae ainmhí ar bith, seachas gé nó lacha
 1602 41 10 1602 42 10 1602 49 11 to 1602 49 50 || Ullmhóidí agus subha eile a bhfuil feoil nó scairteach mucra clóis iontu
 1602 90 10 || Ullmhóidí déanta d’fhuil ainmhí ar bith
 1602 90 51 || Ullmhóidí nó subha eile a bhfuil feoil nó scairteach feola mucra clóis iontu
 1902 20 30 || Pasta stuáilte, cibé acu cócaráilte nó réitithe ar aon bhealach eile nó gan a bheith, a bhfuil níos mó ná 20 % de réir meáchain d'ispíní agus a leithéid, d'fheoil agus de scairteach feola de chineál ar bith iontu, lena n‐áirítear saill de chineál nó de thionscnamh ar bith
 Cuid XVIII: Caoireoil agus feoil ghabhair
 Cuimsítear faoi earnáil na caoireola agus na
 feola gabhair na táirgí atá liostaithe sa tábla seo a leanas:
 Cód AC || Tuairisc
 (a) 0104 10 30 || Uain (suas le haon bhliain d’aois)
 || 0104 10 80 || Caora beo seachas uain agus ainmhithe síolrúcháin folaíochta
 || 0104 20 90 || Gabhair bheo seachas ainmhithe síolrúcháin fólaíochta
 || 0204 || Feoil ó chaoirigh nó ó ghabhair, úr, fuaraithe, nó reoite
 || 0210 99 21 || Feoil ó chaoirigh agus ó ghabhair, ar an gcnámh, shaillte, faoi sháile, thriomaithe nó dheataithe
 || 0210 99 29 || Feoil ó chaoirigh agus ó ghabhair, gan chnámh, shaillte, faoi sháile, thriomaithe nó dheataithe
 (b) 0104 10 10 || Caoirigh beo — ainmhithe síolrúcháin folaíochta
 || 0104 20 10 || Gabhair bheo — ainmhithe síolrúcháin folaíochta
 || 0206 80 99 || Scairteach inite caorach agus gabhar, úr nó fuaraithe, seachas chun táirgí cógaisíochta a mhonarú
 || 0206 90 99 || Scairteach inite caorach agus gabhar, reoite, seachas chun táirgí cógaisíochta a mhonarú
 || 0210 99 60 || Scairteach inite caorach agus gabhar, saillte, faoi sháile, triomaithe nó deataithe
 || ex 1502 00 90 || Saill caorach agus gabhar, seachas iad siúd faoi cheannteideal 1503
 (c) 1602 90 72 || Feoil nó scairteach feola eile ó chaoirigh nó ó ghabhair atá ullmhaithe nó leasaithe, agus neamhchócaráilte;
 || 1602 90 74 || meascáin d’fheoil nó de scairteach chócaráilte nó neamhchócaráilte
 (d) 1602 90 76 1602 90 78 || Feoil nó scairteach feola eile ó chaoirigh nó ó ghabhair atá ullmhaithe nó leasaithe, seachas cinn neamhchócaráilte nó meascáin de scairteach nó d’fheoil chócaráilte agus neamhchócaráilte
 Cuid XIX: Uibheacha
 Cuimsítear faoi earnáil na n‐uibheacha na
 táirgí atá liostaithe sa tábla seo a leanas:
 Cód AC || Tuairisc
 (a) 0407 00 11 0407 00 19 0407 00 30 || Uibheacha éanlaithe clóis, sna blaoscanna, úra, leasaithe nó cócaráilte
 (b) 0408 11 80 0408 19 81 0408 19 89 0408 91 80 0408 99 80 || Uibheacha éan, nach bhfuil sna blaoscanna, agus buíocáin uibhe, úra, thriomaithe, chócaráilte trí ghalú nó trí bheiriú in uisce, mhúnlaithe, reoite nó leasaithe ar bhealach eile, cibé acu atá siúcra breise nó ábhar milsiúcháin eile curtha leo nó nach bhfuil, seachas cinn atá mí-oiriúnach lena gcaitheamh ag an duine
 Cuid XX: Feoil éanlaithe clóis
 Cuimsítear faoi earnáil na feola éanlaithe
 clóis na táirgí atá liostaithe sa tábla seo a leanas:
 Cód AC || Tuairisc
 (a) 0105 || Éanlaith chlóis bheo, is é sin éanlaithe den speiceas Gallus domesticus, lachain, géanna, turcaithe agus guinithe
 (b) ex 0207 || Feoil agus scairteach inite, den chineál éanlaithe clóis faoi cheannteideal 0105, úr, fhuaraithe nó reoite, seachas aenna a thagann faoi phointe (c)
 (c) 0207 13 91 || Aenna éanlaithe clóis, úra, fuaraithe, nó reoite
 0207 14 91 ||
 0207 26 91 ||
 0207 27 91 ||
 0207 34 ||
 0207 35 91 ||
 0207 36 81 ||
 0207 36 85 ||
 0207 36 89 ||
 0210 99 71 || Aenna éanlaithe clóis, saillte, faoi sháile, triomaithe nó deataithe
 0210 99 79 ||
 (d) 0209 00 90 || Saill éanlaithe clóis, nár rindreáladh ná nár úscadh ar bhealach eile, úr, fhuaraithe, reoite, shaillte, faoi sháile, thriomaithe nó dheataithe
 (e) 1501 00 90 || Saill éanlaithe clóis
 (f) 1602 20 10 || Aenna gé nó lachan, ullmhaithe nó leasaithe ar bhealach eile
 ||
 1602 31 || Feoil nó scairteach feola éanlaithe clóis faoi cheannteideal 0105, ullmhaithe nó leasaithe ar bhealach eile
 1602 32 ||
 1602 39 ||
 Cuid XXI: Alcól eitile de thionscnamh talmhaíochta
 1. Cuimsítear
 faoi earnáil an alcóil eitile na táirgí atá liostaithe sa tábla seo a leanas:
 Cód AC || Tuairisc
 ex 2207 10 00 || Alcól eitile gan dínádúrú le neart alcóil de réir toirte de 80 % nó níos mó, faighte ó na táirgí talmhaíochta atá liostaithe in Iarscríbhinn I a ghabhann leis an gConradh
 ex 2207 20 00 || Alcól eitile agus biotáillí eile, dínádúraithe, de neart ar bith, faighte ó na táirgí talmhaíochta atá liostaithe in Iarscríbhinn I a ghabhann leis an gConradh
 ex 2208 90 91 agus ex 2208 90 99 || Alcól eitile gan dínádúrú le neart alcóil de réir toirte níos lú ná 80 %, faighte ó na táirgí talmhaíochta atá liostaithe in Iarscríbhinn I a ghabhann leis an gConradh
 2. Cuimsítear
 freisin faoi earnáil an alcóil eitile táirgí atá bunaithe ar alcól eitile de
 thionscnamh talmhaíochta faoi chuimsiú chód AC 2208 arna gcoimeád i gcoimeádáin
 níos mó ná dhá lítear agus a léiríonn tréithe uile an alcóil eitile mar a
 ndéantar cur síos air i bpointe 1.
 Cuid XXII: Táirgí beachadóireachta
 Cuimsítear faoi earnáil na beachadóireachta na
 táirgí atá liostaithe sa tábla seo a leanas:
 Cód AC || Tuairisc
 0409 00 00 || Mil nádúrtha
 ex 0410 00 00 || Glóthach ríoga agus gliú beach, inite
 ex 0511 99 85 || Glóthach ríoga agus gliú beach, neamh-inite
 ex 1212 99 70 || Pailin
 ex 1521 90 || Céir bheach
 Cuid XXIII: Seiriceáin
 Cuimsítear faoi earnáil na seiriceán seiriceáin
 a thagann faoi chód AC ex 0106 90 00 agus uibheacha seiriceán a thagann faoi
 chód AC ex 0511 99 85.
 Cuid XXIV: Táirgí eile
 Maidir le táirgí eile, ciallóidh sé sin na
 táirgí dá dtagraítear in Airteagal 1(1), seachas na táirgí atá liostaithe
 i gCodanna I go XXIII, lena n‐áirítear na táirgí sin atá liostaithe i Roinn 1
 agus Roinn 2 seo a leanas.
 Roinn 1
 Cód AC || Tuairisc
 ex 0101 || Capaill, asail, miúileanna agus ráinigh bheo:
 0101 10 || – Ainmhithe síolrúcháin folaíochta:
 0101 10 10 || – – Capaill (a)
 0101 10 90 || – – Eile
 0101 90 || – Eile:
 – – Capaill:
 0101 90 19 || – – – Seachas lena marú
 0101 90 30 || – – Asail
 0101 90 90 || – – Miúileanna agus ráinigh
 ex 0102 || Bó-ainmhithe beo:
 ex 0102 90 || – Ainmhithe eile seachas ainmhithe síolrúcháin folaíochta:
 0102 90 90 || – – Seachas speiceas clóis
 ex 0103 || Mucra beo:
 0103 10 00 || – Ainmhithe síolrúcháin folaíochta (b)
 – Eile:
 ex 0103 91 || – – Dar meáchan níos lú ná 50 kg:
 0103 91 90 || – – – Seachas speiceas clóis
 ex 0103 92 || – – Dar meáchan 50 kg nó níos mó
 Cód AC || Tuairisc
 0103 92 90 || – – Seachas speiceas clóis
 0106 || Ainmhithe beo eile
 ex 0203 || Feoil mucra, úr, fhuaraithe nó reoite:
 – Úr nó fuaraithe:
 ex 0203 11 || – – Conablaigh agus leathchonablaigh:
 0203 11 90 || – – – Seachas ó mhucra clóis
 ex 0203 12 || – – Liamhása, guaillí agus gearrthacha díobh, ar an gcnámh:
 0203 12 90 || – – – Seachas ó mhucra clóis
 ex 0203 19 || – – Eile:
 0203 19 90 || – – – Seachas ó mhucra clóis
 – Reoite:
 ex 0203 21 || – – Conablaigh agus leathchonablaigh:
 0203 21 90 || – – – Seachas ó mhucra clóis
 ex 0203 22 || – – Liamhása, guaillí agus gearrthacha díobh, ar an gcnámh:
 0203 22 90 || – – – Seachas ó mhucra clóis
 ex 0203 29 || – – Eile:
 0203 29 90 || – – – Seachas ó mhucra clóis
 ex 0205 00 || Feoil asal, miúileanna nó ráineach, úr, fhuaraithe nó reoite
 ex 0206 || Scairteach inite ó bhó-ainmhithe, mucra, caora, gabhair, capaill, asail, miúileanna nó ráinigh, úr, fuaraithe nó reoite:
 ex 0206 10 || – Ó bhó-ainmhithe, úr nó fuaraithe
 0206 10 10 || – – Chun táirgí cógaisíochta a mhonarú (c)
 – Ó bhó-ainmhithe, reoite:
 ex 0206 22 00 || – – Aenna:
 – – – Chun táirgí cógaisíochta a mhonarú (c)
 ex 0206 29 || – – Eile:
 0206 29 10 || – – – Chun táirgí cógaisíochta a mhonarú (c)
 ex 0206 30 00 || – Ó mhucra, úr nó fuaraithe:
 – – Chun táirgí cógaisíochta a mhonarú (c)
 – – Eile:
 – – – seachas ó mhucra clóis
 – Ó mhucra, reoite:
 ex 0206 41 00 || – – Aenna:
 – – – Chun táirgí cógaisíochta a mhonarú (c)
 – – – Eile:
 – – – – seachas ó mhucra clóis
 ex 0206 49 00 || – – Eile:
 || – – – Ó mhucra clóis: – – – – Chun táirgí cógaisíochta a mhonarú (c)
 || – – – Eile
 ||
 ex 0206 80 || – Eile, úr nó fuaraithe:
 0206 80 10 || – – Chun táirgí cógaisíochta a mhonarú (c)
 – – Eile:
 0206 80 91 || – – – Ó chapaill, ó asail, ó mhiúileanna agus ó ráinigh
 ex 0206 90 || – Eile, reoite:
 0206 90 10 || – – Chun táirgí cógaisíochta a mhonarú (c)
 – – Eile:
 0206 90 91 || – – – Ó chapaill, ó asail, ó mhiúileanna agus ó ráinigh
 0208 || Feoil agus scairteach eile inite, úr, fhuaraithe nó reoite
 Cód AC || Tuairisc
 ex 0210 || Feoil agus scairteach feola inite, saillte, faoi sháile, triomaithe nó deataithe; plúir agus min feola nó scairteach feola inite:
 – Feoil mhucra:
 ex 0210 11 || – – Liamhása, guaillí agus gearrthacha díobh, ar an gcnámh:
 0210 11 90 || – – – Seachas ó mhucra clóis
 ex 0210 12 || – – Boilg (stríocach) agus gearrthacha díobh:
 0210 12 90 || – – – Seachas ó mhucra clóis
 ex 0210 19 || – – Eile:
 0210 19 90 || – – – Seachas ó mhucra clóis
 – Eile, lena n‐áirítear plúir agus min inite ó fheoil nó ó scairteach feola:
 0210 91 00 || – – Ó phríomhaigh
 0210 92 00 || – – Ó mhíolta móra, ó dheilfeanna agus ó mhuca mara (mamaigh den ord Cetacea); ó bha mara agus ó dhuganganna (mamaigh den ord Sirenia)
 0210 93 00 || – – Ó reiptílí (nathracha agus turtair san áireamh)
 ex 0210 99 || – – Eile:
 – – – Feoil:
 0210 99 31 || – – – – Ó réinfhianna
 0210 99 39 || – – – – Eile
 – – – Scairteach:
 – – – – Seachas ó mhucra clóis, ó bhó-ainmhithe, ó chaoirigh agus ó ghabhair
 0210 99 80 || – – – – – Seachas aenna éanlaithe clóis
 ex 0407 00 || Uibheacha éan, sna blaoscanna, úra, leasaithe nó cócaráilte:
 0407 00 90 || – Seachas uibheacha éanlaithe clóis
 ex 0408 || Uibheacha éan, nach bhfuil sna blaoscanna, agus buíocáin uibhe, úra, thriomaithe, chócaráilte trí ghalú nó trí bheiriú in uisce, mhúnlaithe, reoite nó leasaithe ar bhealach eile, cibé acu atá siúcra breise nó ábhar milsiúcháin eile curtha leo nó nach bhfuil:
 – Buíocáin uibheacha:
 ex 0408 11 || – – Triomaithe:
 0408 11 20 || – – – Atá mí-oiriúnach lena gcaitheamh ag an duine (d)
 ex 0408 19 || – – Eile:
 0408 19 20 || – – – Atá mí-oiriúnach lena gcaitheamh ag an duine (d)
 – Eile:
 ex 0408 91 || – – Triomaithe:
 0408 91 20 || – – – Atá mí-oiriúnach lena gcaitheamh ag an duine (d)
 ex 0408 99 || – – Eile:
 0408 99 20 || – – – Atá mí-oiriúnach lena gcaitheamh ag an duine (d)
 0410 00 00 || Táirgí inite de thionscnamh ainmhíoch, nach sonraítear nó nach n‐áirítear in aon áit eile
 0504 00 00 || Putóga, lamhnáin agus goilí ainmhithe (seachas éisc), ina n‐iomláine agus codanna díobh, úra, fuaraithe, reoite, saillte, faoi sháile, triomaithe nó deataithe
 ex 0511 || Táirgí ó ainmhithe nach bhfuil sonraithe ná áirithe in áit eile; ainmhithe marbha ó Chaibidil 1 nó 3, atá mí-oiriúnach lena gcaitheamh ag an duine:
 0511 10 00 || – Seamhan buaibheach
 – Eile:
 ||
 ex 0511 99 || – – Eile:
 0511 99 85 || – – – Eile
 ex 0709 || Glasraí eile, úra nó fuaraithe:
 ex 0709 60 || – Torthaí den ghéineas Capsicum nó den ghéineas Pimenta:
 – – Eile:
 0709 60 91 || – – – – Den ghéineas Capsicum, chun ruaimeanna oiléaroisín capsacaim nó capsicin a mhonarú (c)
 0709 60 95 || – – – Le haghaidh monarú tionsclaíoch blátholaí nó roisíneoidí (c)
 0709 60 99 || – – – Eile
 Cód AC || Tuairisc
 ex 0710 || Glasraí (neamhchócaráilte nó cócaráilte trí ghalú nó trí uisce a bheiriú), reoite:
 ex 0710 80 || – Glasraí eile:
 – – Torthaí den ghéineas Capsicum nó den ghéineas Pimenta:
 0710 80 59 || – – – Seachas piobair mhilse
 ex 0711 || Glasraí atá leasaithe go sealadach (mar shampla, le gás dé-ocsaíde sulfair, faoi sháile, in uisce sulfair nó i dtuaslagáin leasaitheacha eile), ach nach féidir iad a ithe díreach sa staid sin:
 ex 0711 90 || – Glasraí eile; meascáin de ghlasraí:
 – – Glasraí:
 0711 90 10 || – – – – Torthaí den ghéineas Capsicum nó den ghéineas Pimenta, seachas piobair mhilse
 ex 0713 || Glasraí léagúmacha triomaithe, scilligthe, cibé acu scafa nó scoilte nó gan a bheith:
 ex 0713 10 || – Piseanna (Pisum sativum):
 0713 10 90 || – – Seachas le cur
 ex 0713 20 00 || – Sicphiseánaigh (garbanzo):
 – – Seachas le cur
 – Pónairí (Vigna spp., Phaseolus spp.):
 ex 0713 31 00 || – – Pónairí den speiceas Vigna mungo (L) Hepper nó Vigna radiata (L) Wilczek:
 – – – Seachas le cur
 ex 0713 32 00 || – – Pónairí dearga beaga (Adzuki) (Phaseolus nó Vigna angularis):
 – – – Seachas le cur
 ex 0713 33 || – – Pónairí duánacha, lena n‐áirítear pónairí pise bána (Phaseolus vulgaris):
 0713 33 90 || – – – Seachas le cur
 ex 0713 39 00 || – – Eile:
 – – – Seachas le cur
 ex 0713 40 00 || – Lintilí:
 – – Seachas le cur
 ex 0713 50 00 || – Pónairí leathana (Vicia faba var. major) agus pónairí capaill (Vicia faba var. equina agus Vicia faba var. minor):
 – – Seachas le cur
 ex 0713 90 00 || – Eile:
 – – Seachas le cur
 0801 || Cnónna cócó, cnónna Brasaíleacha agus cnónna caisiú úra nó triomaithe, cibé acu atá siad scilligthe nó scafa nó nach bhfuil
 ex 0802 || Cnónna eile, úra nó triomaithe, cibé acu atá siad scilligthe nó scafa nó nach bhfuil:
 ex 0802 90 || – Eile:
 ex 0802 90 20 || – – Airéic (nó beiteal) agus cóla
 ex 0804 || Dátaí, figí, anainn, abhacáid, guábhaí, mangónna agus ‘mangosteen’, úra nó triomaithe:
 0804 10 00 || – Dátaí
 0902 || Tae, cibé acu atá blas curtha leis nó nach bhfuil
 ex 0904 || Piobar den ghéineas Piper; triomaithe nó brúite nó torthaí meilte den ghéineas Capsicum nó den ghéineas Pimenta, seachas piobair mhilse faoi fho-cheannteideal 0904 20 10
 0905 00 00 || Fanaile
 0906 || Cainéal agus bláthanna an chrainn chainéil
 0907 00 00 || Clóibh (toradh iomlán, clóibh agus gais)
 0908 || Noitmig, maicis agus cardamaim
 0909 || Síolta ainíse, ‘badian’, finéal, lus an choire, cuimín nó cearbhas; sméara aitil
 ex 0910 || Sinséar, tuirmiric (curcuma), duillí labhrais, curaí agus spíosraí eile, seachas tím agus cróch
 ex 1106 || Plúr, min agus púdar na nglasraí léagúmacha triomaithe faoi cheannteideal 0713; plúr, min agus púdar sáig nó fréamhacha nó tiúbar faoi cheannteideal 0714 nó ó na táirgí i gCaibidil 8:
 1106 10 00 || – Ó na glasraí léagúmacha triomaithe faoi cheannteideal 0713
 ex 1106 30 || – Ó na táirgí i gCaibidil 8:
 1106 30 90 || – – Seachas bananaí
 Cód AC || Tuairisc
 ex 1108 || Stáirsí; ionúilin:
 1108 20 00 || – Ionúilin
 1201 00 90 || Pónairí soighe, cibé acu atá siad briste nó nach bhfuil, nach bhfuil le cur
 1202 10 90 || Piseanna talún, nach bhfuil rósta ná cócaráilte i slí eile, sa bhlaosc, nach bhfuil le cur
 1202 20 00 || Piseanna talún, nach bhfuil rósta ná cócaráilte i slí eile, scilligthe, cibé acu an bhfuil siad briste nó nach bhfuil
 1203 00 00 || Copra
 1204 00 90 || Ros lín, cibé acu atá briste nó nach bhfuil, nach bhfuil le cur
 1205 10 90 agus ex 1205 90 00 || Síolta ráibe nó síolta colsa, cibé acu atá siad briste nó nach bhfuil, nach bhfuil le cur
 1206 00 91 || Síolta lus na gréine, cibé acu atá siad briste nó nach bhfuil, nach bhfuil le cur
 1206 00 99 ||
 1207 20 90 || Síolta cadáis, cibé acu atá siad briste nó nach bhfuil, nach bhfuil le cur
 1207 40 90 || Síolta seasamain, cibé acu atá siad briste nó nach bhfuil, nach bhfuil le cur
 1207 50 90 || Síolta mustaird, cibé acu atá siad briste nó nach bhfuil, nach bhfuil le cur
 1207 91 90 || Síolta poipín, cibé acu atá siad briste nó nach bhfuil, nach bhfuil le cur
 1207 99 91 || Síolta cnáibe, cibé acu atá siad briste nó nach bhfuil, nach bhfuil le cur
 ex 1207 99 97 || Síolta ola eile agus torthaí olúla, cibé acu atá siad briste nó nach bhfuil, nach bhfuil le cur
 1208 || Plúir agus min síolta ola nó torthaí olúla, seachas iad siúd ó mhustard
 ex 1211 || Plandaí agus codanna de phlandaí (lena n‐áirítear síoltaí agus torthaí) de chineál a úsáidtear go príomha i gcumhradóireacht, i gcógaisíocht nó le haghaidh feithidicídí, fuingicídí nó nithe comhchosúla, úra nó triomaithe, cibé acu gearrtha, brúite nó púdraithe nó gan a bheith, seachas na táirgí atá liostaithe faoi chód AC ex1211 90 85 i gCuid IX den Iarscríbhinn seo;
 ex 1212 || Pónairí lócaiste, feamainn agus algaí eile, biatas siúcra agus cána siúcra, úr, fuaraithe, reoite nó triomaithe, cibé acu atá sé meilte nó nach bhfuil; clocha agus eithní torthaí agus táirgí plandúla eile (lena n‐áirítear fréamhacha siocaire neamhrósta den chineál Cichorium intybus sativum) de chineál a úsáidtear go príomha lena gcaitheamh ag an duine, nach sonraítear nó nach n‐áirítear in aon áit eile:
 ex 1212 99 || – – Seachas cána siúcra:
 1212 99 41 agus 1212 99 49 || – – – Síolta pónaire lócaiste
 ex 1212 99 70 || – – – Eile, seachas fréamh siocaire
 1213 00 00 || Crotail agus tuí gránaigh, gan ullmhú, cibé acu atá siad mionghearrtha, meilte, brúite nó i bhfoirm millíní nó nach bhfuil
 ex 1214 || Svaeideanna, meaingil, fréamhacha farae, féar tirim, meidic na mbó (alfalfa), seamair, goirm choiligh, cál foráiste, lúipíní, peasairí agus táirgí foráiste comhchosúla, cibé acu atá siad i bhfoirm millíní nó nach bhfuil:
 ex 1214 10 00 || – Min agus millíní meidic na mbó (alfalfa), seachas ó mheidic na mbó triomaithe le teas saorga nó ó mheidic na mbó a triomaíodh agus a meileadh ar bhealach eile
 ex 1214 90 || – Eile:
 1214 90 10 || – – Meaingil, svaeideanna agus fréamhacha farae eile
 ex 1214 90 90 || – – Eile, ach amháin:
 – Meidic na mbó, goirm choiligh, seamair, lúipíní, peasairí agus táirgí farae comhchosúla, atá triomaithe le teas saorga, seachas féar tirim agus cál farae agus táirgí a bhfuil féar tirim iontu
 – Meidic na mbó, goirm choiligh, seamair, lúipíní, peasairí, loiteog meala, pis phréacháin agus crúb éin, triomaithe agus meilte ar bhealach eile
 ex 1502 00 || Saill bó-ainmhithe, chaorach nó ghabhar, seachas iad siúd faoi cheannteideal 1503:
 ex 1502 00 10 || – Le haghaidh úsáidí tionsclaíocha seachas monarú bia-ábhar atá oiriúnach lena gcaitheamh ag an duine, seachas saill a fhaightear ó chnámha agus ó dhramhaíl (c)
 1503 00 || Stéirin blonaige, ola bhlonaige, oiléistéirin, ola-oilé agus ola gheire, nach bhfuil eiblithe, measctha ná ullmhaithe ar shlí eile
 ex 1504 || Saillte agus olaí agus a gcodáin, ó éisc nó ó mhamaigh mhuirí, cibé acu atá siad scagtha nó nach bhfuil, ach nach bhfuil modhnú ceimiceach déanta orthu, seachas olaí ae éisc agus codáin Cheannteidil 1504 10 agus 1504 20
 1507 || Ola phónaire shoighe agus a codáin, cibé acu atá siad scagtha nó nach bhfuil, ach nach bhfuil modhnú ceimiceach déanta orthu
 1508 || Ola na pise talún agus a codáin, cibé acu atá siad scagtha nó nach bhfuil, ach nach bhfuil modhnú ceimiceach déanta orthu
 1511 || Ola phailme agus a codáin, cibé acu atá siad scagtha nó nach bhfuil, ach nach bhfuil modhnú ceimiceach déanta orthu
 1512 || Ola lus na gréine, ola chróch bhréige nó ola shíol cadáis agus codáin díobh, cibé acu atá siad scagtha nó nach bhfuil, ach nach bhfuil modhnú ceimiceach déanta orthu
 Cód AC || Tuairisc
 1513 || Cnó cócó (copra), eithne phailme nó ola bhabasú agus codáin díobh, cibé acu atá siad scagtha nó nach bhfuil, ach nach bhfuil modhnú ceimiceach déanta orthu
 1514 || Ola colza, ola ráibe nó ola mhustaird agus codáin díobh, cibé acu atá siad scagtha nó nach bhfuil, ach nach bhfuil modhnú ceimiceach déanta orthu
 ex 1515 || Saillte plandúla seasta agus olaí plandúla seasta eile (seachas ola hahóba faoi fho-cheannteideal ex 1515 90 11) agus a gcodáin, cibé acu atá siad scagtha nó nach bhfuil, ach nach bhfuil modhnú ceimiceach déanta orthu
 ex 1516 || Saillte agus olaí ainmhíocha nó plandúla agus codáin díobh, hidriginithe go hiomlán nó i bpáirt, idir-eistearaithe, atheistearaithe nó eilídinithe, cibé acu atá siad scagtha nó nach bhfuil, ach nach bhfuil tuilleadh ullmhúcháin déanta orthu (seachas ola ricne hidriginithe, ar a dtugtar ‘céir ópalach’ faoi fho-cheannteideal 1516 20 10)
 ex 1517 || Margairín; meascáin nó ullmhóidí inite de shaillte nó olaí ainmhíocha nó plandúla nó de chodáin de shaillte nó olaí éagsúla sa chaibidil seo, seachas saillte nó olaí inite nó codáin díobh faoi cheannteideal 1516, seachas fo-cheannteidil 1517 10 10, 1517 90 10 agus 1517 90 93
 1518 00 31 1518 00 39 || Olaí plandúla seasta, sreabhán, arna meascadh le haghaidh úsáidí teicniúla nó tionsclaíocha seachas monarú bia-ábhar atá oiriúnach lena chaitheamh ag an duine (c)
 1522 00 91 || Dríodar agus bunanna ola; stoic gallúnaí, a thagann ó chóireáil substaintí sailleacha nó céaracha ainmhithe nó glasraí, seachas cinn ina bhfuil ola a bhfuil tréithe ola olóige aici
 1522 00 99 || Iarmhair eile a thagann ó chóireáil substaintí sailleacha nó céaracha ainmhithe nó glasraí, seachas cinn ina bhfuil ola a bhfuil tréithe ola olóige aici
 ex 1602 || Feoil, scairteach feola nó fuil eile atá ullmhaithe nó leasaithe:
 – Ó mhucra:
 ex 1602 41 || – – Liamhása agus gearrthacha díobh:
 1602 41 90 || – – – Seachas ó mhucra clóis
 ex 1602 42 || – – Guaillí agus gearrthacha díobh:
 1602 42 90 || – – – Seachas ó mhucra clóis
 ex 1602 49 || – – Eile, lena n‐áirítear meascáin:
 1602 49 90 || – – – Seachas ó mhucra clóis
 ex 1602 90 || – Eile, lena n‐áirítear ullmhóidí déanta d’fhuil ainmhí ar bith:
 – – Seachas ullmhóidí déanta d’fhuil ainmhí ar bith:
 1602 90 31 || – – – Ó ghéim nó choinín
 || – – ‐ Eile:
 – – – – Nach bhfuil feoil nó scairteach feola mucra clóis iontu:
 – – – – – Nach bhfuil feoil nó scairteach bhó-ainmhithe iontu:
 1602 90 99 || – – – – – – Seachas ó chaora nó ó ghabhair
 ex 1603 00 || Úisc agus súnna ó fheoil
 1801 00 00 || Síol cócó, iomlán nó briste, amh nó rósta
 1802 00 00 || Mogaill, blaoscanna, craicne cócó agus dramhaíl eile chócó
 ex 2001 || Glasraí, torthaí, cnónna agus codanna inite eile de phlandaí, ullmhaithe nó leasaithe le fínéagar nó le haigéad aicéiteach:
 ex 2001 90 || – Eile:
 2001 90 20 || – – Torthaí den ghéineas Capsicum ach amháin piobair mhilse nó pimeantó
 ex 2005 || Glasraí eile ullmhaithe nó leasaithe seachas le fínéagar nó le haigéad aicéiteach, nach bhfuil reoite, seachas táirgí faoi cheannteideal 2006:
 ex 2005 99 || – Glasraí eile agus meascáin de ghlasraí:
 2005 99 10 || – – Torthaí den ghéineas Capsicum ach amháin piobair mhilse nó pimeantó
 ex 2206 || Deochanna coipthe eile (mar shampla, ceirtlis, leann piorraí, meá); meascáin de dheochanna coipthe agus meascáin de dheochanna coipthe agus deochanna neamh-mheisciúla, nach sonraítear nó nach n‐áirítear in aon áit eile:
 2206 00 31 to 2206 00 89 || – Seachas piquette
 ex 2301 || Plúir, min agus millíní, ó fheoil agus ó scairteach feola, ó éisc nó ó chrústaigh, ó mhoilisc nó ó inveirteabraigh uisce eile, nach bhfuil oiriúnach lena gcaitheamh ag an duine; geirdheascadh:
 2301 10 00 || – Plúir, min agus millíní, ó fheoil nó ó scairteach feola; geirdheascadh
 Cód AC || Tuairisc
 ex 2302 || Bran, géara agus iarmhair eile, cibé acu atá siad i bhfoirm millíní nó nach bhfuil, díorthaithe ó ghránaigh nó plandaí léagúmacha a chriathrú, a mhuilleáil nó a phróiseáil ar bhealach eile:
 2302 50 00 || – Ó phlandaí léagúmacha
 2304 00 00 || Cáca ola agus iarmhair sholadacha eile, cibé acu atá siad meilte nó i bhfoirm millíní nó nach bhfuil, de thoradh ola phónaire shoighe a úscadh
 2305 00 00 || Cáca ola agus iarmhair sholadacha eile, cibé acu atá siad meilte nó i bhfoirm millíní nó nach bhfuil, de thoradh ola na pise talún a úscadh
 ex 2306 || Cáca ola agus iarmhair sholadacha eile, cibé acu atá siad meilte nó i bhfoirm millíní nó nach bhfuil, de thoradh úscadh saillte nó olaí plandúla, seachas na cinn faoi cheannteidil 2304 nó 2305 ach amháin fo-cheannteideal AC 2306 90 05 (cáca ola agus iarmhair sholadacha eile de thoradh ginidín arbhair Indiaigh (arbhar) a úscadh) agus 2306 90 11 agus 2306 90 19 (cáca ola agus iarmhair sholadacha eile de thoradh ola ológa a úscadh)
 ex 2307 00 || Moirt fhíona; argol:
 2307 00 90 || – Argol
 ex 2308 00 || Ábhair ghlasraí agus fuíollábhar glasraí, fotháirgí agus iarmhair ghlasraí, cibé acu atá siad i bhfoirm millíní nó nach bhfuil, de chineál a úsáidtear i mbeathú ainmhithe, nach sonraítear nó nach n‐áirítear in aon áit eile:
 2308 00 90 || – Seachas marc fíonchaor, dearcáin agus cnónna capaill, marc torthaí, seachas fíonchaora
 ex 2309 || Ullmhóidí den chineál a úsáidtear i mbeathú ainmhithe:
 ex 2309 10 || – Bia do mhadraí nó do chait, ar an margadh le haghaidh miondíola:
 2309 10 90 || – – Nach bhfuil stáirse, glúcós, síoróip ghlúcóis, maltaideistrin nó síoróip mhaltaideistrine ann faoi na ceannteidil 1702 30 50, 1702 30 90, 1702 40 90, 1702 90 50 agus 2106 90 55 ná táirgí bainne:
 ex 2309 90 || – Eile:
 2309 90 10 || – – Eile, lena n‐áirítear réamh-mheascáin: Ábhair intuaslagtha ó éisc nó ó mhamaigh mhuirí
 ex 2309 90 91 to 2309 90 99 || – – – Nach bhfuil stáirse, glúcós, síoróip ghlúcóis, maltaideistrin nó síoróip mhaltaideistrine ann faoi na ceannteidil 1702 30 50, 1702 30 90, 1702 40 90, 1702 90 50 agus 2106 90 55 ná táirgí bainne, ar eisiamh
 – Tiúchain phróitéine faighte ó shú mheidic na mbó agus ó shú féir
 – Táirgí díhiodráitithe a fhaightear ó iarmhair sholadacha agus shú amháin a thagann ó ullmhú na dtiúchan dá dtagraítear sa chéad fhleasc
 (a) Tá iontráil faoin bhfo-cheannteideal seo faoi réir na gcoinníollacha atá leagtha síos i bhforálacha ábhartha an Aontais (féach Treoir 94/28/CE ón gComhairle (IO L 178, 12.7.1994, lch. 66); Rialachán (CE) Uimh 504/2008 ón gCoimisiún (IO L 149, 7.6.2008, lch. 3)). (b) Tá iontráil faoin bhfo-cheannteideal seo faoi réir na gcoinníollacha atá leagtha síos i bhforálacha ábhartha an Aontais (féach Treoir 88/661/CEE ón gComhairle (IO L 382, 31.12.1988, lch. 36); Treoir 94/28/CE ón gComhairle (IO L 178, 12.7.1994, lch. 66); Cinneadh 96/510/CE ón gCoimisiún (IO L 210, 20.8.1996, lch. 53)). (c) Tá iontráil faoin bhfo-cheannteideal seo faoi réir na gcoinníollacha atá leagtha síos i bhforálacha ábhartha an Aontais (féach Airteagail 291 go 300 de Rialachán (CEE) Uimh. 2454/93 ón gCoimisiún (IO L 253, 11.10.1993, lch. 1)). (d) Tá iontráil faoin bhfo-cheannteideal seo faoi réir na gcoinníollacha atá leagtha síos i mír F de Roinn II de réamhfhorálacha na hAinmníochta Comhcheangailte.
 Roinn 2
 Cód AC || Tuairisc ||
 0101 90 11 || Capaill bheo, le marú(a) ||
 ex 0205 00 || Feoil capall, í úr, fuaraithe nó reoite ||
 0210 99 10 || Feoil capall, í saillte, faoi sháile nó triomaithe ||
 0511 99 10 || Féitheog nó teannáin; dramh bearrtha agus dramh dá samhail ó sheithí nó ó chraicne amha ||
 0701 || Prátaí, iad úr nó fuaraithe ||
 0901 || Caife, bíodh sé rósta, díchaiféinithe nó ná bíodh; blaoscanna agus craicne caife; ionadaigh chaife a bhfuil cion éigin caife iontu ||
 1105 || Prátaí i bhfoirm plúir, mine, calóg, gráinníní agus millíní ||
 ex 1212 99 70 || Fréamhacha siocaire ||
 2209 00 91 agus 2209 00 99 || Fínéagar agus ionadáin fínéagair a fhaightear ó aigéad aicéiteach seachas fínéagar fíona ||
 4501 || Corc nádúrtha, amh nó ullmhaithe go simplí; dramh coirc; corc brúite, gránaithe nó meilte ||
 (a) Tá iontráil faoin gceannteideal faoi réir coinníollacha atá leagtha síos i bhforálacha ábhartha an Aontais (féach Airteagail 291 go 300 de Rialachán (CEE) Uimh. 2454/93 (IO L 253, 11.10.1993, lch. 1.))
 IARSCRÍBHINN II
 SAINMHÍNITHE DÁ
 dTAGRAÍTEAR IN AIRTEAGAL 3(1)
 Cuid I: Sainmhínithe a bhaineann le hearnáil na ríse
 I. Déanfar na téarmaí ‘rís gan scilligeadh’, ‘rís scilligthe’, ‘rís
 leathmheilte’, ‘rís lánmheilte’, ‘rís chruinnghránach’, ‘rís mheánghránach’,
 ‘rís fhadghránach A nó B’ agus ‘rís bhriste’ a shainmhíniú mar seo a leanas:
 1. (a) Ciallaíonn
 ‘rís gan scilligeadh’ rís a choinnigh a crotal i ndiaidh a buailte.
 (b) Ciallaíonn ‘rís scilligthe’ rís nár baineadh ach an crotal di. I measc na samplaí de rís a thagann faoin
 sainmhíniú seo tá siad siúd a shonraítear ar bhonn tráchtála mar ‘rís dhonn’,
 ‘rís lasta’, ‘loonzain’ agus ‘riso sbramato’.
 (c) Ciallaíonn ‘rís leathmheilte’ rís gan scilligeadh ar baineadh an crotal
 di, mar aon le cuid den ghinidín agus cuid de shraitheanna seachtracha an
 pheireacairp nó iad go léir ach nár baineadh na sraitheanna inmheánacha di.
 (d) Ciallaíonn ‘rís lánmheilte’ rís gan scilligeadh ar baineadh an crotal
 di, mar aon le sraitheanna seachtracha agus inmheánacha uile an pheireacairp,
 agus an ginidín iomlán i gcás ríse fadghránaí nó ríse meánghránaí agus cuid de
 ar a laghad i gcás ríse cruinnghránaí, ach ar féidir fadstríoca bána a bheith
 fágtha ar líon nach mó ná 10 % de na gránaigh.
 2. (a) Ciallaíonn
 ‘rís chruinnghránach’ rís nach bhfuil a gráinní níos faide ná 5,2 mm agus a
 bhfuil cóimheas faid/leithid níos lú ná 2 acu.
 (b) Ciallaíonn ‘rís mheánghránach’ rís a bhfuil a gráinní níos faide ná 5,2
 mm ach nach bhfuil níos faide ná 6,0 mm agus a bhfuil cóimheas faid/leithid
 nach mó ná 3 acu.
 (c) Ciallaíonn ‘rís fhadghránach’:
 (i) rís fhadghránach A, rís a bhfuil a gráinní níos faide ná 6,0 mm agus a
 bhfuil cóimheas faid/leithid níos mó ná 2 ach níos lú ná 3 acu;
 (ii) rís fhadghránach B, rís a bhfuil a gráinní níos faide ná 6,0 mm agus a
 bhfuil cóimheas faid/leithid de 3 nó níos mó acu.
 (d) Ciallaíonn ‘tomhais na ngráinní’ go ndéantar gráinní rís lánmheilte a
 thomhas sa mhodh seo a leanas:
 (i) sampla a thógáil atá ionadaíoch don bhaisc iomlán;
 (ii) criathrú a dhéanamh ar an sampla i dtreo is nach gcoinneofar ach
 gráinní iomlána, lena n‐áirítear gráinní neamhaibí;
 (iii) dhá thomhas a dhéanamh, 100 gráinne an ceann, agus an meán a oibriú
 amach;
 (iv) an toradh a léiriú i milliméadair, tugtha go dtí ionad deachúlach
 amháin.
 3. Ciallaíonn ‘rís
 bhriste’ bloghanna gráinne nach bhfuil níos faide ná trí cheathrú de mheánmhéid
 na gráinne iomláine.
 II. Maidir le gráinní agus gráinní briste nach bhfuil ar cháilíocht gan
 cháim, beidh feidhm ag na sainmhínithe seo a leanas:
 A. Ciallaíonn ‘gráinní iomlána’ gráinní nár baineadh ach cuid den cheann
 díobh, is cuma cé na tréithe arna dtáirgeadh ag gach céim den mhuilleáil.
 B. Ciallaíonn ‘gráinní lomtha’ gráinní ar baineadh an ceann iomlán díobh.
 C. Ciallaíonn ‘bloghanna nó gráinní briste’ gráinní ar baineadh cuid dá
 méid atá níos mó ná an ceann díobh; áirítear
 mar ghráinní briste:
 –
 gráinní briste móra (píosaí gráinne nach bhfuil
 níos lú ná leathghráinne ar fad, ach nach ionann agus gráinne iomlán iad),
 –
 gráinní briste meánmhéide (píosaí gráinne nach
 bhfuil níos lú ná ceathrú gráinne ar fad, ach atá níos lú ná an t-íosmhéid do
 ‘ghráinní briste móra’),
 –
 gráinní briste míne (píosaí gráinne atá níos lú ná
 ceathrú gráinne ach atá rómhór le dul trí chriathar a bhfuil mogall 1,4 mm
 air),
 –
 tagann bloghanna (codanna beaga nó cáithníní de
 ghráinne ar féidir leo dul trí chriathar a bhfuil mogall 1,4 mm air); gráinní scoilte (píosaí a thagann ó scoilt
 chomhréireach sa ghráinne) faoin sainmhíniú seo.
 D. Ciallaíonn ‘gráinní glasa’ gráinní nach bhfuil iomlán aibí.
 E. Ciallaíonn ‘gráinní a bhfuil míchuma nádúrtha orthu’ gráinní a bhfuil
 míchuma nádúrtha orthu cibé acu atá sé de thionscnamh dúchasach nó nach bhfuil,
 i gcomparáid leis na tréithe moirfeolaíocha atá tipiciúil don chineál sin.
 F. Ciallaíonn ‘gráinní cailceacha’ gráinní a bhfuil cuma theimhneach agus
 chailceach ar thrí cheathrú ar a laghad dá ndromchla.
 G. Ciallaíonn ‘gráinní a bhfuil stríoca dearga orthu’ gráinní a bhfuil
 stríoca dearga comhréireacha de dhéine agus imreacha éagsúla orthu, de bharr
 iarmhair ón bpeireacarp.
 H. Ciallaíonn ‘gráinní ballacha’ gráinní a bhfuil ciorcal beag glan
 soiléir orthu, de dhath dorcha agus de ghnáthchruth; áirítear mar ghráinní ballacha freisin cinn ar a bhfuil stríoca dubha
 éadroma ar an dromchla amháin; ní
 ceart go mbeadh fonsóg buí ná dorcha le feiceáil ar na stríoca ná ar na baill.
 I. Ciallaíonn ‘gráinní ruaimnithe’ gráinní ar soiléir gur athraigh a ndath
 nádúrtha, ar achar beag dá ndromchla; féadfaidh dathanna éagsúla a bheith ar na ruamanna (scothdhubh,
 scothdhearg, donn); glactar le
 stríoca dubha doimhne mar ruamanna freisin. Má tá dath na ruamanna soiléir go leor (dubh, bándearg, donndearg) is
 gur féidir é a fheiceáil láithreach agus má chlúdaíonn siad achar nach lú ná
 leath achar an ghráinne, ní mór glacadh leis na gráinní mar ghráinní buí.
 J. Ciallaíonn ‘gráinní buí’ gráinní a bhfuil athrú tagtha ar a ndath
 nádúrtha, go hiomlán nó i bpáirt, ar bhealach eile seachas trí thriomú, agus a
 bhfuil ton líomóide nó buí-oráiste orthu anois.
 K. Ciallaíonn
 ‘gráinní ómracha’ gráinní a bhfuil athrú beag aonfhoirmeach tagtha ar a ndath,
 thar a ndromchla iomlán, ar bhealach eile seachas triomú; athraíonn dath na ngráinní go buí ómrach éadrom de bharr an athraithe
 seo.
 Cuid II: Sainmhínithe a bhaineann le hearnáil na
 leannlusanna
 1. Ciallaíonn ‘leannlusanna’ na bláthraí triomaithe, ar a dtugtar
 buaircíní freisin, ón bplanda leannlusa dreaptha (baineann) (Humulus lupulus); bíonn dath glasbhuí agus cruth ubhchruthóideach
 ar na bláthraí seo, bíonn gas blátha acu agus bíonn siad idir 2 agus 5 cm
 ar airde de ghnáth;
 2. Ciallaíonn
 ‘púdar leannlusa’ an táirge a fhaightear ó mhuilleáil a dhéanamh ar na
 leannlusanna, a bhfuil a ngnéithe nádúrtha go léir iontu;
 3. Ciallaíonn
 ‘púdar leannlusa a bhfuil cion lúpailin níos mó ann’ an táirge a fhaightear trí
 leannlusanna a mhuilleáil i ndiaidh cuid de na duillí, na gais, na brachtanna
 agus na droimíní a bhaint go meicniúil;
 4. Ciallaíonn
 ‘úisc leannlusanna’ na táirgí tiubhaithe a fhaightear ó ghníomh tuaslagóir ar
 na leannlusanna nó ar an bpúdar leannlusa;
 5. Ciallaíonn
 ‘táirgí leannlusanna measctha’ meascán de dhá tháirge nó níos mó dá dtagraítear
 i bpointe (1) agus i bpointe (4).
 Cuid III: Sainmhínithe a bhaineann le hearnáil an
 fhíona
 A bhaineann le fíniúnacha
 1. Ciallaíonn
 'grafadh' díothú iomlán na stoc fíniúna go léir ar limistéar ina bhfuil
 fíniúnacha curtha.
 2. Ciallaíonn
 'plandáil' bunú cinnteach plandaí fíniúna nó codanna de phlandaí fíniúna, cibé
 acu atá siad nódaithe nó nach bhfuil, d’fhonn fíonchaora a tháirgeadh nó
 plandlann nódúcháin a bhunú.
 3. Ciallaíonn
 'nódú ar aghaidh' fíniúin a nódú a ndearnadh nódú uirthi cheana féin.
 A bhaineann le táirgí
 4. Ciallaíonn
 'fíonchaora úra' torthaí na fíniúna a úsáidtear chun fíon a dhéanamh, aibí nó
 fiú beagán rísínithe, a bhféadfadh a bheith brúite nó meilte trí mhodhanna
 ghnáthshiléar fíona agus a d’fhéadfadh coipeadh alcólach a tháirgeadh uaidh
 féin.
 5. Ciallaíonn
 'úrfhíon fíonchaor úr coiscthe ó choipeadh trí alcól a chur leis' táirge mar
 seo a leanas:
 (a) táirge a bhfuil neart alcóil iarbhír aige nach lú ná 12 % de réir
 toirte agus nach mó ná 15 % de réir toirte;
 (b) táirge a fhaightear trí cheann amháin de na táirgí seo a leanas a chur
 le húrfhíon fíonchaor neamhchoipthe, a bhfuil neart alcóil nádúrtha nach lú ná
 8,5 % de réir toirte aige agus a fhaightear ó chineálacha fíonchaor amháin ar
 féidir a aicmiú de réir Airteagal 63(2):
 (i) d'alcól neodrach de thionscnamh fíonmhar, lena n‐áirítear alcól arna
 tháirgeadh ó dhriogadh fíonchaor triomaithe, ag a bhfuil neart alcóil iarbhír
 nach lú ná 96 % de réir toirte;
 (ii) nó de tháirge neamhchoigeartaithe a fhaightear ó dhriogadh fíona agus
 ag a bhfuil neart alcóil iarbhír nach lú ná 52 % de réir toirte agus nach mó ná
 80 % de réir toirte.
 6. Ciallaíonn
 “sú fíonchaor” táirge leachtach neamhchoipthe ach ar féidir a choipeadh a
 mbaineann an méid seo a leanas leis:
 (a) faightear é trí chóireáil chuí a dhéanann oiriúnach mar bhia don daoine
 é;
 (b) faightear ó fhíonchaora úra nó ó úrfhíon fíonchaor é nó trí athbhuanú. I gcás ina bhfaightear é trí athbhuanú, déanfar é
 a athbhuanú ó úrfhíon fíonchaor tiubhaithe nó ó shú fíonchaor tiubhaithe.
 Tá neart alcóil iarbhír nach mó ná 1 % de réir
 toirte ceadaithe don sú fíonchaor.
 7. Is éard
 a chiallaíonn 'sú fíonchaor tiubhaithe' ná sú fíonchaor neamhdhóite a
 fhaightear trí dhíhiodráitiú páirteach sú fíonchaor arna dhéanamh trí aon mhodh
 údaraithe seachas teas díreach ar bhealach a fhágann nach lú ná 50,9 % an
 figiúr a léirítear ar athraonmhéadar arna úsáid i gcomhréir le modh atá le
 sannadh ag 20°C.
 Tá neart alcóil iarbhír nach mó ná 1 % de réir
 toirte ceadaithe don sú fíonchaor tiubhaithe.
 8. Ciallaíonn
 'moirt fíona' an t-iarmhar:
 (a) arna charnadh in árthaí ina bhfuil fíon i ndiaidh coipthe, le linn
 stórála nó i ndiaidh cóireála údaraithe;
 (b) a fhaightear ón táirge dá dtagraítear in (a) a scagadh nó a
 lártheifneoiriú;
 (c) arna charnadh in árthaí ina bhfuil úrfhíon fíonchaor le linn stórála nó
 i ndiaidh cóireála údaraithe; nó
 (d) a fhaightear ón táirge dá dtagraítear in (c) a scagadh nó a
 lártheifneoiriú.
 9. Ciallaíonn
 “marc fíonchaor ” an t-iarmhar ó fhíonchaora úra a bhrú, cibé acu atá siad
 coipthe nó nach bhfuil.
 10. Ciallaíonn
 'piquette' táirge a fhaightear trí na bealaí seo a leanas:
 (a) coipeadh marc fíonchaor neamhchóireáilte maothaithe in uisce; nó
 (b) marc fíonchaor coipthe a láisteadh le huisce.
 11. Ciallaíonn
 'fíon atá treisithe le haghaidh driogadh' táirge mar seo a leanas:
 (a) táirge a bhfuil neart alcóil iarbhír aige nach lú ná 18 % de réir
 toirte agus nach mó ná 24 % de réir toirte;
 (b) táirge a fhaightear trí tháirge neamhchoigeartaithe a fhaightear ó
 dhriogadh fíona, agus a bhfuil neart alcóil iarbhír atá 86 % de réir toirte ar
 a mhéad ann, a chur le fíon nach bhfuil aon siúcra iarmharach ann agus sa chaoi
 sin amháin; nó
 (c) táirge a bhfuil aigéadacht so-ghalaithe uasta de 1,5 gram in aghaidh an
 lítir aige, arna shloinneadh mar aigéad aicéiteach.
 12. Ciallaíonn
 'cuvée':
 (a) an t-úrfhíon fíonchaor;
 (b) an fíon; nó
 (c) an meascán d’úrfhíonta fíonchaor agus/nó d’fhíonta a bhfuil tréithe
 éagsúla acu,
 atá beartaithe chun cineál áirithe fíona
 súilínigh a ullmhú.
 Neart alcóil
 13. Ciallaíonn
 'neart alcóil iarbhír de réir toirte' an líon toirteanna d’fhíoralcól atá ann
 ag teocht 20 °C in 100 toirt den táirge ag an teocht sin.
 14. Ciallaíonn
 'neart alcóil féideartha de réir toirte' an líon toirteanna d’fhíoralcól ag
 teocht 20 °C ar féidir a tháirgeadh trí choipeadh iomlán a dhéanamh ar na
 siúcraí atá in 100 toirt den táirge ag an teocht sin.
 15. Ciallaíonn
 'neart alcóil iomlán de réir toirte', suim an nirt alcóil iarbhír agus an nirt
 alcóil fhéideartha.
 16. Ciallaíonn
 'neart alcóil nádúrtha de réir toirte' an neart alcóil iomlán de réir toirte
 atá ag táirge sula ndéantar é a shaibhriú.
 17. Ciallaíonn
 'neart alcóil iarbhír de réir maise' líon na gcileagram d’fhíoralcól atá in
 100 cileagram den táirge.
 18. Ciallaíonn
 'neart alcóil féideartha de réir maise' líon na gcileagram d’fhíoralcól ar
 féidir a tháirgeadh trí choipeadh iomlán a dhéanamh ar na siúcraí atá in
 100 cileagram den táirge.
 19. Ciallaíonn
 'neart alcóil iomlán de réir maise', suim an nirt alcóil iarbhír agus an nirt
 alcóil fhéideartha.
 Cuid IV: Sainmhínithe a bhaineann le hearnáil na
 mairteola agus na laofheola
 1. Ciallaíonn
 ‘bó-ainmhithe’ ainmhithe beo den speiceas buaibheach clóis faoi chuimsiú chóid
 AC ex 0102 10, 0102 90 05 go 0102 90 79;
 2. Ciallaíonn
 ‘bó-ainmhithe fásta’ bó-ainmhithe a bhfuil aois 8 mí nó níos sine acu.
 Cuid V: Sainmhínithe a bhaineann le hearnáil an
 bhainne agus na dtáirgí bainne
 Chun críocha chur chun feidhme an chuóta
 taraife le haghaidh ime ón Nua-Shéalainn, ní eisiatar leis an ráiteas
 ‘monaraithe go díreach ó bhainne nó ó uachtar’ im a monaraíodh ó bhainne nó ó
 uachtar, gan ábhair stóráilte a úsáid, i bpróiseas aonair, neamhspleách agus
 gan bhriseadh, ina bhféadfadh an t-uachtar dul trí chéim saille bainne
 thiubhaithe agus/nó codánúchán na saille bainne sin.
 Cuid VI: Sainmhínithe a bhaineann le hearnáil na n‐uibheacha
 1. Ciallaíonn
 ‘uibheacha sna blaoscanna’ uibheacha éanlaithe clóis sna blaoscanna, úra,
 leasaithe nó cócaráilte, seachas uibheacha goir atá sonraithe in 2.;
 2. Ciallaíonn
 ‘uibheacha goir’ uibheacha goir éanlaithe clóis;
 3. Ciallaíonn
 ‘táirgí iomlána’ uibheacha éan nach bhfuil sna blaoscanna, cibé acu atá siúcra
 breise nó ábhar milsiúcháin eile curtha leo nó nach bhfuil agus atá oiriúnach
 lena gcaitheamh ag an duine;
 4. Ciallaíonn
 ‘táirgí scartha’ buíocáin uibheacha éan cibé acu atá siúcra breise nó ábhar
 milsiúcháin eile curtha leo nó nach bhfuil agus atá oiriúnach lena gcaitheamh
 ag an duine.
 Cuid VII: Sainmhínithe a bhaineann le hearnáil na
 feola éanlaithe clóis
 1. Ciallaíonn
 ‘éanlaith chlóis bheo’ éanlaithe, lachain, géanna, turcaithe agus guinithe beo
 a bhfuil meáchan níos mó ná 185 gram ag gach ceann díobh;
 2. Ciallaíonn
 ‘sicíní’ éanlaithe, lachain, géanna, turcaithe agus guinithe beo a bhfuil
 meáchan nach mó ná 185 gram ag gach ceann díobh;
 3. Ciallaíonn
 ‘éanlaith chlóis mharaithe’ éanlaithe maraithe den speiceas gallus domesticus,
 agus lachain, géanna, turcaithe agus guinithe maraithe, iomlána, le scairteach
 nó gan é;
 4. Ciallaíonn
 ‘táirgí díorthaithe’ an méid seo a leanas:
 (a) táirgí atá sonraithe i bpointe (a) de Chuid XX d'Iarscríbhinn I;
 (b) táirgí atá sonraithe i bpointe (b) de Chuid XX d'Iarscríbhinn I,
 seachas éanlaith chlóis mharaithe agus scairteach inite, ar a dtugtar
 ‘gearrthacha éanlaithe clóis’;
 (c) scairteach inite atá sonraithe i bpointe (b) de Chuid XX d'Iarscríbhinn I;
 (d) táirgí atá sonraithe i bpointe (c) de Chuid XX d'Iarscríbhinn I;
 (e) táirgí atá sonraithe i bpointe (d) agus (e) de Chuid XX d'Iarscríbhinn I;
 (f) táirgí dá dtagraítear i bpointe (f) de Chuid XX d’Iarscríbhinn I,
 seachas na táirgí a thagann faoi chóid AC 1602 20 11 agus 1602 20 19.
 Cuid VIII: Sainmhínithe a bhaineann le hearnáil na
 beachadóireachta
 1. Ciallaíonn
 ‘mil’ an tsubstaint mhilis nádúrtha a tháirgeann beacha Apis mellifera ó
 neachtar plandaí nó ó thál codanna beo de phlandaí nó ó eisfhearadh feithidí
 súphlandacha ar na codanna beo de phlandaí, a bhailíonn na beacha, agus a
 athraíonn siad trína substaintí sonracha féin a chur leis, trí é a fhosú, a
 dhíhiodráitiú a stóráil agus a fhágáil i gcriathair mheala le go n‐éireoidh sé
 aibí.
 Is iad seo a leanas na príomhchineálacha meala:
 (a) de réir tionscnaimh:
 (i) mil blátha nó mil neachtair: mil
 a fhaightear ó neachtar plandaí;
 (ii) mil drúchtín meala; mil a
 fhaightear go príomha ó eisfhearadh feithidí súphlandacha (Hemiptera) ar
 an gcuid bheo de phlandaí nó ó tháil codanna beo de phlandaí;
 (b) de réir an mhodha tháirgthe agus/nó an mhodha leasaithe:
 (iii) mil chíre; mil arna stóráil
 ag beacha i gcealla cíor nua-thógtha gan ál nó i mbunsraitheanna tanaí cíor atá
 déanta go hiomlán as céir bheach agus a dhíoltar i gcíora iomlána séalaithe nó
 i gcodanna de na cíora sin;
 (iv) mil smutáin nó mil chíre ghearrtha: mil a bhfuil píosa amháin nó níos mó de mhil chíre inti;
 (v) mil shilte: mil a fhaightear
 trí chíora bearrtha gan ál a shileadh;
 (vi) mil úsctha: mil a fhaightear
 trí chíora bearrtha gan ál a lártheifneoiriú;
 (vii) mil bhrúite: mil a fhaightear
 trí chíora gan ál a bhrú, trí theas réasúnta nach mó ná 45 oC a chur i
 bhfeidhm orthu nó gan é;
 (viii) mil scagtha: mil a fhaightear
 trí ábhar orgánach nó neamhorgánach coimhthíoch a bhaint ar bhealach ina
 ndéantar an phailin a bhaint uaidh go suntasach.
 Ciallaíonn ‘mil bháicéara’ mil atá:
 (a) oiriúnach le haghaidh úsáidí tionsclaíocha nó mar chomhábhar i
 mbia-ábhair eile a phróiseáiltear agus
 (b) féadfaidh an méid seo a leanas a bheith ag baint léi:
 –
 blas nó boladh eachtrach a bheith aici, nó
 –
 í a bheith coipthe nó i mbun coipthe, nó
 –
 í a bheith róthéite.
 2. Ciallaíonn
 ‘táirgí beachadóireachta’ mil, céir bheach, glóthach ríoga, gliú beach nó
 pailin.
 IARSCRÍBHINN III
 CÁILÍOCHT CHAIGHDEÁNACH
 RÍSE AGUS SIÚCRA DÁ dTAGRAÍTEAR IN AIRTEAGAL 7
 A. Cáilíocht chaighdeánach i gcomhair ríse gan scilligeadh
 Beidh na tréithe seo a leanas ag rís gan
 scilligeadh de cháilíocht chaighdeánach:
 (a) beidh sé de cháilíocht mhaith agus chóir atá oiriúnach le díol, gan
 bholadh;
 (b) beidh cion taisligh 13 % ar a mhéad inti;
 (c) beidh toradh 63 % de rís lánmheilte de réir meáchain i ngráinní iomlána
 (glacfar le 3 % de ghráinní lomtha) aici le céatadán de réir meáchain de
 ghráinní ríse lánmheilte nach bhfuil de chaighdeán gan cháim:
 gráinní cailceacha de rís gan scilligeadh faoi chóid AC 1006 10 27 agus AC 1006 10 98 || 1,5 %
 gráinní cailceacha de rís gan scilligeadh faoi chóid AC seachas AC1006 10 27 agus AC 1006 10 98: || 2,0 %
 gráinní a bhfuil stríoca dearga orthu || 1,0 %
 gráinní ballacha || 0,50 %
 gráinní ruaimnithe || 0,25 %
 gráinní buí || 0,02 %
 gráinní ómracha || 0,05 %
 B. Cáilíochtaí caighdeánacha i gcomhair siúcra
 I. Cáilíocht chaighdeánach i gcomhair biatais siúcra
 Bainfidh an méid seo a leanas le biatas de
 cháilíocht chaighdeánach:
 (a) beidh sé de cháilíocht mhaith agus chóir atá oiriúnach le díol;
 (b) beidh cion siúcra 16 % ann ag an bpointe glactha.
 II. Cáilíocht chaighdeánach i gcomhair siúcra bháin
 1. Bainfidh na tréithe
 seo a leanas le siúcra bán de cháilíocht chaighdeánach:
 (a) beidh sé de cháilíocht mhaith, dhílis agus inmhargaidh; tirim, i gcriostail ghráinneacha aonchineálacha,
 i saorshreabhadh;
 (b) polarú íosta: 99,7;
 (c) cion taisligh uasta: 0,06 %;
 (d) cion siúcra inbhéartaithe uasta: 0,04 %;
 (e) ní bheidh líon na bpointí arna socrú faoi phointe 2 níos mó ná 22 ina
 iomláine, ná:
 15 don chion
 luatha,
 9 don chineál
 datha, arna shocrú ag baint úsáide as modh Institiúid Teicneolaíochta
 Talmhaíochta Brunswick (dá ngairtear modh Brunswick anseo feasta),
 6 do dhath an
 tuaslagáin, arna shocrú ag baint úsáide as modh an Choimisiúin Idirnáisiúnta le
 haghaidh Modhanna Aonfhoirmeacha um Anailísiú Siúcra (dá ngairtear modh an
 ICUMSA anseo feasta).
 2. Comhfhreagróidh
 pointe amháin do:
 (a) 0,0018 % de chion luatha arna shocrú ag baint úsáide as modh an
 ICUMSA ag 28° Brix,
 (b) 0,5 aonad de chineál datha arna shocrú ag baint úsáide as modh
 Brunswick,
 (c) 7,5 aonad dathúcháin an tuaslagáin arna shocrú ag baint úsáide as modh
 an ICUMSA.
 3. Is ionann na
 modhanna arna n‐úsáid chun na fachtóirí dá dtagraítear i bpointe 1 a chinneadh
 agus na cinn arna n‐úsáid chun na fachtóirí sin faoi na bearta idirghabhála a
 chinneadh.
 III. Cáilíocht chaighdeánach i gcomhair siúcra amh
 1. Ba cheart go mbeadh
 táirgeacht siúcra bháin de 92 % ag siúcra amh den cháilíocht chaighdeánach.
 2. Déanfar toradh an
 tsiúcra bhiatais amh a ríomh tríd an méid seo a leanas a dhealú ó chéim
 pholaraithe an tsiúcra sin:
 (a) céatadán an chion luatha méadaithe faoi cheathair;
 (b) céatadán an chion siúcra inbhéartaithe atá ann méadaithe faoi dhó;
 (c) an uimhir 1.
 3. Déanfar toradh an
 tsiúcra chána amh a ríomh trí 100 a dhealú ó chéim pholaraithe an tsiúcra sin
 méadaithe faoi dhó.
 IARSCRÍBHINN IV
 BUISÉAD I gCOMHAIR CLÁR
 TACAÍOCHTA DÁ dTAGRAÍTEAR IN AIRGEAGAL 41(1)
 in EUR 1 000 in aghaidh na bliana buiséid
 BG || 26 762
 CZ || 5 155
 DE || 38 895
 EL || 23 963
 ES || 353 081
 FR || 280 545
 IT || 336 997
 CY || 4 646
 LT || 45
 LU || 588
 HU || 29 103
 MT || 402
 AT || 13 688
 PT || 65 208
 RO || 42 100
 SI || 5 045
 SK || 5 085
 UK || 120
 IARSCRÍBHINN V
 EAGRAÍOCHTAÍ
 IDIRNÁISIÚNTA DÁ dTAGRAÍTEAR IN AIRTEAGAL 56(3)
 - Codex Alimentarius
 - Coimisiún Eacnamaíochta na Náisiún Aontaithe
 don Eoraip
 IARSCRÍBHINN VI
 SAINMHÍNITHE, SONRÚCHÁIN
 AGUS TUAIRISCÍ DÍOLACHÁIN TÁIRGÍ DÁ dTAGRAÍTEAR IN AIRTEAGAL 60
 Chun críocha na
 hIarscríbhinne seo, is é an tuairisc díolacháin an t-ainm faoina ndíoltar
 bia-ábhar, de réir bhrí Airteagal 5(1) de Threoir 2000/13/CE.
 Cuid I. Feoil bó-ainmhithe atá faoi bhun 12 mhí d'aois
 I. Sainmhíniú
 Chun críocha chuid seo na hIarscríbhinne,
 ciallaíonn “feoil” gach conablach, feoil ar an gcnámh nó feoil dhíchnámhaithe,
 agus scairteach, gearrtha nó gan a bheith, a ceapadh lena chaitheamh ag an
 duine, faighte ó bhó-ainmhithe atá faoi bhun 12 mhí d’aois, atá úr, reoite nó
 domhainreoite, cibé acu atá sé clúdaithe nó pacáilte nó nach bhfuil.
 Ar iad a mharú, déanfaidh na hoibreoirí aicmiú
 ar gach bó-ainmhí atá faoi bhun 12 mhí d’aois, faoi mhaoirsiú an údaráis
 inniúil, i gceann den dá chatagóir seo a leanas:
 (A) Catagóir V: bó-ainmhithe atá
 níos óige ná 8 mí d'aois
 Litir aitheantais na catagóire: V;
 (B) Catagóir Z: bó-ainmhithe atá
 8 mí d'aois nó níos sine ach níos óige ná 12 mhí
 Litir aitheantais na catagóire: Z.
 II. Tuairiscí
 díolacháin
 1. Ní
 dhéanfar margaíocht ar fheoil bó-ainmhithe atá níos óige ná 12 mhí d’aois sna
 Ballstáit ach amháin faoi na tuairiscí díolacháin seo a leanas atá leagtha síos
 do gach Ballstát:
 (A) Maidir le feoil bó-ainmhithe atá níos óige ná 8 mí d'aois (Litir
 aitheantais na catagóire; V):
 Tír mhargaíochta || Tuairiscí díolacháin le húsáid
 An Bheilg || veau, viande de veau/kalfsvlees/Kalbfleisch
 An Bhulgáir || месо от малки телета
 Poblacht na Seice || Telecí
 An Danmhairg || Lyst kalvekød
 An Ghearmáin || Kalbfleisch
 An Eastóin || Vasikaliha
 An Ghréig || μοσχάρι γάλακτος
 An Spáinn || Ternera blanca, carne de ternera blanca
 An Fhrainc || veau, viande de veau
 Éire || Veal
 An Iodáil || vitello, carne di vitello
 An Chipir || μοσχάρι γάλακτος
 An Laitvia || Teļa gaļa
 An Liotuáin || Veršiena
 Lucsamburg || veau, viande de veau/Kalbfleisch
 An Ungáir || Borjúhús
 Málta || Vitella
 An Ísiltír || Kalfsvlees
 An Ostair || Kalbfleisch
 An Pholainn || Cielęcina
 An Phortaingéil || Vitela
 An Rómáin || carne de vițel
 An tSlóivéin || Teletina
 An tSlóvaic || Teľacie mäso
 An Fhionlainn || vaalea vasikanliha/ljust kalvkött
 An tSualainn || ljust kalvkött
 An Ríocht Aontaithe || Veal
 (B) Maidir
 le feoil bó-ainmhithe atá 8 mí d'aois nó níos sine ach níos óige ná 12 mhí
 (Litir aitheantais na catagóire; Z):
 Tír mhargaíochta || Tuairiscí díolacháin le húsáid
 An Bheilg || jeune bovin, viande de jeune bovin/jongrundvlees/Jungrindfleisch
 An Bhulgáir || Tелешко месо
 Poblacht na Seice || hovězí maso z mladého skotu
 An Danmhairg || Kalvekød
 An Ghearmáin || Jungrindfleisch
 An Eastóin || noorloomaliha
 An Ghréig || νεαρό μοσχάρι
 An Spáinn || Ternera, carne de ternera
 An Fhrainc || jeune bovin, viande de jeune bovin
 Éire || rosé veal
 An Iodáil || vitellone, carne di vitellone
 An Chipir || νεαρό μοσχάρι
 An Laitvia || jaunlopa gaļa
 An Liotuáin || Jautiena
 Lucsamburg || jeune bovin, viande de jeune bovin/Jungrindfleisch
 An Ungáir || Növendék marha húsa
 Málta || Vitellun
 An Ísiltír || rosé kalfsvlees
 An Ostair || Jungrindfleisch
 An Pholainn || młoda wołowina
 An Phortaingéil || Vitelão
 An Rómáin || carne de tineret bovin
 An tSlóivéin || meso težjih telet
 An tSlóvaic || mäso z mladého dobytka
 An Fhionlainn || vasikanliha/kalvkött
 An tSualainn || Kalvkött
 An Ríocht Aontaithe || Beef
 2. Is
 féidir cur leis na tuairiscí díolacháin dá dtagraítear i bpointe 1 trí
 ainm nó trí shonrúchán na bpíosaí feola nó scairteach atá i gceist a léiriú.
 3. Ní
 bhainfear úsáid as na tuairiscí díolacháin atá liostaithe do chatagóir V i
 bpointe A den tábla atá leagtha síos i bpointe 1 ná as aon ainm nua
 díorthaithe ó na tuairiscí díolacháin sin ach amháin má chomhlíontar ceanglais
 na hIarscríbhinne seo.
 Go háirithe, ní bhainfear úsáid as na téarmaí
 “veau”, “telecí”, “Kalb”, “μοσχάρι”, “ternera”, “kalv”, “veal”, “vitello”,
 “vitella”, “kalf”, “vitela” ná “teletina” i dtuairisc díolacháin ná ní
 chuirfear in iúl iad ar lipéid feola bó-ainmhithe atá níos sine ná 12 mhí.
 4. Ní
 bheidh feidhm ag na coinníollacha dá dtagraítear in 1 i gcás feola bó-ainmhithe
 ar cláraíodh sonrúchán tionscnaimh faoi chosaint nó tásc geografach faoi
 chosaint ina leith i gcomhréir le Rialachán (CE) Uimh. 510/2006, roimh an
 29 Meitheamh 2007.
 Cuid II.Táirgí fíniúna
 (1) Fíon
 Is éard a bheidh i
 gceist le fíon ná an táirge a fhaightear go heisiach ó choipeadh alcólach
 iomlán nó páirteach fíonchaor úr, cibé acu atá siad brúite nó nach bhfuil, nó
 d’úrfhíon fíonchaor.
 Beidh an méid seo a leanas fíor maidir le fíon:
 (a) beidh neart alcóil iarbhír nach lú ná 8,5 % de réir toirte aige,
 cibé acu a cuireadh na próisis a shonraítear i Roinn B de Chuid I d’Iarscríbhinn VII
 i bhfeidhm nó nár cuireadh, ar choinníoll go dtagann an fíon go heisiach ó
 fhíonchaora arna mbaint i gcriosanna fíonsaothrúcháin A agus B dá dtagraítear
 san Fhoscríbhinn a ghabhann leis an Iarscríbhinn seo, agus neart alcóil iarbhír
 nach lú ná 9 % de réir toirte i gcriosanna fíonsaothrúcháin eile;
 (b) beidh neart alcóil iarbhír nach lú ná 4,5 % de réir toirte aige, de
 mhaolú ar an íosneart alcóil iarbhír is infheidhme i ngach cás eile, i gcás ina
 bhfuil sonrúchán tionscnaimh faoi chosaint nó tásc geografach faoi chosaint
 aige, cibé acu a cuireadh na próisis a shonraítear i Roinn B de Chuid I d’Iarscríbhinn VII
 i bhfeidhm nó nár cuireadh;
 (c) beidh neart alcóil iomlán nach mó ná 15 % de réir toirte ann. De mhaolú ar an méid sin, áfach:
 –
 is féidir leis an uasteorainn do neart iomlán an
 alcóil a bheith chomh hard le 20 % de réir toirte i gcás fíonta a táirgeadh gan
 aon saibhriú ó limistéir fíonsaothrúcháin áirithe den Aontas, a bheidh le
 cinneadh ag an gCoimisiún trí bhíthin gníomhartha tarmligthe de bhun Airteagal 59(1),
 –
 is féidir leis an uasteorainn do neart iomlán an
 alcóil dul thar 15 % de réir toirte i gcás fíonta a bhfuil sonrúchán
 tionscnaimh faoi chosaint acu agus a táirgeadh gan saibhriú;
 (d) faoi réir maoluithe a d’fhéadfadh an Coimisiún a ghlacadh trí bhíthin
 gníomhartha tarmligthe de bhun Airteagal 59(1), beidh cion aigéadachta
 iomlán aige, arna shloinneadh mar aigéad tartarach, nach lú ná 3,5 gram in
 aghaidh an lítir nó 46,6 milleachoibhéis in aghaidh an lítir.
 Is éard a bheidh i
 “retsina” ná fíon a tháirgtear i gcríoch gheografach na Gréige amháin ag úsáid
 úrfhíona fíonchaor atá cóireáilte le roisín ón bpéine Aleppo. Ceadaítear úsáid roisín an phéine Aleppo chun
 fíon “Retsina” a fháil agus chuige sin amháin, faoi na coinníollacha atá
 leagtha síos san fhoráil is infheidhme maidir leis an nGréig.
 De mhaolú ar
 phointe (b), meastar gur fíon iad “Tokaji eszencia” agus “Tokajská esencia”.
 Mar sin féin,
 d’ainneoin Airteagal 60(2), féadfaidh na Ballstáit úsáid an téarma “fíon”
 a cheadú sna cásanna seo a leanas:
 (a) má thugtar ainm toraidh i bhfoirm comhainm ar tháirgí ar an margadh a
 fuarthas trí choipeadh toraidh eile seachas fíonchaora; or
 (b) más cuid de chomhainm é.
 Seachnófar aon
 mhearbhall maidir le táirgí a fhreagraíonn do na catagóirí fíona san
 Iarscríbhinn seo.
 (2) Fíon nua atá fós
 faoi choipeadh
 Is fíon nua atá fós
 faoi choipeadh a bheidh sa táirge nach bhfuil an coipeadh alcólach críochnaithe
 fós ann agus nach bhfuil scartha óna mhoirt fós.
 (3) Fíon licéir
 Is éard a bheidh i bhfíon licéir ná an táirge:
 (a) ag a bhfuil neart alcóil iarbhír nach lú ná 15 % de réir toirte agus
 nach mó ná 22 % de réir toirte;
 (b) ag a bhfuil neart alcóil iomlán nach lú ná 17,5 % de réir toirte, ach
 amháin fíonta licéir áirithe le sonrúchán tionscnaimh nó le tásc geografach ó
 liosta atá le tarraingt suas ag an gCoimisiún trí bhíthin gníomhartha
 tarmligthe de bhun Airteagal 59(1);
 (c) a fhaightear ó cheann díobh seo a leanas:
 –
 úrfhíon fíonchaor atá faoi choipeadh,
 –
 fíon,
 –
 teaglaim de na táirgí thuas, nó
 –
 úrfhíon fíonchaor nó meascán de le fíon i gcás
 fíonta licéir áirithe a bhfuil sonrúchán tionscnaimh faoi chosaint nó tásc
 geografach faoi chosaint acu, atá le cinneadh ag an gCoimisiún trí bhíthin
 gníomhartha tarmligthe de bhun Airteagal 59(1);
 (d) ag a bhfuil neart nádúrtha alcóil tosaigh nach lú ná 12 % de réir
 toirte ach amháin fíonta licéir áirithe le sonrúchán tionscnaimh faoi chosaint
 nó le tásc geografach faoi chosaint ó liosta atá le tarraingt suas ag an
 gCoimisiún trí bhíthin gníomhartha tarmligthe de bhun Airteagal 59(1);
 (e) a bhfuil an méid seo a leanas curtha leis:
 (i) ina n‐aonar nó i dteaglaim:
 –
 alcól neodrach de bhunús fíniúna, lena n‐áirítear
 alcól arna tháirgeadh ó dhriogadh fíonchaor triomaithe, ag a bhfuil neart
 alcóil iarbhír nach lú ná 96 % de réir toirte,
 –
 fíon nó driogáit fíonchaor triomaithe, ag a bhfuil
 neart alcóil iarbhír nach lú ná 52 % de réir toirte agus nach mó ná
 86 % de réir toirte;
 (ii) in éineacht le ceann amháin nó níos mó de na táirgí seo a leanas, nuair
 is iomchuí:
 –
 úrfhíon fíonchaor tiubhaithe,
 –
 teaglaim de cheann de na táirgí dá dtagraítear i
 bpointe (e)(i) le húrfhíon fíonchaor dá dtagraítear sa chéad fhleasc agus
 sa cheathrú fleasc de phointe (c);
 (f) lena bhfuil, de mhaolú ar phointe (e), ceann acu seo a leanas curtha
 fad is a bhaineann le fíonta licéir áirithe le sonrúchán tionscnaimh faoi
 chosaint nó tásc geografach faoi chosaint ó liosta atá le tarraingt suas ag an
 gCoimisiún trí bhíthin gníomhartha tarmligthe de bhun Airteagal 59(1):
 (i) ceachtar de na táirgí atá liostaithe i bpointe (e)(i) ina aonar nó i
 dteaglaim; nó
 (ii) ceann amháin nó níos mó de na táirgí seo a leanas:
 –
 alcól fíona nó alcól fíonchaor triomaithe ag a
 bhfuil neart alcóil iarbhír nach lú ná 95 % de réir toirte agus nach mó ná 96 %
 de réir toirte,
 –
 biotáillí driogtha ó fhíon nó ó mharc fíonchaor, ag
 a bhfuil neart alcóil iarbhír nach lú ná 52 % de réir toirte agus nach mó ná 86
 % de réir toirte,
 –
 biotáillí driogtha ó fhíonchaora triomaithe ag a
 bhfuil neart alcóil iarbhír nach lú ná 52 % de réir toirte ach níos lú ná
 94,5 % de réir toirte; agus
 (iii) ceann amháin nó níos mó de na táirgí seo a leanas, nuair is iomchuí:
 –
 urfhíon fíonchaor leathchoipthe, a fhaightear ó fhíonchaora
 rísínithe,
 –
 úrfhíon fíonchaor tiubhaithe a fhaightear trí theas
 díreach, a chomhlíonann an sainmhíniú ar úrfhíon fíonchaor tiubhaithe, ach
 amháin i gcás na hoibríochta sin,
 –
 úrfhíon fíonchaor tiubhaithe,
 –
 teaglaim de cheann de na táirgí atá liostaithe i
 bpointe (f)(ii) le húrfhíon fíonchaor dá dtagraítear sa chéad fhleasc agus sa
 cheathrú fleasc de phointe (c).
 (4) Fíon súilíneach
 Is éard a bheidh i bhfíon súilíneach ná an
 táirge:
 (a) a fhaightear ón gcéad nó ón dara coipeadh alcólach:
 –
 ó fhíonchaora úra,
 –
 ó úrfhíon fíonchaor, nó,
 –
 ó fhíon;
 (b) a scaoileann dé-ocsaíd charbóin díorthaithe go heisiach ó choipeadh,
 nuair a osclaítear an coimeádán;
 (c) ag a bhfuil brú barrachais, mar thoradh ar dhé-ocsaíd charbóin a bheith
 ar thuaslagadh ann, nach lú ná 3 bar nuair a choinnítear ag teocht 20 °C i
 gcoimeádáin dhúnta é; agus
 (d) nach mbeidh neart alcóil iomlán na cuvée atá beartaithe dá ullmhú níos
 lú ná 8.5 % de réir toirte.
 (5) Fíon súilíneach ar
 ardchaighdeán
 Is éard a bheidh i bhfíon súilíneach ar ardchaighdeán
 ná an táirge:
 (a) a fhaightear ón gcéad nó ón dara coipeadh alcólach:
 –
 ó fhíonchaora úra,
 –
 ó úrfhíon fíonchaor, nó
 –
 ó fhíon;
 (b) a scaoileann dé-ocsaíd charbóin díorthaithe go heisiach ó choipeadh,
 nuair a osclaítear an coimeádán;
 (c) ag a bhfuil brú barrachais, mar thoradh ar dhé-ocsaíd charbóin a bheith
 ar thuaslagadh ann, nach lú ná 3,5 bar nuair a choinnítear ag teocht 20 °C
 i gcoimeádáin dhúnta é; agus
 (d) nach mbeidh neart alcóil iomlán na cuvée atá beartaithe dá ullmhú níos
 lú ná 9 % de réir toirte.
 (6) Fíon súilíneach
 aramatach ar ardchaighdeán
 Is éard a bheidh i bhfíon súilíneach aramatach ar
 ardchaighdeán ná an fíon súilíneach ar ardchaighdeán:
 (a) nuair atá an cuvée á chomhdhéanamh, a fhaightear trí úsáid a bhaint as
 úrfhíon fíonchaor nó úrfhíon fíonchaor faoi choipeadh agus atá díorthaithe ó
 chineálacha sonracha fíonchaor fíona ar liosta atá le tarraingt suas ag an
 gCoimisiún trí bhíthin gníomhartha tarmligthe de bhun Airteagal 59(1).
 Déanfaidh an
 Coimisiún fíon súilíneach aramatach ar ardchaighdeán arna tháirgeadh go
 traidisiúnta trí úsáid a bhaint as fíon nuair atá an cuvée á chomhdhéanamh, a
 chinneadh trí bhíthin gníomhartha tarmligthe de bhun Airteagal 59(1);
 (b) ag a bhfuil brú barrachais, mar thoradh ar dhé-ocsaíd charbóin a bheith
 ar thuaslagadh ann, nach lú ná 3 bar nuair a choinnítear ag teocht 20°C i
 gcoimeádáin dhúnta é;
 (c) nach féidir neart alcóil iarbhír níos lú ná 6 % de réir toirte a
 bheith aige; agus
 (d) nach féidir neart alcóil iomlán níos lú ná 10 % de réir toirte a bheith
 aige.
 (7) Fíon súilíneach
 aeraithe
 Is éard a bheidh i bhfíon súilíneach aeraithe ná
 an táirge:
 (a) a fhaightear ó fhíon gan sonrúchán tionscnaimh faoi chosaint ná tásc
 geografach faoi chosaint;
 (b) a scaoileann, nuair a osclaítear an coimeádán, dé-ocsaíd charbóin
 díorthaithe go huile nó go páirteach ón ngás sin a bheith curtha leis an
 táirge; agus
 (c) ag a bhfuil brú barrachais, mar thoradh ar dhé-ocsaíd charbóin a bheith
 ar thuaslagadh ann, nach lú ná 3 bhar nuair a choinnítear ag teocht 20 °C
 i gcoimeádáin dhúnta é.
 (8) Fíon
 leathshúilíneach
 Is éard a bheidh i bhfíon leathshúilíneach ná an
 táirge:
 (a) a fhaightear ó fhíon ar an gcoinníoll nach lú neart alcóil iomlán an
 fhíona sin ná 9 % de réir toirte;
 (b) a bhfuil neart alcóil iarbhír nach lú ná 7 % de réir toirte ann;
 (c) ag a bhfuil brú barrachais, mar thoradh ar dhé-ocsaíd charbóin
 inginiúil a bheith ar thuaslagadh ann, nach lú ná 1 bhar agus nach mór ná 2,5
 bar nuair a choinnítear ag teocht 20 °C i gcoimeádáin dhúnta é; agus
 (d) a chuirtear i gcoimeádáin 60 lítear nó níos lú.
 (9) Fíon
 leathshúilíneach aeraithe
 Is éard a bheidh i bhfíon leathshúilíneach
 aeraithe ná an táirge:
 (a) a fhaightear ó fhíon;
 (b) a bhfuil neart alcóil iarbhír nach lú ná 7 % de réir toirte agus
 neart alcóil iomlán nach lú ná 9 % de réir toirte ann;
 (c) ag a bhfuil brú barrachais nach lú ná 1 bhar agus nach mó ná 2,5 bar
 nuair a choinnítear ag teocht 20 °C i gcoimeádáin dhúnta é mar thoradh ar
 dhé-ocsaíd charbóin a bheith ar thuaslagadh ann atá curtha leis go hiomlán nó
 go páirteach; agus
 (d) a chuirtear i gcoimeádáin 60 lítear nó níos lú.
 (10) Úrfhíon fíonchaor
 Is éard a bheidh
 in úrfhíon fíonchaor ná an táirge leachtach a fhaightear go nádúrtha nó trí
 phróisis fhisiceacha ó fhíonchaora úra. Tá neart alcóil iarbhír nach mó ná 1 % de réir toirte ceadaithe i
 gcás úrfhíona fíonchaor.
 (11) Úrfhíon fíonchaor
 leathchoipthe
 Is éard a bheidh
 in úrfhíon fíonchaor faoi choipeadh an táirge a fhaightear ó choipeadh úrfhíona
 fíonchaor ag a bhfuil neart alcóil iarbhír atá níos mó ná 1 % de réir toirte
 ach níos lú ná trí chúigiú dá neart alcóil iomlán de réir toirte.
 (12) Úrfhíon fíonchaor
 leathchoipthe úsctha ó fhíonchaora rísínithe
 Is éard a bheidh
 in úrfhíon fíonchaor faoi choipeadh úsctha ó fhíonchaora rísínithe ná an táirge
 a fhaightear ó choipeadh páirteach úrfhíona fíonchaor a fhaightear ó
 fhíonchaora rísínithe, ina bhfuil cion iomlán siúcra de 272 gram in aghaidh an
 lítir roimh choipeadh agus ag a bhfuil neart alcóil iarbhír agus nádúrtha nach
 lú ná 8 % de réir toirte. Maidir
 le fíonta áirithe, áfach, atá le cinneadh ag an gCoimisiún trí bhíthin
 gníomhartha tarmligthe de bhun Airteagal 59(1), agus a chomhlíonann na
 ceanglais seo, ní mheasfar gur úrfhíon fíonchaor faoi choipeadh úsctha ó
 fhíonchaora rísínithe iad.
 (13) Úrfhíon fíonchaor
 tiubhaithe
 Is éard a bheidh
 in úrfhíon fíonchaor tiubhaithe ná úrfhíon fíonchaor neamhdhóite a fhaightear
 trí dhíhiodráitiú páirteach úrfhíona fíonchaor arna dhéanamh trí aon mhodh
 údaraithe, seachas teas díreach, ar bhealach a fhágann nach lú ná 50,9 %
 an figiúr a léirítear ar athraonmhéadar arna úsáid i gcomhréir le modh atá le
 sannadh i gcomhréir leis an tríú fomhír d'Airteagal 62(3) agus Airteagal 68(d)
 ag teocht de 20 °C.
 Tá neart alcóil
 iarbhír den úrfhíon fíonchaor tiubhaithe nach mó ná 1 % de réir toirte
 ceadaithe.
 (14) Úrfhíon fíonchaor
 tiubhaithe coigeartaithe
 Is éard a bheidh
 in úrfhíon fíonchaor tiubhaithe coigeartaithe ná an táirge neamhdhóite
 leachtach:
 (a) a fhaightear trí dhíhiodráitiú páirteach úrfhíona fíonchaor arna
 dhéanamh trí aon mhodh údaraithe, seachas teas díreach, ar bhealach a fhágann
 nach lú ná 61,7 % an figiúr a léirítear ar athraonmhéadar arna úsáid i
 gcomhréir le modh atá le sannadh i gcomhréir leis an tríú fomhír d'Airteagal 62(3)
 agus Airteagal 68(d) ag teocht de 20 °C;
 (b) atá curtha faoi chóireáil údaraithe chun comhábhair seachas siúcra a
 dhí-aigéadú agus a dhíothú;
 (c) ag a bhfuil na saintréithe seo a leanas:
 –
 pH nach mó ná 5 ag 25 Brix,
 –
 dlús optúil ag 425 nm do thiús 1 cm nach mó ná
 0,100 in úrfhíon fíonchaor tiubhaithe ag 25 Brix,
 –
 cion siúcróis nach bhfuil le brath trí mhodh
 anailíse atá le sainiú,
 –
 innéacs Folin‐Ciocalteu nach mó ná 6,00 ag 25
 °Brix,
 –
 aigéadacht intoirtmheasctha nach mó ná 15
 mhilleachoibhéis in aghaidh an chileagraim de shiúcraí iomlána,
 –
 cion dé-ocsaíde sulfair nach mó ná 25 milleagram in
 aghaidh an chileagraim de shiúcraí iomlána,
 –
 cion iomlán caitian nach mó ná 8 milleachoibhéis in
 aghaidh an chileagraim de shiúcraí iomlána,
 –
 seoltacht ag 25 °Brix agus 20 °C nach mó ná
 120 micrea-Siemens/cm,
 –
 cion hiodrocsaimeitiolfurfurail nach mó ná 25
 milleagram in aghaidh an chileagraim de shiúcraí iomlána,
 –
 mesoinositol i láthair.
 Tá neart alcóil
 iarbhír den úrfhíon fíonchaor tiubhaithe coigeartaithe nach mó ná 1 % de
 réir toirte ceadaithe.
 (15) Fíon ó fhíonchaora
 rísínithe
 Is éard a bheidh i bhfíon ó fhíonchaora rísínithe
 ná an táirge:
 (a) a tháirgtear gan saibhriú, ó fhíonchaora a fágadh sa ghrian nó sa scáth
 i gcomhair díhiodráitiú páirteach;
 (b) ag a bhfuil neart alcóil iomlán nach lú ná 16 % de réir toirte agus
 neart alcóil iarbhír nach lú ná 9 % de réir toirte; agus
 (c) ag a bhfuil neart alcóil nádúrtha nach lú ná 16 % de réir toirte
 (nó 272 gram siúcra in aghaidh an lítir).
 (16) Fíon ó fhíonchaora
 ró-aibí
 Is éard a bheidh i bhfíon ó fhíonchaora ró-aibí
 ná an táirge:
 (a) a tháirgtear gan saibhriú;
 (b) ag a bhfuil neart alcóil nádúrtha níos mó ná 15 % de réir toirte; agus
 (c) ag a bhfuil neart alcóil iomlán nach lú ná 15 % de réir toirte agus
 neart alcóil iarbhír nach mó ná 12 % de réir toirte.
 Féadfaidh Ballstáit tréimhse aosaithe a leagan
 síos don táirge seo.
 (17) Fínéagar fíona
 Is éard a bheidh i bhfínéagar fíona ná fínéagar:
 (a) a fhaightear go heisiach trí choipeadh aicéiteach fíona; agus
 (b) ag a bhfuil aigéadacht iomlán nach lú ná 60 gram in aghaidh an lítir
 arna shloinneadh mar aigéad aicéiteach.
 Cuid III.Bainne agus táirgí bainne
 1. Ciallaíonn an téarma
 ‘bainne' an gnáththál mamach arna fháil ó bhleán amháin nó níos mó gan aon rud
 a bheith curtha leis sin nó bainte as sin, agus an chiall sin amháin.
 Féadfar an téarma ‘bainne’ a úsáid sna cásanna
 seo a leanas, áfach:
 (a) i gcás bainne arna chóireáil gan a chomhdhéanamh a athrú nó i gcás
 bainne a rinneadh a chion saille a chaighdeánú de réir chuid IV den
 Iarscríbhinn seo;
 (b) i gcomhar le focal nó focail chun cineál, grád, tionscnamh agus/nó
 úsáid bheartaithe an bhainne sin a shainiú nó chun cur síos a dhéanamh ar an
 gcóireáil fhisiceach nó ar an modhnú ar chomhdhéanamh atá déanta air, ar
 choinníoll go bhfuil an modhnú srianta do chomhábhair nádúrtha bhainne a chur leis
 agus/nó a bhaint as.
 2. Chun críocha na Coda
 seo, ciallaíonn ‘táirgí bainne’ táirgí a fhaightear ó bhainne amháin, ar an
 tuiscint gur féidir substaintí a theastaíonn chun iad a dhéanamh a chur leo ar
 choinníoll nach n‐úsáidtear na substaintí sin chun iad a chur in ionad, go
 huile nó go páirteach, aon chomhábhair bhainne.
 Forchoimeádfar iad seo a leanas go heisiach do
 tháirgí bainne.
 (a) na hainmneacha a leanas a úsáidtear ag gach céim margaíochta:
 (i) meadhg,
 (ii) uachtar,
 (iii) im;
 (iv) bláthach,
 (v) ola ime,
 (vi) cáiséiní,
 (vii) saill bhainne ainhidriúil,
 (viii) cáis,
 (ix) iógart,
 (x) ceifír,
 (xi) koumiss,
 (xii) viili/fil,
 (xiii) smetana,
 (xiv) fil;
 (b) ainmneacha faoi chuimsiú bhrí Airteagal 5 de Threoir 2000/13/CE a
 úsáidtear le haghaidh táirgí bainne.
 3. Is féidir an
 téarma ‘bainne’ agus na sonrúcháin a úsáidtear do tháirgí bainne a úsáid
 freisin i gcomhar le focal nó focail chun táirgí ilchodacha a shainiú, ar
 táirgí iad nach bhfuil aon chuid díobh ag tógáil ionad aon chomhábhair bhainne
 nó nach bhfuil beartaithe ionad comhábhair bhainne a thógáil agus dá bhfuil
 bainne nó táirge bainne ina chuid bhunriachtanach maidir le cainníocht nó
 tréithriú an táirge.
 4. Sonrófar
 tionscnamh an bhainne agus na dtáirgí bainne atá le sainiú ag an gCoimisiún
 murar bó-ainmhí atá i gceist.
 5. Ní ceadmhach na
 sonrúcháin dá dtagraítear i bpointí 1, 2 agus 3 den Chuid seo a úsáid
 d’aon táirge seachas dóibh siúd dá dtagraítear sa phointe sin.
 Ní bheidh feidhm
 ag an bhforáil seo, áfach, maidir le sonrúchán táirgí dá bhfuil an cineál
 soiléir ó úsáid thraidisiúnta agus/nó nuair is léir go n‐úsáidtear na
 sonrúcháin chun cur síos a dhéanamh ar shaintréith an táirge.
 6. Maidir le táirgí
 seachas iad siúd a bhfuil tuairisc orthu i bpointí 1, 2 agus 3 den Chuid
 seo, ní ceadmhach aon lipéad, doiciméad tráchtála, ábhar poiblíochta ná aon
 chineál fógraíochta mar a shainmhínítear iad in Airteagal 2 de Threoir
 2006/114/CE ón gComhairle[48],
 ná aon chineál cur i láthair a úsáid a mhaíonn, a chuireann in iúl nó a thugann
 le tuiscint gur táirge déiríochta atá sa táirge.
 Maidir le táirge
 ina bhfuil bainne nó táirgí bainne, áfach, ní ceadmhach an sonrúchán ‘bainne’
 nó na sonrúcháin dá dtagraítear sa dara fomhír de phointe 2 den Chuid seo
 a úsáid ach amháin chun cur síos a dhéanamh ar na hamhábhair bhunúsacha agus
 chun na comhábhair a liostú i gcomhréir le Treoir 2000/13/CE.
 Cuid IV. Bainne lena chaitheamh ag an duine a thagann faoi chuimsiú
 chód AC 0401
 I. Sainmhínithe
 Chun críocha na Coda seo:
 (a) ciallaíonn ‘bainne’ an táirge a fhaightear as bó amháin nó níos mó a
 bhleán;
 (b) ciallaíonn ‘bainne óil’ na táirgí dá dtagraítear i bpointe III atá
 beartaithe a sheachadadh chuig an tomhaltóir gan tuilleadh próiseála;
 (c) ciallaíonn ‘cion saille’ an cóimheas de réir maise de chodanna saille
 bainne in aghaidh gach céad cuid bainne sa bhainne lena mbaineann;
 (d) ciallaíonn ‘cion próitéine’ an cóimheas de réir maise de chodanna
 próitéine in aghaidh gach céad cuid bainne sa bhainne lena mbaineann (arna
 fháil tríd an gcion nítrigine iomlán sa bhainne a mhéadú faoi 6,38 arna
 shloinneadh mar chéatadán de réir maise).
 II. Seachadadh ar an tomhaltóir deiridh nó díol leis
 (1) Ní ceadmhach ach
 bainne a chomhlíonann na ceanglais atá leagtha síos do bhainne óil a
 sheachadadh gan phróiseáil ar an tomhaltóir deiridh nó a dhíol leis, go díreach
 nó trí bhialanna, ospidéil, ceaintíní nó oll-lónadóirí comhchosúla eile.
 (2) Is iad na
 tuairiscí díolacháin a úsáidfear do na táirgí sin ná iad siúd a thugtar i
 bpointe III den Chuid seo. Ní
 úsáidfear na tuairiscí sin ach amháin do na táirgí dá dtagraítear sa phointe
 sin, gan dochar dá n‐úsáid i dtuairiscí ilchodacha.
 (3) Glacfaidh
 Ballstáit bearta chun tomhaltóirí a chur ar an eolas faoi chineál agus faoi
 chomhdhéanamh na dtáirgí lena mbaineann sna cásanna gur dócha mearbhall a bheith
 ann mura gcuirtear an fhaisnéis sin ar fáil.
 III. Bainne óil
 1. Measfar gur
 bainne óil a bheidh sna táirgí seo a leanas:
 (a) bainne amh: bainne nár téadh
 os cionn 40oC nó nach ndearnadh cóireáil air ag a bhfuil tionchar coibhéiseach;
 (b) bainne iomlán: bainne
 teaschóireáilte a chomhlíonann ceann de na ceanglais seo a leanas maidir le
 cion saille:
 (i) bainne iomlán caighdeánaithe: bainne a bhfuil ar a laghad 3,50 % (m/m) de chion saille ann. Is féidir le Ballstáit foráil a dhéanamh, áfach,
 maidir le catagóir bhreise de bhainne iomlán ina bhfuil 4,00 % (m/m) de
 chion saille ann nó níos mó;
 (ii) bainne iomlán neamhchaighdeánaithe: bainne le cion saille nár athraíodh tar éis bleáin trí shaill bhainne a
 chur leis nó a bhaint de nó trína mheascadh le bainne ina bhfuil an cion saille
 nádúrtha athraithe. Ní ceadmhach an
 cion saille a bheith níos lú ná 3,50 % (m/m), áfach;
 (c) bainne leathbhearrtha: bainne
 teaschóireáilte a bhfuil an cion saille ann laghdaithe go 1,50 % (m/m) ar
 a laghad agus 1,80 % (m/m) ar a mhéad;
 (d) bainne bearrtha: bainne
 teaschóireáilte a bhfuil an cion saille ann laghdaithe go 0,50 % (m/m) ar
 a mhéad.
 Measfar gur
 bainne óil atá i mbainne teaschóireáilte nach gcomhlíonann na ceanglais maidir
 le cion saille atá leagtha síos i bpointí (b), (c) agus (d) den chéad fhomhír
 ar choinníoll go bhfuil an cion saille curtha in iúl go soiléir le pointe
 deachúlach amháin agus é inléite go soiléir ar an bpacáistíocht i bhfoirm “...%
 de shaill”. Ní dhéanfar cur síos ar
 bhainne den chineál seo mar bhainne iomlán, mar bhainne leathbhearrtha ná mar
 bhainne bearrtha.
 2. Gan dochar do
 phointe 1(b)(ii), ní cheadófar ach na modhnuithe seo a leanas:
 (a) an cion saille atá leagtha síos do bhainne óil a bhaint amach, an cion
 saille nádúrtha a mhodhnú trí uachtar a chur leis nó a bhaint de nó trí bhainne
 iomlán, bainne leathbhearrtha nó bainne bearrtha a chur leis;
 (b) bainne a shaibhriú le próitéiní bainne, salainn mhianracha nó vitimíní
 i gcomhréir le Rialachán (CE) Uimh. 1925/2006 ó Pharlaimint na hEorpa
 agus ón gComhairle an 20 Nollaig 2006 maidir le vitimíní agus mianraí
 agus substaintí áirithe eile a chur le bia[49];
 (c) an cion lachtóis a laghdú trína thiontú go glúcós agus galachtós.
 Ní cheadófar
 modhnuithe i gcomhdhéanamh bainne dá dtagraítear i bpointí (b) agus (c) ach
 amháin má tá siad léirithe go doscriosta ar phacáistíocht an táirge ionas gur
 féidir é a fheiceáil agus a léamh go furasta. Ní bhfaighidh léiriú den chineál sin réidh leis an oibleagáid maidir le
 lipéadú cothaithe atá leagtha síos i dTreoir 90/496/CEE ón gComhairle[50]. I gcás ina gcuirtear próitéiní leis, ní mór cion próitéine an bhainne
 shaibhrithe a bheith cothrom le 3,8 % (m/m) nó níos mó.
 Féadfaidh
 Ballstáit teorainn a chur le modhnuithe, nó cosc a chur ar mhodhnuithe ar
 chomhdhéanamh bainne dá dtagraítear i bpointí (b) agus (c).
 3. Beidh an méid
 seo a leanas fíor faoi bhainne óil:
 (a) beidh reophointe aige atá gar do mheán‐reophointe bainne amh arna
 thaifeadadh i limistéar tionscnaimh an bhainne óil arna bhailiú;
 (b) beidh mais ag an mbainne nach lú ná 1028 gram in aghaidh an lítir i
 gcás bainne ina bhfuil 3,5 % (m/m) de shaill ag 20°C nó an meáchan
 coibhéiseach in aghaidh an lítir i gcás bainne ina bhfuil cion saille éagsúil;
 (c) beidh ar a laghad 2,9 % (m/m) de phróitéin ann i gcás bainne ina
 bhfuil 3,5 % (m/m) de shaill nó tiúchan coibhéiseach i gcás bainne
 ina bhfuil cion saille éagsúil.
 Cuid V.Táirgí
 earnáil na feola éanlaithe clóis
 I Beidh feidhm ag an gCuid seo den Iarscríbhinn seo maidir le margaíocht
 a dhéanamh laistigh den Aontas i modh gnó nó trádála, ar tháirgí de chineálacha
 agus de léirithe áirithe feola éanlaithe clóis, agus ullmhóidí agus táirgí
 feola éanlaithe clóis nó ullmhóidí agus táirgí scairteach éanlaithe clóis, ó na
 speicis seo a leanas
 –
 Gallus domesticus,
 –
 lachain,
 –
 géanna,
 –
 turcaithe,
 –
 guinithe.
 Beidh feidhm ag na
 forálacha seo freisin maidir le feoil éanlaithe faoi sháile a thagann faoi réim
 chód AC 0210 99 39.
 II Sainmhínithe
 (1) ciallaíonn ‘feoil
 éanlaithe' feoil éanlaithe atá oiriúnach lena caitheamh ag an duine agus nach
 bhfuil aon chóireáil déanta uirthi seachas fuar-chóireáil;
 (2) ciallaíonn
 "feoil úr éanlaithe" feoil éanlaithe nach bhfuil stalctha ag aon am
 ag an bpróiseas fuaraithe, roimh di a bheith coinnithe ag teocht nach ísle ná –
 2 °C agus nach airde ná + 4 °C. Féadfaidh
 Ballstáit ceanglais teochta atá beagán éagsúil a leagan síos don íosmhéid ama
 is gá chun feoil úr éanlaithe a ghearradh agus a láimhseáil i siopaí miondíola
 nó in áitribh atá in aice le pointí díolacháin, i gcás ina ndéantar an gearradh
 agus an láimhseáil chun iad a sholáthar don tomhaltóir ar an láthair, agus
 chuige sin amháin;
 (3) ciallaíonn
 "feoil reoite éanlaithe" feoil éanlaithe nach mór a bheith reoite
 chomh tapa agus is féidir taobh istigh de shrianta na ngnáthnósanna imeachta
 maraithe agus atá le coinneáil ag teocht nach airde ná -12 °C ag am ar bith;
 (4) ciallaíonn
 "feoil mhear-reoite éanlaithe clóis" feoil éanlaithe clóis atá le
 coinneáil ag teocht nach airde ná -18°C ag am ar bith taobh istigh de na
 lamháltais dá ndéantar foráil i dTreoir 89/108/CEE ón gComhairle[51].
 (5) ciallaíonn
 "ullmhóid feola éanlaithe" feoil éanlaithe, lena n‐áirítear feoil
 éanlaithe atá laghdaithe go blúirí, a bhfuil bia-ábhair, blastanais nó
 breiseáin curtha leis, nó atá curtha trí phróisis nach bhfuil leordhóthanach chun
 struchtúr shnáithíní mhatáin inmheánacha na feola a athrú;
 (6) ciallaíonn
 "ullmhóid feola úire éanlaithe" ullmhóid feola éanlaithe ar baineadh
 úsáid as feoil úr éanlaithe ann.
 Féadfaidh
 Ballstáit ceanglais teochta atá beagán éagsúil a leagan síos, áfach, atá le cur
 i bhfeidhm don íosmhéid ama is gá agus sa mhéid is gá amháin chun gearradh agus
 láimhseáil feola éanlaithe a dhéantar sa mhonarcha le linn táirgeadh ullmhóidí
 feola úire éanlaithe a éascú;
 (7) ciallaíonn
 "táirge feola éanlaithe clóis" táirge feola mar atá sé sainmhínithe i
 bpointe 7.1 d’Iarscríbhinn I a ghabhann le Rialachán (CE)
 Uimh. 853/2004 ar úsáideadh feoil éanlaithe clóis dó.
 Cuid VI.Saillte inleata
 Ní ceadmhach na táirgí dá dtagraítear in Airteagal 60
 a sholáthar ná a aistriú gan phróiseáil chuig an tomhaltóir deiridh go díreach
 ná trí bhialanna, ospidéil, ceaintíní nó áiteanna comhchosúla, mura
 gcomhlíonann siad na ceanglais atá leagtha amach san Iarscríbhinn.
 Is iad tuairiscí díolacháin na dtáirgí sin na cinn
 atá sonraithe sa Chuid seo.
 Forchoimeádfar na tuairiscí díolacháin anseo thíos
 do na táirgí atá sainithe ann ag a bhfuil na cóid AC seo a leanas agus ag a
 bhfuil cion saille 10 % ar a laghad ach níos lú ná 90 % de réir
 meáchain:
 (a) saillte bainne a thagann faoi réim chóid AC 0405 agus ex2106;
 (b) saillte a thagann faoi réim chód AC ex1517;
 (c) saillte atá comhdhéanta de tháirgí plandaí agus/nó ainmhithe a thagann
 faoi réim chód AC ex 1517 agus chód AC ex 2106.
 Cion saille lúide salann a bheidh in dhá thrian ar
 a laghad den ábhar tirim.
 Ní bhainfidh na tuairiscí díolacháin sin, áfach,
 ach le táirgí a bhíonn fós soladach ag teocht 20°C, agus atá oiriúnach lena n‐úsáid
 mar leatháin.
 Ní bheidh feidhm ag na sainmhínithe seo maidir
 leis na nithe seo a leanas:
 (a) sonrúchán táirgí a bhfuil a gcineál díreach soiléir ó úsáid
 thraidisiúnta agus/nó nuair a úsáidtear na sonrúcháin go soiléir chun tuairisc
 a dhéanamh ar shaintréith de chuid an táirge;
 (b) táirgí tiubhaithe (im, margairín, cumaisc) ina bhfuil cion saille
 90 % nó níos mó.
 Grúpa saille || Tuairisc díolacháin || Catagóirí táirge
 Sainmhínithe || Tuairisc bhreise ar an gcatagóir le léiriú ar an % de chion saille de réir meáchain
 A. Saillte bainne Táirgí i bhfoirm eibleachta soladaí, intuargainte, den chineál uisce-in‐ola den chuid is mó, a fhaightear ó bhainne agus/nó táirgí bainne áirithe, agus uathu sin amháin, arb í an tsaill an comhábhar bunriachtanach luacha iontu. Is ceadmhach, áfach, substaintí eile a theastaíonn chun iad a dhéanamh a chur leo, ar choinníoll nach n‐úsáidtear na substaintí sin chun iad a chur in ionad, go huile nó go páirteach, aon chomhábhair bhainne. || 1. Im 2. Im le trí cheathrú saille (*) 3. Im leath-shaille (**) 4. Leathán déiríochta X % || An táirge ina bhfuil cion saille bainne nach lú ná 80 % ach níos lú ná 90 %, ina bhfuil uaschion uisce 16 % agus ina bhfuil uaschion ábhair bhainne thirim neamhshaille 2 %. An táirge ina bhfuil cion saille bainne nach lú ná 60 % ach nach mó ná 62 %. An táirge ina bhfuil cion saille bainne nach lú ná 39 % ach nach mó ná 41 %. An táirge leis an gcion saille bainne seo a leanas: - níos lú ná 39 %, - níos mó ná 41 % ach níos lú ná 60 %, - níos mó ná 62 % ach níos lú ná 80 %.
 B. Saillte Táirgí i bhfoirm eibleachta soladaí, intuargainte, den chineál uisce-in‐ola den chuid is mó, a fhaightear ó shaillte soladacha agus/nó saillte leachtacha plandúla agus/nó ainmhíocha atá oiriúnach lena gcaitheamh ag an duine, ag a bhfuil cion saille bainne nach mó ná 3 % den chion saille. || 1. Margairín 2. Margairín ina bhfuil trí cheathrú saille (***) 3. Margairín leath-shaille (****) 4. Leatháin saille X % || An táirge a fhaightear ó shaillte plandúla agus/nó ainmhíocha ina bhfuil cion saille nach lú ná 80 % ach níos lú ná 90 %. An táirge a fhaightear ó shaillte plandúla agus/nó ainmhíocha ina bhfuil cion saille nach lú ná 60 % ach nach mó ná 62 %. An táirge a fhaightear ó shaillte plandúla agus/nó ainmhíocha ina bhfuil cion saille nach lú ná 39 % ach nach mó ná 41 %. An táirge a fhaightear ó shaillte plandúla agus/nó ainmhíocha leis an gcion saille seo a leanas: - níos lú ná 39 %, - níos mó ná 41 % ach níos lú ná 60 %, - níos mó ná 62 % ach níos lú ná 80 %.
 Grúpa saille || Tuairisc díolacháin || Catagóirí táirge
 Sainmhínithe || Tuairisc bhreise ar an gcatagóir le léiriú ar an % de chion saille de réir meáchain
 C. Saillte atá comhdhéanta de tháirgí plandaí agus/nó ainmhithe Táirgí i bhfoirm eibleachta soladaí, intuargainte, den chineál uisce-in‐ola den chuid is mó, a fhaightear ó shaillte soladacha agus/nó saillte leachtacha plandúla agus/nó ainmhíocha atá oiriúnach lena gcaitheamh ag an duine, ag a bhfuil cion saille bainne idir 10 % agus 80 % den chion saille. || 1. Cumasc 2. Cumasc le trí cheathrú saille (*****) 3. Cumasc leath-shaille (******) 4. Leathán cumasctha X % || An táirge a fhaightear ó mheascán de shaillte plandúla agus/nó ainmhíocha a bhfuil cion saille nach lú ná 80 % ach níos lú ná 90 % ann. An táirge a fhaightear ó mheascán de shaillte plandúla agus/nó ainmhíocha a bhfuil cion saille nach lú ná 60 % ach nach mó ná 62 % ann. An táirge a fhaightear ó mheascán de shaillte plandúla agus/nó ainmhíocha a bhfuil cion saille nach lú ná 39 % ach nach mó ná 41 % ann. An táirge a fhaightear ó mheascán de shaillte plandúla agus/nó ainmhíocha a bhfuil an cion saille seo a leanas ann: - níos lú ná 39 %, - níos mó ná 41 % ach níos lú ná 60 %, - níos mó ná 62 % ach níos lú ná 80 %.
 (*) a fhreagraíonn do ‘smør 60’ sa Danmhairgis. (**) a fhreagraíonn do ‘smør 40’ sa Danmhairgis. (***) a fhreagraíonn do ‘margarine 60’ sa Danmhairgis. (****) a fhreagraíonn do ‘margarine 40’ sa Danmhairgis. (*****) a fhreagraíonn do ‘blandingsprodukt 60’ sa Danmhairgis. (******) a fhreagraíonn do ‘blandingsprodukt 40’ sa Danmhairgis.
 Nóta: Ní ceadmhach an comhábhar saille bainne de na táirgí
 atá liostaithe sa Chuid seo a mhodhnú ach amháin trí phróisis fhisiceacha.
 Cuid VII.Tuairiscí agus sainmhínithe ar ola olóige agus ar olaí prabhaite
 olóige
 Beidh sé éigeantach na tuairiscí agus na
 sainmhínithe maidir le holaí olóige agus olaí prabhaite olóige atá leagtha
 amach sa Chuid seo a úsáid i gcás mhargaíocht na dtáirgí lena mbaineann
 laistigh den Aontas, agus sa mhéid agus atá sé ag luí le rialacha éigeantacha
 idirnáisiúnta, i gcás trádála le tríú tíortha.
 Ní féidir ach olaí dá dtagraítear i bpointí 1(a)
 agus (b), 3 agus 6 den Chuid seo a mhargú le linn chéim an mhiondíola.
 (1) OLAÍ OLÓIGE ÍONA
 Olaí a
 fhaightear ó thoradh an chrainn olóige trí mhodhanna meicniúla nó fisiceacha
 faoi choinníollacha nach ndéanann athruithe ar an ola, nach bhfuil aon
 chóireáil déanta uirthi seachas níochán, scineáil, lártheifneoiriú nó scagadh,
 ach amháin olaí a fhaightear trí úsáid a bhaint as tuaslagóirí nó a úsáideann
 aidiúvaigh a ghníomhaíonn go ceimiceach nó go bithcheimiceach, nó trí phróiseas
 ath-eistearúcháin agus aon mheascán le holaí de chineálacha eile.
 Déantar olaí
 olóige íona a aicmiú go heisiach agus déantar cur síos orthu mar seo a leanas:
 (a) Ola olóige úríon
 Ola olóige íon
 ag a bhfuil uas-aigéadacht shaor, i dtéarmaí aigéid oiléaigh, de 0.8 g in
 aghaidh 100 g, agus a gcomhlíonann a saintréithe eile iad siúd atá leagtha síos
 don chatagóir seo.
 (b) Ola olóige íon
 Ola olóige íon
 ag a bhfuil uas-aigéadacht shaor, i dtéarmaí aigéid oiléaigh, de 2 g in aghaidh
 100 g, agus a gcomhlíonann a saintréithe eile iad siúd atá leagtha síos don
 chatagóir seo.
 (c) Ola olóige lampante
 Ola olóige íon
 ag a bhfuil aigéadacht shaor, i dtéarmaí aigéid oiléaigh, de níos mó ná
 2 g in aghaidh 100 g, agus/nó a gcomhlíonann a saintréithe eile iad siúd
 atá leagtha síos don chatagóir seo.
 (2) OLA OLÓIGE
 SCAGTHA
 Ola olóige a fhaightear
 trí ola olóige íon a scagadh, ag a bhfuil cion aigéadachta saoire arna
 shloinneadh mar aigéad oiléach, nach mó ná 0,3 g in aghaidh 100 g, agus a
 gcomhlíonann a saintréithe eile iad siúd atá leagtha síos don chatagóir seo.
 (3) OLA OLÓIGE —
 COMHDHÉANTA D'OLAÍ OLÓIGE SCAGTHA AGUS OLAÍ OLÓIGE ÍON
 Ola olóige a
 fhaightear trí ola olóige scagtha a mheascadh le hola olóige íon seachas ola
 olóige lampante, ag a bhfuil cion aigéadachta saoire arna shloinneadh mar
 aigéad oiléach, nach mó ná 1 g in aghaidh 100 g, agus a gcomhlíonann a
 saintréithe eile iad siúd atá leagtha síos don chatagóir seo.
 (4) AMHOLA
 PHRABHAITE OLÓIGE
 Ola a
 fhaightear ó phrabhaite olóige trína cóireáil le tuaslagóirí nó trí mhodhanna
 fisiceacha nó ola a fhreagraíonn d’ola olóige lampante, ach amháin saintréithe
 áirithe sonraithe, seachas ola a fhaightear trí ath-eistearúchán agus trí
 mheascáin le cineálacha eile ola, agus a gcomhlíonann a saintréithe eile iad
 siúd atá leagtha síos don chatagóir seo.
 (5) OLA PHRABHAITE
 OLÓIGE SCAGTHA
 Ola olóige a
 fhaightear trí amhola phrabhaite olóige a scagadh, ag a bhfuil cion aigéadachta
 saoire arna shloinneadh mar aigéad oiléach, nach mó ná 0,3 g in aghaidh 100 g,
 agus a gcomhlíonann a saintréithe eile iad siúd atá leagtha síos don chatagóir
 seo.
 (6) OLA PHRABHAITE
 OLÓIGE
 Ola a
 fhaightear trí ola phrabhaite olóige scagtha a mheascadh le hola olóige íon
 seachas ola olóige lampante, ag a bhfuil cion aigéadachta saoire arna
 shloinneadh mar aigéad oiléach, nach mó ná 1 g in aghaidh 100 g, agus
 a gcomhlíonann a saintréithe eile iad siúd atá leagtha síos don chatagóir seo.
 Foscríbhinn a
 ghabhann le hIarscríbhinn VI (dá dtagraítear i gCuid II)
 Criosanna fíonsaothrúcháin
 Is iad seo a leanas a bheidh ina gcriosanna
 fíonsaothrúcháin:
 (1) Is
 éard atá i gcrios fíonsaothrúcháin A:
 (a) sa Ghearmáin: na limistéir
 ina bhfuil fíniúnacha curtha seachas iad siúd a áirítear i bpointe 2(a);
 (b) i Lucsamburg: réigiún
 fíonsaothrúcháin Lucsamburg;
 (c) sa Bheilg, sa Danmhairg, in Éirinn, san Ísiltír, sa Pholainn, sa
 tSualainn agus sa Ríocht Aontaithe: limistéir
 fíonsaothrúcháin na dtíortha sin;
 (d) i bPoblacht na Seice: réigiún
 fíonsaothrúcháin Čechy.
 (2) Is
 éard atá i gcrios fíonsaothrúcháin B:
 (a) sa Ghearmáin, na limistéir ina bhfuil fíniúnacha curtha i réigiún
 sonraithe Baden;
 (b) sa Fhrainc, na limistéir ina bhfuil fíniúnacha curtha sna ranna nach
 luaitear san Iarscríbhinn seo agus sna ranna seo a leanas:
 –
 san Alsáis: Bas-Rhin, Haut-Rhin,
 –
 sa Lorráin: Meurthe-et-Moselle,
 Meuse, Moselle, Vosges,
 –
 in Champagne: Aisne,
 Aube, Marne, Haute-Marne, Seine-et-Marne,
 –
 in Jura: Ain,
 Doubs, Jura, Haute-Saône,
 –
 in Savoie: Savoie,
 Haute-Savoie, Isère (común Chapareillan),
 –
 in Val de Loire: Cher, Deux-Sèvres, Indre, Indre-et-Loire, Loir-et-Cher,
 Loire-Atlantique, Loiret, Maine-et-Loire, Sarthe, Vendée, Vienne, agus na
 limistéir ina bhfuil fíniúnacha curtha in arrondissement Cosne-sur-Loire i
 roinn Nièvre;
 (c) san Ostair, limistéar fíonsaothrúcháin na
 hOstaire;
 (d) i bPoblacht na Seice, réigiún
 fíonsaothrúcháin Morava agus na limistéir ina bhfuil fíniúnacha curtha nach n‐áirítear
 i bpointe 1(d);
 (e) sa tSlóvaic, na limistéir ina bhfuil
 fíniúnacha curtha sna réigiúin seo a leanas: Malokarpatská vinohradnícka oblast, Južnoslovenská vinohradnícka
 oblast, Nitrianska vinohradnícka oblast, Stredoslovenská vinohradnícka oblast,
 Východoslovenská vinohradnícka oblast agus na limistéir fíonsaothrúcháin nach n‐áirítear
 i bpointe 3(f);
 (f) sa tSlóivéin, na limistéir ina bhfuil
 fíniúnacha curtha sna réigiúin seo a leanas:
 –
 i réigiún Podravje: Štajerska Slovenija, Prekmurje,
 –
 i réigiún Posavje: Bizeljsko Sremič, Dolenjska agus Bela krajina, agus na limistéir ina
 bhfuil fíniúnacha curtha sna réigiúin nach n‐áirítear i bpointe 4(d);
 (g) sa Rómáin, i limistéar Podișul
 Transilvaniei.
 (3) Is éard atá i gcrios
 fíonsaothrúcháin C I:
 (a) sa Fhrainc, na limistéir ina bhfuil
 fíniúnacha curtha:
 –
 sna ranna seo a leanas: Allier, Alpes-de-Haute-Provence, Hautes-Alpes, Alpes-Maritimes, Ariège,
 Aveyron, Cantal, Charente, Charente-Maritime, Corrèze, Côte-d’Or, Dordogne,
 Haute-Garonne, Gers, Gironde, Isère (cé is moite de chomún Chapareillan),
 Landes, Loire, Haute-Loire, Lot, Lot-et-Garonne, Lozère, Nièvre (ach amháin arrondissement
 Cosne-sur-Loire), Puy-de-Dôme, Pyrénées-Atlantiques, Hautes-Pyrénées, Rhône,
 Saône-et-Loire, Tarn, Tarn‐et-Garonne, Haute-Vienne, Yonne,
 –
 in arrondissements Valence agus Die i roinn Drôme (ach
 amháin i gcantúin Dieulefit, Loriol, Marsanne agus Montélimar),
 –
 in arrondissement Tournon, i gcantúin Antraigues, Burzet,
 Coucouron, Montpezat-sous-Bauzon, Privas, Saint-Etienne de Lugdarès,
 Saint-Pierreville, Valgorge agus la Voulte-sur-Rhône i roinn Ardèche;
 (b) san Iodáil, na limistéir ina bhfuil fíniúnacha
 curtha i réigiún Valle d’Aosta agus i gcúigí Sondrio, Bolzano, Trento agus
 Belluno;
 (c) sa Spáinn, na limistéir ina bhfuil
 fíniúnacha curtha i gcúigí A Coruña, Asturias, Cantabria, Guipúzcoa agus
 Vizcaya;
 (d) sa Phortaingéil, na limistéir ina bhfuil
 fíniúnacha curtha sa chuid de réigiún Norte a chomhfhreagraíonn do limistéar
 ainmnithe fíona ‘Vinho Verde’ chomh maith le ‘Concelhos de Bombarral, Lourinhã,
 Mafra e Torres Vedras’ (cé is moite de ‘Freguesias da Carvoeira e Dois
 Portos’), a bhaineann leis an ‘Região viticola da Extremadura’,
 (e) san Ungáir, na limistéir go léir ina
 bhfuil fíniúnacha curtha,
 (f) sa tSlóvaic, na limistéir ina bhfuil
 fíniúnacha curtha in Tokajská vinohradnícka oblast,
 (g) sa Rómáin, na limistéir ina bhfuil fíniúnacha curtha nach
 n‐áirítear i bpointí 2(g) ná 4(f).
 (4) Is éard atá i gcrios
 fíonsaothrúcháin C II:
 (a) sa Fhrainc, na limistéir ina bhfuil
 fíniúnacha curtha:
 –
 sna ranna seo a leanas: Aude, Bouches-du-Rhône, Gard, Hérault, Pyrénées-Orientales (ach amháin
 i gcantúin Olette agus Arles-sur-Tech), Vaucluse,
 –
 sa chuid de roinn Var a chuimsítear ó dheas le teorainn
 thuaidh chomúin Evenos, Le Beausset, Solliès-Toucas, Cuers, Puget-Ville,
 Collobrières, La Garde-Freinet, Plan‐de-la-Tour agus Sainte-Maxime,
 –
 in arrondissement Nyons agus i gcantún Loriol-sur-Drôme i
 roinn Drôme,
 –
 sna codanna sin de roinn Ardèche nach liostaítear i
 bpointe 3(a);
 (b) san Iodáil, na limistéir ina bhfuil
 fíniúnacha curtha sna réigiúin seo a leanas: Abruzzo, Campania, Emilia-Romagna, Friuli-Venezia Giulia, Lazio,
 Liguria, an Lombaird (ach amháin cúige Sondrio), Marche, Molise, Píomant, an
 Tuscáin, Umbria, Veneto (ach amháin cúige Belluno), lena n‐áirítear na hoileáin
 a bhaineann leis na réigiúin sin, mar shampla Elba agus oileáin eile an
 oileánra Thuscánaigh, oileáin Ponziane, Capri agus Ischia;
 (c) sa Spáinn, na limistéir ina bhfuil
 fíniúnacha curtha sna cúigí seo a leanas:
 –
 Lugo, Orense, Pontevedra,
 –
 Ávila (ach amháin na comunnes a bhaineann leis an
 bhfíon ainmnithe “comarca” ó Cebreros), Burgos, León, Palencia, Salamanca,
 Segovia, Soria, Valladolid, Zamora,
 –
 La Rioja,
 –
 Álava,
 –
 Navarra,
 –
 Huesca,
 –
 Barcelona, Girona, Lleida,
 –
 sa chuid sin de chúige Zaragoza atá ó thuaidh ón
 Eabró,
 –
 sna comunnes i gcúige Tarragona a áirítear i
 sonrúchán tionscnaimh Penedés,
 –
 sa chuid sin de chúige Tarragona a bhaineann leis
 an bhfíon ainmnithe ‘comarca’ ó Conca de Barberá;
 (d) sa tSlóivéin, na limistéir ina bhfuil fíniúnacha curtha sna réigiúin
 seo a leanas: Brda nó Goriška Brda,
 Vipavska dolina nó Vipava, Kras agus Slovenska Istra;
 (e) sa Bhulgáir, na limistéir ina bhfuil fíniúnacha curtha sna réigiúin seo
 a leanas: Dunavska Ravnina (Дунавска
 равнина), Chernomorski Rayon (Черноморски район), Rozova Dolina (Розова
 долина);
 (f) sa Rómáin, na limistéir ina bhfuil fíniúnacha curtha sna réigiúin seo a
 leanas:
 Dealurile Buzăului,
 Dealu Mare, Severinului agus Plaiurile Drâncei, Colinele Dobrogei, Terasele
 Dunării, réigiún fíona an Deiscirt, lena n‐áirítear gaineamh agus réigiúin
 fhabhracha eile.
 (5) Is éard
 atá i gcrios fíonsaothrúcháin C III (a):
 (a) sa Ghréig, na limistéir ina bhfuil fíniúnacha curtha sna nomoi seo a
 leanas: Florina, Imathia, Kilkis,
 Grevena, Larisa, Ioannina, Levkas, Akhaia, Messinia, Arkadia, Korinthia,
 Iraklio, Khania, Rethimni, Samos, Lasithi agus oileán Thira (Santorini);
 (b) sa Chipir, limistéir ina bhfuil fíniúnacha curtha atá ag airdí os cionn
 600 méadar;
 (c) sa Bhulgáir, limistéir ina bhfuil fíniúnacha curtha nach n‐áirítear i
 bpointe 4(e).
 (6) Is éard
 atá i gcrios fíonsaothrúcháin C III (b):
 (a) sa Fhrainc, na limistéir ina bhfuil fíniúnacha curtha:
 –
 i ranna na Corsaice,
 –
 sa chuid sin de Roinn Var atá suite idir an
 fharraige agus líne teorann chomúin Evenos, Le Beausset, Solliès-Toucas, Cuers,
 Puget-Ville, Collobrières, La Garde-Freinet, Plan‐de-la-Tour agus Sainte-Maxime
 (ar comúin iad a áirítear),
 –
 i gcantúin Olette agus Arles-sur-Tech i roinn Pyrénées-Orientales;
 (b) san Iodáil, na limistéir ina bhfuil
 fíniúnacha curtha sna réigiúin seo a leanas: Calabria, Basilicata, Apulia, an tSairdín agus an tSicil, lena n‐áirítear
 na hoileáin a bhaineann leis na réigiúin sin, amhail Pantelleria agus oileáin
 Lipari, Egadi agus Pelagie;
 (c) sa Ghréig, na limistéir ina bhfuil
 fíniúnacha curtha nach liostaítear i bpointe 5(a);
 (d) sa Spáinn, na limistéir ina bhfuil fíniúnacha curtha nach n‐áirítear i bpointí
 3(c) nó 4(c);
 (e) sa Phortaingéil, na limistéir ina bhfuil
 fíniúnacha curtha sna réigiúin nach n‐áirítear i bpointe 3(d);
 (f) sa Chipir, na limistéir ina bhfuil
 fíniúnacha atá ag airdí nach dtéann thar 600 méadar;
 (g) i Málta, limistéir ina bhfuil fíniúnacha
 curtha.
 (7) Is é atá i gcríochadóireacht
 na gcríoch a chuimsítear leis na haonaid riaracháin dá dtagraítear san
 Iarscríbhinn seo an chríochadóireacht a thagann ó na forálacha náisiúnta a bhí
 i bhfeidhm an 15 Nollaig 1981, agus i gcás na Spáinne, ó na forálacha náisiúnta
 a bhí i bhfeidhm an 1 Márta 1986 agus, i gcás na Portaingéile, ó na forálacha
 náisiúnta a bhí i bhfeidhm an 1 Márta 1998.
 IARSCRÍBHINN VII
 CLEACHTAIS FÍONEOLAÍOCHTA
 DÁ DTAGRAÍTEAR IN AIRTEAGAL 62
 Cuid I
 Saibhriú, aigéadú agus dí-aigéadú i gcriosanna fíonsaothrúcháin áirithe
 A. Teorainneacha
 saibhrithe
 1. I gcás ina bhfágann dálaí aeráide gur gá
 é i gcriosanna áirithe fíonsaothrúcháin an Aontais, féadfaidh na Ballstáit lena
 mbaineann cur le neart alcóil nádúrtha de réir toirte maidir le fíonchaor,
 úrfhíon fíonchaor, úrfhíon fíonchaor faoi choipeadh, fíon nua atá fós faoi
 choipeadh agus fíon arna fháil ó chineálacha éagsúla fíonchaor is féidir a
 aicmiú de réir Airteagal 63.
 2. Bainfear an méadú i neart alcóil nádúrtha
 de réir toirte amach trí na cleachtais fíoneolaíochta dá dtagraítear i
 Roinn B agus ní rachaidh sé thar na teorainneacha seo a leanas:
 (a) 3 % de réir toirte i gcrios fíonsaothrúcháin A;
 (b) 2 % de réir toirte i gcrios fíonsaothrúcháin B;
 (c) 1.5 % de réir toirte i gcrios fíonsaothrúcháin C.
 3. I mblianta ina
 bhfuil dálaí aeráide an‐mhífhábharach, is ceadmhach do Bhallstáit iarraidh go n‐ardófaí
 faoi 0,5 % na teorainneacha atá leagtha síos i bpointe 2. Mar fhreagra ar iarraidh den sórt sin, glacfaidh
 an Coimisiún an gníomh cur chun feidhme a luaithe is féidir faoi na cumhachtaí
 dá dtagraítear in Airteagal 68. Déanfaidh
 an Coimisiún iarracht Cinneadh a ghlacadh taobh istigh de cheithre
 seachtaine tar éis na hiarrata.
 B. Próisis saibhrithe
 1. Ní dhéanfar an
 méadú i neart alcóil nádúrtha de réir toirte dá bhforáiltear i Roinn A ach
 amháin:
 (a) i gcás fíonchaor úr, úrfhíona fíonchaor faoi choipeadh nó fíona nua atá
 fós faoi choipeadh, trí shiúcrós, úrfhíon fíonchaor tiubhaithe nó úrfhíon
 fíonchaor tiubhaithe coigeartaithe a chur leis;
 (b) i gcás úrfhíona fíonchaor, trí shiúcrós, úrfhíon fíonchaor tiubhaithe
 nó úrfhíon fíonchaor tiubhaithe coigeartaithe a chur leis, nó trí thiúchan
 páirteach, lena n‐áirítear cúlosmóis;
 (c) i gcás fíona, trí thiúchan páirteach trí fhuarú.
 2. Beidh na próisis
 dá dtagraítear i bpointe 1 comheisiatach i gcás ina bhfuil fíon nó úrfhíon
 fíonchaor saibhrithe le húrfhíon fíonchaor tiubhaithe nó úrfhíon fíonchaor
 tiubhaithe coigeartaithe agus inar íocadh cabhair faoi Airteagal 103y de
 Rialachán (CE) Uimh. 1234/2007
 3. Ní ceadmhach an
 siúcrós dá bhforáiltear i bpointí 1(a) agus (b) a chur leis ach amháin trí
 thirimshiúcrú agus sna limistéir seo a leanas:
 (a) crios fíonsaothrúcháin A;
 (b) crios fíonsaothrúcháin B;
 (c) crios fíonsaothrúcháin C,
 cé is moite
 d'fhíonghoirt san Iodáil, sa Ghréig, sa Spáinn, sa Phortaingéil, sa Chipir agus
 fíonghoirt i ranna na Fraince atá faoi dhlínse na gcúirteanna achomhairc in:
 –
 Aix-en‐Provence,
 –
 Nîmes,
 –
 Montpellier,
 –
 Toulouse,
 –
 Agen,
 –
 Pau,
 –
 Bordeaux,
 –
 Bastia.
 Féadfaidh na
 húdaráis náisiúnta saibhriú trí thirimshiúcrú a údarú, áfach, mar eisceacht sna
 ranna thuasluaite sa Fhrainc. Tabharfaidh
 an Fhrainc fógra don Choimisiún agus do na Ballstáit eile faoi aon údaruithe
 den sórt sin.
 4. Ní mhéadófar toirt
 tosaigh fíonchaor brúite úr, úrfhíona fíonchaor, úrfhíona fíonchaor faoi
 choipeadh nó fíona nua atá fós faoi choipeadh, mar thoradh ar úrfhíon fíonchaor
 tiubhaithe nó úrfhíon fíonchaor tiubhaithe coigeartaithe a chur leo, faoi níos
 mó ná 11 % i gcrios fíonsaothrúcháin A, 8 % i gcrios fíonsaothrúcháin
 B agus 6,5 % i gcrios fíonsaothrúcháin C.
 5. I gcás tiúchana
 úrfhíona fíonchaor nó fíona a chuaigh tríd na próisis dá dtagraítear i bpointe
 1:
 (a) ní laghdófar toirt tosaigh na dtáirgí sin faoi níos mó ná 20 %;
 (b) d’ainneoin phointe (2)(c) de Roinn A, ní mhéadóidh sé neart alcóil
 nádúrtha na dtáirgí seo faoi níos mó ná 2 % de réir toirte.
 6. Ní dhéanfaidh na
 próisis dá dtagraítear i bpointí 1 agus 5 an neart alcóil iomlán de réir
 toirte, i gcás na bhfíonchaor úr, úrfhíona fíonchaor, úrfhíona fíonchaor faoi
 choipeadh, fíona nua atá fós faoi choipeadh, nó fíona, a mhéadú thar na
 céatadáin seo a leanas de réir toirte:
 (a) 11,5 % i gcrios fíonsaothrúcháin A;
 (b) 12 % i gcrios fíonsaothrúcháin B;
 (c) 12,5 % i gcrios fíonsaothrúcháin C I;
 (d) 13 % i gcrios fíonsaothrúcháin C II; agus
 (e) 13,5 % i gcrios fíonsaothrúcháin C III.
 7. De mhaolú ar
 phointe 6, is féidir le Ballstáit:
 (a) maidir le fíon dearg, uasteorainn neart alcóil iomlán de réir toirte na
 dtáirgí dá dtagraítear i bpointe 6 a ardú go 12 % de réir toirte i gcrios
 fíonsaothrúcháin A agus go 12,5 % de réir toirte i gcrios fíonsaothrúcháin
 B;
 (b) maidir le táirgeadh fíonta le sonrúchán tionscnaimh, neart alcóil
 iomlán na dtáirgí dá dtagraítear i bpointe 6 a ardú de réir toirte go leibhéal
 atá le cinneadh ag Ballstáit.
 C. Aigéadú agus dí-aigéadú
 1. D’fhéadfadh
 fíonchaora úra, úrfhíon fíonchaor, úrfhíon fíonchaor faoi choipeadh, fíon nua
 atá fós faoi choipeadh, agus fíon a bheith faoi réir na rudaí seo a leanas:
 (a) dí-aigéadú i gcriosanna fíonsaothrúcháin A, B agus C I;
 (b) aigéadú agus dí-aigéadú i gcriosanna fíonsaothrúcháin C I, C II agus C
 III (a), gan dochar do phointe 7 den Roinn seo; nó
 (c) aigéadú i gcrios fíonsaothrúcháin C III (b).
 2. Féadfar na
 táirgí, seachas fíon, dá dtagraítear i bpointe 1 a aigéadú suas le 1,50 g/l ar
 a mhéid arna shloinneadh mar aigéad tartarach, nó 20 milleachoibhéis in aghaidh
 an lítir.
 3. Féadfar fíonta a
 aigéadú suas le 2,50 g/l ar a mhéid arna shloinneadh mar aigéad tartarach, nó
 33,3 milleachoibhéis in aghaidh an lítir.
 4. Féadfar fíon a
 dhí-aigéadú suas le 1 g/l ar a mhéid arna shloinneadh mar aigéad tartarach, nó
 13,3 milleachoibhéis in aghaidh an lítir.
 5. Féadfar úrfhíon
 fíonchaor atá beartaithe do thiúchan a dhí-aigéadú go páirteach.
 6. D’ainneoin
 phointe 1, i mblianta ina bhfuil dálaí aeráide eisceachtúla, féadfaidh
 Ballstáit aigéadú na dtáirgí dá dtagraítear i bpointe 1 a údarú i
 gcriosanna fíonsaothrúcháin A agus B, faoi na coinníollacha dá dtagraítear i
 bpointí 2 agus 3 den Roinn seo.
 7. Beidh aigéadú
 agus saibhriú, ach amháin trí mhaolú atá le glacadh ag an gCoimisiún trí
 bhíthin gníomhartha tarmligthe de bhun Airteagal 59(1), agus beidh aigéadú
 agus dí-aigéadú an táirge chéanna, ina bpróisis chomheisiatacha.
 D. Próisis
 1. Ní bheidh aon
 cheann de na próisis dá dtagraítear i Ranna B agus C údaraithe, cé is moite d'aigéadú
 agus dí-aigéadú fíonta, mura ndéantar iad faoi choinníollacha atá le
 cinneadh ag an gCoimisiún trí bhíthin gníomhartha tarmligthe de bhun Airteagal 59(1),
 nuair atá fíon nó aon deoch eile ó earnáil an fhíona a ceapadh lena chaitheamh
 ag an duine, seachas fíon súilíneach nó fíon súilíneach aeraithe sa chrios
 fíonsaothrúcháin inar saothraíodh na fíonchaora úra a úsáideadh, á dhéanamh as
 fíonchaora úra, úrfhíon fíonchaor, úrfhíon fíonchaor faoi choipeadh nó fíon nua
 atá fós faoi choipeadh.
 2. Tarlóidh tiúchan
 na bhfíonta sa chrios fíonsaothrúcháin inar saothraíodh na fíonchaora úra a
 úsáideadh.
 3. Ní tharlóidh
 aigéadú ná dí-aigéadú fíonta ach amháin agus fíon á dhéanamh agus sa chrios
 fíonsaothrúcháin inar saothraíodh na fíonchaora a úsáideadh chun an fíon atá i
 gceist a tháirgeadh.
 4. Cuirfear na
 húdaráis inniúla ar an eolas maidir le gach ceann de na próisis dá dtagraítear
 i bpointí 1, 2 agus 3. Déanfar
 amhlaidh freisin maidir leis na cainníochtaí úrfhíona fíonchaor tiubhaithe,
 úrfhíona fíonchaor tiubhaithe coigeartaithe nó siúcróis a bhíonn á gcoinneáil
 ag daoine nó grúpaí daoine dlíthiúla nó nádúrtha i bhfeidhmiú a ngairme, go
 háirithe táirgeoirí, buidéalaithe, próiseálaithe agus ceannaithe, atá le socrú
 ag an gCoimisiún trí bhíthin gníomhartha tarmligthe de bhun Airteagal 59(1),
 ag an am céanna agus san áit chéanna le fíonchaora úra, úrfhíon fíonchaor,
 úrfhíon fíonchaor faoi choipeadh nó fíon ar an mórchóir. Is féidir na cainníochtaí seo a iontráil i gclár earraí isteach agus
 úsáid stoic seachas iad a fhógairt, áfach.
 5. Déanfar gach
 ceann de na próisis dá dtagraítear i Ranna B agus C a thaifeadadh ar an
 doiciméad faoi iamh, mar a fhoráiltear in Airteagal 103, a bhfuil na
 táirgí a chuaigh trí na próisis curtha i gcúrsaíocht i gcomhréir leis.
 6. Ní dhéanfar na
 próisis sin, faoi réir maoluithe a bhfuil údar tugtha leo ag dálaí aeráide
 eisceachtúla, a chur i gcrích:
 (a) tar éis an 1 Eanáir i gcrios fíonsaothrúcháin C;
 (b) tar éis an 16 Márta i gcriosanna fíonsaothrúcháin A agus B, agus
 ní dhéanfar iad ach amháin i gcás táirgí den
 fhómhar fíonchaor díreach roimh na dátaí sin.
 7. D’ainneoin
 phointe 6, is féidir tiúchan trí fhuarú agus aigéadú agus dí-aigéadú fíonta a
 dhéanamh i rith na bliana.
 Cuid II
 Srianta
 A. Gnéithe Ginearálta
 1. Ní chuirfear
 uisce sa bhreis leis an táirge in aon chleachtas fíoneolaíochta údaraithe, ach
 amháin i gcás ina bhfuil gá leis mar gheall ar riachtanas teicniúil sonrach.
 2. Ní chuirfear
 alcól sa bhreis leis an táirge in aon chleachtas fíoneolaíochta, ach amháin i
 gcás cleachtas a bhaineann le húrfhíon fíonchaor úr a fháil ina stoptar
 coipeadh trí alcól, fíon licéir, fíon súilíneach, fíon treisithe i gcomhair
 dríogtha agus fíon leathshúilíneach a chur leis.
 3. Ní bhainfear
 úsáid as fíon atá treisithe i gcomhair driogtha ach amháin i gcomhair driogtha.
 B. Fíonchaora úra, úrfhíon fíonchaor agus sú fíonchaor
 1. Ní bhainfear
 úsáid as úrfhíon fíonchaor úr ina stoptar coipeadh trí alcól a chur leis ach
 amháin i rith céime ullmhúcháin táirgí nach dtiteann faoi chóid
 AC 2204 10, 2204 21 agus 2204 29. Tá sin gan dochar d’aon fhoráil níos déine ar féidir le Ballstáit a
 chur i bhfeidhm ar ullmhúchán táirgí ina gcríoch féin, ar táirgí iad nach
 dtiteann faoi chóid AC 2204 10, 2204 21 agus 2204 29.
 2. Ní dhéanfar fíon
 de shú fíonchaor ná de shú fíonchaor tiubhaithe ná ní chuirfear le fíon iad. Ní dhéanfar coipeadh alcólach orthu i gcríoch an
 Aontais.
 3. Ní bhainfidh
 forálacha phointí 1 agus 2 le táirgí atá beartaithe chun táirgí a tháirgeadh sa
 Ríocht Aontaithe, in Éirinn agus sa Pholainn, ar táirgí iad a thagann faoi chód
 AC 2206 00 a bhféadfaidh Ballstáit úsáid comhainm a cheadú ina leith,
 lena n‐áirítear an sonrúchán díolacháin ‘fíon’.
 4. Ní chuirfear
 úrfhíon fíonchaor faoi choipeadh a uscadh ó fhíonchaora rísínithe ar an margadh
 ach amháin chun fíonta licéir a mhonarú agus sna limistéir fíonsaothrúcháin sin
 amháin ina raibh an úsáid sin traidisiúnta iontu an 1 Eanáir 1985,
 agus chun fíonta ó fhíonchaora ró-aibí a mhonarú.
 5. Ní ceadmhach
 táirgí dá dtagraítear san Iarscríbhinn seo a dhéanamh d'fhíonchaora úra,
 úrfhíon fíonchaor, úrfhíon fíonchaor faoi choipeadh, úrfhíon fíonchaor
 tiubhaithe, úfhíon fíonchaor tiubhaithe coigeartaithe, úrfhíon fíonchaor ar
 cuireadh stop lena choipeadh trí alcól a chur leis, sú fíonchaor, sú fíonchaor
 tiubhaithe agus fíon, nó meascáin de na táirgí sin, arna dtionscnamh i dtríú
 tíortha, ná ní féidir iad a chur le táirgí den chineál sin i gcríoch an
 Aontais.
 C. Fíonta a mheascadh
 Beidh toirmeasc ar chumasc fíona a thionscnaítear
 i dtríú tír le fíon de chuid an Aontais agus ar chumasc idir fíonta a
 thionscnaítear i dtríú tíortha, san Aontas.
 D. Fotháirgí
 1. Beidh toirmeasc
 ar ro-bhrú fíonchaor. Cinnfidh
 Ballstáit, ag cur dálaí áitiúla agus teicniúla san áireamh, an íoschion alcóil
 a bheidh sa mharc agus sa mhoirt tar éis bhrú na bhfíonchaor.
 Déanfaidh na
 Ballstáit an méid alcóil a bheidh sna fotháirgí seo a chinneadh ag leibhéal atá
 cothrom ar a laghad le 5 % maidir leis an neart alcóil de réir toirte atá
 san fhíon a tháirgtear.
 2. Seachas alcól,
 biotáillí agus piquette, ní dhéanfar fíon ná aon deoch eile a ceapadh lena
 chaitheamh ag an duine a tháirgeadh ó mhoirt fíona nó ó mharc fíonchaor. Ceadófar doirteadh fíona anuas ar mhoirt nó ar
 mharc fíonchaor nó ar laíon aszú brúite faoi choinníollacha atá le cinneadh ag
 an gCoimisiún trí bhíthin gníomhartha tarmligthe de bhun Airteagal 59(1) i
 gcás ina n‐úsáidtear an cleachtas sin go traidisiúnta chun ‘Tokaji fordítás’
 agus ‘Tokaji máslás’ a tháirgeadh san Ungáir agus chun ‘Tokajský forditáš’ agus
 ‘Tokajský mášláš’ a tháirgeadh sa tSlóvaic.
 3. Tá toirmeasc ar
 bhrú moirte fíona agus athchoipeadh mairc fíonchaor chun críocha eile seachas
 driogadh nó táirgeadh piquette. Ní
 mheasfar gur brú atá i gceist le scagadh agus lártheifneoiriú moirte fíona i
 gcás ina bhfuil na táirgí a fhaightear de cháilíocht shlán, fhíor agus
 indíolta.
 4. I gcás ina bhfuil
 táirgeadh piquette údaraithe ag an mBallstát lena mbaineann, ní bhainfear úsáid
 as ach amháin chun driogtha nó óil i dteaghlaigh táirgeoirí fíona.
 5. Gan dochar don
 fhéidearthacht go ndéanfadh Ballstáit cinneadh gur gá fotháirgí a dhiúscairt
 trí dhriogadh, beidh ceangal ar aon duine nádúrtha nó dlítheanach nó ar aon
 ghrúpaí daoine nádúrtha nó dlítheanacha a choinníonn fotháirgí iad a dhiúscairt
 faoi réir coinníollacha atá le cinneadh ag an gCoimisiún trí bhíthin
 gníomhartha tarmligthe de bhun Airteagal 59(1).
 IARSCRÍBHINN VIII
 TÁBLAÍ COMHGHAOIL DÁ DTAGRAÍTEAR IN AIRTEAGAL 163
 Rialachán (AE) Uimh. [COIM(2010)799] || An Rialachán seo
 1 || 1
 2(1) || 3(1)
 2(2)(a) and (b) || -
 2(2)(c) || 14(1)
 3 || 6
 4 || 3(3)
 5 || 5
 6(1) || -
 6(2) || 9, 10(d), (e)
 7 || 9
 8 || 7
 9 || -
 10 || 10
 11 || 11
 12 || 12
 13 || 13
 14 || 14(2), (3)
 15 || 15
 16 || -
 17 || -
 18 || -
 19 || -
 20 || [16(1)(c), (d)]
 21 || -
 22 || 16
 23 || -
 24 || [17]
 25 || [17]
 26 || [17]
 27 || [17]
 28 || [18(5)]
 29 || [18(7)(a), 19(k)(ii)]
 30 || [18(5)]
 31 || 18
 32 || 19
 33 || 20
 34 || [18(8), (9)]
 35 || [18(8), (9)]
 36 || 19
 37 || 155(1)(a), (2), (3), (4)
 38 || 155(1)(b), (2), (3)
 39 || 155(5)
 40 || 154
 41 || 154
 42 || -
 43(1), (3)-(7) || -
 43(2) || 101(1)
 44 || -
 45 || -
 46(a), (c) || -
 46(b) || 101(2)
 47 || 112
 48 || 115
 49 || -
 50 || -
 51 || -
 52 || -
 53 || -
 54 || -
 55 || -
 56 || -
 57 || -
 58 || -
 59 || -
 60 || -
 61 || -
 62 || -
 63 || -
 64 || -
 65 || -
 66 || -
 67 || -
 68 || -
 69 || -
 70 || -
 71 || -
 72 || -
 73 || -
 74 || -
 75 || -
 76 || -
 77 || -
 78 || -
 79 || -
 80 || -
 81 || -
 82 || -
 83 || -
 84 || -
 85 || -
 86 || -
 87 || -
 88 || -
 89 || -
 90 || -
 91 || -
 92 || -
 93 || -
 94 || -
 95 || -
 96 || -
 97 || -
 98(1) || 113
 98(2), (3) || 157
 99 || -
 100 || -
 101 || -
 102 || -
 103 || -
 104 || -
 105 || -
 106 || -
 107 || -
 108 || 24 and 152
 109 || 25
 110 || 26
 111 || -
 112 || -
 113 || -
 114 || 27
 115 || 28
 116 || 29
 117 || -
 118 || -
 119 || -
 120 || 30
 121 || 31
 122 || 32
 123 || 33
 124 || 34, [31(b)]
 125 || 35(a), [136(2)]
 126 || 35
 127 || 36
 128 || 21 agus 152
 129 || 22
 130 || 23
 131 || 37
 132 || 38
 133 || 39, [50(a)], [51(a)]
 134 || [50(a)]
 135 || 40
 136(1)-(3) || 41
 136(4) || 147
 137 || 42
 138 || 43
 139 || 44
 140 || 45
 141 || 46
 142 || 47
 143 || 48
 144 || 49
 145 || -
 146 || 50
 147 || 51
 148(1) || 52(1)
 148(2) || 150
 149 || [53(a)]
 150 || 52(3)
 151(1) || 52(2)
 151(2) || -
 152 || [53(b)]
 153 || 53(a), (c)
 154 || 54
 155 || -
 156 || -
 157 || -
 158 || 55
 159 || 56
 160 || 57
 161 || 58
 162 || 59
 163 || 60
 164 || 61
 165 || 62
 166 || 63
 167 || 64
 168 || 65
 169 || 66
 170 || 67
 171 || -
 172 || 68
 173 || 69
 174 || 70
 175 || 71, [86(4)]
 176 || 71(3), [86(4)]
 177 || 72, [86(4)]
 178 || 73, [86(4)]
 179 || 74, [86(4)]
 180 || 75
 181 || 76
 182 || 77
 183 || 78
 184 || 79
 185 || 80
 186 || 81
 187 || -
 188 || -
 189 || 82
 190 || 83
 191 || 84
 192 || 85
 193 || 86
 194 || 87
 195 || 88
 196 || 89
 197 || 90
 198 || 91
 199 || 92
 200 || 93
 201 || 94
 202 || 95
 203 || 96
 204 || 97
 205 || 98
 206 || -
 207 || 99
 208 || 100
 209 || 106
 210 || 108
 211(1) || -
 211(2) || [165]
 212 || 109
 213 || [114]
 214 || [114]
 215 || 107, [114]
 216 || [114]
 217 || -
 218 || 110, [116]
 219 || [157]
 220 || [116]
 221 || 111
 222 || 110
 223 || [114, 116]
 224 || 110
 225 || [114, 116, 157]
 226 || 111
 227(1) agus (3) || [114, 116]
 227(2) || [164]
 228 || 111, [116]
 229 || 105
 230 || 114, 115
 231 || -
 232 || -
 233 || 117(1), [118(1)(a)]
 234 || 117(2)
 235 || 117(3)
 236 || [118(2)(e)]
 237(1) || 122
 237(2) || 130
 238 || 118
 239 || 119
 240 || -
 241 || [121]
 242 || [121]
 243 || [121]
 244 || [121]
 245 || [121]
 246 || 122
 247 || 123
 248 || -
 249 || 121
 250 || 121
 251 || 125
 252 || [126(1)]
 253 || 126(1)
 254 || 127
 255 || 128
 256 || [121]
 257 || [121]
 258 || [121]
 259 || [121]
 260 || -
 261 || -
 262 || -
 263 || 129
 264 || -
 265 || 131
 266 || 132
 267 || 117
 268 || 118
 269 || 119
 270 || 120
 271 || 133
 272 || 134
 273 || 135
 274 || 136
 275 || 137
 276 || 138
 277 || 139
 278 || 140
 279 || 125
 280 || [126(2)]
 281 || -
 282 || 142
 283 || 143
 284 || 144
 285 || 145
 286 || 145
 287 || 145
 288 || 110
 289 || 114, 115
 290 || 146
 291(1) || 146
 291(2) || -
 292 || 148
 293, an chéad mhír agus an dara mír || -
 293, an tríú mír || 149
 293, an ceathrú mír || [157]
 294 || -
 295 || -
 296 || -
 297 || 151
 298 || 154
 299 || 154
 300 || 154
 301 || 154(3) and 157
 302 || 158
 303 || -
 304 || 102
 305 || [157]
 306 || 103
 307 || -
 308 || [157]
 309 || -
 310 || [157]
 311 || 104
 312 || [157]
 313 || 2
 314 || -
 315 || 156
 316 || 157
 317 || -
 318 || -
 319 || -
 320 || 160
 321 || 160
 322 || 161
 323 || 162
 324 || -
 325 || 163
 326 || -
 327 || 164
 328 || 164
 329 || 165
 Iarscríbhinn I || Iarscríbhinn I (I-XX, XXIV/1)
 Iarscríbhinn II || Iarscríbhinn I (XXI-XXIII)
 Iarscríbhinn III || II
 Iarscríbhinn IV || III
 Iarscríbhinn V || [18(8)]
 Iarscríbhinn VI || -
 Iarscríbhinn VII || -
 Iarscríbhinn VIII || -
 Iarscríbhinn IX || -
 Iarscríbhinn X || Iarscríbhinn IV
 Iarscríbhinn XI || Iarscríbhinn V
 Iarscríbhinn XII || Iarscríbhinn VI
 Iarscríbhinn XIII || Iarscríbhinn VII
 Iarscríbhinn XIV || [114(1)(f)]
 Iarscríbhinn XV || [121]
 Iarscríbhinn XVI || [121]
 Iarscríbhinn XVII || -
 Iarscríbhinn XVIII || -
 Iarscríbhinn XIX || -
 Iarscríbhinn XX || Iarscríbhinn VIII
 Rialachán (AE) Uimh. [COIM(2010)799] || Rialachán (AE) Uimh. [...]maidir leis an gcomhbheartas talmhaíochta a mhaoiniú, a bhainistiú agus faireachán a dhéanamh air
 96(3) || 89(4)
 145 || 91-101
 171 || 89(3)
 185(4) || 90(1)
 187 || 90(2) agus (4)
 188 || 91(3) agus (4)
 206 || 89(1)
 236 || 67
 307 || 65(2)(c) and 104(b)
 317 || 62
 318 || 64, 66
 319 || 63
 RÁITEAS AIRGEADAIS
 REACHTACH
 1.
 LEAGAN AMACH AN TOGRA/TIONSCNAIMH
 1.1.
 Teideal an togra/tionscnaimh
 - Togra
 le haghaidh Rialacháin ó Pharlaimint na hEorpa agus ón gComhairle lena
 mbunaítear rialacha maidir le scéimeanna íocaíochta dírí d'fheirmeoirí faoi
 scéimeanna tacaíochta faoi chuimsiú an chomhbheartais talmhaíochta;
 - Togra
 le haghaidh Rialacháin ó Pharlaimint na hEorpa agus ón gComhairle lena
 mbunaítear comheagraíocht na margaí i dtáirgí talmhaíochta (an Rialachán maidir
 le CEM Aonair);
 - Togra
 le haghaidh Rialacháin ó Pharlaimint na hEorpa agus ón gComhairle maidir le
 tacaíocht d'fhorbairt tuaithe ón gCiste Eorpach Talmhaíochta um Fhorbairt
 Tuaithe (CETFT);
 - Togra
 le haghaidh Rialacháin ó Pharlaimint na hEorpa agus ón gComhairle maidir leis
 an gcomhbheartas talmhaíochta a mhaoiniú, a bhainistiú agus faireachán a
 dhéanamh air;
 - Togra
 le haghaidh Rialacháin ó Pharlaimint na hEorpa agus ón gComhairle lena
 leasaítear Rialachán (CE) Uimh. 73/2009 ón gComhairle maidir le
 híocaíochtaí díreacha le feirmeoirí a chur i bhfeidhm i ndáil leis an mbliain 2013;
 - Togra
 le haghaidh Rialacháin ón gComhairle lena gcinntear bearta maidir le cabhair
 agus aisíocaíochtaí áirithe a shocrú a bhaineann le comheagraíocht na margaí i
 dtáirgí talmhaíochta;
 - Togra
 le haghaidh Rialacháin ó Pharlaimint na hEorpa agus ón gComhairle lena
 leasaítear Rialachán (CE) Uimh. 1234/2007 ón gComhairle maidir le córas na
 scéime aoníocaíochta agus tacaíocht do shaothraithe finiúnacha;
 1.2.
 Réimsí beartais lena mbaineann i gcreat ABM/ABB[52]
 Réimse
 beartais Theideal 05 de Cheannteideal 02.
 1.3.
 An cineál togra/tionscnaimh (Creat reachtach don
 CBT ó 2013 amach)
 x Baineann an togra/tionscnamh le gníomhaíocht
 nua
 ̈ Baineann an
 togra/tionscnamh le gníomhaíocht nua a leanann
 treoirthionscadal/réamhghníomhaíocht[53]
 x Baineann an togra/tionscnamh le síneadh ar
 ghníomhaíocht atá ann cheana
 x Baineann an togra/tionscnamh le gníomhaíocht
 a atreoraíodh i dtreo gníomhaíochta nua
 1.4.
 Cuspóirí
 1.4.1.
 Cuspóirí straitéiseacha ilbhliantúla an Choimisiúin
 ar a bhfuil an togra/tionscnamh dírithe
 Chun
 éifeachtúlacht acmhainní a chur chun cinn d'fhonn fás cliste inbhuanaithe agus
 uilechuimsitheach a bhaint amach i gcomhair thalmhaíocht an AE agus forbartha
 tuaithe i gcomhréir leis an straités "Eoraip 2020", is iad cuspóirí
 an CBT:
 ‐
 Tairgeadh inmharthana bia;
 ‐
 Bainistíocht inbhuanaithe acmhainní nádúrtha agus gníomhaíocht ar son na
 haeráide;
 ‐
 Forbairt chríochach chothromúil.
 1.4.2.
 Cuspóirí sonracha agus na gníomhaíochtaí ABM/ABB
 lena mbaineann
 Cuspóirí sonracha do Réimse beartais 05:
 Cuspóir sonrach Uimh. 1:
 Earraí
 poiblí atá neamhdhíobhálach don chomhshaol a sholáthar
 Cuspóir sonrach Uimh. 2:
 Deacrachtaí
 táirgthe i limistéir a bhfuil srianta nádúrtha sonracha iontu a chúiteamh
 Cuspóir sonrach Uimh. 3:
 Gníomhaíochtaí
 maidir le maolú ar athrú aeráide agus oiriúnú don athrú sin a dhéanamh
 Cuspóir sonrach Uimh. 4:
 Buiséad
 an AE (CBT) a bhainistiú i gcomhréir le hardchaighdeáin bainistíochta
 airgeadais
 Cuspóir sonrach d'ABB 05 02 – Idirghabhálacha i margaí
 talmhaíochta:
 Cuspóir sonrach Uimh. 5:
 Iomaíocht
 earnáil na talmhaíochta a fheabhsú agus cur lena luach sa slabhra bia
 Cuspóir sonrach d'ABB 05 03 - Cabhair dhíreach:
 Cuspóir sonrach Uimh. 6:
 Cuidiú
 le hioncaim feirme agus le hinathraitheacht ioncam feirme a theorannú
 Cuspóirí sonracha d'ABB 05 04 – Forbairt tuaithe:
 Cuspóir sonrach Uimh. 7:
 Fás
 glas a chothú trí nuálaíocht
 Cuspóir sonrach Uimh. 8:
 Tacú
 le forbairt tuaithe agus uige shóisialta limistéar tuaithe a chothabháil
 Cuspóir sonrach Uimh. 9:
 An
 geilleagar tuaithe a fheabhsú agus éagsúlú a chur chun cinn
 Cuspóir sonrach Uimh. 10:
 An
 deis a thabhairt maidir le héagsúlacht i gcórais feirmeoireachta ó thaobh
 struchtúir de
 1.4.3.
 An toradh agus an tionchar a bhfuil súil leis
 Ní
 féidir spriocanna cainníochtúla a shocrú le haghaidh táscairí tionchair ag an
 gcéim seo. Cé gur féidir leis an mbeartas cúrsaí a threorú i dtreo áirithe,
 bheadh na torthaí eacnamaíocha, comhshaoil agus sóisialta ginearálta arna
 dtomhas leis na táscairí sin ag brath freisin ar thionchar raon fachtóirí
 seachtracha, ar fachtóirí iad, i bhfianaise na taithí is déanaí, atá anois
 suntasach agus neamh-intuartha Tá tuilleadh anailíse ar siúl ar bhonn
 leanúnach, le bheith réidh don tréimhse tar éis 2013.
 Maidir
 leis na híocaíochtaí díreacha, beidh an deis ag na Ballstáit cinneadh a
 dhéanamh, ar bhonn teoranta, maidir le cur chun feidhme ghnéithe áirithe na
 scéimeanna íocaíochta dírí.
 I
 gcás na forbartha tuaithe, beidh na torthaí agus an tionchar a bhfuiltear ag
 súil leo ag brath ar na cláir forbartha tuaithe a chuirfidh na Ballstáit faoi
 bhráid an Choimisiún. Iarrfar ar Bhallstáit spriocanna a shocrú ina gcláir.
 1.4.4.
 Táscairí a léiríonn toradh agus tionchar
 Déantar
 foráil sna tograí maidir le comhchreat faireacháin agus meastóireachta a bhunú
 d'fhonn feidhmíocht an Chomhbheartais Talmhaíochta a thomhas. Áireofar sa
 chreat sin na hionstraimí uile a bhaineann le faireachán agus meastóireacht ar
 bhearta an CBT agus go háirithe ar na híocaíochtaí díreacha, ar na bearta
 margaidh, ar na bearta forbartha tuaithe agus ar chur i bhfeidhm an
 tras-chomhlíonta.
 Déanfar
 tionchar na mbeart sin a thomhas i ndáil leis na cuspóirí seo a leanas:
 (a) táirgeadh
 inmharthana bia agus béim ar ioncam talmhaíochta, ar tháirgeadh talmhaíochta
 agus ar chobhsaíocht praghsanna;
 (b) acmhainní
 nádúrtha a bhainistiú ar bhealach inbhuanaithe, gníomhaíocht ar son na
 haeráide, agus béim a chur ar astaíochtaí gáis ceaptha teasa, ar an
 mbithéagsúlacht, ar ithir agus ar uisce;
 (c) forbairt
 chríochach chothromúil, agus béim ar fhostaíocht tuaithe, ar fhás agus ar
 bhochtaineacht i limistéir tuaithe.
 Saineoidh
 an Coimisiún, trí bhíthin gníomhartha tarmligthe, an tacar táscairí a bhaineann
 go sonrach leis na cuspóirí agus na limistéir sin.
 Ina
 theannta sin, maidir le forbairt tuaithe, moltar comhchóras neartaithe
 faireacháin agus meastóireachta. Dírítear sa chóras sin ar (a) dul chun cinn
 agus comhlíonadh beartais forbartha tuaithe a léiriú agus tionchar,
 éifeachtacht, éifeachtúlacht agus ábharthacht idirghabhálacha ar bheartas
 forbartha tuaithe a mheasúnú, (b) rannchuidiú le tacaíocht d'fhorbairt
 tuaithe atá níos spriocdhírithe, agus (c) tacú le comhphróiseas foghlamtha i
 ndáil le faireachán agus meastóireacht. Bunóidh an Coimisiún, trí bhíthin
 gníomhartha tarmligthe, liosta na gcomhtháscairí atá ceangailte leis na
 cuspóirí beartais.
 1.5.
 Na forais leis an togra/tionscnamh
 1.5.1.
 Na ceanglais is gá a shásamh sa ghearrthéarma nó
 san fhadtéarma
 Chun
 cuspóirí straitéiseacha ilbhliantúla an CBT a bhaint amach, arb ionann iad agus
 aistriúchán díreach ar straitéis Eoraip 2020 maidir le limistéir thuaithe
 Eorpacha agus chun ceanglais ábhartha an Chonartha a chomhlíonadh, dírítear sna
 tograí ar chreat reachtach don Chomhbheartas Talmhaíochta a leagan amach don
 tréimhse ó 2013 amach.
 1.5.2.
 Luach breise a bhaineann le rannpháirteachas an AE
 Amach
 anseo ní bheidh an CBT ina bheartas nach bhfreastalaíonn ach ar chuid bheag,
 bíodh go bhfuil an chuid sin sár-riachtanach, de gheilleagar an AE, ach beartas
 lena mbaineann tábhacht straitéiseach i gcomhair slándála bia, an chomhshaoil
 agus cothroime idir críocha a bheidh ann freisin. Ar an gcaoi sin, baineann an
 CBT, ar chomhbheartas i bhfírinne é, an úsáid is éifeachtúla as acmhainní
 buiséadacha teoranta chun talmhaíocht inbhuanaithe a chothabháil ar fud an AE,
 ag díriú ar shaincheisteanna tábhachtacha trasteorann amhail athrú aeráide,
 agus ag neartú na dlúthpháirtíochta i measc na mBallstát.
 Mar
 atá luaite sa Teachtaireacht ón gCoimisiún "Buiséad don Eoraip 2020"[54], is beartas Eorpach i
 bhfírinne an CBT. Seachas 27 beartas talmhaíochta agus buiséad talmhaíochta ar
 leith a fheidhmiú, déanann na Ballstáit a n‐acmhainní a chomhthiomsú chun
 beartas Eorpach aonair mar aon le buiséad Eorpach aonair a fheidhmiú.
 Ciallaíonn sé seo go nádúrtha gurb ionann an CBT agus sciar suntasach de
 bhuiséad an AE. Mar sin féin, tá an cur chuige seo níos éifeachtúla agus níos
 eacnamaíche ná cur chuige náisiúnta neamh-chomhordaithe.
 1.5.3.
 Ceachtanna a foghlaimíodh ó thaithí chosúil roimhe
 seo
 Bunaithe
 ar an meastóireacht ar an gcreat beartais reatha, agus comhairliúchán fhairsing
 leis na geallsealbhóirí chomh maith le hanailís ar dhúshláin agus ar
 riachtanais amach anseo, cuireadh measúnú cuimsitheach tionchair i gcrích. Tá
 mionsonraí breise ar fáil sa mheasúnú tionchar agus sa mheabhrán míniúcháin a
 ghabhann leis na tograí dlíthiúla.
 1.5.4.
 Comhchuibheas agus sineirgíocht a d'fhéadfadh a
 bheith ann le hionstraimí ábhartha eile
 Ba
 cheart féachaint ar na tograí reachtacha a bhaineann leis an ráiteas airgeadais
 seo i gcomhthéacs níos leithne an togra le haghaidh creat-rialachán aonair le
 comhrialacha maidir le cistí an chomhchreata straitéisigh (CETFT, CFRE, CSE, an
 Ciste Comhtháite agus CEMI). Cuideoidh an creat-rialachán sin go suntasach leis
 an ualach riaracháin a laghdú, le cistí an AE a chaitheamh ar bhealach
 éifeachtach, agus le simpliú a chur i ngníomh. Leis seo daingnítear freisin
 coincheapa nua an chomhchreata straitéisigh le haghaidh na gcistí sin go léir
 agus na Conarthaí Comhpháirtíochta atá ag teacht aníos a chumhdóidh na cistí
 sin freisin.
 Sa
 chomhchreat straitéiseach a bhunófar, déanfar cuspóirí agus tosaíochtaí
 Straitéis Eoraip 2020 a thiontú ina dtosaíochtaí don CETFT mar aon leis an
 CFRE, CSE, an Ciste Comhtháite agus CEMI, rud a áiritheoidh úsáid chomhtháite
 na gcistí chun comhchuspóirí a chur i gcrích.
 Sa
 chomhchreat straitéiseach leagfar amach meicníochtaí comhordúcháin freisin le
 beartais agus ionstraimí ábhartha eile an Aontais.
 Ina
 theannta sin, maidir leis an CBT, gheofar sineirgíochtaí agus éifeachtaí
 simpliúcháin suntasacha trí na rialacha maidir le bainistíocht agus rialú don
 chéad cholún (CERT) agus don dara colún (CETFT) den CBT a chomhchuibhiú agus a
 ailíniú. Ba cheart an nasc láidir idir an CERT agus an CETFT a chothabháil agus
 na struchtúir atá curtha ar bun cheana sna Ballstáit a choimeád.
 1.6.
 Fad agus tionchar airgeadais
 x Togra/tionscnamh d'fhad teoranta (i gcás na
 ndréacht-rialachán maidir le scéimeanna íocaíochta dírí, forbairt tuaithe agus
 rialacháin idirthréimhseacha)
 –
 x Togra/tionscnamh in éifeacht ón 1.1.2014 go dtí
 an 31.12.2020
 –
 x Tionchar airgeadais do thréimhse an chéad
 chreata airgeadais ilbhliantúil eile. D'fhorbairt tuaithe, tionchar ar
 íocaíochtaí go 2023.
 x Togra/tionscnamh d'fhad neamhtheoranta (i
 gcás an dréacht-rialacháin maidir leis an CEM aonair agus an rialacháin
 chothrománaigh)
 –
 Cur chun feidhme ó 2014 amach
 1.7.
 Modhanna bainistíochta atá beartaithe[55]
 x Bainistíocht dhíreach láraithe ag an
 gCoimisiún
 ̈ Bainistíocht indíreach láraithe trí na cúraimí cur chun feidhme a tharmligean chuig:
 –
 ̈ gníomhaireachtaí feidhmiúcháin
 –
 ̈ comhlachtaí arna mbunú ag na Comhphobail[56]
 –
 ̈ comhlachtaí náisiúnta san earnáil phoiblí/comhlachtaí a bhfuil misean
 de sheirbhís phoiblí acu
 –
 ̈ daoine a bhfuil sé de chúram orthu gníomhaíochtaí ar leith a chur
 chun feidhme de bhun Theideal V den Chonradh ar an Aontas Eorpach agus atá
 sainaitheanta sa ghníomh bunaidh ábhartha de réir bhrí Airteagal 49 den
 Rialachán Airgeadais
 x Bainistíocht chomhpháirteach leis an
 Ballstáit
 ̈ Bainistíocht dhíláraithe le tríú tíortha
 ̈ Comhbhainistíocht le heagraíochtaí idirnáisiúnta (tabhair sonraí)
 Nótaí
 Gan athrú
 substainteach ar bith i gcomparáid leis an staid reatha, i.e. déanfar formhór
 an chaiteachais a bhaineann leis na tograí reachtacha maidir le hathchóiriú an
 CBT a bhainistiú trí chomhbhainistíocht ag na Ballstáit. Mar sin féin, leanfar
 de chuid an-bheag a bheith faoi bhainistíocht dhíreach láraithe ag an
 gCoimisiún.
 2.
 BEARTA BAINISTÍOCHTA
 2.1.
 Rialacha faireacháin agus tuairiscithe
 I
 dtéarmaí fhaireachán agus mheastóireacht an CBT, tíolacfaidh an Coimisiún
 tuarascáil do Pharlaimint na hEorpa agus don Chomhairle gach 4 bliana, agus tá
 an chéad tuarascáil le tíolacadh tráth nach déanaí ná deireadh 2017.
 Comhlántar
 an méid sin le forálacha sonracha i réimsí uile an CBT, mar aon le ceanglais
 chuimsitheacha éagsúla maidir le tuairisciú agus fógra a thabhairt atá le sonrú
 sna rialacha cur chun feidhme.
 Maidir
 le forbairt tuaithe, déantar foráil maidir le rialacha chun faireachán a
 dhéanamh ar leibhéal na gclár, a dhéanfar a ailíniú leis na cistí eile, agus a
 dhéanfar a chúpláil le meastóireachtaí ex ante, leanúnacha agus ex
 post.
 2.2.
 Córas bainistíochta agus rialaithe
 2.2.1.
 Na rioscaí a aithníodh
 Tá
 níos mó ná seacht milliún tairbhí ag an CBT, a fhaigheann tacaíocht faoi a lán
 cineálacha éagsúla scéimeanna cabhrach, a bhfuil critéir incháilitheachta
 mhionsonraithe agus chasta ar uairibh ag gach ceann acu.
 Is
 féidir an laghdú ar an ráta earráide i réimse an chomhbheartais talmhaíochta a
 mheas mar threocht cheana. Ar an gcaoi sin, deimhníonn an ráta earráide is
 déanaí atá gar do 2 % measúnú foriomlán dearfach na mblianta roimhe seo
 Beartaítear leanúint de na hiarrachtaí chun ráta earráide faoi bhun 2 % a
 bhaint amach.
 2.2.2.
 Modhanna rialaithe atá beartaithe
 Sa
 phacáiste reachtach, go háirithe sa togra le haghaidh rialacháin maidir leis an
 gcomhbheartas talmhaíochta a mhaoiniú, a bhainistiú agus faireachán a dhéanamh
 air, beartaítear an córas reatha arna bhunú le Rialachán (CE) Uimh.
 1290/2005 a chothabháil agus a neartú. Déantar foráil ann do struchtúr
 éigeantach riaracháin ar leibhéal na mBallstát, láraithe ar ghníomhaireachtaí
 íocaíochtaí creidiúnaithe, atá freagrach as rialuithe a dhéanamh ar leibhéal na
 dtairbhithe deiridh i gcomhréir leis na prionsabail atá leagtha amach faoi
 phointe 2.3. Gach bliain, ceanglaítear ar cheann gach gníomhaireachta
 íocaíochta ráiteas ráthaíochta a sholáthar a chumhdaíonn sláine, cruinneas agus
 fírinneacht na gcuntas, dea-fheidhmiú na gcóras rialaithe inmheánaigh agus
 dlíthiúlacht agus rialtacht na mbun‐idirbheart. Tá comhlacht iniúchta
 neamhspleách ag teastáil chun tuairim a thabhairt ar gach ceann de na trí
 heilimintí seo.
 Leanfaidh
 an Coimisiún de chaiteachas talmhaíochta a iniúchadh, ag úsáid cur chuige
 rioscabhunaithe chun a áirithiú go mbeidh a iniúchtaí spriocdhírithe ar na
 réimsí is mó riosca. I gcás ina léiríonn na hiniúchtaí sin gur tabhaíodh
 caiteachas a sháraíonn rialacha an Aontais, eisiafaidh sé na méideanna lena
 mbaineann ó mhaoiniú an Aontais faoin gcóras imréitigh comhréireachta.
 Maidir
 le costas na rialuithe, soláthraítear anailís mhionsonraithe in Iarscríbhinn 8
 den mheasúnú tionchair a ghabhann leis na tograí reachtacha.
 2.3.
 Bearta chun calaois agus neamhrialtachtaí a chosc
 Sa phacáiste reachtach, go háirithe an togra le haghaidh
 rialacháin maidir leis an gcomhbheartas a mhaoiniú, a bhainistiú agus
 faireachán a dhéanamh air, beartaítear na córais mhionsonraithe reatha do
 rialuithe agus do phionóis atá le cur i bhfeidhm ag gníomhaireachtaí
 íocaíochtaí a chothabháil agus a neartú, le bunghnéithe coiteanna agus rialacha
 speisialta arna n-oiriúnú do shainiúlachtaí gach córas cabhrach. Déantar foráil
 sna córais de ghnáth maidir le rialuithe uileghabhálacha riaracháin ar
 100 % de na hiarratais ar chabhair, cros-seiceálacha le bunachair shonraí
 eile i gcás ina meastar gur iomchuí sin, chomh maith le seiceálacha ar an
 láthair réamhíocaíochta ar íosmhéid idirbheart, ag brath ar an riosca a bhaineann
 leis an gcóras atá i gceist. Má léirítear sna seiceálacha ar an láthair sin
 líon mór neamhrialtachtaí, ní foláir tuilleadh seiceálacha a dhéanamh. Sa
 chomhthéacs seo, is é an Córas Comhtháite Riaracháin agus Rialaithe (IACS) an
 córas is mó tábhacht, córas a chumhdaigh tuairim is 80 % den chaiteachas
 iomlán faoin CERT agus faoin CETFT sa bhliain airgeadais 2010. I gcás Ballstát
 ina bhfuil córais rialaithe dea-fheidhmiúla agus rátaí ísle earráide, tabharfar
 de chumhacht don Choimisiún laghdú ar líon na seiceálacha ar an láthair a
 cheadú.
 Beartaítear
 sa phacáiste freisin go ndéanfaidh na Ballstáit neamhrialtachtaí agus calaois a
 chosc, a bhrath agus a cheartú, pionóis atá éifeachtach athchomhairleach agus
 comhréireach mar atá leagtha síos i reachtaíocht an Aontais nó sa dlí náisiúnta
 a fhorchur, agus aon íocaíochtaí neamhrialta móide úis a aisghabháil. Áirítear
 ann meicníocht imréitigh uathoibríoch do chásanna neamhrialtachtaí, ina
 bhforáiltear, más rud é nach dtarlaíonn an aisghabháil laistigh de cheithre
 bliana ó dháta an iarratais ar aisghabháil, nó laistigh d'ocht mbliana i gcás
 imeachtaí dlíthiúla, go n-íocfaidh an Ballstát lena mbaineann na méideanna nach
 n-aisghabháiltear. Dreasacht láidir do Bhallstáit a bheidh sa mheicníocht sin
 chun íocaíochtaí neamhrialta a aisghabháil chomh tapa agus is féidir.
 3.
 AN TIONCHAR AIRGEADAIS A MHEASTAR A BHEIDH AG AN TOGRA/TIONSCNAMH
 Sloinntear na méideanna a léirítear sa ráiteas
 airgeadais seo i bpraghsanna reatha agus i ngealltanais.
 I dteannta na n‐athruithe a thig as na tograí
 reachtacha mar atá liostaithe sna táblaí tionlacain thíos, tugann na tograí
 reachtacha le tuiscint go mbeidh tuilleadh athruithe ann nach mbeidh aon
 tionchar airgeadais acu.
 I gcás aon cheann de na blianta sa tréimhse
 2014-2020, ní féidir cur i bhfeidhm smachta airgeadais a eisiamh ag an gcéim
 seo. Mar sin féin, ní bheidh sé seo ag brath ar na tograí le haghaidh
 athchóiriú mar atá, ach ar fhachtóirí eile, amhail cur i gcrích cabhrach dírí
 nó forbairtí sna margaí talmhaíochta amach anseo.
 Maidir le cabhair dhíreach, tá na
 glan-uasteorainneacha méadaithe do 2014 (bliain féilire 2013) arna n‐áireamh sa
 togra maidir le haistriú níos airde ná na méideanna a leithdháiltear ar
 chabhair dhíreach a léirítear sna táblaí tionlacain. Is é is aidhm leis an
 méadú sin a áirithiú go leanfar den reachtaíocht atá ann cheana a chur i
 bhfeidhm i gcás ina bhfanfadh na heilimintí eile go léir gan athrú, gan dochar
 don riachtanas féideartha an mheicníocht smachta airgeadais a chur i bhfeidhm.
 Sna tograí le haghaidh athchóiriú tá forálacha a
 thugann leibhéal socraithe solúbthachta do Bhallstáit i ndáil leis an gcabhair
 dhíreach a leithdháiltear orthu i ndáil le le forbairt tuaithe. I gcás ina
 gcinneann na Ballstáit an tsolúbthacht sin a úsáid, beidh iarmhairtí airgeadais
 laistigh de na méideanna áirithe sin, nach féidir a chainníochtú ag an gcéim
 seo.
 Sa ráiteas airgeadais seo ní chuirtear san áireamh
 go bhféadfaí úsáid a bhaint as an gcúlchiste géarchéime. Ba cheart a aibhsiú go
 bhfuil na méideanna a chuirtear san áireamh le haghaidh caiteachas a bhaineann
 leis an margadh bunaithe ar cheannach isteach idirghabhála neamhphoiblí agus ar
 bhearta eile a bhaineann le staid éigeandála in earnáil ar bith.
 3.1.
 Ceannteidil an chreata airgeadais ilbhliantúil agus
 na línte buiséid ar a n‐imrítear tionchar
 Tábla 1: Méideanna le haghaidh an CBT
 lena n‐áirítear méideanna comhlántacha dá bhforáiltear i dtograí an CAI agus i
 dtograí an CBT le haghaidh athchóiriú
 EUR
 milliúin (praghsanna reatha)
 Bliain buiséid || 2013 || 2013 coigeartaithe (1) || 2014 || 2015 || 2016 || 2017 || 2018 || 2019 || 2020 || IOMLÁN 2014-2020
 || || || || || || || || || ||
 Laistigh den CAI || || || || || || || || || ||
 Ceannteideal 2 || || || || || || || || || ||
 Cabhair dhíreach agus caiteachas a bhaineann leis an margadh (2) (3) (4) || 44 939 || 45 304 || 44 830 || 45 054 || 45 299 || 45 519 || 45 508 || 45 497 || 45 485 || 317 193
 Ioncam sannta measta || 672 || 672 || 672 || 672 || 672 || 672 || 672 || 672 || 672 || 4 704
 P1 Cabhair dhíreach agus caiteachas a bhaineann leis an margadh (le hioncam sannta) || 45 611 || 45 976 || 45 502 || 45 726 || 45 971 || 46 191 || 46 180 || 46 169 || 46 157 || 321 897
 P2 Forbairt tuaithe (4) || 14 817 || 14 451 || 14 451 || 14 451 || 14 451 || 14 451 || 14 451 || 14 451 || 14 451 || 101 157
 Iomlán || 60 428 || 60 428 || 59 953 || 60 177 || 60 423 || 60 642 || 60 631 || 60 620 || 60 608 || 423 054
 Ceannteideal 1 || || || || || || || || || ||
 CCS Taighde agus Nuálaíocht Talmhaíochta || N.A. || N.A. || 682 || 696 || 710 || 724 || 738 || 753 || 768 || 5 072
 Na daoine is díothaí || N.A. || N.A. || 379 || 387 || 394 || 402 || 410 || 418 || 427 || 2 818
 Iomlán || N.A. || N.A. || 1 061 || 1 082 || 1 104 || 1 126 || 1 149 || 1 172 || 1 195 || 7 889
 Ceannteideal 3 || || || || || || || || || ||
 Sábháilteacht bia || N.A. || N.A. || 350 || 350 || 350 || 350 || 350 || 350 || 350 || 2 450
 || || || || || || || || || ||
 Lasmuigh den CAI || || || || || || || || || ||
 Cúlchiste do ghéarchéimeanna talmhaíochta || N.A. || N.A. || 531 || 541 || 552 || 563 || 574 || 586 || 598 || 3 945
 Ciste Eorpach um Choigeartú don Domhandú (EGF) || || || || || || || || || ||
 An t-uasmhéid de sin atá ar fáil don talmhaíocht (5) || N.A. || N.A. || 379 || 387 || 394 || 402 || 410 || 418 || 427 || 2 818
 || || || || || || || || || ||
 IOMLÁN || || || || || || || || || ||
 IOMLÁN Tograí ón gCoimisiún (CAI + lasmuigh den CAI) + ioncam sannta || 60 428 || 60 428 || 62 274 || 62 537 || 62 823 || 63 084 || 63 114 || 63 146 || 63 177 || 440 156
 IOMLÁN Tograí an CAI (i.e. seachas Cúlchiste agus EGF) + ioncam sannta || 60 428 || 60 428 || 61 364 || 61 609 || 61 877 || 62 119 || 62 130 || 62 141 || 62 153 || 433 393
 Nótaí:
 (1) Ag cur san áireamh athruithe reachtacha
 atá comhaontaithe cheana, i.e. scoirfidh modhnú deonach i gcás an RA agus Airteagal 136
 'méideanna nár caitheadh' d'fheidhm a bheith acu faoi dheireadh 2013.
 (2) Baineann na méideanna leis an
 uasteorainn bhliantúil a mholtar don chéad cholún. Mar sin féin, ba cheart a
 thabhairt faoi deara go mbeartaítear caiteachas diúltach a aistriú ó imréiteach
 cuntas (atá faoi láthair faoi mhír bhuiséadach 05 07 01 06) go hioncam sannta
 (faoi mhír 67 03). Le haghaidh sonraí, féach tábla d'ioncam measta ar na
 leathanaigh thíos.
 (3) Áirítear sna figiúirí do 2013 na
 méideanna le haghaidh beart tréidliachta agus fíteasláintíochta chomh maith le
 bearta margaidh d'earnáil an iascaigh.
 (4) Tá na méideanna sa tábla thuas i
 gcomhréir leis na méideanna sa Teachtaireacht ón gCoimisiún 'Buiséad don Eoraip
 2020' (COIM(2011) 500 críochnaitheach an 29 Meitheamh 2011). Mar sin féin, tá
 sé le cinneadh fós an léireoidh an CAI an t-aistriú atá beartaithe do chlúdach
 Ballstáit amháin sa chlár athstruchtúraithe náisiúnta le haghaidh cadáis go
 forbairt tuaithe amhail ó 2014, rud a chiallaíonn coigeartú (EUR 4 mhilliún
 in aghaidh na bliana) ar na méideanna do fho-uasteorainn CERT agus do cholún 2
 faoi seach. Sna táblaí sna ranna thíos, tá na méideanna aistrithe, gan aird ar
 iad a bheith á léiriú sa CAI.
 (5) I gcomhréir leis an Teachtaireacht ón
 gCoimisiún 'Buiséad don Eoraip 2020' (COIM(2011)500 críochnaitheach) beidh méid
 iomlán de suas go EUR 2.5 milliún ar fáil i bpraghsanna 2011 faoin
 gCiste Eorpach um Choigeartú don Domhandú chun tacaíocht bhreise a sholáthar
 d'fheirmeoirí atá thíos le héifeachtaí an domhandaithe. Sa tábla thuas, is de
 chineál táscach amháin an miondealú de réir bliana i bpraghsanna reatha.
 Sa togra le haghaidh comhaontú idirinstitiúideach idir Parlaimint na hEorpa, an
 Chomhairle agus an Coimisiún maidir le comhar in ábhair bhuiséadacha agus
 maidir le bainistíocht fónta airgeadais COIM(2011)403 críochnaitheach an 29 Meitheamh
 2011) leagtar amach, don EFG, uasmhéid bliantúil iomlán de EUR 429 milliún
 i bpraghsanna 2011
 3.2.
 An tionchar a mheastar a bheidh ar chaiteachas
 3.2.1.
 Achoimre ar an tionchar a mheastar a bheidh ar
 chaiteachas
 Tábla 2: Ioncam measta chomh maith le
 caiteachas le haghaidh Réimse Beartais 05 laistigh de Cheannteideal 2
 EUR milliúin (praghsanna reatha)
 Bliain buiséid || 2013 || 2013 coigeartaithe || 2014 || 2015 || 2016 || 2017 || 2018 || 2019 || 2020 || IOMLÁN 2014-2020
 IONCAM || || || || || || || || || ||
 123 – Muirear ar thairgeadh siúcra (acmhainní dílse) || 123 || 123 || 123 || 123 || || || || || || 246
 || || || || || || || || || ||
 67 03 – Ioncam sannta || 672 || 672 || 741 || 741 || 741 || 741 || 741 || 741 || 741 || 5 187
 de sin: ex 05 07 01 06 – Imréiteach cuntas || 0 || 0 || 69 || 69 || 69 || 69 || 69 || 69 || 69 || 483
 Iomlán || 795 || 795 || 864 || 864 || 741 || 741 || 741 || 741 || 741 || 5 433
 CAITEACHAS || || || || || || || || || ||
 05 02 – Margaí (1) || 3 311 || 3 311 || 2 622 || 2 641 || 2 670 || 2 699 || 2 722 || 2 710 || 2 699 || 18 764
 05 03 – Cabhair dhíreach (roimh uasteorannú) (2) || 42 170 || 42 535 || 42 876 || 43 081 || 43 297 || 43 488 || 43 454 || 43 454 || 43 454 || 303 105
 05 03 – Cabhair dhíreach (tar éis uasteorannú) || 42 170 || 42 535 || 42 876 || 42 917 || 43 125 || 43 303 || 43 269 || 43 269 || 43 269 || 302 027
 || || || || || || || || || ||
 05 04 – Forbairt tuaithe (roimh uasteorannú) || 14 817 || 14 451 || 14 455 || 14 455 || 14 455 || 14 455 || 14 455 || 14 455 || 14 455 || 101 185
 05 04 – Forbairt tuaithe (tar éis uasteorannú) || 14 817 || 14 451 || 14 455 || 14 619 || 14 627 || 14 640 || 14 641 || 14 641 || 14 641 || 102 263
 || || || || || || || || || ||
 05 07 01 06 – Imréiteach cuntas || -69 || -69 || 0 || 0 || 0 || 0 || 0 || 0 || 0 || 0
 Iomlán || 60 229 || 60 229 || 59 953 || 60 177 || 60 423 || 60 642 || 60 631 || 60 620 || 60 608 || 423 054
 BUISÉAD GLAN tar éis ioncam sannta || || || 59 212 || 59 436 || 59 682 || 59 901 || 59 890 || 59 879 || 59 867 || 417 867
 Nótaí:
 (1) I gcás
 2013, réamh-mheastachán bunaithe ar Dhréachtbhuiséad 2012 ag cur san áireamh
 coigeartuithe dlíthiúla atá comhaontaithe cheana do 2013 (e.g. uasteorainn
 fíona, díothú na préimhe stáirse prátaí, farae triomaithe) chomh maith le
 roinnt forbairtí a raibh coinne leo. I gcás na mblianta uile, glactar leis sna
 meastacháin nach mbeidh aon riachtanas maoinithe breise le haghaidh beart
 tacaíochta i ngeall ar shuaitheadh ar an margadh nó géarchéimeanna.
 (2) Airítear
 i méid 2013 meastachán ar ghrafadh do 2012.
 Tábla 3: Tionchar airgeadais thograí an
 CBT le haghaidh athchóiriú i dtaca le hioncam agus caiteachas an CBT a ríomh de
 réir chaibidil buiséid
 EUR milliúin (praghsanna reatha)
 Bliain buiséid || 2013 || 2013 coigeartaithe || || IOMLÁN 2014-2020
 || || 2014 || 2015 || 2016 || 2017 || 2018 || 2019 || 2020 ||
 IONCAM || || || || || || || || || ||
 123 – Muirear ar thairgeadh siúcra (acmhainní dílse) || 123 || 123 || 0 || 0 || 0 || 0 || 0 || 0 || 0 || 0
 || || || || || || || || || ||
 67 03 – Ioncam sannta || 672 || 672 || 69 || 69 || 69 || 69 || 69 || 69 || 69 || 483
 de sin: ex 05 07 01 06 – Imréiteach cuntas || 0 || 0 || 69 || 69 || 69 || 69 || 69 || 69 || 69 || 483
 Iomlán || 795 || 795 || 69 || 69 || 69 || 69 || 69 || 69 || 69 || 483
 CAITEACHAS || || || || || || || || || ||
 05 02 – Margaí (1) || 3 311 || 3 311 || -689 || -670 || -641 || -612 || -589 || -601 || -612 || -4 413
 05 03 – Cabhair dhíreach (roimh uasteorannú) (2) || 42 170 || 42 535 || -460 || -492 || -534 || -577 || -617 || -617 || -617 || -3 913
 05 03 – Cabhair dhíreach – táirge measta ó uasteorannú atá le haistriú go forbairt tuaithe || || || 0 || -164 || -172 || -185 || -186 || -186 || -186 || -1 078
 05 04 – Forbairt tuaithe (roimh uasteorannú) || 14 817 || 14 451 || 4 || 4 || 4 || 4 || 4 || 4 || 4 || 28
 05 04 – Forbairt tuaithe – Táirge measta ó uasteorannú atá le haistriú ó chabhair dhíreach || || || 0 || 164 || 172 || 185 || 186 || 186 || 186 || 1 078
 05 07 01 06 – Imréiteach cuntas || -69 || -69 || 69 || 69 || 69 || 69 || 69 || 69 || 69 || 483
 Iomlán || 60 229 || 60 229 || -1 076 || -1 089 || -1 102 || -1 115 || -1 133 || -1 144 || -1 156 || -7 815
 BUISÉAD GLAN tar éis ioncam sannta || || || -1 145 || -1 158 || -1 171 || -1 184 || -1 202 || -1 213 || -1 225 || -8 298
 Nótaí:
 (1) I gcás
 2013, réamh-mheastachán bunaithe ar Dhréachtbhuiséad 2012 ag cur san áireamh
 coigeartuithe dlíthiúla atá comhaontaithe cheana do 2013 (e.g. uasteorainn
 fíona, díothú phréimhe na stáirse prátaí, farae triomaithe) chomh maith le
 roinnt forbairtí a raibh coinne leo. I gcás na mblianta uile, glactar leis sna
 meastacháin nach mbeidh aon riachtanas maoinithe breise le haghaidh beart
 tacaíochta i ngeall ar shuaití ar an margadh nó géarchéimeanna.
 (2) Airítear
 i méid 2013 meastachán ar ghrafadh do 2012.
 Tábla 4: Tionchar airgeadais thograí an
 CBT le haghaidh athchóiriú a ríomh mar caiteachas a bhaineann le margadh an CBT
 EUR milliúin (praghsanna reatha)
 BLIAIN BUISÉID || || Bunús dlí || Riachtanais mheasta || Athruithe ar 2013 ||
 || || || 2013 (1) || 2014 || 2015 || 2016 || 2017 || 2018 || 2019 || 2020 || IOMLÁN 2014-2020
 Bearta Eisceachtúla Raon feidhme cuíchóirithe agus méadaithe an bhunúis dlí || || Airt. 155, 155, 156 || pm || pm || pm || pm || pm || pm || pm || pm || pm
 Idirghabháil a bhaint i gcás cruinneachta crua agus sorguim || || ex Airt.10 || pm || - || - || - || - || - || - || - || -
 Cláir bhia do na daoine is díothaí || (2) || Ex-Airt. 27 de Rial 1234/2007 || 500.0 || -500.0 || -500.0 || -500.0 || -500.0 || -500.0 || -500.0 || -500.0 || -3 500.0
 Stóráil phríobháideach (Líon snáithín) || || Airt. 16 || N.A. || pm || pm || pm || pm || pm || pm || pm || Pm
 Cabhair do chadás – Athstruchtúrú || (3) || ex Airt. 5 de Rial. 637/2008 || 10.0 || -4.0 || -4.0 || -4.0 || -4.0 || -4.0 || -4.0 || -4.0 || -28.0
 Cabhair a bhunú do ghrúpaí táirgeoirí torthaí agus glasraí || || ex Airt. 117 || 30.0 || 0.0 || 0.0 || 0.0 || -15.0 || -15.0 || -30.0 || -30.0 || -90.0
 Scéim Torthaí Scoile || || Airt. 21 || 90.0 || 60.0 || 60.0 || 60.0 || 60.0 || 60.0 || 60.0 || 60.0 || 420.0
 Díothú leannluslanna || || ex Airt. 111 || 2.3 || -2.3 || -2.3 || -2.3 || -2.3 || -2.3 || -2.3 || -2.3 || -15.9
 Stóráil phríobháideach bhreise do phúdar bainne bearrtha || || Airt. 16 || N.A. || pm || pm || pm || pm || pm || pm || pm || pm
 Díothú cabhrach d'úsáid bainne bearrtha/púdair bainne bhearrtha mar bhia-ábhar/cáiséin agus úsáid cáiséine || || ex Airt. 101, 102 || pm || - || - || - || - || - || - || - || -
 Stóráil phríobháideach roghnach d'im || (4) || Airt. 16 || 14.0 || [-1.0] || [-14.0] || [-14.0] || [-14.0] || [-14.0] || [-14.0] || [-14.0] || [-85.0]
 Díothú an tobhaigh inspreagtha do bhainne || || ex Airt. 309 || pm || - || - || - || - || - || - || - || -
 IOMLÁN 05 02 || || || || || || || || || || ||
 Glanéifeacht na dtograí le haghaidh athchóiriú (5) || || || || -446.3 || -446.3 || -446.3 || -461.3 || -461.3 || -476.3 || -476.3 || -3 213.9
 Nótaí:
 (1) Déantar
 riachtanais 2013 a mheas ar bhonn Dréachtbhuiséad an Choimisiúin 2012, cé is
 moite de (a) earnálacha na dtorthaí agus na nglasraí áit a bhfuil na
 riachtanais bunaithe ar ráiteas airgeadais na n-athchóirithe faoi seach agus
 (b) aon athruithe dlíthiúla atá comhaontaithe cheana.
 (2) Comhfhreagraíonn
 méid 2013 leis an togra ón gCoimisiún COIM(2010)486. Ó 2014 amach, maoineofar
 an beart faoi Cheannteideal 1
 (3) Déanfar
 an clúdach le haghaidh chlár athstruchtúraithe an chadáis don Ghréig (EUR 4
 mhilliún/bliain) a aistriú go forbairt tuaithe ó 2014 amach. Cuirfear an
 clúdach don Spáinn (EUR 6.1 milliún/bliain) isteach i Scéim na
 hAoníocaíochta ó 2018 amach (cinneadh déanta cheana).
 (4) Éifeacht
 mheasta i gcás nach gcuirtear an beart i bhfeidhm.
 (5) I
 dteannta caiteachais laistigh de Chaibidil 05 02 agus 05 03, tá coinne leis go
 maoineofar caiteachas díreach laistigh de Chaibidil 05 01, 05 07 agus 05 08 le
 hioncam a shannfar don CERT
 Tábla 5: Tionchar airgeadais thograí an
 CBT le haghaidh athchóiriú a ríomh maidir le cabhair dhíreach
 EUR milliúin (praghsanna reatha)
 BLIAIN BUISÉID || || Bunús dlí || Riachtanais mheasta || Athruithe ar 2013 ||
 || || 2013 (1) || 2013 coigeartaithe (2) || 2014 || 2015 || 2016 || 2017 || 2018 || 2019 || 2020 || IOMLÁN 2014-2020
 || || || || || || || || || || || ||
 Cabhair dhíreach || || || 42 169.9 || 42 535.4 || 341.0 || 381.1 || 589.6 || 768.0 || 733.2 || 733.2 || 733.2 || 4 279.3
 - Athruithe a cinneadh cheana: || || || || || || || || || || || ||
 12 AE a chéimniú isteach || || || || || 875.0 || 1 133.9 || 1 392.8 || 1 651.6 || 1 651.6 || 1 651.6 || 1 651.6 || 10 008.1
 Athstruchtúrú cadáis || || || || || 0.0 || 0.0 || 0.0 || 0.0 || 6.1 || 6.1 || 6.1 || 18.4
 Seiceáil Sláinte || || || || || -64.3 || -64.3 || -64.3 || -90.0 || -90.0 || -90.0 || -90.0 || -552.8
 Athchóirithe roimhe seo || || || || || -9.9 || -32.4 || -32.4 || -32.4 || -32.4 || -32.4 || -32.4 || -204.2
 || || || || || || || || || || || ||
 - Athruithe i ngeall ar thograí nua an CBT le haghaidh athchóiriú || || || -459.8 || -656.1 || -706.5 || -761.3 || -802.2 || -802.2 || -802.2 || -4 990.3
 Ina measc: uasteorannú || || || || || 0.0 || -164.1 || -172.1 || -184.7 || -185.6 || -185.6 || -185.6 || -1 077.7
 || || || || || || || || || || || ||
 IOMLÁN 05 03 || || || || || || || || || || || ||
 Glanéifeacht na dtograí le haghaidh athchóiriú || || || || || -459.8 || -656.1 || -706.5 || -761.3 || -802.2 || -802.2 || -802.2 || -4 990.3
 CAITEACHAS IOMLÁN || || || 42 169.9 || 42 535.4 || 42 876.4 || 42 916.5 || 43 125.0 || 43 303.4 || 43 268.7 || 43 268.7 || 43 268.7 || 302 027.3
 Nótaí:
 (1) Áirítear
 sa mhéid do 2013 meastachán ar ghrafadh do 2012.
 (2) Ag cur
 san áireamh athruithe reachtacha atá comhaontaithe cheana, i.e. scoirfidh
 modhnú deonach i gcás an RA agus Airteagal 136 'méideanna nár caitheadh'
 d'fheidhm a bheith acu faoi dheireadh 2013.
 Tábla 6: Comhpháirteanna na cabhrach
 dírí
 EUR milliúin (praghsanna reatha)
 BLIAIN BUISÉID || || || || || 2015 || 2016 || 2017 || 2018 || 2019 || 2020 || IOMLÁN 2014-2020
 Iarscríbhinn II || || || || || 42 407.2 || 42 623.4 || 42 814.2 || 42 780.3 || 42 780.3 || 42 780.3 || 256 185.7
 Íocaíocht as cleachtais talmhaíochta chun leasa na haeráide agus an chomhshaoil (30 %) || || || || || 12 866.5 || 12 855.3 || 12 844.3 || 12 834.1 || 12 834.1 || 12 834.1 || 77 068.4
 An t-uasmhéid is féidir a leithdháileadh ar an Íocaíocht d'fheirmeoirí óga (2 %) || || || || || 857.8 || 857.0 || 856.3 || 855.6 || 855.6 || 855.6 || 5 137.9
 Scéim Buníocaíochta, Íocaíocht i leith limistéar a bhfuil Srianta Nádúrtha iontu, Tacaíocht Chúpláilte Dheonach || || || || || 28 682.9 || 28 911.1 || 29 113.6 || 29 090.6 || 29 090.6 || 29 090.6 || 173 979.4
 An t-uasmhéid is féidir a thógáil ó na línte thuas chun an Scéim d'Fheirmeoirí Beaga a mhaoiniú (10 %) || || || || || 4 288.8 || 4 285.1 || 4 281.4 || 4 278.0 || 4 278.0 || 4 278.0 || 25 689.3
 Aistrithe fíona a áirítear in Iarscríbhinn II[57] || || || || || 159.9 || 159.9 || 159.9 || 159.9 || 159.9 || 159.9 || 959.1
 Uasteorannú || || || || || -164.1 || -172.1 || -184.7 || -185.6 || -185.6 || -185.6 || -1 077.7
 Cadás || || || || || 256.0 || 256.3 || 256.5 || 256.6 || 256.6 || 256.6 || 1 538.6
 POSEI/Na hOileáin Aéigeacha bheaga || || || || || 417.4 || 417.4 || 417.4 || 417.4 || 417.4 || 417.4 || 2 504.4
 Tábla 7: Tionchar airgeadais thograí an
 CBT le haghaidh athchóiriú a ríomh maidir le bearta idirthréimhseacha chun
 cabhair dhíreach a dheonú in 2014
 EUR milliúin (praghsanna reatha)
 BLIAIN BUISÉID || || Bunús dlí || Riachtanais mheasta || Athruithe ar 2013
 || || || 2013 (1) || 2013 coigeartaithe || 2014 (2)
 Iarscríbhinn IV a ghabhann le Rialachán (CE) Uimh. 73/2009 || || || 40 165.0 || 40 530.5 || 541.9
 10 AE a chéimniú isteach || || || || || 616.1
 Seiceáil Sláinte || || || || || -64.3
 Athchóirithe roimhe seo || || || || || -9.9
 IOMLÁN 05 03 || || || || ||
 CAITEACHAS IOMLÁN || || || 40 165.0 || 40 530.5 || 41 072.4
 Nótaí:
 (1) Áirítear
 sa mhéid do 2013 meastachán ar ghrafadh do 2012.
 (2) Áirítear
 sna glan-uasteorainneacha sínte meastachán ar na haistrithe fíona go SPS
 bunaithe ar chinntí a rinne na Ballstáit do 2013.
 Tábla 8: Tionchar airgeadais thograí an
 CBT le haghaidh athchóiriú a ríomh maidir le forbairt tuaithe
 EUR milliúin (praghsanna reatha)
 BLIAIN BUISÉID || || Bunús dlí || Leithreas d'fhorbairt tuaithe || Athruithe ar 2013 ||
 || || || 2013 || 2013 coigeartaithe (1) || 2014 || 2015 || 2016 || 2017 || 2018 || 2019 || 2020 || IOMLÁN 2014-2020
 Cláir forbartha tuaithe || || || 14 788.9 || 14 423.4 || || || || || || || ||
 Cabhair do chadás ‐ Athstruchtúrú || (2) || || || || 4.0 || 4.0 || 4.0 || 4.0 || 4.0 || 4.0 || 4.0 || 28.0
 Táirge ó chabhair dhíreach a uasteorannú || || || || || || 164.1 || 172.1 || 184.7 || 185.6 || 185.6 || 185.6 || 1 077.7
 Clúdach d'fhorbairt tuaithe cé is moite de chúnamh teicniúil || (3) || || || || -8.5 || -8.5 || -8.5 || -8.5 || -8.5 || -8.5 || -8.5 || -59.4
 Cúnamh teicniúil || (3) || || 27.6 || 27.6 || 8.5 || 3.5 || 3.5 || 3.5 || 3.5 || 3.5 || 3.5 || 29.4
 Duais do thionscadail chomhair nuálaíocha áitiúla || (4) || || N/B. || N/B. || 0.0 || 5.0 || 5.0 || 5.0 || 5.0 || 5.0 || 5.0 || 30.0
 IOMLÁN 05 04 || || || || || || || || || || || ||
 Glanéifeacht na dtograí le haghaidh athchóiriú || || || || || 4.0 || 168.1 || 176.1 || 188.7 || 189.6 || 189.6 || 189.6 || 1 105.7
 CAITEACHAS IOMLÁN (roimh uasteorannú) || || || 14 816.6 || 14 451.1 || 14 455.1 || 14 455.1 || 14 455.1 || 14 455.1 || 14 455.1 || 14 455.1 || 14 455.1 || 101 185.5
 CAITEACHAS IOMLÁN (tar éis uasteorannú) || || || 14 816.6 || 14 451.1 || 14 455.1 || 14 619.2 || 14 627.2 || 14 639.8 || 14 640.7 || 14 640.7 || 14 640.7 || 102 263.2
 Nótaí:
 (1) Coigeartuithe
 i gcomhréir leis an reachtaíocht atá ann cheana a bhfuil feidhm aici go dtí
 deireadh bhliain airgeadais 2013 agus go dtí sin amháin.
 (2) Tá na
 méideanna i dtábla 1 (roinn 3.1) i gcomhréir leis na méideanna sa
 Teachtaireacht ón gCoimisiún 'Buiséad don Eoraip 2020' (COIM(2011) 500
 críochnaitheach). Mar sin féin, tá sé le cinneadh fós an léireoidh an CAI an
 t-aistriú a bheartaítear do chlúdach Bhallstáit amháin sa chlár
 athstruchtúraithe náisiúnta le haghaidh cadáis chuig forbairt tuaithe ó 2014
 amach, rud a chiallaíonn coigeartú (EUR 4 mhilliún in aghaidh na bliana)
 ar na méideanna d'fho-uasteorainn CERT agus do cholún 2 faoi seach. I dtábla 8
 thuas, tá na méideanna aistrithe, gan aird ar iad a bheith á léiriú sa CAI.
 (3) Socraíodh
 an méid le haghaidh cúnaimh theicniúil do 2013 ar bhonn an chlúdaigh tosaigh d'fhorbairt
 tuaithe (ní áirítear aistrithe ó cholún 1 anseo).
 Tá an cúnamh
 teicniúil do 2014-2020 socraithe ag 0.25 % den chlúdach iomlán d'fhorbairt
 tuaithe.
 (4) Arna
 chumhdach ag an méid atá ar fáil le haghaidh cúnaimh theicniúil.
 Ceannteideal an chreata airgeadais ilbhliantúil: || 5 || "Caiteachas riaracháin"
 EUR milliúin (go dtí an 3ú deachúil)
 Tabhair faoi deara: Meastar nach mbeidh aon
 tionchar ag na tograí reachtacha ar leithreasaí de chineál riaracháin, i.e.
 beartaítear gur féidir an creat reachtach a chur chun feidhme leis an leibhéal
 reatha acmhainní daonna agus caiteachais riaracháin.
 || || || Bliain 2014 || Bliain 2015 || Bliain 2016 || Bliain 2017 || Bliain 2018 || Bliain 2019 || Bliain 2020 || IOMLÁN
 AS: AGRI ||
  Acmhainní daonna || 136.998 || 136.998 || 136.998 || 136.998 || 136.998 || 136.998 || 136.998 || 958.986
  Caiteachas riaracháin eile || 9.704 || 9.704 || 9.704 || 9.704 || 9.704 || 9.704 || 9.704 || 67.928
 IOMLÁN AS AGRI || Leithreasaí || 146.702 || 146.702 || 146.702 || 146.702 || 146.702 || 146.702 || 1 026.914 || 1 026.914
 IOMLÁN leithreasaí faoi CHEANNTEIDEAL 5 den chreat airgeadais ilbhliantúil || (Iomlán oibleagáidí = Iomlán íocaíochtaí) || 146.702 || 146.702 || 146.702 || 146.702 || 146.702 || 146.702 || 146.702 || 1 026.914
 EUR milliúin (go dtí an 3ú deachúil)
 || || || Bliain N[58] || Bliain N+1 || Bliain N+2 || Bliain N+3 || ... tabhair na blianta ar fad a theastaíonn le fad an tionchair a thaispeáint (féach pointe 1.6) || IOMLÁN
 IOMLÁN leithreasaí faoi CHEANNTEIDIL 1 go 5 den chreat airgeadais ilbhliantúil || Oibleagáidí || || || || || || || ||
 Íocaíochtaí || || || || || || || ||
 3.2.2.
 An tionchar a mheastar a bheidh ar leithreasaí faoi
 chomhair oibríochtaí
 –
 ̈ Ní éilíonn an togra/tionscnamh go n-úsáidfear leithreasaí faoi
 chomhair oibríochtaí
 –
 x Éilíonn an
 togra/tionscnamh go n‐úsáidfear leithreasaí faoi chomhair oibríochtaí mar a
 mhínítear thíos:
 Leithreasaí faoi chomhair oibleagáidí in EUR milliúin
 (go dtí an 3ú deachúil)
 Sonraigh cuspóirí agus aschuir ò || || || Bliain 2014 || Bliain 2015 || Bliain 2016 || Bliain 2017 || Bliain 2018 || Bliain 2019 || Bliain 2020 || IOMLÁN
 ASCHUIR
 Saghas aschuir || Meánchostas an aschuir || Líon na n-aschur || Costas || Líon na n-aschur || Costas || Líon na n-aschur || Costas || Líon na n-aschur || Costas || Líon na n-aschur || Costas || Líon na n-aschur || Costas || Líon na n-aschur || Costas || Líon iomlán na n-aschur || Costas iomlán
 CUSPÓIR SONRACH Uimh. 5: Iomaíocht earnáil na talmhaíochta a fheabhsú agus cur lena luach sa slabhra bia || || || || || || || || || || || || || || || ||
 ‐ Torthaí agus glasraí: Margaíocht trí eagraíochtaí táirgeoirí (POanna)[59] || Cion luach na táirgeachta arna margú trí POanna de réir luach na táirgeachta iomláine || || || 830.0 || || 830.0 || || 830.0 || || 830.0 || || 830.0 || || 830.0 || || 830.0 || || 5 810.0
 - Fíon: Clúdach náisiúnta – Athstruchtúrú 51 || Líon heicteár || || 54 326 || 475.1 || 54 326 || 475.1 || 54 326 || 475.1 || 54 326 || 475.1 || 54 326 || 475.1 || 54 326 || 475.1 || 54 326 || 475.1 || || 3 326.0
 - Fíon: Clúdach náisiúnta – Infheistíochtaí 51 || || || 1 147 || 178.9 || 1 147 || 178.9 || 1 147 || 178.9 || 1 147 || 178.9 || 1 147 || 178.9 || 1 147 || 178.9 || 1 147 || 178.9 || || 1 252.6
 - Fíon: Clúdach náisiúnta– driogadh seachtháirgí 51 || Heictilítir || || 700 000 || 98.1 || 700 000 || 98.1 || 700 000 || 98.1 || 700 000 || 98.1 || 700 000 || 98.1 || 700 000 || 98.1 || 700 000 || 98.1 || || 686.4
 - Fíon: Clúdach náisiúnta – Alcól inólta 51 || Líon heicteár || || 32 754 || 14.2 || 32 754 || 14.2 || 32 754 || 14.2 || 32 754 || 14.2 || 32 754 || 14.2 || 32 754 || 14.2 || 32 754 || 14.2 || || 14.2
 - Fíon: Clúdach náisiúnta – Úsáid úrfhíona thiubhaithe || Heictilítir || || 9 || 37.4 || 9 || 37.4 || 9 || 37.4 || 9 || 37.4 || 9 || 37.4 || 9 || 37.4 || 9 || 37.4 || || 261.8
 - Fíon: Clúdach náisiúnta – cur chun cinn 51 || || || || 267.9 || || 267.9 || || 267.9 || || 267.9 || || 267.9 || || 267.9 || || 267.9 || || 1 875.3
 - Eile || || || || 720.2 || || 739.6 || || 768.7 || || 797.7 || || 820.3 || || 808.8 || || 797.1 || || 5 452.3
 Fo-iomlán do chuspóir sonrach Uimh. 5 || || 2 621.8 || || 2 641.2 || || 2 670.3 || || 2 699.3 || || 2 721.9 || || 2 710.4 || || 2 698.7 || || 18 763.5
 CUSPÓIR SONRACH Uimh. 6: Cuidiú le hioncaim feirme agus le hinathraitheacht ioncam feirme a theorannú || || || || || || || || || || || || || || || ||
 Tacaíocht cabhrach dírí[60] || Líon heicteár a íocadh (i milliúin) || || 161.014 || 42 876.4 || 161.014 || 43 080.6 || 161.014 || 43 297.1 || 161.014 || 43 488.1 || 161.014 || 43 454.3 || 161.014 || 43 454.3 || 161.014 || 43 454.3 || 161.014 || 303 105.0
 Fo-iomlán do chuspóir sonrach Uimh. 6 || || 42 876.4 || || 43 080.6 || || 43 297.1 || || 43 488.1 || || 43 454.3 || || 43 454.3 || || 43 454.3 || || 303 105.0
 COSTAS IOMLÁN || || || || || || || || || || || || || || || ||
 Tabhair faoi deara: I gcás cuspóirí sonracha 1
 go 4 agus 7 go 10, tá an t-aschur fós le cinneadh (féach roinn 1.4.2 thuas).
 3.2.3.
 An tionchar a mheastar a bheidh ar leithreasaí de
 chineál riaracháin
 3.2.3.1.
 Achoimre
 –
 ̈ Ní éilíonn an togra/tionscnamh go n-úsáidfear leithreasaí de chineál
 riaracháin
 –
 x Éilíonn an
 togra/tionscnamh go n-úsáidfear leithreasaí de chineál riaracháin mar a
 mhínítear thíos:
 EUR milliúin (go dtí an 3ú deachúil)
 || Bliain2014 || Bliain2015 || Bliain2016 || Bliain2017 || Bliain2018 || Bliain2019 || Bliain2020 || IOMLÁN
 CEANNTEIDEAL 5 den chreat airgeadais ilbhliantúil || || || || || || || ||
 Acmhainní daonna[61] || 136.998 || 136.998 || 136.998 || 136.998 || 136.998 || 136.998 || 136.998 || 958.986
 Caiteachas riaracháin eile || 9.704 || 9.704 || 9.704 || 9.704 || 9.704 || 9.704 || 9.704 || 67.928
 Fo-iomlán CHEANNTEIDEAL 5 den chreat airgeadais ilbhliantúil || || || || || || || ||
 Lasmuigh de CHEANNTEIDEAL 5 den chreat airgeadais ilbhliantúil || || || || || || || ||
 Acmhainní daonna || || || || || || || ||
 Caiteachas eile de chineál riaracháin || || || || || || || ||
 Fo-iomlán CHEANNTEIDEAL 5 den chreat airgeadais ilbhliantúil || || || || || || || ||
 IOMLÁN || 146.702 || 146.702 || 146.702 || 146.702 || 146.702 || 146.702 || 146.702 || 1 026.914
 3.2.3.2.
 Na hacmhainní daonna a mheastar a bheidh
 riachtanach
 –
 ̈ Ní éilíonn an togra/tionscnamh go n-úsáidfear acmhainní daonna
 –
 x Éilíonn an togra/tionscnamh go n-úsáidfear
 acmhainní daonna mar a mhínítear thíos:
 Tabhair faoi deara: Meastar nach mbeidh aon
 tionchar ag na tograí reachtacha ar leithreasaí de chineál riaracháin, i.e.
 beartaítear gur féidir an creat reachtach a chur chun feidhme leis an leibhéal
 reatha acmhainní daonna agus caiteachais riaracháin. Tá na figiúirí don tréimhse
 2014-2020 bunaithe ar an staid in 2011.
 Sloinnfear an meastachán i méideanna iomlána
 (nó go dtí an 1ú deachúil ar a mhéad)
 || Bliain 2014 || Bliain 2015 || Bliain 2016 || Bliain 2017 || Bliain 2018 || Bliain 2019 || Bliain 2020
  Poist don phlean bunaíochta (oifigigh agus gníomhairí sealadacha) ||
 XX 01 01 01 (Ceanncheathrú agus Oifigí Ionadaíocht an Choimisiúin) || 1 034 || 1 034 || 1 034 || 1 034 || 1 034 || 1 034 || 1 034
 XX 01 01 02 (Toscaireachtaí) || 3 || 3 || 3 || 3 || 3 || 3 || 3
 XX 01 05 01 (Taighde indíreach) || || || || || || ||
 10 01 05 01 (Taighde díreach) || || || || || || ||
  Pearsanra seachtrach (i gcoibhéis lánaimseartha: FTE)[62] ||
 XX 01 02 01 (CA, INT, SNE ón "clúdach iomlánaíoch") || 78 || 78 || 78 || 78 || 78 || 78 || 78
 XX 01 02 02 (CA, INT, JED, LA agus SNE sna toscaireachtaí) || || || || || || ||
 XX 01 04 yy || - sa Cheanncheathrú || || || || || || ||
 - i dtoscaireachtaí || || || || || || ||
 XX 01 05 02 (CA, INT, SNE – Taighde indíreach) || || || || || || ||
 10 01 05 02 (CA, INT, SNE – Taighde díreach) || || || || || || ||
 Línte buiséid eile (sonraigh) || || || || || || ||
 IOMLÁN[63] || 1 115 || 1 115 || 1 115 || 1 115 || 1 115 || 1 115 || 1 115
 Is é XX an réimse beartais nó an teideal
 buiséid lena mbaineann.
 Comhlíonfar na
 riachtanais acmhainní daonna trí fhoireann ón DG a bhfuil bainistíocht na
 gníomhaíochta faoina cúram cheana agus/nó atá ath-imlonnaithe taobh istigh den
 DG, mar aon le haon leithdháileadh breise a d'fhéadfaí a thabhairt don DG atá i
 mbun bainistíochta faoi chuimsiú an nós imeachta maidir le leithdháileadh
 bliantúil i bhfianaise na srianta buiséadacha.
 Cur síos ar na
 cúraimí a bheidh le déanamh:
 Oifigigh agus gníomhairí sealadacha ||
 Pearsanra seachtrach ||
 3.2.4.
 Comhoiriúnacht don chreat airgeadais ilbhliantúil
 reatha
 –
 x Tá an togra/tionscnamh
 comhoiriúnach leis na TOGRAÍ DON chreat airgeadais ilbhliantúil
 do 2014-2020
 –
 ̈ Beidh athchlárú an cheannteidil ábhartha sa chreat airgeadais
 ilbhliantúil ag gabháil leis an togra/tionscnamh seo.
 –
 ̈ Éilíonn an togra/tionscnamh go gcuirfear an ionstraim sholúbthachta i
 bhfeidhm nó go ndéanfar athbhreithniú ar an gcreat airgeadais ilbhliantúil
 3.2.5.
 Ranníocaíochtaí ó thríú páirtithe
 –
 Ní dhéantar foráil sa togra/tionscnamh maidir le
 cómhaoiniú le tríú páirtithe
 –
 X Déantar foráil sa togra
 maidir le forbairt tuaithe (CETFT) maidir le cómhaoiniú atá réamh-mheasta
 thíos:
 Leithreasaí in EUR milliúin (go dtí an 3ú deachúil)
 || Bliain 2014 || Bliain 2015 || Bliain 2016 || Bliain 2017 || Bliain 2018 || Bliain 2019 || Bliain 2020 || Iomlán
 Sonraigh an chomhlacht cómhaoinithe || BS || BS || BS || BS || BS || BS || BS || BS
 IOMLÁN leithreasaí cómhaoinithe[64] || Le cinneadh || Atá le cinneadh || Atá le cinneadh || Atá le cinneadh || Atá le cinneadh || Atá le cinneadh || Atá le cinneadh || Atá le cinneadh
 3.3.
 An tionchar a mheastar a bheidh ar ioncam
 –
 x Níl tionchar airgeadais ar
 bith ag an togra ar ioncam.
 –
 ̈ Tá an tionchar airgeadais seo a leanas ag an togra/tionscnamh:
 –
 x ar acmhainní dílse
 –
 x ar ioncam ilghnéitheach
 EUR milliúin (go dtí an 3ú deachúil)
 Líne buiséid ioncaim || Leithreasaí atá ar fáil don bhliain bhuiséadach leanúnach || Tionchar an togra/tionscnaimh[65]
 Bliain2016 || Bliain N+1 || Bliain N+2 || Bliain N+3 || ... iontráil na colúin ar fad a theastaíonn le fad an tionchair a thaispeáint (féach pointe 1.6)
 || || || || || || || ||
 I gcás ioncaim
 ilghnéithigh shannta, sonraigh na línte buiséid a n-imrítear tionchar orthu.
 Féach
 táblaí 2 agus 3 i roinn 3.2.1.
 [1] Teachtaireacht ón gCoimisiún chuig
 Parlaimint na hEorpa, an Chomhairle, Coiste Eacnamaíoch agus Sóisialta na
 hEorpa agus Coiste na Réigiún Buiséad don Eoraip 2020, COIM(2011)500
 críochnaitheach, 29.6.2011.
 [2] Teachtaireacht ón gCoimisiún chuig
 Parlaimint na hEorpa, an Chomhairle, Coiste Eacnamaíoch agus Sóisialta na
 hEorpa agus Coiste na Réigiún An CBT i dtreo 2020: déileáil leis na dúshláin bhia, acmhainní
 nádúrtha agus chríche a bheidh ann amach anseo,
 COIM(2010)672 críochnaitheach, 18.11.2010.
 [3] Féach go háirithe an rún ó
 Pharlaimint na hEorpa an 23 Meitheamh 2011, 2011/2015(INI), agus conclúidí na
 hUachtarántachta an 18.3.2011.
 [4] Is éard atá sa chreat reachtach atá
 ann faoi láthair Rialachán (CE) Uimh. 73/2009 ón gComhairle (íocaíochtaí
 díreacha), Rialachán (CE) Uimh. 1234/2007 ón gComhairle (ionstraimí
 margaidh), Rialachán (CE) Uimh. 1698/2005 ón gComhairle (forbairt tuaithe),
 Rialachán (CE) Uimh. 1290/2005 ón gComhairle (maoiniú).
 [5] Togra le haghaidh Rialacháin ó
 Pharlaimint na hEorpa agus ón gComhairle lena leagtar síos forálacha coiteanna
 maidir le Ciste Forbraíochta Réigiúnaí na hEorpa, Ciste Sóisialta na hEorpa,
 an Ciste Comhtháthaithe, an Ciste Eorpach Talmhaíochta um Fhorbairt Tuaithe
 agus an Ciste Eorpach Muirí agus Iascaigh arna gcumhdach ag an gComhchreat
 Straitéiseach agus lena leagtar síos forálacha ginearálta maidir le Ciste
 Forbraíochta Réigiúnaí na hEorpa, Ciste Sóisialta na hEorpa, an Ciste
 Comhtháthaithe agus lena n‐aisghairtear Rialachán
 (CE) Uimh. 1083/2006, COIM(2011)615 an 6.10.2011.
 [6] Féach Iarscríbhinn 9 den mheasúnú
 tionchair chun forbhreathnú a fháil ar an 517 aighneacht a fuarthas.
 [7] IO C [...], [...], lch. [...].
 [8] IO C [...], [...], lch. [...].
 [9] Tuairim an [...] IO C [...],
 [...], lch. [...].
 [10] IO C [...], [...], lch. [...].
 [11] COM(2010) 672 críochnaitheach,
 18.11.2010.
 [12] IO L 299, 16.11.2007, lch. 1.
 [13] ...
 [14] IO L 34, 9.2.1979, lch. 2.
 [15] COIM/2009/0234 críochnaitheach.
 [16] IO L 31, 1.2.2002, lch. 1.
 [17] IO L 93, 31.3.2006, lch. 12.
 [18] IO L [...], [...], lch. [...].
 [19] IO L 55, 28.2.2011, lch. 13.
 [20] IO L 206, 16.8.1996, lch. 46.
 [21] IO L 87, 24.3.2007, lch. 1.
 [22] IO L 87, 24.3.2007, lch. 1.
 [23] IO L [...], [...], lch. [...].
 [24] IO L 189, 20.7.2007, lch. 1.
 [25] IO L 124, 20.5.2003, lch. 36.
 [26] IO L 265, 25.9.2006, lch. 1.
 [27] IO C 244, 1.10.2004,
 lch. 2.
 [28] IO L 197, 3. 8.2000, lch. 19.
 [29] IO L 10, 12. 1.2002, lch. 58.
 [30] IO L 10, 12.1.2002, lch. 67.
 [31] IO L 15, 17. 1.2002, lch. 19.
 [32] IO L 10, 12. 1.2002, lch. 47.
 [33] IO L 10, 12.1.2002, lch. 53.
 [34] IO L 39, 13. 2.2008, lch. 16.
 [35] IO L 299, 8.11.2008, lch. 25.
 [36] IO L 78, 24. 3.2009, lch. 1.
 [37] IO L 179, 14. 7.1999, lch. 1.
 [38] IO L 118, 4. 5.2002, lch. 1.
 [39] IO L 186, 30. 6.1989, lch. 21.
 [40] IO L 109, 6. 5.2000, lch. 29.
 [41] IO L 247, 21. 9.2007, lch. 17.
 [42] IO L 302, 19.10.1992, lch. 10.
 [43] IO L 253, 11.10.1993, lch. 1.
 [44] IO L 84, 31.3.2009, lch. 1.
 [45] IO L 185, 17.7.2009, lch. 1.
 [46] IO L 328, 15.12.2009, lch. 10.
 [47] IO L [...], [...], lch. [...].
 [48] IO
 L 376, 27.12.2006, lch. 21.
 [49] IO L 404, 30.12.2006, lch. 26.
 [50] IO L 276, 6.10.1990,
 lch. 40.
 [51] IO L 40, 11.2.1999, lch. 34.
 [52] ABM: Bainistiú de réir gníomhaíochtaí – ABB: Bunú an bhuiséid de réir gníomhaíochtaí.
 [53] Mar a thagraítear dó in
 Airteagal 49(6)(a) nó (b) den Rialachán Airgeadais.
 [54] COIM(2011) 500 críochnaihteach, 29
 Meitheamh 2011.
 [55] Is féidir mionsonraí ar na modhanna
 bainistíochta agus tagairtí don Rialachán Airgeadais a fheiceáil ar shuíomh
 gréasáin DG Budg: http://www.cc.cec/budg/man/budgmanag/budgmanag_en.html
 [56] Mar a thagraítear dóibh in
 Airteagal 185 den Rialachán Airgeadais.
 [57] Áirítear sa chabhair dhíreach don
 tréimhse 2014-2020 meastachán ar na haistrithe fíona go SPS bunaithe ar chinntí
 a rinne na Ballstáit do 2013.
 [58] Is í bliain N an bhliain a gcuirtear
 tús le cur chun feidhme an togra/tionscnaimh.
 [59] Bunaithe
 ar fheidhmiú san am atá thart agus ar mheastacháin i nDréachtbhuiséad 2012. I
 gcás eagraíochtaí táirgeoirí in earnáil na dtorthaí agus na nglasraí, tá na
 méideanna ag luí leis an athchóiriú ar an earnáil sin agus, mar atá léirithe
 cheana i ráitis ghníomhaíochta Dhreachtbhuiseád 2012, ní thaispeánfar aschur go
 dtí déanach in 2011.
 [60] Bunaithe ar limistéir a d'fhéadfadh a
 bheith incháilithe do 2009.
 [61] Bunaithe ar mheánchostas de EUR
 127 000 do phlean bunaíochta le haghaidh post oifigeach agus gníomhairí
 sealadacha.
 [62] CA= Gníomhaire ar conradh; INT=
 Foireann ghníomhaireachta ("Intérimaire"); JED = "Jeune
 Expert en Délégation" (saineolaí óg i dToscaireacht); LA= Gníomhaire
 áitiúil; SNE= Saineolaí náisiúnta ar iasacht;
 [63] Ní áirítear anseo an fho-uasteorainn
 ar líne buiséid 05.010404.
 [64] Leagfar amach an méid seo sna cláir
 forbartha tuaithe atá le cur faoi bhráid na mBallstát.
 [65] A fhad a bhaineann le hacmhainní
 dílse traidisiúnta (dleachtanna custaom, tobhaigh siúcra), ní mór na méideanna
 a luaitear a bheith ina nglanmhéideanna, i.e. méideanna comhlána tar éis 25 %
 de chostais bhailiúcháin a bhaint.